





































SVJETLO BOŽIČNE NOĆI 

VEOMA USPJELA KNJIGA MAJKA, 
KOJA JE RASPAČANA ZA POL GO¬ 
DINE DANA, POTAKLA JE STANISLA- 
VA BELAJA DA PRIREDI NOVU KNJI¬ 
GU SVJETLO BOŽIČNE NOĆI. 

SVJETLO BOŽIČNE NOĆ! — ZBOR¬ 
NIK JE PROBRANIH ČLANAKA, PRI¬ 
KAZA I PJESAMA DUHOVNOG SA¬ 
DRŽAJA IZ ADVENTSKOG I BOŽIČ¬ 
NOG VREMENA. SVRHA MU JE DA 
KRŠĆANE I LJUDE DOBRE VOLJE DU¬ 
HOVNO PRIPREMI NA SVETKOVINU 
KRISTOVA ROĐENJA — BOŽIĆ. PO¬ 
SEBNO JE NAMJENJENA BOLESNI¬ 
CIMA, NEMOĆNIM STARICAMA I 
STARCIMA KOJI U TO VRIJEME NE¬ 
ĆE MOĆI DOĆI U CRKVU NA SLUŽ¬ 
BU BOŽJU ZBOG BOLESTI ILI STA¬ 
RAČKE NEMOĆI. UZ SVOJE OZBILJ¬ 
NE ČLANKE I PRIČE, ON ĆE TAKO¬ 
ĐER VEOMA DOBRO DOĆI MLADI¬ 
MA, NAPOSE DJECI, DA ZA DUGIH 

NEŠTO LIJEPO I KORISNO. 


SVJETLO BOŽIČNE NOĆI (ZBORNIK) 


IZDAJE: SALEZIJANSKI SAMOSTAN 
51000 RIJEKA, NARODNOG USTANKA 62 


Dopuštenjem crkvenih i redovničkih vlasti 
Odgovara: Salezijanski vjesnik, 41000 Zagreb, Vlaška 36/1 



SVJETLO BOŽIČNE NOĆI 

ZBORNIK 


Priredio: 

Stanislav Belaj, SDB 


Rijeka 1975. 


PREDGOVOR 




Naslovna strana: LJ. SEITZ: ROĐENJE ISUSOVO 
ĐAKOVO — KATEDRALA 

Obrada naslovne strane: Željko Šegović 
Tisak: »Riječka tiskara«, Rijeka 


Ova knjiga je zbornik probranih članaka duhovnoga sadržaja iz 
adventskog i božičnog doba. Svrha joj je, da duše duhovno pripremi za 
doček Maloga Isusa, napose da bude kao duhovno božično blago na ras¬ 
polaganje našim dragim bolesnicima, nemoćnim starcima i staricama, 
koji neće moći doći u crkvu na službu Božju zbog bolesti ili staračke 
nemoći, a dobro će uz svoje ozbiljne članke i uz božične priče doći i mla¬ 
đima, djeci, da za vrijeme dugih zimskih večeri kroz adventsko i božično 
doba pročitaju nešto lijepo i korisno. 

Poticaj za ovu knjigu dao mi je jedan naš salezijanski sjemeništarac. 
Mladić, u pubertetu, sa svim popratnim pojavama tog mladenačkoga 
doba. Svojim vladanjem zadao mi je mnogo briga. 

Došao je advent, uvod u sveto božično vrijeme. Djelovanje milosti Božje, 
molitva, bogata duhovna razmatranja, naše divne stare hrvatske advenc- 
ske pjesme, a napose pjevana božična devetnica, bliža priprava za Božić, 
posvema promijeniše, upravo preobraziše dušu tog mladića.'Svi smo 
bili iznenađeni tom velikom promjenom. Mladić je postao sasvim druk¬ 
čiji, svojim lijepim vladanjem, svojim kreposnim životom, na utjehu 
kolegama, pa i nama starijima. »SVJETLO BOŽIČNE NOĆI« sasvim je 
proželo tu mladenačku dušu. Svojim je životom svjedočio da su se u 
njemu tih svetih božičnih blagdana nastanili »dobrota i čovjekoljublje 
našega Boga, Gospodina Isusa Krista.« 

Neka milo Betlehemsko Božje Dijete preko ovih duhovnih članaka 
i pjesmica zasvijetli u svakoj duši koja bude čitala ovu knjigu, a dobrota 
i čovjekoljublje našega Boga i njegov sveti mir neka se nastane u sva¬ 
kome srcu, pa da svaka kršćanska duša uzmogne slaviti čista srca Po- 
rođenje Božjega Sina, pjevajući i dajući čast Bogu s mnoštvom anđeo¬ 
skih korova: »Slava Bogu na visini, a na zemlji mir ljudima dobre volje.« 

Zahvaljujem na suradnji i savjetima svim plemenitim suradnicima, 
koji su svojim radom pridonijeli da je ova knjiga mogla izaći. 

Stanislav Belaj, SDB 

Rijeka, Božić 1974. 

DOĐI, GOSPODINE, 
ČEKAMO TE! 



PROBUDI, GOSPODINE 


/ 


Krist je radost i veselje svih koji Ga iščekuju. 
Zavapimo stoga Njemu riječima: 

Dođi, Gospodine, nemoj kasniti 
Radosno iščekujemo Tvoj dolazak! 

ČASOSLOV, PRVA NEDJELJA DOŠAŠĆA 


Probudi, Gospodine! Tom molitvom završili smo prošlu crkvenu go¬ 
dinu. Istom molitvom »Probudi, Gospodine!« počinjemo i novu crkvenu 
godinu. Probudi, Gospodine, moć svoju i dođi! Živo čeznuće i vapaj za 
ukazanjem Kristovim, za Njegovim dolaskom značajno je obilježje po¬ 
sljednjeg tjedna minule crkvene godine. Isto čeznuće prati nas na putu 
u novu crkvenu godinu i razvija se u snažnu molitvu: »Dođi, Gospodine!« 
Došašće znači očekivanje Njegova dolaska u milosti. Nama treba Spa¬ 
sitelj, i bez prestanka potrebna nam je Njegova pomoć i snaga. Tko 
nam to može dati, osim onoga koji je jedini otkupio i spasio svijet? 

Pitamo se: zašto moramo čeznuti za otkupljenjem? Na to nam daje 
najbolji odgovor prorok Izaija: »Čujte, nebesa! Slušaj, zemljo! Jer Go¬ 
spodin govori: »Djecu odgojih i podigoh, ali mi ona postadoše nevjerna. 
Jao, pokoljenje grješno, narode krivnjom natovareni, leglo zlikovaca, 
djeco izrođena. Oni ostaviše Gospodina, pogrdiše Sveca Izraelova, okre¬ 
nuše mu leđa« (Iz. 1, 2—4). 

Grijeh je, dakle, bio uzrok britkih kazni, za kojima je Svemogući 
posegnuo. Prihvatio je teškoće života da osvijesti izraelsku dušu, da 
obrati židovskog vjernika. Grijeh, taj vječni i žalosni uzrok svih potresa 
duša, obitelji, naroda i svijeta, teretio je nekoć dušu odabranog naroda 
te ga je, kao i svagda, uvalio u tolike nesreće. 

Prije Kristova dolaska vremena su bila veoma teška jer su ljudi bili 
zli. Odbacili su Gospodnje zapovijedi i pošli svojim grešnim putovima. 
Išli su tako naprijed, ali njihovo srce tražilo je olakšanje bolima, smi¬ 
renje, tražilo je ponovno Boga. U takvim je časovima sinagoga narodu 
dovikivala: »Dignite svoje glave, jer se približuje vaš otkup.« Obraćala 
se i samom Bogu i molila Ga: »Probudi, Gospodine, svoju moć i dođi 
da nas izbaviš od naših grijeha, koji nam prijete. Nitko nas neće očuvati 
od pogibli, od svjetovnih i putenih napasti, od moćnog i pritajenog sebe- 
ljublja i sebičnosti. Tko će napokon odvratiti od nas nesreću? Neće nas 
spasiti ni naš razum, ni naše prosuđivanje, ni odluka, nego jedino Ti, 
Bože, i milost Tvoja, jer je »u Gospodinu otkupljenje«, pjeva psalmista. 
Bože, u Tebe se uzdam. Pokaži mi, Gospodine, svoje putove i nauči me ići 
Tvojim stazama. 

Cijelo naše biće čezne za otkupljenjem. K Tebi uzdižem svoju dušu! 

Pruža nam se nada. I ukazuje nam se zvijezda. Mi je u duhu gle¬ 
damo kako sjaji nad malom betlehemskom štalicom. Kroz maglu i olov- 

no nebo, kroz zimu i blato, prodire naš pogled u ovim svetim jutrima k 
dalekoj zvijezdi, koja će nas dovesti do Maloga Isusa, a velikoga Boga, 
koji samo zato dolazi da' otare suzu, da podigne srce i spasi čovjeka. 
Naš je Isus spasenje naroda svoga. On je zato i spleo jaslice da nas ne 
ostavi sirote na putovima svijeta. Teški su naši životni putovi, ali ničim 
toliko olakšani koliko neistesanim jaslicama. Preko jaslica naši su su¬ 
sreti s Isusom najprikladniji, najuspješniji i najlakši. Sveto došašće vodi 
k jaslicama. 



GOSPODINE SMILUJ SE 

Smiluj se nama, Gospode, 
Smiluj se nama, Jaganjče! 

Ta već je mučno čekanje 
Tvojega dragog dolaska. 

Istekle su suze očiju. 

Koje su dugo plakale, 
Zanijemile riječi usana. 

Što su te zvale odvijeka ... 

I sad se samo dlanovi 
U muci grče beskrajnoj, 

U muci i u čekanju. 

Dolaska Tvojeg, Gospode! 

Ko zemlja žarka, goruća, 

Što kišu žeđa nebesku. 

Mi isto Tebe čekamo. 

Žedni Tvoje milosti. 


O, Gospode, Gospode! 
Smiluj se nama bijednima! 


JERONIM KORNER 


Srce nam je hladno kao hladni kam, 

Naš je život bolni jecaj tamnih noći. 
Magla strasti davno zaslijepi nam oči. 
Dođi, skini sa nas grijeh, stid i sram! 

Dođi, Ti, što nosiš radost, svjetlost, dan, 
Ugrij život, što ga kobna studen koči, 
Užezi nam svjetlo posred naših noći, 

S očiju nam skini dugi, lažni san. 

Čekamo Te rado srcem punim nade, 
Dođi, dođi nakon tih tolikih vaja 
I u srcu svakom sebi nađi stan. 

Bit ćeš čašćen, ljubljen kao posred raja, 
Tobom samo naš će život biti tkan, 

Ti ćeš tješit, blažit naših duša jade. 


RUDOLF KOPREK 

PRIPRAVITE PUT GOSPODINU 


S ponosom i sa zadovoljstvom umjetnika koji je ostvario zamisao 
svog genija Michelangelo je odložio dlijeto. Pred njim bijaše Moj sije, 
u kojega je uspio preliti grandioznu snagu svoga stvaralačkog duha. Jos 
jednom posegnu za čekićem i u zanosu divljenja lupi Mojsija po ko¬ 
ljenu rekavši: »Mojsije, progovori!« Ali Mojsije je šutio. 

Davno davno, u samu zoru ljudskoga roda, najveći Umjetnik i Tvo¬ 
rac čitavoga svemira zastao je pred krunom svega stvaranja — čovje¬ 
kom. Stavivši u nj klicu božanskog života, stvorio ga^ je na svoju sliku 
i priliku. Kao da je odmarao na njemu svoj pogled i čekao odgovor. No 
čovjek nije šutio. Progovorio je ohološću, prekršivši Božju zapovijed. 
Milosni život bio je u njemu uništen. Započela je strašna igra između 
neba i pakla. 

Ali Bog se smilovao ljudskoj bijedi. Obećao je Otkupitelja koji će 
pridići Adamovo potomstvo. Slijedila su tisućljeća mukotrpne priprave. 
Kroz sva radosna i strašna zbivanja ulijeva Bog Izabranom narodu neku 
daleku slutnju. Budi iz njegova krila neusporedive ličnosti kroz čije 
trpljenje iskrsava obris za obrisom Onoga koji ima doći. Bit ce kialj 
i sluga, pastir i bojovnik, Božji junak i Davidova mladica. U njemu ce 
sam Bog doći na nov način da pohodi i spasi svoj narod. Spasitelj je 
bio ona svijetla točka u koju je cijeli Stari Zavjet upirao svoje oci. Nada 
i čežnja ža njim bivala je sve veća od koljena na koljeno. On je postao 
sunce koje će ih obasjati te izvesti iz njihove tmine. 

Da nekako i u nama probudi to čeznuće Staroga Zavjeta za Spasi¬ 
teljem, sveta nas majka Crkva svake godine kroz mjesec dana pripravlja 
na ponovni Kristov dolazak. S nekom nježnošću i suzdržanim veseljem, 
sličnom kliktaju proljeća, u kojem se čuje i po koji ozbiljniji zvuk, pod¬ 
sjeća nas na ljubomorne izražaje Božje ljubavi i nastoji nam utisnuti u 
dušu sve bogatstvo adventske liturgije. Kliče nam na usta sv. Pavla. 
»Braćo, radujte se u Gospodinu uvijek; opet kažem: Radujte se! . .. 
Gospodin je blizu« (Fil 4, 4—5). Opominje nas preko Gospodinova pre¬ 
teče, sv. Ivana Krstitelja, u evanđelju četvrte adventske nedjelje: »Pri¬ 
pravite put Gospodinu, poravnite staze njegove! Neka krivudavi putovi 
postanu pravi, a neravni neka postanu ravni. I svi će ljudi vidjeti spa¬ 
senje Božje« (Lk 3, 3—6). 

Nikad nije svijet bio tako pun čežnje, nade i iščekivanja kao danas. 
Za čim čezne, čemu se nada, što očekuje? 

U komadu »Čekanje na Godota«, irski pisac Beckett dovodi na po¬ 
zornicu četiri osobe kao predstavnike svega čovječanstva. Svi čekaju na 
nekakvog Godota. 

— Tko je on? — pitaju se međusobno. Je li on čovjek? Postoji li? 
Da li ga je bar itko vidio? ... 

No nitko ništa ne zna. 

— Pa zašto ga onda svi očekuju? 

— Šteta bi bila ne vidjeti ga ako dođe . .. 

Svima se to čekanje čini glupim, ali ipak čekaju. Jer na kraju svega 
ipak nešto mora doći. Nešto novo, jer bi inače umrli od dosade. 

Postali smo upravo nezasitljivi za novostima. Svakidašnja nam ih 
štampa gura na vagone. Televizijski ekrani i radio-prijamnici zasiplju 
nas njima kao kišom. Hvatamo ih na ulici... Ali uza sve to još smo ih 
uvijek gladni. Ne nalazimo novosti koja bi ispunila sve naše nade, za¬ 
sitila sve čežnje, daleko nadišla sva očekivanja. Ponor uvijek ostaje 
ponor. 

Šećemo se prostranim svemirom. Sanjamo o bajoslovnoj budućnosti. 
Apetit nam biva iz dana u dan sve golemiji, a vidici dalekosežniji. Ipak, 
unatoč svemu tome osjećamo u sebi nešto prostranije od samoga sve¬ 
mira. Nešto što ne može ispuniti ni dočekani žuđeni dan iks, ni zgoditak 
na lutriji, ni išta drugo. Pa tko to onda može? Nažalost, na ono glavno 
zaboravili smo: »A u sredini vašoj nalazi se onaj koji je čežnja svih vje¬ 
kova.« Onaj za koga reče sv. Augustin: »Pulchritudo tam antiqua, sem- 
per nova — Ljepota tako stara, ali uvijek nova.« Jedina novost koja 
nikad ne stari. Novost koja se ne može strpati u granice vremena. Samo 
je ona kadra odgovoriti na sve naše nade i očekivanja. Jesmo li kada po¬ 
mislili na to? Ako ne, učinimo to sada, na početku ovoga Adventa! Mo¬ 
limo Gospodina da nas njegov ponovni dolazak zatekne pripravne i da 
ispuni bezdan naših čeznuća. Ali kako da se spremimo za njegov dola¬ 
zak? 

Sv. Pavao nas na početku svake crkvene godine opominje: »Braćo, 
znate da je već doba da se probudimo. Sada je naše spasenje bliže nego 
kad smo primili vjeru. Odmakla je noć, približio se dan; stoga odba¬ 
cimo djela tame i oboružajmo se svjetlošću! Živimo pošteno kao po 
danu, ne u proždrljivosti i pijanstvu, ne u bludnosti i nečistoći, ne u 
svađi i zavisti, nego se obucite u Gospodina Isusa Krista.« 

Nemojmo se oglušiti! Odazovimo se na »glas onoga koji viče u pu¬ 
stinji: Pripravite put Gospodinu ...!« 

Q1 noći adoenhska 


PREDUVJETI ZA DOLAZAK SPASITELJEVA BOŽIČNOG MIRA 


Očistite svoje sobice, 
zidove obijelite, 

U postelje stavite 
nove slame. 

I čiste navlake; 

U peći nek tinja vatra 
I širi ugodnu toplinu, 

Jer stižu hladni vjetrovi 
Donoseći snijeg i sive oblake. 

I kad vam sred noći 
studene i mračne 
Netko pokuca na vrata 
skoro nečujno, 

Bojeć se, da se nezvan ne nar ine, 

Bio to prosjak, siromašak, starac, 

Ili putnik bijedni 
iz zemlje daleke, 

O, primite ga, 

dajte mu večeru toplu, 

I krevet čisti — bez stanarine! 

Čitavu noć budite mirni 
I samo molitve šapatom 
Prekidajte zimske noći tišinu, 

Jer možda... 

Možda ćete, draga braćo, 

Tu malu pomoć 
I neznatnu ljubav 
U ovo vrijeme adventsko 
Iskazati: Kristu Gospodinu! 

ALEKSA KOKIC 


Kako su slatke i drage adventske uspomene iz našeg djetinjstva! 
O njima su pjevale pjesmice čeznući za dolaskom Spasiteljevim. A pje¬ 
vali smo ih i po našim domovima i rano ujutro po našim crkvama kod 
»zornica«. Osobito je to bilo nedjeljama. Onda bismo sebi kao najveće 
tajne šaputali u uho ono što bismo željeli da nam na Badnjak donese 
»mali Isusek«. A vani bi često fijukao vjetar. Donosio bi hladne večeri i 
jutra. I snijegom zametavao puteve i staze to jače što se više bližio tako 
nam dragi Božić. 

A mi bismo lako ustajali rano ujutro. Žurili se u crkvu. Gazili prve 
korake preko novonapadalog snijega. Sa svjećicom ili bakljicom u ruci 
rasvjetljavali bismo snijegom zameteni put. I prozori crkvice bili bi 
gotovo obloženi snježnim zametima. Tek bi na njihovim vrhuncima pro¬ 
dirala rasvjeta iznutra, pa nam se činilo kao neko daleko, daleko i ta¬ 
janstveno svjetlucanje. A onda bi zabrujile orgulje: »Padaj s neba, roso 
sveta, padaj s rajske visine... Otvori se, zemljo mila, da iz plodna tvoga 
krila . .. Svemu svijetu nikne spas ...« To se sve i danas obnavlja u našim 
dušama. 

Jest, danas, da svemu svijetu nikne spas! Ne misle tako i ne žele 
to samo oni koji u dalekim tuđim zemljama čeznu za svojim domovima 
i za onim slatkim adventskim uspomenama svoga djetinjstva. Tako misli 
danas cijeli svijet. Svi čeznu za spasenjem i mirom, koji su tako lijepo 
navješćivali anđeli u prvoj božičnoj noći: »Mir ljudima na zemlji!« Ali 
prije toga su pjevali: »Slava Bogu na visini!« Jedno bez drugoga to ne 
može biti. 

I zato je potrebno da i mi, današnji ljudi, pođemo opet tražiti Spa¬ 
sitelja i da za Njim čeznemo kao što su to činili i prije dvije tisuće go¬ 
dina. I još se kraj toga moramo zamisliti u to da i danas Crkva svoju 
crkvenu godinu započinje adventom, čeznućem za Spasiteljem i tako se 
pripravlja na božične blagdane. Zašto to? Eto zato, što čovjek mora sve 
ono što je sveto, svrhunaravno, jedino vječno vrijedno, pa tako i svoj 
spas. i mir, najprije obuhvatiti svojom žarkom čežnjom. I ako je ta 
čežnja tako jaka da je gotovo neizdrživa, tada će čovjek u tu svrhu či¬ 
niti dobra i svrhunaravna djela i žrtve, koji će ga voditi k pravom miru 
i spasenju. I to miru najprije u svojoj duši. O, kad bi tako činili svi 
U u di, koji svijetu propovijedaju mir i žele uistinu spas! Mir bi najprije 
duboko zasadili u svojoj duši, a onda i u srcima drugih, svoje okoline 
i dalje. 

Mir niie kao neka tvrđava, koju treba tajno osvojiti samo jednom 
navalom i nekom kolektivnom vojskom. Mir je prije svega kao građe¬ 
vna koja se gradi iz mnogih pojedinih opeka u jednu zajednicu da se 
Iako izgradi cjelina podobna za mimo stanovanje mnogima. Zato ga 
treba čSnjom i djelima izgrađivati najprije u pojedinoj dusi. Onda ce 
se lako Izgraditi u cijelom svijetu. Anđeli ga navješćuju u božičnoj noc 
mnSma ali onima koji su doista dobre volje i plemenitih nakana. Om 

W S To”t“aef^etka pjSma božične noći. I nju u tom smislu 
; 0 š uvijek kao adventsku čežnju pjevamo s anđelima. Samo s njom i p 
nini dolazi Božić, kralj mira i pomirenja sviju sa svima.^ 

J J Često Gospodin dopušta da se takva čežnja budi u čovjeku tek po¬ 
slije teške patnje, u kojoj nam se čini da se sakrila adventska zajednica. 
No treba da znamo: što je tamnija noć, to jasnije svijetle zvijezde na 
nebeskom svodu. Tako biva katkad i kod nas; u teškoćama jasnije nam 

ZaSV Tako Te ^nekako dogodilo i »mudracima s Istoka«. Oni su pošli iz 
dalekih zemalja da potraže novorođenoga Spasitelja. Zvijezda rijetke 
svjetlosti vodila je njihovo čeznutljivo srce i oci, koje su tražile Spasi¬ 
telja Njihova čežnja za Spasiteljem bila je veća negoli njihova ljubav 
za domom i bogatstvom. Njihova poniznost i vjera nije bila manja ne¬ 
goli njihova čežnja. Zato se nisu smeli kad im se zvijezda načas sakrila, 
Siti se nisu iznenadili, ni smatrali prevarenima kad su u Betlehemu 
našli siromašno božansku Dijete umjesto očekivanoga kraljevskog srna. 
U njima je udaralo iskreno djetinje srce, a u njihovim sijedim i eeiavim 
glavama živio je nepokvareni djetinji osjećaj. Inače ne bi bili posli tako 
daleko kao na neki pustolovni put. Zato su u Djetetu, povijenom u pele- 
nice jedne radničke žene, upoznali Spasitelja svijeta i pobožno Mu se 

poklonili kao svome Bogu. . . . .., v .. 

Svatko tko hoće u svojoj duši doživjeti bozicm mir i slusati anđeo¬ 
sku pjesmu mira, neka pođe s »mudracima s Istoka« za Spasiteljem i 
otkine se od onoga što ga u tom priječi. Sto vise ljudi i sto prije pođe 

tim putem, bliže će biti trajni mir svijetu. . 

Cijeli svijet u posljednjim desetljećima ima svoj advent, svoje čez¬ 
nuće za mirom i Spasiteljem. Milijuni se za to mole i čeznu za tim. o 
čini se da je u tom svemu previše zemaljskih čežnja. Vise se čezne za 
tim da se riješimo samo zemaljskih tereta i patnja. Premalo mislimo 
na to da se u nama umekša ljudska otvrdnulost i popravi pokvareno 
srce. A to su preduvjeti za dolazak Spasiteljeva božičnog mira. 

Naše adventsko čeznuće treba, dakle, da dublje pođe i da bude vise 
nesebično, ako hoćemo da se kod nas nastani božično raspoloženje, i 
treba da najprije više mislimo na svoje duše i na njihov mir s Bogom 
negoli na tjelesno dobro. Zato potražimo kao djeca čistim i smirenim 
srcem u Bogu Dijete Isusa kao da ne znamo ništa o lažnim dobrima 
svijeta. Tada će se nastaniti u nama mir Božji, a preko nas i u svijetu. 
Imat ćemo Božić. 

ZORNICA 


Jutrom ranim zvona zvone, 
Rastjeruju kobni mrak, 
Diljem svijeta sad romone, 
Vječne sreće liju trak. 

A u svetoj Božjoj kući, 
Zornice se ori poj, 

" Srca ljudska pjevajući, 
Poju pjesme Prečistoj: 

Moli, Majko, Svoga Sina, 
Utišaj nam srca jek, 

Neka dođe On s visina. 
Kralj da nam bude vijek. 

KRATAK POGLED U POVIJEST PALESTINE 


Geološka iskapanja utvrdila su da je Palestina bila nastanjena već 
u paleolitiku. U razdoblju između 3100. i 1200. godine prije Krista ona 
ulazi u povijest. Krajem 2000. godine povijest na tom području otkriva 
stanovnike nazvane biblijskim imenom Amoreji. Bila je to mješavina 
rasa, ali koja trajno napreduje u organizaciji i civilizaciji, tako da vec 
tada utječe na Egipat. Povijesni period označen Hiksima predstavlja u 
Palestini snažnu vojničku aristokraciju. Nove valove »naroda s mora« 
Egipćani su jedva uspjeli zadržati na svojim granicama, a snažnu grupu 
Filisteja, koji su zaposjeli obalni pojas Palestine, nije više bilo moguće 

Hebrejska jezgra ulazi u Palestinu s Abrahamom, koji je oko 1850. 
godine prije Krista otišao iz Ura Kaldejskoga, najprije u Harran, a onda 
u zemlju Kanaan. Tu su ostali i sinovi Izaka i Jakova. Glad ih je prisilio 
da odatle odu u Egipat, odakle ih je izveo Mojsije po nalogu Gospod¬ 
njem. Mojsije je umro na pragu Obećane zemlje, a Jozua je mačem i 
ognjem osvojio Palestinu i razdijelio je među hebrejska plemena. No 
Filisteji su i dalje držali primorski pojas Palestine, a plodnu dolinu 
Esdrelon Kananejci. Bez centralne vlasti, razbijeni na tri skupine na 
jugu (Judeja), u centru (Samarija) i na sjeveru (Galileja), Hebreji su 
morali voditi duge i teške ratove dok nisu posve zagospodarili Palesti¬ 
nom. To je razdoblje ovjenčano slavnom epopejom sudaca ili, točnije, 
osloboditelja. U tim teškoćama sazrela je ideja o nacionalnom jedinstvu 
pa je Samuel, posljednji od sudaca, pomazao za kralja mladog Saula, 
koji je divno započeo, ali tragično završio na Gelbojskim planinama. 
Jedinstvo je proveo David, koji je slomio Kananejce i Filisteje, likvi¬ 
dirao Jebuzeje, uništivši im tvrđavu na Sionu i proglasivši Jerusalem 
glavnim gradom kraljevstva. 

Salomon je podigao kraljevstvo do neslućenih visina. Ipak, pod 
konac, raspalo se ono na dva dijela: južno i sjeverno. Sargon II. napo¬ 
kon je 721. prije Krista likvidirao sjeverno kraljevstvo i odveo narod 
u asirsko sužanjstvo. Samariju su naselile nove pridošlice, stvorivši rasu 
Samaritanaca koje su Judejci prezirali. Judejsko kraljevstvo održalo se 
do 586. Nabukodonozor razori Jerusalem do temelja, a narod odvede u 
babilonsko sužanjstvo. 

Kad je perzijski kralj Kir srušio babilonski imperij, dopustio je 
Židovima da se vrate u domovinu i podignu hram. Veliki likovi ovoga 
razdoblja jesu: Zorobabel, Esdra i Nehemija. Pod okupacijom Aleksan¬ 


18 


dra Velikoga zemlja promijeni izgled. Postaje helenistička. Grčki je 
postao službeni jezik. U Egiptu je i Biblija prevedena na grčki. Dekreti 
Antioha IV. protiv zakona Jahvea podigoše na bunu braću Makabejce. 
Njihov heroizam pribavi zemlji relativan mir. No međusobne svađe 
prouzrokovaše intervenciju Rimljana. Pompej okupira 63. godine Jeru¬ 
salem. Na vlast dođe Herod I. Veliki, mrski Idumejac, koji je suvereno 
vladao u ime Augusta. Nekoliko godina prije njegove smrti (4. poslije 
Krista) rodio se u Betlehemu Gospodin Isus Krist. 

Nakon Herodove smrti kraljevstvo je podijeljeno među njegove si¬ 
nove, a nakon toga pripojeno je provinciji Siriji, osim kratkog perioda 
za vrijeme Agripe I. i Agripe II., kad su tim područjem upravljali rim¬ 
ski prokuratori iz Cezareje, pa među njima i Poncije Pilat, koji je Isusa 
osudio na smrt. Godine 70. Tito razori Jerusalem, a na razvalinama 
hrama stacionirala se »X legio Fretensis«. 

Pred okupaciju Jerusalema kršćani su pobjegli u Pelu, s onu stranu 
Jordana. Kasnije su se vratili i smjestili na Sionu. Uživali su relativan 
mir. Ali Židovi nisu mirovali. Pokušavali su se osloboditi. Hadrijan je 
ugušio i posljednje pokušaje. Promijenio je i ime Jerusalemu, nazvavši 
ga Aelia Capitolina. Na mjestu nekadašnjeg hrama podigne poganske 
kipove, na Golgoti poganski hram. 

Nakon Konstantinova edikta njegova majka sv. Jelena posjeti Pa¬ 
lestinu i podigne baziliku sv. Groba, crkvu rođenja u Betlehemu i sv. 
Eleone na Maslinskom brdu. Tada su započela mnogobrojna hodočašća 
u Svetu zemlju, po kojoj su stali nicati mnogobrojni samostani. 

Procvat je kratko trajao. Perzijski kralj Kozroa II. navali na Pale¬ 
stinu. Oduševljeno ga dočekaše i Judejci i Samaritanci. On poruši sve¬ 
tišta, a kršćane pobi ili ih odvuče u sužanjstvo. 

Godine 637. arapski kalif Omar, koji je kod Jarmuka hametice po¬ 
tukao bizantinsku vojsku, zaposjedne Jerusalem. Taj čovjek velike diplo¬ 
matske širine vodio je politiku tolerancije. Iznova su započela hodoča¬ 
šća, podignuta stara svetišta. No kasnije, pod egipatskim kalifima, sve 
se izmijenilo. Dekretom iz 1009. godine bila je porušena crkva sv. Groba, 
a kršćanima naređeno da se isele ili odreknu kršćanstva. Na sreću, pro¬ 
gonstvo nije dugo trajalo. Opet su podignuta srušena svetišta, iznova 
su velike skupine hodočasnika dolazile u Jerusalem. Upravo u ovom 
stoljeću podignuti su neki gostinjci za hodočasnike, a kalif El-Mustan- 
sir dade kršćanima poseban dio grada u Jerusalemu, u blizini sv. Groba, 
koji se i danas naziva kršćanskim dijelom. 

I to je kratko trajalo. Uskoro se podigoše Seldžuci, a s njima opet 
započnu progoni. Mlada, izvanredna snaga ugrozi bizantinsko carstvo. 
Hodočašća gotovo prestadoše. Tada se počeše formirati naoružane sku¬ 
pine hodočasnika koji su se željeli, makar oružjem, probiti do Kristova 
groba. Tu počinje epopeja križarskih ratova. Godine 1099. križari osvoje 
Jerusalem i osnuju Latinsko kraljevstvo. Pobjeda je kratko trajala. Go¬ 
dine 1187. Saladin je bitkom kod Hattina zapečatio sudbinu Latinskog 
kraljevstva. Svi kasniji pokušaji bili su uzaludni. Definitivnu likvidaciju 
katolika u Palestini proveo je 1229. sultan Melek-el-Ashref. Smjenjivala 
su se razdoblja progonstva i tolerancije. Nastojanjem Roberta Napulj- 

skoga franjevci su godine 1335. dobili dopuštenje da se mogu nastaniti 
na Sionu. Nakon toga dobili su i svoje mjesto u bazilici sv. Groba. Od 

tada datira Kustodija Svete zemlje. 

Krajem 18. stoljeća Napoleon je pokušao osvojiti Palestinu. Nij 
usnio. Egipatska okupacija od 1831. do 1840. bila je vrlo snošljiva. 
Kršćani su dobili veću slobodu kulta, podignuta su stara svetišta, otvo¬ 
reni razni zavodi, škole i bolnice. Katoličke zajednice bile su pod zašti¬ 
tom Francuske, pravoslavne pod okriljem Rusije. Sve se lijepo odvijalo 
u radu i u snošljivosti. 

To je stanje prekinuo prvi svjetski rat. Godine 1948. planuo je aiap- 
sko-izraelski rat, koji je povijesnu Palestinu podijelio u dvije samostalne 

države: Izrael i Jordan. vvf.S IVONIDES 


UOČI BOŽICA 

Obukla se duga polja u bijeli sjajni veo, 
odbacila su staro, ružno, crno odijelo, 
okitilo se granje drago golo u svijetlo 
inje bijelo. 

Topli su domovi. Pucketa veselo vatra, 
majka se žuri, pravi slatko božično jelo, 
selca kiti drvce, pravi male sitne jasle 
za Janje bijelo. 

Braco boji orahe u boje srebra i zlata, ^ 
pravi duge, krasne vijence, umjetno cvijeće, 
a selca ga pomno, tako tiho, pomno 
na borove meće. 


Otac se žuri, danas mnogo, mnogo radi, 
baka grije leđa, dijete joj na krilu, 
unučetu priča duge priče drage 
o Božjemu Sinu ... 

Pa kad dođe tiha sveta Badnja noć, 

kad su čaši blizu spasenja i sreće, 

svi će tada pred bor doći, zapjevati pjesme 

upaliti svijeće. 


A od sreće drage sva će sjati lica , 
kad im dođe Onaj što je reko doći — 

Svi će puno sretni, zadovoljni biti 

one Svete Noći. SXIPE g ARI g I( ^ 


SPASITELJEVO RODNO MJESTO 


Betlehem! Kako veličanstveno 
i ujedno ljupko leži grad, gotovo 
krasnije i ljepše od slike koju mi 
sebi zamišljamo. Na lijepoj blagoj 
glavici redaju se ulice s čvrsto i 
masivno građenim kućama, crkva¬ 
ma, samostanima i školama. Narav¬ 
no da mu unutrašnjost nije bolja 
od ostalih palestinskih gradova. Ku¬ 
će su ružne i neugledne, ulice prlja¬ 
ve i tako uske da je teško njima 
prolaziti, ali stanovnici imaju u se¬ 
bi nešto plemenito i slobodno. Go¬ 
spođe u skupocjenim opravama uži¬ 
vaju stari glas ljepote. Njihov veo 
leprša na visokoj i tvrdoj kapi, ko¬ 
ja je okolo ukrašena novcem, a i s 
obje strane padaju po dva niza 
novca. 



Stanovnici Betlehema prave od 
sedefa, od maslinovog drveta i ko¬ 
štica i od »Mojsijeva kamena« kru¬ 
nice, križiće i druge svete stvari. 


koje kupuju u Jeruzalemu hodoča¬ 
snici te ih tako raznose po cijelom 
svijetu. 

Posve vani, na istoku, dižu se 
dva nova tornja, a u obliku tvrđa¬ 
ve sagrađena su tri samostana: la¬ 
tinski, grčki i armenski; tu se isti¬ 
če crkva sv. Marije, koja je sagra¬ 
đena na mjestu gdje se rodio Otku¬ 
pitelj svijeta. Baš smo, piše jedan 
hodočasnik, pravodobno stigli te 
smo mogli poći u procesiji, koju 
franjevci svaki dan vode lc svetoj 
spilji (tu je mjesto rođenja, spilja 
i oltar sv. Triju Kralja). Bijaše 5 
sati poslije podne. Moleći i pjeva¬ 
jući kreće procesija iz crkve sv. Ka¬ 
tarine kroz svetu spilju i vraća se 
opet u istu crkvu. Svijeća, koju 
svaki hodočasnik dobije, pa sam je 
i ja tom prilikom nosio, ostala mi 
je u miloj uspomeni. Po mnogo stu¬ 
ba spustismo se dolje do tamnog 
otvora u stijeni, u kojoj su kapele, 
grobovi i pećine. Iza još jednog 
užeg otvora dolazi veća pećina, ko¬ 
ja je tajanstveno obasjana prilično 
slabim svjetlom od četrdeset srebr¬ 
nih svjetiljki. Svjetiljke su latinske, 
grčke i armenske. To je pećina Kri¬ 
stova rođenja, dvanaest metara du¬ 
ga, četiri metra široka i tri metra 
visoka. Na istočnoj strani, u polu¬ 
kružnoj udubini nalazi se jedan ol- 
tarić. Ispod njega na podu leži bi¬ 
jela mramorna ploča, koju osvjet- 

liava petnaest srebrnih lampica. U 
ploču je utisnuta srebrna zvijezda 
i urezane riječi: »Ovdje se rodio, od 
Marije Djevice Isus Krist.« Uz Kal¬ 
variju i Sv. Grob ovo je najsvetije 
mjesto na zemlji. 

Nekoliko metara dalje prema 
zapadu stoje oltari sv. Triju Kra¬ 
lja, gdje su se mudraci s Istoka 
molili djetetu Isusu i darove mu 
poklonili. Na tom oltaru danomice 
prikazuju franjevci sv. Misu. Od¬ 
mah iza njega, malo niže, nalazi se 
mjesto gdje je bila pećina. To je 
mjesto označeno mramorom. Sama 
spilja nalazi se od godine 642. u 
Rimu u crkvi Santa Maria Mag- 
giore. 


S terase franjevačkog samosta¬ 
na širi se pogled na lijepu okolicu, 
da je čovjek ne može gledati bez 
užitka! Odavde se vide galaadska i 
moapska brda. Na istoku od samo¬ 
stana vide se pašnjaci, udaljeni ko¬ 
jih pola sata. Lijepo zelenilo smoka¬ 
va i maslina, pa rodna polja i njive 
krase te poljane, na kojima su pa¬ 
stiri one blažene noći iz anđeoskih 
usta primili veselu vijest: »Slava 
Bogu na visini, a mir ljudima na 
zemlji koji su dobre volje.« Ondje 
dolje u ravnici također je Boozova 
njiva, na kojoj je nekada Ruta pa- 
birčila klasje. Ondje su i livade 
gdje je mali David pasao svoja sta¬ 
da i branio ih od zvijeri. 


O BETLEME, GRADE SLAVNI 

O Bedeme, grade slavni od Boga, 

Najveći si ti od grada svakoga, 

Jer iz tebe nam izađe vojvoda — 

Isus dragi Davidova poroda. 

Marija Ga, Djeva čista, porodi 
I u jasle Ona Njega položi. 

Dostojno se ona Njemu poklanja; 

I s veseljem srca svoga pozdravlja. 

Zdrav mi bio, Sinko, dragi, mileni. 

Ti na slami patiš, slab od studeni; 

Ti si nada spas i sreća svijeta tog, 

Ti si Sinak Oca vječnog, pravi Bog! 

Radujmo se i mi, dakle, svi danas, 

Jer se rodi Isus slatki i za nas; 

Hajdmo, braćo, k slavnom gradu Bedemu, 

Poklonit se Spasitelju našemu! 

Puni sreće i veselja pođimo, 

Sa pastirim’ pred svog Boga padajmo! 

Njemu svi poklonimo se duboko, 

Jer Otajstvo to je sveto, veliko! 

BOŽIČNA NARODNA PJESMA 


SVJETLO BETLEHEMSKE NOĆI 


Čitavom je zemljom proneseno to svjetlo. Glas o njemu i njegov 
sjaj došao je i do naših stanova, štoviše, u naša srca, ako se ikad u nama 
upalila i održala toplina i zraka vjere i ljubavi prema tome djetetu. 

Mi ga sami smijemo nositi dalje, svuda, u svako mjesto gdje je mrak, 
u svaki kut, u svaku rupu. 

Možemo ga zapaliti na svakom grobu, u svakom siromaštvu, u sva¬ 
koj zapuštenosti, umiranju, u svakom grešniku, dapače i u svakom gri¬ 
jehu. 

To je pobjeda ovoga svjetla, to je čudo Betlehema, ta drhtava svi¬ 
jeća neizmjerno više vrijedi nego li sva svjetla u svijetu! 

P. L. 



BETLEHEM 

Svjetlost se raja prosipa 
Između Marije i Josipa. 

Toplina se razlijeva mira 
Između anđela i pastira. 

Bog se ove noći rodio u staji ... 

U siromaštvu bogatstvo se sjaji. 
Pjesme malenih anđela zvuče, 

A usne njihova kralja muče. 

Tko bi nešto smio ovog časa reći, 
Kada šuti Najmudriji i Najveći? 


JERONIM KORNER 

EVO, KAKO JE BILO 


TT Na/aretu malom galilejskom gradiću, okruženom bregovima ži¬ 
vio ie sv Josip sBlažSom Djevicom Marijom. Jednoga dana, a predaja 
kaže 3 da se to dogodilo predveče, pohodio je Presvetu Djevicu anđeo 
Gabriiel i objavio joj da će postati Majkom Božjom. Ujedno joj je rekao 
da & nieriSLrođakinja Elizabeta uskoro roditi sina Taj dječak za 
koiesa ie Isus kasnije rekao da je najveći čovjek »rođen od žene«, bio 
^e 3 sv g IvL Krstitelj, kojega je prorok Malahija - 500 godina prije toga 

d ° S ^punjenaTadošćulmaŽOTa Djevica krenula je na put u posjet svo¬ 
joj rođaS, u daleki Ain Karin, što hrvatski znači: Vrelo među vino¬ 
gradima, 148 km daleko od Nazareta, a 8 km južno od Jeiuzalema. Jo 
nitko pa ni sv. Josip, nije znao za njezinu tajnu, a ipak ju je Elizabeta, 
čim ju je ugledala, pozdravila riječima: »Blagoslovljena tx među zenam 
i blagoslovljen plod utrobe tvoje ... Otkuda to da k meni dolazi Majka 
moga Gospodina?« To je bila druga žena koja je saznala, prosvijetljena 
Suhom Svetkn, za skori dolazak Spasitelja svijeta. Ovdje je Blažena 
Djevica ostala tri mjeseca, a zatim se vratila u Nazaret. 

Malo nakon toga je i sv. Josip, izmučen tjeskobomsaznaoodanđela 
za Marijinu tajnu. Od tada je s uzbuđenjem čekao dolazak Božjega Sm 

na svijet. cara Augusta o popisu pučanstva, Josip je 

s Marijom krenuo u Betlehem. Nakon četiri dana putovanja stigli s 
u svoj zavičajni grad. Zbog mnoštva stranaca u njemu nisu mogli nau 
prenoćišta. Sklonili su se u jednu spilju pokraj Betlehema, koja je du¬ 
žila za zaklon ovcama u času nevremena. Tu je Blažena Djevica lodila 
Isusa. Božji Sin ugledao je svijet na slami u jaslicama. 

Prvi su za taj događaj saznali pastiri koji su čuvali svoja staaa na 
betlehemskim poljima. Nenadano svjetlo obasjalo je polja i okolne od- 
ronke, a s neba je sletio anđeo, koji im je otkrio uzbudljiv događaj. Na¬ 
kon toga je mnoštvo anđela otpjevalo pjesmu: »Slava Bogu na visim, a 
na zemlji mir ljudima dobre volje ...« 

Prvi koji su vidjeli dijete Isusa poslije Marije i Josipa bili su pa¬ 
stiri. Cim su anđeli nestali, rekoše pastiri među sobom: »Hajdemo do 
Betlehema, da vidimo što nam je javio Gospodin.« I otišli su, i nasu su 
ga, i tako postali prvi Isusovi posjetioci. 

Četrdesetog dana nakon rođenja odnijeli su Josip i Marija Isusa 
da ga po odredbi zakona prikažu u hramu. Tamo ih je susreo starac po 

imenu Simeon, koji je s čežnjom očekivao »Izraelovu utjehu«, tj. Spasi¬ 
telj evo rođenje. Čim je starac ugledao mladu majku s djetetom u ru¬ 
kama, odmah je pristupio k njoj. Prosvijetljen Duhom Svetim, prepo¬ 
znao je onoga koga je s velikom čežnjom čekao. Dobri se starac najprije 
od sreće raspjevao, a zatim prorokovao: »Gle, ovaj je postavljen za 
spas i propast mnogima u Izraelu .. .« Zatim se obratio Mariji: »I tebi 
samoj mač će probosti dušu ...« Bio je to navještaj Isusova i djela i 
muke i Marijina teškog trpljenja. 

Poslije toga vratili su se u svoj Nazaret, ali nisu dugo ostali ondje. 
Opet su došli natrag u Betlehem. S Istoka su već bili krenuli na put 
mudraci, koji su tražili novorođenog Mesiju. Oni su znali za davno židov¬ 
sko proročanstvo po kojemu će »izići zvijezda od Jakova«. Tako je pi¬ 
salo u svetim knjigama koje su njima bile poznate. Posebna zvijezda 
na nebu .navijesti! će dolazak Velikoga Kralja, koji će se roditi u Izra¬ 
elu. Tih dana oni su na nebu otkrili neobičnu zvijezdu i shvatili da je 
u dalekoj židovskoj zemlji rođen Kralj svijeta. Odmah su se zaputili da 
ga traže, a na putu ih je vodila čudesna zvijezda. Bog je nadahnuo Jo¬ 
sipa da se vrati u Betlehem kako bi Isusa mogli pronaći mudraci. 

Tražili su ga na dvoru Herodovu, a našli su ga u Betlehemu. Obda¬ 
rili su ga bogatim darovima, poklonili mu se i po anđelovu naputku 
vratili se drugim putem u svoju zemlju. Zanimljivo, Isusu se pokloniše 
prigodom njegova dolaska na svijet jednostavni pastiri i učene glave. 
Tako je bilo i kasnije. Jednostavnost i mudrost vodi Gospodinu. 

Dolazak mudraca preplašio je kralja Heroda. Pobojao se novoga 
kralja o kome su oni govorili. Iz straha za prijestolje počinio je velike 
okrutnosti. Tako je utopio svoga svekra Aristobula, ubio osamdesetgo- 
dišnjeg djeda svoje žene Hirkana, smaknuo ženu Marijanu, umorio je 
svekrvu Aleksandru, pogubio dva svoja rođena sina Aleksandra i Ari¬ 
stobula, a svega šest dana prije svoje smrti dao je ubiti najstarijeg sina 
Antipatra. Ništa neobično, ako je takav čovjek odlučio da ubije i Isusa, 
koga se bojao kao suparnika. 

Mudrace je otpravio u Betlehem s molbom da mu jave gdje se On 
nalazi, ako Ga pronađu. Međutim, oni se nisu javili. Herod je pobjesnio 
i izdao nalog da se pobiju sva djeca u Betlehemu do druge godine ži¬ 
vota, nadajući se da će među njima biti ubijen i Isus. No Gospodin je 
na vrijeme javio Josipu Herodovu odluku i zapovjedio mu da bježi s 
Isusom i Marijom u Egipat. Pripovijedaju da je Sveta Obitelj boravila 
u današnjem selu Matarije, nedaleko staroga grada Heliopola. Tu i da¬ 
nas ima jedan izvor s pitkom vodom, dok su sva ostala vrela u okolici 
slana. Kažu da je ta voda provrela kad je onamo stigla Sveta Obitelj. 

Nakon Herodove smrti Sveta Obitelj vratila se u Betlehem. U Ju¬ 
deji je vladao Arhelaj, koji je bio jednako okrutan kao i njegov otac, 
pa se sv. Josip pobojao za Isusa. Zato je krenuo u Nazaret, u Galileju. 
Tu je Isus živio do 27. godine života. 

OČEKIVAN OD NARODA 


Kad bismo imali zgodu gledati film »Ben Hur«, vjerojatno bi nam 
onih nekoliko prizora iz Isusova rođenja na početku, još prije samog 
naslova filma ostalo u dragoj uspomeni. No književnika Rondyja Wylera 
malo je to začudilo pa je upitao tvorca filma: 

— Zašto ste one slike iz betlehemske štalice stavili prije samog na¬ 
slova filma? . . 

— Ono je rođenje promijenilo tok povijesti — odgovorio je reži¬ 
ser. Htio sam da moji gledaoci budu svjesni da je Betlehemsko Dijete 
istina i povijest, a ne sanja i fantazija. 

I zaista, Krist je svojim rođenjem prepolovio ljudsku povijest na 
dvoje: na razdoblje prije svog dolaska i na ono poslije svog dolaska, na 
Stari i na Novi Zavjet; na vrijeme kad je čovjek čeznuo za Bogom i išče¬ 
kivao ga i na vrijeme kad Bog čezne za čovjekom. Povijest nam svjedoči 
da je čovjek očekivao Boga — Spasitelja. Pogledajmo malo bolje stari 
svijet! 

Nada Izraela 

Sveto Pismo Starog Zavjeta priča nam drevnu povijest srca izabra¬ 
noga naroda: njegovu tugu i mučna razočaranja, divne snove i krutu 
stvarnost, velika očekivanja i bezgraničnu čežnju za Spasiteljem. 

»Nebesa, ozgor rosite i oblaci neka dažde Pravednika!« 

Odmah nakon prvog grijeha Bog je najavio otkupljenje: »Žena će 
ti satrti glavu ...!« — rekao je on đavlu. I od nje će se roditi Spasitelj 
svijeta. 

U židovskom je narodu Bog podizao velike muževe i proroke, koji 
su najavljivali njegov dolazak. 

Dvije tisuće godina prije Kristova rođenja Jahve govori Abrahamu: 

-— Učinit ću te velikim narodom ... U tebi će biti blagoslovljena 
sva plemena na zemlji (Gen 12, 2—3). 

— Blagoslovit ću te obilno i potomstvo ću tvoje umnožiti kao zvi¬ 
jezde na nebu i kao pijesak na obali morskoj ... I bit će blagoslovljeni 
u potomstvu tvojem svi narodi na zemlji zato jer si poslušao moj glas 
(Gen 22, 17—18)! 

Dvije tisuće godina prije prorečeno je da će onaj koji će se roditi 
među Abrahamovim narodom biti iščekivan od naroda, tj. od neznabo- 
žaca kao i od židovskog naroda. 


Izaku je obećanje ponovljeno gotovo istim riječima kao i Abrahamu 
(Gen. 26, 4). 

Jakov, sin Izakov, okrenuo se na smrtnom času sinu Judi i rekao: 

— Neće odstupiti žezlo od Jude, niti vladalački štap od nogu nje¬ 
govih dok ne dođe onaj kome pripada i kome će se pokoravati narodi 
(Gen. 49, 10). 

Dani Izraelovi teku i evo Moj šija: proroka, zakonodavca, čudotvor¬ 
ca, osloboditelja naroda. Gospod mu veli: 

— Ja ću podići sinovima Izraelovim usred njihove braće proroka 
slična tebi (Deut 18, 15—18). 

Protekli su nakon toga vjekovi i eto Davida. On gleda Mesiju u 
kraljevskom sjaju s desne strane Svevišnjega, gleda ga kako drži u ruci 
žezlo vrhovne vlasti i sudi narodima, kako se tuče s nevjernim kralje¬ 
vima i kako prolazi kraj svojih pobijeđenih neprijatelja kao pobjednik 
(Ps. 119). 

Prvi noćnik u svećeničkoj jutrenji svakog dana Došašća sastavljen 
je od Izaijinih tekstova. Izaija gleda i otkriva budućnost i lik Gospod¬ 
njeg poslanika. Sedam stotina godina prije njegova rođenja proriče da 
će se roditi dijete od Djevice: »Evo, Djevica će začeti i roditi sina!« Moć 
mu je kao vrhovnog gospodara. Ime mu je: Divni. Anđeo Velikog Sa¬ 
vjeta, Jaki, Emanuel, što znači: Bog s nama. Otac budućega vijeka. Nje¬ 
govo će se kraljevstvo raširiti i mir koji će uspostaviti neće imati kraja 
(Iz 7, 14; 9,6—7). 

Sedam stotina godina ranije Miheja pozdravlja i mjesto rođenja: 

— I ti, Betleheme, ti si najmanji među kneževskim gradovima Ju- 
dinim, a ipak će iz tebe izaći Gospod Izraelov. Imat će snagu Gospodnju, 
bit će uzvišen sve do krajnjih granica zemlje, bit će'MIR (Mih5, 2—5)! 

Jeremija oplakuje narodne nevolje. Najednom mu se otima iz duše 
krik nade: 

— Davidu ću podignuti pravi izdanak. Bit će pravedan. Bit će kralj. 
Ime će mu biti: »Gospod je pravednost naša!« (Jer 23, 5—6). 

Oko 700 g. prije prorečeno je za Mesiju da će mu se pokloniti kra¬ 
ljevi s istoka i donijeti mu zlato, tamjan i miru; da će biti prognan u 
Egipat i da će poslije živjeti u Nazaretu. 

Oko 500 g. prije rečeno je da će se zvati Isus ili Spasitelj. 

Bile su prorečene čak i pojedinosti njegove osobnosti: da će biti 
blag tješite]j žalosnih, da će biti odbačen od svoga naroda. Stoljećima 
ranije bile su najavljene i potankosti o njegovoj smrti: imat će rane 
na svojim rukama i nogama, na samrti će mu dati da pije ocat i žuč, 
bit će ubijen kao janje; poslije smrti neće mu prelomiti nijedne kosti, 
neprijatelj će za njegove haljine bacati kocku. 

Šest stoljeća prije kazano je da će uzaći na nebo. Zahvaljujući Da- 
mjelu, izabrani je narod bio potpuno upućen i u točan rok Mesijina 
dolaska: 

Anđeo Gabrijel reče mi: »Sedamdeset je godišnjih sedmica od- 
ređeno nad tvojim narodom i nad tvojim svetim gradom da se kraj 
učini bezakonju, da se oduzmu grijesi, da se okaje opačina, da se dovede 
vječna pravda, da se ispuni viđenje i proroštvo i da se pomaže sveti 
nad svetima. 

Zna i dakle, i razumij: od vremena kad izađe riječ da se Jeruzalem 
onet sazida, dok ustane Pomazanik, knez, proći će sedam godišnjih sed¬ 
mica i šezdeset i dvije godišnje sedmice, i opet će se sazidati s ulicama 
i prokopima u teško vrijeme. Poslije šezdeset i dvije godišnje sedmice 
bit će pomazanik pogubljen, iako je nedužan Grad zajedno sa svetištem 
bit će razoren od ratnoga naroda jednoga kneza sto ce doci« (Dan, 9, 

24_ Radi se o godišnjim sedmicama. 70 sedmica je 490 godina. 

Židovi su posjedovali čitav niz proroštava o Mesiji. Stare su ih sina¬ 
goge u vrijeme njegova dolaska nabrojile oko 450. 

Očekuju ga pogani 

Ali ne samo Židovi, već i čitav tadašnji svijet očekivao je spasitelja. 
Bacimo kratak pogled na pogane i na njihova svjedočanstva! 

Govoreći u ime starih Rimljana, Tacit veli: „ , 

_ Narod je bio općenito uvjeren u vjeru starih proroštava da ce 

zavladati oni koji krenu s Istoka i da će iz Judeje doći gospodai i v a- 

U Vespazijanovu životu Svetonije sabire rimsku predaju pa veli. 

_ Stara je i neprekidna vjera da će Židovi preko istoka s neshvat¬ 
ljivo stalnim progonstvima zadobiti najveću vlast. 

Navodi suvremenog autora u tom smislu, kako se Rimljani straše 
kralja koji ima zavladati svijetom te su naredili da se poubijaju sva 
djeca rođena te godine. To naređenje nije izvršeno, izvršio ga je jedino 

Ciceron, koji podrobno prepričava stara proroštva i Sibile o »kralju 
kojega moramo priznati da se spasimo«, iščekujući tražio je »na kojega 
čovjeka i iz kojeg razdoblja ciljaju ta proroštva?« 

Četvrta Vergilijeva ekloga pripovijeda o istoj staroj predajh o »čis 
toj ženi koja se smiješi na svoje djetešce, s kojim će minuti željezno 
doba«. 

Očekivali su ga i Grci. Stoga je Eshil šest vjekova ranije zapisao 
u svom »Prometeju«: 

— Ne tražite konca ovom prokletstvu dok se ne pojavi Bog da na 
sebe primi kao zamjenik tjeskobe tvojih vlastitih grijeha. 

Kako su Magi s Istoka saznali za Spasitelj ev dolazak ako ne preko 
mnogih proroštava koja su kolala svijetom, preko Židova i vjerojatno 
preko proroštva što ga je Perzijancima izrekao Danijel 500 godina prije 
Kristova rođenja? 

Kina je imala ista iščekivanja. No kako je ona bila na drugoj strani 
svijeta, ondje su vjerovali da će se veliki mudrac roditi na Zapadu. Anali 
»Nebeskog Carstva« tvrde: 

U 24. godini Čao-Wanga, dinastije Čou, osmog dana četvrtog mje¬ 
seca, pojavilo se na jugozapadu svjetlo koje je rasvijetlilo carsku pa¬ 
laču. Vlastodržac je, pogođen tim svjetlom, pitao vrače. Oni su mu po¬ 
kazali knjige u kojima je ovo čudo označivalo pojavu velikog Sveca na 
Zapadu, čija se religija mora uvesti i u njihovu zemlju. 

Dakle, očekivali su ga gotovo svi narodi staroga svijeta. Židovi su 
sačuvali o njemu čistu i neokrnjenu objavu, dok se kod poganskih na¬ 
roda ta objava tokom vremena iskvarila. 

Vrijeme sveopćeg iščekivanja primicalo se kraju. Mudraci, učitelji 
zakona, zvjezdoznanci, svećenici i pismoznanci bdjeli su nad knjigama 
i proroštvima, proračunavajući vrijeme kad bi se imao pojaviti. 

No kako će malo biti onih koji će primijetiti njegov dolazak i rado 
ga primiti u svoju sredinu! 


U SUSRET MALOM KRALJU 

Sve Te čeka, dragi Kralju mali, 

Kad ćeš doći u pohode svijetu, 

Sve Te zove i za Tobom čezne, 

Da blizinu osjeti Ti svetu ... 

Anđeli su pahuljice snježne 
Niz dolove prosuli po drumu, 

Da nožice mekane Ti, nježne, 

Tiho prođu po snježnom baršunu. 1 

Gorske kose obukle se bijele 
U kraljevsko od kristala ruho, 

Volovi su zadihali štalu, 

Mali volić nadigo je uho ... 

Sve Te čeka, a ja čovjek skroman. 

Što bih dao ove blage noći? ... 

Šta ću Tebi darovati, Bože, 

Onog časa kad ćeš k meni doći? ... 

O, uzet ću ta srebrena zvona, 

Svu ću radost objaviti svijetu, 

S anđelima pahulje ću sipat’, 

Pastira ću sakupiti četu ... 

Tragove ću poljubiti snježne 
Kuda prođeš, dragi Kralju mali. 

Uzet ću Te i na prsa svoja. 

Grij at ću Te u toj tihoj štali. 

STJEPAN BARIŠIĆ 

Advent — priprava za Božić 


KAKO JE NASTALA CRKVENA GODINA 


Najstariji dio crkvene godine je uskrsno doba. Slavili su ga već 
sveti apostoli. Uz Uskrs odmah se pojavljuje blagdan Duhova, koji je 
kao završetak uskrsnog vremena. Uskrs je i danas središte crkvene go¬ 
dine, kao što je otkupljenje središnje djelo Sina Božjega ovdje na 
zemlji. 

U četvrtom stoljeću javlja se drugi dio crkvene godine: božično 
doba Već od početka bila je svrha toga blagdana da vjernike pripravi 
na drugi Kristov dolazak, na Sudnji dan. Blagdan Bogojavljenja bio je 
u početku samo spomen na sjajno očitovanje Boga-Kralja. Taj blagdan 
bio je prvi u božičnom nizu, pa, prema tome, i najstariji. No crkvena 
se godina dalje razvija. U petom vijeku pridolazi i blagdan Gospodinova 
rođenja sa svojom pripravom — Adventom ili Došašćem. S vremenom 
su pridošle i mnoge druge svetkovine. No sve se one nižu oko ta dva 
središta: Božića i Uskrsa. 

Crkvena godina ima svoju odgojnu stranu za kršćanina. Ona je 
duhovni vođa, škola vjere i putokaz prema vječnoj domovini. 

Ona nije povijesni prikaz Isusova života ili kratak sadržaj povijesti 
spasenja. A nije ni neka uspomena na prošlost, kao neka galerija pro¬ 
šlih događaja. Ona je sadašnjost. Jer svrha je Crkve i potom crkvene 
godine ona ista zbog čega je i sam Krist došao: ». .. da imaju život i da 
ga imaju u izobilju«. Dakako, radi se o milosnom životu. 

Prema tome, kršćanin se ne smije nikako zadovoljiti površnim do¬ 
življavanjem crkvene godine, da se samo divi krasnim crkvenim obre¬ 
dima, lijepom pjevanju, dubokim mislima liturgije. S te strane ta je go¬ 
dina privlačila i ljude bez vjere a da ih ipak nije privela k Bogu. Za nas 
crkvena godina mora biti život. Ono što slušamo ili gledamo moramo 
u sebi proživljavati na posve osobit način jer je smisao i cilj tih blag¬ 
dana da u nama poraste milost, život Božjeg djeteta. To je bitno. U 
kršćanskom puku, koji je sačuvao živu vjeru i te kako se osjeća to du¬ 
binsko, sakramentalno značenje crkvene godine. Tamo pak gdje nema 
tog života sve se svršava kod vanjskih obreda, koji postaju puka cere¬ 
monija. Da nas spasi od te mlakosti, Crkva pred našim očima obnavlja 
svake godine otajstva vjere da ih što dublje preživimo i da se obnovimo 
u milosnom životu. Advent i Korizma dva su dijela crkvene godine, kad 
je Crkvi napose stalo da se skrušimo i pripravimo na dolazak Gospodnji. 


Danas je prvi dio crkvene godine božično doba. Središte mu je sam 
blagdan Isusova rođenja. Priprava za taj blagdan zove se Advent ili 
Došašće. 

Advent je obnavljanje onog prvog i drugog čekanja Krista Gospo¬ 
dina u Starom zavjetu. Pravednici su čeznuli za Spasiteljem, čekali, 
spremali se za doček postom, molitvom i pokorom. Sve nam to doziva 
u pamet i da i mi sličnim djelima pripravimo put Gospodinu u svoje srce. 

U starozavjetnom Adventu svijetli kao zvijezda zornica djevičanski 
lik Mesijine Majke, bilo u raznim slikama, bilo u Božjim obećanjima. 
Tako se Ona pojavljuje i u našem današnjem Adventu. Ona je zvijezda 
zornica i na našem nebu i s Bezgrešnom Djevicom moramo krenuti pre¬ 
ma betlehemskoj stajici. Drukčije to ne može i ne smije biti ni u našem 
milosnom životu. 

Oče, pošalji Onoga koji ima doći! 

| 

To je središnja misao prve adventske nedjelje. U molitvi Mise vapije 
Crkva: »Probudi, molimo te. Gospodine, moć svoju i dođi!« No ta mo¬ 
litva dobiva puninu svog značenja kad pročitamo poslanicu sv. Pavla 
Rimljanima, što se čita kod svete Mise. Čovječanstvo je posve ogrezlo 
u sve moguće opačine i kad ga je grijeh posve zarobio, počelo je vapiti 
za spasenjem. Pavao dovikuje: »Doba je da se probudimo jer je naš spas 
bliže nego kad povjeravasmo.« A sveto Evanđelje govori: »Dignite svoje 
glave jer se približuje vaš otkup.« 

Može se nekome činiti malo čudno da se na početku Adventa čita 
Evanđelje o Posljednjem sudu. No tu se ne misli toliko na sam sud ko¬ 
liko na ponovni dolazak Sina Božjega. Čovječanstvo je, naime, s veli¬ 
kim čeznućem iščekivalo utjelovljenje Sina Božjega. Ali kad je Isus do¬ 
šao, ostao je s ljudima samo 33 godine. Međutim, njegova je pojava tako 
očarala prve kršćane da su nakon njegova odlaska u nebo neprestano 
mislili na njegov ponovni dolazak na svršetku svijeta. »Maranatha — 
Dođi, Gospodine Isuse!« — to je bila lozinka prvih stoljeća kršćanstva. 
Oni su, eto, u toj svojoj čežnji spojili prvi Advent s drugim Adventom. 

Iza riječi i želja dolazi djelo. Dolazak Kristov ostvaruje se u našim 
dušama po milosti. On je, istina, sakriven, ali nas pripravlja na javni, 
njegov veličanstveni dolazak na Sudnji dan. 

Poziv k svjetlu 

. D°k. je liturgija prve adventske nedjelje govorila kako se Bog pri- 
bhzuje čovjeku, na drugu nedjelju govori nam kako Bog nudi i donosi 
svima spasenje. Već na početku svete Mise, u tako zvanoj ulaznoj pje- 
smi, ističe se općenitost Kristova poslanja i otkupljenja. U misnoj mo¬ 
litvi čujemo odjek riječi sv. Ivana Krstitelja: »Pripravite put Gospod¬ 
nji!« A pripraviti put Gospodnji znači urediti, ukloniti sve zapreke koje 
bi mogle smetati tome dolasku. To je u prvom redu grijeh. 

TI noslanici nas sveti Pavao poziva da uzmemo u ruke pisanu Božju 
riieM SaTz nje c5mo onu snagu koju nam Bog želi po njo] dati. Židov- 
cvfi narod imao u svojim rukama Božju riječ, a ipak je stradao. Uda- 
Žo?e naSne,Td Pravog shvaćanja Božje riječi krojeći sebi vjeru prema 
svome ukusu Htio je imati Mesiju po svojim željama. I mi cesto stva 
Smo kršćanstvo po svom ukusu, ne želimo ono pravo i nepatvoreno 
kršćanstvo s deset Božjih zapovijedi, s osam blazenstava i sa zapovij 

dima Zeleći r nam 1 pokazati kakvi moramo biti, ako želimo u p rinnti 

Kristovo svjetlo Crkva izvodi pred nas svetog Ivana Krstitelja. *o je 
SmSSvena pojava! Ponizan i malen pred Kristom, ali čvrst 
kao stijena pred silnicima ovoga svijeta. 

' Radujte se, Gospođin je blizu 

Dok su prijašnje nedjelje pune čežnje za Spasiteljevim dolaskom, 
treća je osvijetljena njegovom blizinom. >>R ad yjte se u Gospodinu vazd 
oDet velim: radujte se jer Gospodin je blizu!« Sveta Crkva, osjećajući 
blizinu dolaska svoga Spasitelja, ne može se suzdržati a da ne uplete u 
svoS čežnju i poklike radosti. Ta, eto, još nekoliko dana i ugledat ce 
sa kao maleno dijete u svojoj sredini! Ta sveta radost Cikve mora se 
preliti u srca njezine djece. No ona u njima mora uroditi svetom brigom 
da što prife Priprave svoje srce za dolazak dragog Prijatelja i Brata. 
S?oga Crkva ponovno izvodi pred nas Ivana Krstitelja da nas na nje¬ 
govu primjeru nauči kako ćemo u poniznosti i cistoci srca primiti m 
losne darove svete Badnje noći. 

Eno, Marija nam nosi Obećanoga! 

Advent se s četvrtom nedjeljom približuje kraju. Pribhzuje se ispu¬ 
njenje Božjih obećanja. Zato sve više i raste čežnja za tim sretnim ča¬ 
som. 3 Napose se u tome ističe kvatrena subota. U staro doba bilo je n 
taj dan veliko slavlje. Noćna služba Božja od subote na nedjelju vi sd 
se u crkvi svetog Petra u Rimu i trajala je sve do zore u nedjelju. Za 
vrijeme toga bdjenja pjevali su se psalmi i čitale poslanice i ;P^rostva 
što govore o dolasku Mesijinu. »Rosite, nebesa, odozgo, i oblaci ne v 
dažde Pravednika. Neka se otvori zemlja i neka rodi Spasitelj a . << 

Nad nazaretskom Djevicom već se otvorilo nebo. Sila Svevišnjega 
Boga već ju je osjenila. Ona već stupa hrapavim zemaljskim putovima 
prema Betlehemu, noseći pod srcem Čežnju naroda, našega Spasitelja. 

Ali to nije dosta. Jer Obećani mora doći ne samo na ovaj svijet nego 
se mora i spustiti s Marijina djevičanskog krila u naša srca. A_ onaza 
to moraju biti pripravljena. Stoga sveta Crkva vapije u molitvi: .Pro¬ 
budi Gospodine, svoju moć i dođi! I velikom nam silom puteci da p^ 
moću tvoje milosti oproštenje tvoga smilovanja pospješi ono sto naši 
grijesi priječe.« „ 

No tu iznenada čujemo poslanicu koja nam nekako čudno zvuc '. u ; 
svetoj pripravi za dolazak našeg Otkupitelja Sveti Pavao nasopom j 
da štujemo Kristove svećenike kao službenike Kristove i djelitelje Boz 7 

jih tajna. Kako to spada u ove svete časove? Evo kako! Krist dolazi u 
pojedine duše po svojim službenicima. Ako mi ne primamo i ne cije¬ 
nimo njegovih službenika, onda je prekinut put po kojemu On ima doći 
u naše srce. 

Klečeći u sv. ispovijedi pred svećenikom kao Božjim zamjenikom, 
ispunili smo riječi svetog Evanđelja: pripravili smo put Gospodnji, po¬ 
ravnali smo njegove staze i sada smo spremni vidjeti tajnu svete Badnje 
noći — utjelovljeno Spasenje Božje. 

Naša su srca spremna! Gospodine, dođi! Mi te čekamo sa zapalje¬ 
nim zubljama žara i ljubavi. »Maranatha — Dođi, Gospodine Isuse!« 


li se i/M.me %oJišća.. 


U se vrime godišća 
Mir se svitu navišća: 
Porođenje Ditića 
Od Divice Marije. 

Od prečiste djevice, 

I nebeske kraljice. 

Anđeoske cesarice, 

Svete Djeve Marije! 

Djeva sina porodi, 

Đavlu silu svu slomi; 

A kršćane oslobodi 
Sveta djeva Marija. 

U jasle ga stavljaše, 

Majka mu se klanjaše, 

Ter ga slatko ljubljaše 
Sveta djeva Marija. 

Anđeli mu služahu. 

Novu pjesmu pjevahu. 

Od njeg milost prošahu 
S’ svetom djevom Marijom. 

U ponoć se Bog rodi. 

Nebo zemlju prosvijetli. 
Kako u podne svjetlo bi 
S’ svetom djevom Marijom. 


Zrak izađe zornice 
Od prečiste Djevice, 
Anđeoske cesarice, 

Svete djeve Marije. 

Svako svijeta stvorenje 
Sada ima veselje. 

Božje štujuć’ rođenje 
Od djevice Marije. 

Oci u Limbu pjevaše 
Kad te glase slušaše 
Da Bog rođen bijaše 
Od djevice Marije. 

Slava Bogu višnjemu, 
Gospodaru našemu, 

I čovjeku smjernomu 
S’ svetom djevom Marijom. 

Koj’ u tmina stajahu 
I bez svjetla bijahu, 

Sina Božjeg čekahu 
Od djevice Marije. 

Kog obeća Bog dati 
I na svijet im poslati, 

Ter j’ iz tmina pustiti 
S’ svetom djevom Marijom. 

To željahu vidjeti 
I s veseljem primiti 
Pa s njim nav’jek živjeti 
S’ svetom djevom Marijom. 


Slavu vječnu vidješe 
Ter se vele čudiše, 

Bogu poklon činiše 
S' svetom djevom Marijom. 


Anđeo priđe nebeski, 
Ter pastirom navijesti 
Prevelike radosti 
Od djevice Marije. 


I to čudo procvjeta 
Nad tim kraljem od svijeta, 
Kog ubogo-čestita 
Povi majka Marija. 


O pastiri tecite, 

Stada vaša pustite, 

Sina Božjeg vidite 
S’ svetom djevom Marijom. 

Tad pastiri pođoše, 

Sina Božjeg nađoše, 

Ter mu hvale dadoše 
S’ svetom djevom Marijom. 

Slava Bogu višnjemu, 
Gospodinu našemu, 

I čovjeku smjernomu 
S’ svetom djevom Marijom. 


Kralj u jaslam ležaše, 

A odjeće nemaše 

Jer uboštvo ljubljaše 

S’ svetom Djevom Marijom. 

Teb’ Isuse, hvalimo 
Sveto Trojstvo slavimo, 

Majku tvoju častimo, 

Svetu djevu Mariju. Amen. 

Božična narodna pjesma 



SUNCE NA GRUDAMA SNIJEGA U VRTU OCA PETRA 


One je godine rano napadao prvi snijeg, a otac Petar nije imao drva. 
Kaput mu je izlizan, pa, onako star, naveče, dok moli, sav podrhtava. 
Kad podgrije ostatke od ručka, ako mu uopće ostanu, onda mora da 
napusti vatru, jer određena drva treba da potraju cijelu zimu. Uz to je 
i reuma znala obično zimi da ga obiđe, pa bi se naveče grčio češće od 
boli. Njegovi su mu zupljani nudili novaca, ali je upravo tada iskrsa¬ 
vala po koja potreba bilo po crkvu, bilo da je htio udijeliti onima, koji 
su bili najmiliji, pa i najpotrebniji. 

Sjedi tako otac Petar jednog prosinačkog dana popodne te proma¬ 
tra vrapce u svom vrtu. Podrhtava od hladnoće, ali mu se usna pokreće 
na smijeh dok promatra te bezbrižne ptice. Malo prije otišao je posjet- 
nik, koji ga je nagovarao da proda ono bjelokosno raspelo iz sakristije. 
Bio je ovlašten da ga proda, ali se borio uvijek kad bi iskrslo pitanje 
i kad bi ga nagovarali cla raspelo proda. Zato je naš otac Petar bio veseo, 
a bio je veseo što upravo vidi u svojoj opustjeloj ■ jbašći sićušne ptice, 
kako veselo skakuću i kako ga ne napuštaju. Ovaj njegov posjetnik često 
ga je smetao. Nadao se dobiti, a otac Petar otmjeno ga je odbijao i 
uvijek nalazio izlaza. 

Zornice su počele. Jutros su zvona kroz smrznuti zrak promuklo 
zapjevala, po prvi put. Snijeg pada u tišini, izgleda kao da će taj muk 
ugušiti raspjevani zov zvonova. U tom trenutku otac se Petar probudio. 

— Kako sam malo spavao! — Oh, moje noge! — Vidi ti njih, neće 
nikako da se zgriju. Neće, pa neće! — Pokuša da ustane, ali ga težina 
tijela obori natrag u krevet. Ipak ponovno napregne svu snagu i uzdigne 
prednji dio tijela. U desnoj nozi osjećao je bolan grč. Pripali svjetlo. 
Dok je navlačio čarape, pogled mu padne na dva krumpira koja su ostala 
od sinoć. 

—- Ništa zato! Neću vas ni pojesti! Što nisam i njih dao sinoć onom 
prosjaku? 

Sinoć mu je došao prosjak, a otac Petar dao mu je dva krumpira 
od četiri, koja je mislio pojesti za večeru. Kad je htio večerati, nije ih 
mogao pojesti. Obuzela ga samilost. Kao da se kajao što nije i ta dva 
darovao. — Eto, opremio se, pa kad su zvona prosula svoj zvonki glas 
1 po treći put, on jedva jedvice stupi u sakristiju i pogled mu padne na 
skupocjeno raspelo. 

— Kako da te prodam, padne inu na pamet, kad sam preko tebe 
sve uradio i po tebi uspio u svemu! — Ruke su mu se grčile, bile su 

modre od hladnoće. Dune u šake i pogledom ponovno pomiluje bolno 

ISUS °1°Pa febi je cijelu noć bilo hladno! Neka je i meni! Neka! — Malo 
zatim je otac Petar čilije stupio pred oltar, dok su se zvukovi harmonija 
u dugoj crkvi prelili u čarobno zapljusnula apsidu. Svijeće na oltaru 
tiho su drhtale, gotovo se trnule od studeni. On siđe na podnožje oltara 
i žrtva otpočne. Pri silaženju otac Petar preleti pogledom po klupama 
i žar njegovih očiju bljesne; on je ponovno dobio snagu, srce mu zaku¬ 
calo i žar mu je oblio lice kao negda. Molio je on, a zanos molitve po¬ 
kretao je njegovo napola uništeno tijelo. Osjećao je da mu topli dah ne 
zamire kad iziđe iz ustiju, osjećao je da taj dah trepti i da ugrtjava one 
svijeće što su plašljivo gorjele u hladnom zraku. — Zvukovi harmonija 
i pjesama prekidali su kašljanjem prozebli starci. Nad glavama vjernika 
kao da je lebdio mirni zrak pun zanosa, u kojemu su se osobne potrebe 
i želje udruživale s molbama oca Petra u čarobni vijenac, koji su dnevno 
Bogu plele one duše vođene čistom rukom starca. . 

Prosinački dani izmicali su. Svaki dan u kojoj žrtvi za oca P e }J a ■ v 

Svaki dan je po neka ruža procvala u nebeskoj bašči, koju je on brižno 

gCl1 W jučer je bila nedjelja. Propovijedao je vrlo teško. Već ga 1 glas iz¬ 
daje, a noge mu klecaju. Oko njegovih usta kruži vidljiva bora 1 svatko 
je mogao primijetiti da taj starac gladuje. _ , 

_ Kako sam se samo pripravio! — mislio je poslije službe on. Ne¬ 
kad je to išlo lakše. Sad se i zbunjujem. Ostarilo se! 

Ipak, njegovo je srce bilo jako. Plamtjelo je od žara. Dnevno je bilo 
razigrano, samo ovih posljednjih dana navečer otac Petar nikako nije 
mogao da usne. Čudio se. Na lijevoj strani osjećao je grč, ali tome nije 
davao važnosti. Tješio se: 

— Proći će! Da, proći će! 

Za ovih besanih noći razmišljao je otac Petar o svemu. Predbozicno 
vrijeme budilo je njegove uspomene. Sklopivši oči, znao je on probuditi 
svoje uspomene te iz njih crpsti novu snagu za. svoj novi rad. U njego¬ 
voj je duši bilo još mnogo planova. Nije se osjećao osamljen, iako ruje 
čitao novina. Odrekao se i toga, a novac koji je prije davao za knjige 
sad šalje jednom svom đaku župljaninu. U tim noćima on je ponovno 
vidio sve one koje je školovao, pa mu se iznevjerili, vidio je sve nepo¬ 
slušne koje je progutao gradski glib, a vidio je i svoja skromna djela, 
promatrao je mnoge duhovne zgrade u kojima je njegova sigurna ruka 
izgradila sigurne temelje. I djecu je vidio. Boljelo ga je što još ima oko 
njega u dušama zatrpanog žara, žalio je za onima što će doći, jer je za 
mnoge slutio i u duhu vidio kako iz dubokog blata izdižu prema nebu 
grčevito ruke i teško se bore, pa upadaju i tonu. — Kad god bi pomi¬ 
slio na svoju duhovnu djecu, zastao bi i misao bi ga odvela na onu dušu 
za koju on davno moli — na učitelja. 

I ovdje se otac Petar pun nade tješio: 

— U njegovoj duši ima mnogo žara, ali zatrpanog žara! 

Na koncu mislio je o sebi: _ . 

— Put je bio trnovit, ali siguran prema uzanim vratima! Siguran. 

— ponavljao bi. 

Jednoć je bio, još davno, u gradu. Bio je poznat kao dobar propo¬ 
vjednik, a onda je na veliko čuđenje svojih drugova zamolio da mu se 
dodijeli župa. Otac Petar poznavao je svoje srce, osjećao je da bi ga 
oholost lako mogla da ponese pa je odabrao drugu stazu. I počeo je da 
pije iz čaše trpljenja, čiji su mu gutljaji često bili gorki. Ipak, on je 
ustrajao i njegova je nutrina smirena, on je ustrajno na svomu ramenu 
nosio križ. 

Još nekoliko dana, pa je Badnji dan. Otac Petar morao je noćas 
da pohodi jednog bolesnika, pa nije ni oka sklopio. Dva dana nije gotovo 
ništa jeo; nenadano mu nestalo i drva. Kad su zvona zazvonila po treći 
put na zornicu, on je pogledao kroz prozor i srce mu se razigralo od 
one bjeline u vrtu. Nebo je bilo vedro. Pričinjalo mu se da ga ta slabost 
neće ni danas previše umoriti. Govorio je: 

— Imam snage! 

Istok je plivao u rumenilu kad je otac Petar stupio pred oltar. Ovaj 
put kao da je bio okretniji. Na oltaru nije osjećao umora. — Poslije 
Mise počeo je ispovijedati. U ispovjedaonici sjedio je dugo. Sunce je 
čarobno klicalo i udaralo svojom zlatnom pomlađenom jutarnjom svjet¬ 
lošću po krovu crkve, kad je otac Petar provirio glavom iza zavjese na 
ispovjedaonici i pokušao da ustane. Klone na sjedište, a blag umor 
preli mu tijelo. 

I ponovo pokuša, ali snage nije bilo. Lijeva ruka grčevito stisne kru¬ 
nicu, a desna pokuša da odgurne zavjesu. Proviri glavom i oči mu se 
sukobe s očima onoga koga su toliko čekale. Otac Petar uvuče se naglo 
u ispovjedaonicu, a jedna silueta ispod kora pomakne se bliže ispovje¬ 
daonici i on začu kako je taj čovjek kleknuo. Koljena krenu, a uho oca 
Petra začu dragi glas grješnika. — Nova snaga pro'struji rukama i no¬ 
gama oca Petra i rijeka milosrđa prekrije dušu njegovu. 

U podne je sakristan uzalud kucao na vratima župnog stana. Ode 
kući nemiran. Popodne počnu tražiti oca Petra. Nađoše ga mrtva u ispo¬ 
vjedaonici. Izniješe ga trojica. Sakristan je plašljivo promatrao nasmi¬ 
jano lice oca Petra i tjeskobno u sebi žalio za njim. Dok su ga prenosili 
u župni stan, upravo pred vratima sakristanu oklizne noga i on ispusti 
jednu nogu oca Petra. Zbuni se i lagano je ponovno prihvati. Obriše s 
njegove cipele snijeg i pogleda zbunjeno pravo u polusklopljene oči oca 
Petra. U tom trenutku sakristanov je prijatelj bio na pragu kućnih 
vrata, pa nadigao prednji dio tijela mrtvaca, na čije je lice sunce bacilo 
posljednji pozdrav, dok je zbunjeni sakristan na tom smirenom licu 
pročitao staru riječ oca Petra: 

— Neka Andrija, sad nema više zapretanog žara! 

Vrata se za njima zatvoriše, a sunce u svom posljednjem sjaju po¬ 
miluje grude snijega u vrtu oca Petra i pretvori ih u tisuće rumenih 
ruža. 

TON SMERDEL 

MIHEJINO PROROČANSTVO O BETLEHEMU 


tss-s ss-f— 

(Mih 5,2). 

Betlehem malen i zabitan gradić pokrajine Judeje, leži kojih 12 km 
udalien iužno’od glavnoga grada izraelske zemlje, Jerusalema. U starim 
Mo I pK podimenom Efrata, što znači plodan, pa se zato kasnije 
i nazvao Betlehem — kuća kruha. Sam gradić smješten je na gorskom 
obronku koji se spušta prema istočnoj strani, gdje prelazi u plodne 
vrtove i polja. Tu rodi svakojako voće i povrće, tu su se nalazila i žitna 
Dolia kao na primjer, Boozovo, o kome se govori u Rutmoj knjizi, g j 
?e Ruta Sla sa žeteocima pabirčiti klasje. Iz tog gradića bio je rodom 
slavni izraelski kralj David, kojega je sudac i prorok Samue ldao do¬ 
zvati kao pastirče od ovaca da ga pomaže za izraelskoga kralja. Iz Da 
vidova plemena imao se u tom gradiću nekih tisuću g« odma jasnijes ro w 
onaj Kralj, koji je imao da osnuje vječno Kraljevstvo, dok je On sam, 
s obzirom na svoje podrijetlo kao Sin Božji, vječnog podrijetla od ne¬ 
beskog Oca. . . 

Zanimljivo je kako je Bog u svom nedokučivom promislu izabrao 
taj zabitni gradić pokrajine Judeje da se u njemu rodi Božji Sin, Bog- 
-čovjek, Isus Krist, Spasitelj svijeta. Tu svoju odluku objavio je Bog 
po svom proroku Miheji više od 700 godina prije negoli se taj povijesni 

događaj zbio. ... , 

Prorok Miheja, rodom iz gradića Morašti u južnoj Judeji, djelovao 
je za vrijeme judejskih kraljeva Joatama, Ahaza i Ezekije (između 740— 
_698. g. pr. Kr.). Bio je suvremenik velikoga proroka Isaije. Njih obo¬ 
jica dižu svoj glas protiv vjerske i ćudoredne pokvarenosti izraelskog 
i judejskog kraljevstva, koja je osobito preotela mah u vrijeme opakog 
judejskoga kralja Ahaza, i naviještaju da ce na oba kraljevstva doc 
teško Božje pokaranje, razorenje Samarije i Jerusalema, i da ce narod 
biti odveden u sužanjstvo. Za grad Samariju i Jerusalem proriče Miheja 
da će od njih postati hrpe kamenja (1,6; 3,12). Na Samanji ispunilo se 
to proroštvo kad je nakon trogodišnje opsade Asiraca pod kraljem Sal- 
manasarom (722. g. pr. Kr.) bila razorena i narod izraelskoga kraljev¬ 
stva bio odveden u teško asirsko ropstvo. Godine pak 587. pr. Kr. ražo 
rili su Jerusalem Babilonci i narod judejskoga kraljevstva odveli u ba¬ 
bilonsko sužanjstvo. Oba ova događaja značila su strašnu tragediju izra¬ 
elskog naroda jer je to bio ne samo gubitak njihove državne i narodne 
samostalnosti, nego, po ljudsku sudeći, to je značilo i nestanak toga 
naroda, pogotovu kad su poganski narodi, koji su Izraelce raspršili po 
asirskom i babilonskom kraljevstvu, poduzimali sve sto je bi.o u nji- 

hovoj vlasti da taj narod potpuno unište. Toj svrsi imao je poslužiti i 
njihov okrutni postupak sa zarobljenicima, mučenje glađu i teškim po¬ 
slovima, zluradim prezirom i ruglom, kojemu su oni bili izvrgnuti. O 
strahovitoj bijedi zarobljenika Judejaca u Babiloniji zorno govori pro¬ 
rok Jeremija u svojim »Tužaljkama«, napose u petoj tužaljci, koja nosi 
naslov »Molitva proroka Jeremije«. 

Ipak, uza svu tu tešku tragediju sužanjstva i patnja u vrijeme tog 
sužanjstva neizmjerno milosrdni Bog nije svoj narod potpuno zabora¬ 
vio. Kaznom te svekolike bijede on je samo želio da ga gorkim kušnja¬ 
ma kao spasonosnim lijekovima izliječi i pročisti od grijeha, da ga po¬ 
takne na pokomičko kajanje i obraćenje i nakon toga da unese u nj 
novi duhovni preporod. Iz tog će pak mira niknuti novo snažno duhovno 
kraljevstvo, koje će po svom trajanju biti vječno i nepobjedivo. A da 
navještaj toga novog duhovnog kraljevstva nije samo fantastička tlap¬ 
nja, Prorok točno naviješta mjesto rođenja novoga kralja iz koljena 
Davidova u neznatnom pokrajinskom gradiću Betlehemu. 

Što je prorok Miheja oko 700. godine prije Spasiteljeva rođenja 
navijestio, to se točno ispunilo. Premda je prema tada postojećim pri¬ 
likama to izgledalo po ljudsku sudeći nemogućim, Bog je ipak u svom 
nedokučivom promislu sve prilike ravnao tako da se to doslovce ostva¬ 
rilo. Nekad slavno Davidovo pokoljenje bilo je, doduše, tako osiroma¬ 
šilo i postalo maleno da je jedva još postojao pokoji potomak toga ple¬ 
mena. Pa ni ostaci tog plemena, koji su postojali, nisu više boravili u 
Betlehemu, nego su živjeli rastepeni po drugim krajevima Palestine. 
BI. Dj. Marija i njezin zaručnik sv. Josip, koji su bili odabrani da član 
njihove obitelji bude Spasitelj, živjeli su u zabitnom gradiću Nazaretu, 
u pokrajini koja je bila ozloglašena kao mješavina neznabožačkih na¬ 
roda (poganska Galileja — Galilaea gentium). Po svemu se činilo da je 
potpuno nemoguće da se ostvari Mihejino proroštvo o rođenju Spasi¬ 
telja u judejskom gradiću Betlehemu. Pa ipak se Božjom providnošću 
ostvarilo ono što se po ljudskom mišljenju činilo nemogućim. Tu se obi- 
stirnla ona Božja riječ: »U Boga nije nijedna stvar nemoguća« (Luk. 

Po Božjem promislu ostvarenju toga plana pridonosi zapovijed 
poganskoga vladara toga vremena nad Palestinom rimskoga cara Augu¬ 
sta, kojom je odredio da se izvrši popis pučanstva po čitavom rimskom 
carstvu. Po toj naredbi trebalo je da se popis pučanstva izvrši tako da 
se svaki podanik prijavi za popis u onome mjestu odakle su vukli svoje 
podrijetlo njegovi pređi. Tako su i Bi. Dj. Marija i sv. Josip bili zahva¬ 
ćeni dužnošću da se podvrgnu popisu u gradiću Betlehemu, odakle su 
kao Davidovi potomci vukli svoje podrijetlo. 

Još je čudnovatija okolnost da se to zbilo upravo u vrijeme kad je 
BI. Dj. Marija bila na kraju svoje trudnoće, neposredno prije rođenja 
svoga Sina Spasitelja Isusa Krista. O tom nas izvješćuje evanđelist sv. 
Buka (2, 6—7): »I dogodi se, dok su bili tamo (u Betlehemu), da su se 
navršili dani BI. Dj. Marije, da rodi. I porodila je svoga sina prvoro- 
đenca i položila ga u jaslice jer nisu imali mjesta u gostionici. A bili su 
u onom istom kraju pastiri, koji su bdjeli i držali noćnu stražu nad 

cirniim stadom I eto. anđeo Gospodnji stade kraj njih, i obasja ih Božje 
Se So da su se uplašili od velikog straha. A anđeo un reče: »Ne 
boUe se' Evo, naviještam vam veliku radost koja ce biti svemu nai odu 
ier vam se danas rodio Spasitelj, koji je Gospodnji Pomazamk u Bavi 
Hnvu gradu. I evo vam znaka: naći ćete dijete, povito u pelemce i i - 
nntn u iaslice. I iznenada pojavi se s anđelom mnoštvo nebeske vojsl , 
hvaleći Boga i govoreći: »Slava na visini Bogu, i na zemlji mir ljudim 
dobre voli!'« A kad su anđeli otišli u nebo, govorili su pastiri među so- 
bom Sajdemo do Betlehema, da vidimo šta se to dogodilo sto nam 
ie Gosnod obiavio.« I požurivši se, dođoše i nađoše Mariju i Josipa i 
dijSe položeno u jaslicama. I kad su to vidjeli, uvjerili su se o onome 
što im je bilo rečeno o tom djetetu.« 

Sv Matei pak, evanđelist koji se često poziva na ispunjavanje sta¬ 
rozavjetnih proroštava o Kristu, ne propušta ni o Kristovu rođenju u 
Betlehemu a ? da ne spomene da se time ispunilo Mihejmo prorostvo._E 
fto on kaže- »Kad se, dakle, rodio Isus u Betlehemu Judinu, u .danima 
kralia Heroda eto, došli su mudraci s istoka u Jerusalem pitajući. » 1 

ie judejski kralj što se rodio? Jer smo vidjeli na istoku njegovu zvl J^du 
došh smo da mu se poklonimo.« Kad je to čuo kralj Herod, uplašio 
se i sav TerusalSn s njim. I sabravši sve svećeničke glavare i narodne 
utsmoznance točno ih je ispitivao gdje bi se kralj Krist imao roditi. A 
oni mu odgovoriše: »U judejskom Betlehemu, jer je tako napisano po 
proroku- /ti Betleheme, zemljo Judina, nipošto nisi najmanji među 
judejskim knezovima jer će iz tebe izaći vođa, koji će vladat. mo„m na- 
rodom Izraelom« (Mat. 2,1—6). 

Usporedimo li navod sv. Mateja s izvornim riječima proroka Miheje, 
upada nam u oči što Miheja kaže: »I ti Betieheme. 
n i među tisućama ludinim«, dok evanđelist. Matej 

ine . nipošto nisi najmanji.« Razlog tome je očevidan. U vrijeme kad 
je djelovao prorok Miheja bio je Betlehem jedan od najmanjih i najza- 
bhnijdh Pokrajinskih gradića u Judeji, a otkako se u njemurodioIsus 
Krist, postao je tako znamenit da vise nipošto ne spada među najmanj 
judejske gradove, nego je svojom slavom postao znamenitiji od svih 
gradova ne samo Judeje nego i čitavog svijeta. 

U svemu tome još je nešto zanimljivo. Kada Bi. Dj Manja i sv. 
Josip dolaze u Betlehem i traže za sebe stan, nema za njih mjesta m u 
jednoj od betlehemskih gostionica. Imućnici gradića Betlehema nemaju 
srca za siromašan bračni par, pogotovu kad zapazaju da 1 « B 1Dj. Ma¬ 
rija u punini trudnoće. Stoga je Sveta Obitelj prisiljena da sebi traz 
zaklonište u zabitnoj pastirskoj spilji, da se u najzabitni]"jjrovitos 
dogodi najznamenitiji događaj: rođenje Boga-covjeka i Spasitelja Isusa 
Krista. I tu se ispunilo ono što kaže sv. Pavao apostol: »Ludost Bo j 
mudrija je od ljudi i slabost Božja jača je od ljudi« (I. Kor. & 

pak odličnici grada Jerusalema, na čelu s oholim kraljem Herodom, nisu 
znali za najznatniji događaj u povijesti čovječanstva, 

Kristova riječ: »Slavim te. Oče, Gospode neba i zemlje, sto si ovo sak 
od mudrih i razumnih, a objavio si malenima. Da, Oce, tako je bila tvoj 
volja!« (Mat. 11.25; Luk. 10,21). 

BETLEHEMSKIM PUTNICIMA 


Nisu vas baš gostoljubivo primili u Betlehemu, vas, potomke Betle- 
hemićanina kralja Davida. Da ste došli na gizdavu konju ili u bogatu 
šatoru na gospodskoj devi, našla bi se još bila za vas sobica. A ovako su 
vam sa svakih vrata odrezali: Nema mjesta! Tamo na svratišnom ulazu 
i s pragova svih kuća, u kojima su živjeli ljudi tvrda srca. Nije ih duša 
zaboljela ni zbog mlade majke pred porodom. 

No vi ih niste proklinjali, te zle Betlehemićane. Neka oni slobodno 
čuvaju svoje sobe za goste koji mogu zlatom platiti. Vi ste otišli van i u 
spilji priredili sebi sobu za božičnu noć. U staju siromašnih pastira do¬ 
veli ste vi kralja svijeta, da se rodi. Neka se Božja sirotinja ogrije na 
njegovu toplom dahu! Neka male duše dožive »veliku radost«, koju su 
odbili betlehemski mogućnici i sita gradska buržoazija! 

Vi ste pastirima priredili nebesku badnju noć, tako divnu i lijepu 
da bi patrijarhe i proroci bili sretni kao djeca da su je mogli vidjeti. 
Živi anđeli i živi Isus održali su njima slatku božičnu predstavu. 

O dobri putnici betlehemski! I ove noći vi putujete svijetom. Svim 
tim nebrojenim svjetskim Betlehemima, gdje stanuju ljudi tvrda srca, 
željni zlata. I opet vas tjeraju sa svakog praga. Ni u jednoj hotelskoj 
isobi, ni u jednom svratištu nema mjesta ni za vas ni za vašega Sina. 
Beskućnicima je »ulaz zabranjen« i svima onima koji dolaze u ime Gos¬ 
podnje. Ne priznaju vam više ovdje prava na Davidovo prijestolje. Ski¬ 
nuli su sva raspela iz hotelskih soba i sve što je sjećalo na »onoga koji 
ima da dođe«. I da vas puste, brzo bi vas istjerali kad bi vidjeli kako 
se pobožno molite Bogu. Njemu ovdje nema mjesta. 

A onda biste pozvonili pred ulazom kakvih gospodskih apartmana 
i zamolili da vam pruže noćište. Uzalud! Doletjela bi »milostiva« i ner¬ 
vozno vam otčitala odbijenicu. Nudite im da se u njihovoj kući rodi Me¬ 
sija. »Kakav Mesija?« Mi smo inteligentni ljudi. Mi nemamo smisla za 
bajke. Nosite vi svoga Mesiju kud hoćete; mi imamo i bez njega dosta 
djece u kući. I previše! A onda, ja sad nemam vremena. Baš razvrstavam 
božične darove. A štednjak mi je pun. Žao mi je. Zbogom! 

I išli biste dalje, a nigdje vas ne bi primili. Ni u trgovini, ni u uredu, 
ni u novinarskoj redakciji, ni u krčmi, ni u baru. »Imamo dosta i svojih 
siromaha, i svojih briga«, rekli bi vam. »I konačno, mi ne očekujemo 
nikakva otkupitelja; nas taru gospodarske i financijske nevolje.« 

I modemi su Betlehemićani tvrda srca. 

Dođite vi opet, draga Marijo i Josipe, k nama, svojim sirotama. U 
naše skromne kršćanske domove, k malim ljudima pastirskih srdaca. 
Dođite nam, pa nas obradujte! Donesite nam Boga da se kod nas i u 

0am Bijedne su i naše duše; prazne su i grube kao i betlehemska šta- 
lica Duša nam je opora, kao i tvrde jasle iz prve božične noći. I ništa 
nemamo ponuditi Isusu da legne do li tvrde slame naših nesavršenih 
i neumrtvljenih srdaca. 

Ali vi ćete u tu štalu donijeti sa sobom nebo i svu ljepotu Božica. 
Mi ćemo osjetiti toplu blizinu Boga što je sišao na zemlju da nas spasi. 
U našem domu zamirisat će Marijina milost i njezino djevičanstvo, a 
rasvijetlit će je pošteno, čestito lice siromašnog pravednika Josipa. An¬ 
đeli će u nju unijeti mistično svjetlo s nebesa. I naše će kućice biti pune 
blagoslova, a srca puna utjehe i nade. 

0 dođite nam, dragi putnici betlehemski! Mi hoćemo da se Isus rodi 
kod nas i da mu se poklonimo. Širom su vam otvorena naša vrata. 

Neka u našem domu plane svjetlo spasenja! A mi ćemo ga onda 
nositi dalje i propovijedati svima kako smo našli »Mesiju i Josipa i di¬ 
jete gdje leži u jaslicama«. _ , 

Neće li i moderni Betlehemićani čuti veselu vijest i doci da vam se 

poklone? 

Pa da vam opet svi otvore svoje domove. I da Isus opet bude svemu 

svijetu »Kralj nebeski«. . v 

Da svi padnu pred jaslice i s dubokom pastirskom vjerom prosapcu 

prorokova riječ: _ .. 

»Dijete nam se rodilo, sin nam je dan; i gospodstvo je stavljeno 
na ramena njegova; i ime će se njegovo zvati: Divni, Savjetnik, Bog jaki, 
Otac budućega vijeka, Knez mira!« ^ INS 

VAPAJ PRED BOŽIĆ 


Isuse, Bože-Ćovječe, koji si do¬ 
šao na ovaj svijet da ga popraviš, 
da ga spasiš, da ga usrećiš; 

koji si došao da na zemaljskim 
njivama iščupaš korov zabluda, pra¬ 
znovjerja, neznanja i laži te da po- 
siješ sjeme prave istine; 

koji si raspršio hadovske tmi¬ 
ne i zapalio vječnu luč nebeske mi¬ 
losti; 

koji si skršio okove s robova i 
nagovijestio bratstvo i jednakoprav- 
nost među ljudima; 

koji si ustao protiv mržnje, ne¬ 
pravde i sile te si sam bio simbol 
ljubavi, pravde i blagosti; 

koji si prezreo oholost i osvetu 
i podigao na pijedestal najljepših 
kreposti poniznost i praštanje; 

koji si — bezgrešan — osudio 
grijeh i pripustio vječnoj kazni nje¬ 
gove poklonike; 


koji si brisao suze žalosnima i 
punio utjehom i nadom nesretnike; 

koji si izrekao one najljepše i 
najuzvišenije riječi: »Ljubi Boga na¬ 
dasve, a bližnjega svoga kao samo¬ 
ga sebe!«; 

pogledaj milostivo na današnje 
patnje čovječanstva. 

Svetom srdžbom istrijebi trofe¬ 
je sotone: sebičnost, nepravdu, 
mržnju, krvoločnost, razvratnost, 
opačinu svake vrste i bezbroj dru¬ 
gih poroka i grijeha koji su zavla¬ 
dali svijetom. 

Umekšaj srca onih koji su naj¬ 
više krivi svemu tome zlu. 

I tako spasi još jednom poje¬ 
dince i narode! 

I brini se i dalje za uvijek vjer¬ 
nu Ti moju domovinu! 

To te sve ponizno moli, Isuse, 
Bože-Ćovječe — 

Nikola Ostojić 


MALI PRIJATELJ SIROMAHA 

O Isuse dobri, kad se nebom prospu pahuljice bijele, biseri, dragulji, 

Ti ćeš k nama doći kao malo nježno, umiljato Božje milo Janje, dijete. 

Sve će tada snivat’ u bjelini snježnoj, čekajući Tebe kao mladog Kralja, 

Koji skroman ide — i bez pjesme gromke, i bez pratnje sjajne, oružane čete. 

I kad stazom snježnom Tvoje noge bose, tako nježne, male, užurbano pođu. 

Ti ćeš ići brižan po našemu kraju, siromahe vidjet', bijednu braću dragu, 

Pa u kuću svaku Ti ćeš doći trošnu; utješiti tužne, prezrene i gladne... 

I u štalu svaku Ti ćeš svratit’ tada, donijeti radost i nijemom blagu. 

Tvoje srce od boli će plakat', biserne će suze drhtat’ Ti na licu, 

Jer nikoga, možda, u kućama nema... Samo majke sjetne i sirote male; 

Dvorište ćeš vidjet’ razoreno, pusto i ograde snježne, rasklimane, trošne... 

A u staju kada, o Isuse, dođeš, Tebe strah će biti od te prazne štale. 

Kad se vratiš opet u kućicu trošnu, sve ćeš hladno naći, svud praznina zijeva; 
Neće biti svijeća, ni oraha zlatnih, ni nakita sjajnih, okićenih jela. 

Jek će djeca blijeda iz kutova prašnih gledat’ u Te, mutne upirući oči, 

A onda će možda od Tebe se sakrit, stideći se svoga staroga odijela. 

9 J. sus . e mali, Ti ćeš dalje poći, bolnu sliku noseć’ u božanskoj duši, 

A ljudi će ostat’ u spoznanju novom: da vidješe Tebe; svoga Boga brata; 

Da je ljubav onda raspela Ti srce one noći drage, kad si skromno došo; 

Da si i Ti došo one noći svete u štalici hladnoj, bez svjetla i vrata. 

STIPO BARIŠIĆ 

BADNJAK 

tu je navadi čuda skupo smo platili, 
i samor se sićamo ča smo mgda bili. 

Va našem seli ni se nigdare obiđno zivelo, 
z trdin delon se j' za žitak skrbe o, , 

mn na viliie Božie sveti večer škrb se j zaono, 

“pivari ter smihi polnoeku se i’ čekalo i sneno bilo. 

Po seli j’ na ognjišćih oganj praskal, dimila se j šmrikova gran, 
zidi su se od saj svitili kot crni astrahan, 
črez dimniki j’ bura dih zimi zanasala, 
z komoštrami stresala ter hudo zavijala. 

Na nolicah su smokvi, menduli ter onhi stan, 
rakija z prvoga maha, vrči vina z najboljega trsa, 
ter za Božić pogači, pnsnaci ter sakoga mrsa. 

Kada j’ Zdrava Marija odzvonelater se molitva koncala, 
naša V mat badniak va kut ognjisca klala, 
tri puti ga j’ križala i z blagoslovenun vodun poškropila, 
ter na sridi velu vošćenu sviću zapalila. 

Natrunila ga j’ ržuljun, sirkon ter . sl “Sf’ 
narišila smokvami, orihi ter pogacun bilicun, 
dodala j’ sira, masla, jabuk ter sakoga mrsa, 
i se to zalela z vinom najboljega trsa. 

Badnjak k ognjišću j’ primakla ter ga z kraja zapalila, 
križala se j’ ter mirnim glasom divanila. 

»Pred miljar i tuliko let Sin Božji se j rodil, 
koti ovoga večera kruto hudi i mraz bil, 
sveti Osip, da bi dite Isusa steplil, 
suhi ter stari j’ cok zapalil. 

I ja ga palin, da bi nan ovih svetih dan svitil, 
ter v naših srdcih luč mira i srici zapalil, ^ 
zazivijen na ’vu kuću blagoslov blažene noći 
i svetu Obitelj, da nan bude va pomoći. 

»Srican Badnjak«, veselo i’ rekla tr nas blagoslovila, 
a nan dići se j ’ lipa kot svetica učinila. IVKA KRŠUL 

BADNJAK HRVATSKE MAJKE 


(Priča iz Hrvatskog Gradišća u Austriji) 


Naredila je lipo božično drivo. Zaran; velje kot se je počelo zamra¬ 
čivati. 

I postavila ga na stari črvotočni hrastovi stol nasred uboge kuče. 

A hižu je polag starinje hrvatske navade zakadila dušećim tamja¬ 
nom. 

Međtim se je bilo jur zizma zaškurilo. Pod vratih su jur glušale 
milotne božične jačke malih pastirićev. 

Onda se je opravila. Oblikla se je svoju najdražu čmu svetačku pra- 
tež. Za vrat si je obisila jedne koralne đunđe, jedino jerbinstvo svoga 
plemena. I lipa je bila, lipa kot kraljica. 

Pak je nažgala sviće na božičnom drivu i sela se za stol, sama. Zela 
je u ruke molitvene knjige i počela moliti. 

Ali vreda je opet zaprla molitvenik i zamišljena prekrižila ruke 
prik njega. I ovako gledala preda se. 

Čekala je. 

Bože, na koga? 

Čekala je, Majka, na sina i kćere! Da čedu doći i s Majkom skupa 
vršiti u rodnoj kući božične svetke. 

Čekala je, a znala je, da čeka zaman. To su joj povidala pisma nje 
sinov, ka su ležala u red pometana u ladici stola. 

Jur je ta pisma, jedno kot i drugo, preštala da i devetkrat. Ali nij 
htila verovati vlašćim očiman. Otprla je stol, zela je nje u ruke sada po 
deseti put i počela stati. 

I još je bilo tako kot je prvi put razumila ... 

* 

Ovako je ostala Majka na Badnjak sama. 

Međtim su bile sviće na jelvi i izgorile. A Majka je smirala još uvek 
staklenim očima u vanjsku škurinu. 

Kad su prvi put zazvonili na polnoćnicu, se je prebudila kotno iz 
teškoga, dibokoga sna i kad se našla nasred svoje hiže sama, se je od 
neizrečene tuge srušila na stari stol. 

Ali ova nje slabost durala je samo jedan hip. U dojdućem hipu je 
jur prevelika majkina ljubav i vera preobladala tugu srcu. Ter je nek 
zdahnula: 

»Bože, more biti, da dojdu — k letu.« 

IGNAC HORVAT 

BADNJAK PIJA VII. U SUŽANJSTVU 


3^5ŠaESSS|f« 

car NavoleonI zasužnjio je Pija VII. u njegovu domu u Anđeosko] tvrđi 
i nakon mnogo muke dao ga dopremiti u ovo primorsko mjestance. _ 

Tri su sobice stajale na raspolaganje glavi kršćanstva i vladam g- 
ouhliene crkvene države. U prvoj se nastanio poslužitelj. Druga je slu 
žila Svetomu Ocu kao soba za stanovanje i primanje i ka ° r “ d ™ 

U trećoj je bila skromna postelja na kakvu je bio navikao Sv. Otac, 

uZfati,ura. Papa položi sooi postav 

Z T»Z ZAt°TZrZia Z™ 

b‘ž istu 

zaustavio ni pred vlasništvom Crkve. Kršćanstvo je osiromašilo zbog 
jednog silnika razbojničkim potezom izgubili su rimski biskupi svoje 
dobro. Rim nema biskupa, a katolici svijeta ne znaju o svome Ocu drugo 
nego da čami u ropstvu iza visokih zidina utvr e...« 

Suze potekoše niz blijede obraze. Tragovi tuge i duboke brige za- 
sjekli su se duboko kroz sve tri godine ropstva. 

Beppo, Papin poslužitelj, pokuca na vrata i brzo stupi u so i. 
pladnju je nosio komadić kruha, nešto variva i rumen groz • 

Beppo opazi žalost svoga gospodara stavi jelo na sto zas■ i J * 
stolnjakom i zastade pun poštovanja podalje od Sv Oca. Nak 

stanke okrenu se starac. »Nisi se trebao tako ^^nniTa^će« 

Još nije kasno. A ja i ne ćutim nikakve volje ni za jelo m za piće 

»Sveti Oče!«, počne sluga, »od rane zore dosad prošlo je dosta vre¬ 
mena. Čuvajte svoje zdravlje za velike poslove koji vas čekaju.« 

»Pravo veliš. Pa ipak, ja bih volio umrijeti — i da P° l 9f 1 ' 

svoj život i tim isprosim pobjedu Crkvi i oslobođenje iz okova. Nju su 
đjica, oni koji se izjavljuju 

stašama i koje sam ja obasipavao svojim dobi očinstvima. 

Sv. Otac sjede da blaguje svoj čedni obrok. Beppo ga je dvorio. Kad 
mu je pružio grožđe, reče mu papa: »Zar to raste i iza robijaških zi¬ 
dina?« 

»Sveti Oče! Sutra je dan kad svaki čovjek daruje drugoga. A tko 
zna da li je čuvar zatvora makar i časak pomislio da obraduje svoje 
sužnjeve. Zato sam ja na kapiji izmolio ovaj grozd i veseo sam da ga 
mogu darovati svom dobrom gospodaru.« 

»Hvala ti, Beppo! Koliko se ti mučiš da me malo razveseliš. Ali 
čemu se brineš? Meni za moju osobu ne treba ništa. Što bi bilo da nam 
uzmanjka i zadnja korica kruha? Zar meni, sluzi, posleniku, pripada 
više nego Gospodinu, koji je ležao na tvrdoj slami u tuđoj štalici?« 

»Ja se moram sjetiti Rima! Božića u Vječnom gradu!« 

»Strpi se, prijatelju. Već tri godine traje moje sužanjstvo i tko zna 
koliko će još trajati! A ipak bih radosno podnosio ropstvo čitava svog 
Života kad bih tako mogao izbaviti svoje stado iz silnikovih pandža !« 

Začas nastade tišina. Nitko nije govorio. A onda opet poče Sv. Otac: 

»Čuj, Beppo! Sutra je Božić. Lijepo je da Otac svojoj djeci dadne 
Kakav dav via davi kad viavvi jc Nebeski Otac poklonio svoje viajdvazc. 
Uzmi grozd i ponesi ga onima koji oskudijevaju. Takvih je mnogo u 
Savoni u ovim žalosnim vremenima. Uzmi sa sobom i milostinju i pruži 
je jednom siromaku da mu bar malo odlane u srcu.« 

v Poslužitelj pristupi blize. »Oprostite, Sv. Oče! Jučer sam izvršio 
vaš nalog i ponio savonskim prosjacima što smo toga dana imali. Onih 
50 novčića koje imamo za danas već sam potrošio. A za sutrašnje kupio 
sam kruha i ribe.« 

»Pa onda, ja onda nemam više ništa, Beppo!« 

»Nemate.« 

»Bijedna li mene! Zaista sam siromašan kad već ne mogu ništa 
pokloniti svojoj djeci.« 

Beppo iznese napokon posude. Odmah se zatim vrati i najavi po¬ 
klisare cara Napoleona. 

Pupa Pio VII. oklijevao je časak s odgovorom. Poslanici njegova 
neprijatelja? Kakvu su novu spletku izmislili? Kakvu su novu okrutnost 
iznašli? I to danas, u predvečerje Božića! On sklopi ruke: 

»Gospodine, pošalji mi duha mudrosti i jakosti da ni u najmanjoj 
svari ne piistanem na koji nepravedan zahtjev i da ni za dlaku ne pre¬ 
stupnu zakon istine i dužnosti.« 

Onda se okrenu Beppu, koji je čekao, i reče: »Neka uđu!« 

„„„ P°klisari iznesoše svoje ponude unaprijed smišljenim riječima, po- 
P cene prijaznim pogledima i uvjerljivim gestama. 

»Vaša Svetost neka izvoli označiti svotu koju će joj car isplatiti u 
x- s . za cikvenu državu, ali zato neka odobri promjene i pobolj- 

k ° 1£ ]j n P er “ tor iz blagonaklonosti prema Crkvi misli izvesti. U tu 
Pn '.) ld nudl on Sv. Ocu nadbiskupsku palaču u Parizu kao »Vatikan«, 
silnnn Rima. Onda će ga car štititi od napadaja svom svojom 

dohotka SlYn *°^ a> de mu osigurana godišnje dva milijuna franaka 

Papa je osjetio ponude carevih ^slamka kao udarce bićem .g 

stini ogorčenja doviknu oon iženje ne smije car od mene ozbilj- 

nikad uz cijenu izdajstva, p i^ te u e mog tajnika, ispovjed¬ 

ne tražiti. Sve su mi oduzeli nwjeposh^ein papira, ni svjetla. Ipak 

nika i kardinale. Nemam vise ” l JTnlvrodajem ga ni za milijune. Car 
ja radosno snosim ovo siromaštvo imi prodaje*ij.ga^ A/f Qn se vara . 

Žrst1 ZZrlTiZi 'sami ^Ziž^se^e nisu 

Ć ‘ m Z Č .nl za Sto, ni pod koju cijenu 

ni ° S ?uiTast tfTpSS™ zlostavljanje i vrijeđanje u svoj 
svojoj strahoti. Sve što je pretrpio odse za tog bezobzir- 

noe * -— 
zadnje korice /eru/ta zbog savonsfce sn o zn^ . čka na Ugovor. 

SE* tkna^rfZa™ gleda da je redovnik. 

^‘‘pSkZZkZlTdubokom poštovanju pred Sv. Ocem i preda 

mU ZT^Zonese svijeću i uieie je. Stranac otiđe da ostavi Sv. Oca 

nasamu s porukom . rakma . Na njemu tek nekoliko riječi. 

Sv. Otac držao je uski hsticurukama^anj & ; 5va fco 

Sve je to bilo iz oprez^Svuiasusepo zemlji^ 
bi se pobliže saopćenje m g drhtavu svjetlu svijeće: 

T ,Oče,’ e opwIlum jei J znaju što čine. Danas nam se rodio Spa- 
siteli! 

Iz Fenestrellesa, ledenog zatvora pacca, kardinal.« 

Dugo, dugo držala je mršava mkajergameM T« pozdr-^bioje 

^SZjTklt^Tsam konjrll On je znao da se njegovi vjerni 

brinu za njega i trpe zajedno s .»/*»*• Badnju noć u molitvi 

Pri svjetlu vostamce probdio je Pio vi . . r r v ve 

za mir i oproštenje svima — P^f^^J^ska bura. I osamljenom mo- 
Poput ratne i bojne buke urlala l i. Cara vec - odvagnuta 

litelju objavio je Bog one noći \)*™™% n £Zde 

i razdijeljena i da je vec planuo bi g POGGEL-DEGENHARDT 


48 


NAKON DVADESET PET GODINA 


Badnji je dan. Jak vjetar puše, zviždeći preko oštrih litica visoke 
planine. Velike i guste pahuljice snijega prekrile su svojim bijelim 
plaštem brdo i dolinu. Nigdje žive duše da se pomoli u tom pustom 
alpskom kraju. 

Ondje gore, ispod samih onih litica, mala je i trošna kućica, u kojoj 
još bije srce jednog starca. Mnogo je već godina kako se nastanio u 
tom kraju, živeći životom čudaka. Nikad se ni s kim nije družio, čak ni 
blagdanom nije silazio dolje u selo da bi prisustvovao sv. Misi. Svi su 
ga izbjegavali. 

Već nekoliko dana vrata se kućice nisu otvorila, niti je starčeva no¬ 
ga prekoračila kućnog praga. Bolestan je i obnemogao, više ne ustaje sa 
svoga ubogog ležaja. 

»Da li će ipak doći?«, zavapi starac u strahu, pun čežnje. »O ne, ne, 
to nisam zaslužio, Gospodine!« I krupne kaplje znoja pomiješane s vre¬ 
lim suzama orosiše njegovo staračko lice. »Za života punog zdravlja i 
snage odrekoh se Tebe, a sada, na kraju, kad mi se rastati s ovim tro¬ 
šnim tijelom, Ti se odričeš mene. Pa i pravo je« — zastenja bolno starac. 

Stajao je nekoliko časaka miran, kao da nešto ispituje u davnoj 
prošlosti, pa napokon obradovan usklikne: »Ne, ne, Ti me nećeš ostaviti 
u ovoj strašnoj smrtnoj borbi, jer mi duguješ jedan ljudski život. Ti 
nikom dužan ne ostaješ. Ti si milosrdan, Gospodine.« 

Njegove se usne bolno pomicahu i poslije dugih godina nehaja opet- 
je usrdno molio. 

Snijeg je sve gušće padao, sjever je bijesno zavijao, kao da pjeva 
posmrtnu pjesmu starcu. Mećava je sasvim zamela usku stazu, koja 
vodi k starčevoj kolibi. A ipak se po njoj uspinjalo jedno živo biće. 
Stapom si krči put i smjelo koraca, žureći se, da što prije stigne trošnoj 
kućici. To je mladi kapelan, koji je došao da preko zime zamijeni svoga 
dobročinitelja i odgojitelja starca-župnika. Župnik se sa svojim pomoć¬ 
nikom već nekoliko dana nastanio u kući udovice Ramek, jer je župski 
stan hladan i ruševan. 

I udovica već dugo godina stanuje i tuguje za svojim poginulim 
mužem i izgubljenim sinom. U molitvi i dobrim djelima nalazi utjehe 
njezina bolom ojađena duša. Vjerni joj drug pade na bojištu, a jedinca 
joj sina oteše iz kolijevke nekoliko dana iza muževe smrti. Sva traganja 
bila su uzaludna, i tako ostade sirota sama da oplakuje svoj teški udes. 
Dani su joj prolazili kao i godine, bez ikakva veselja i utjehe. 

TrV dolaskom dobroga župnika i mladoga kapelana nastao je u 

k ° llb U nočetku je starac bio tvrd i nepovjerljiv, no česti kapelanovi po- 

^'Tdanas, na sam Badnjak, odlučio je da se ispovjedi. Možda mu je 
UPr T uf ma kaotamu je zujila ona slatka melodija koju je čuo više 

oluja kojabjesm već čitavu 

i veselje smilovao se i njemu. „ J n starčeve koli- 

Teškom je mukom uspio mladi svećenik da stigne do starčeve kou 

be Božja Providnost udesila je tako. I kad je starac vec izgubio sto 
nadi! vrata se kolibe naglo otvoriše, a na njima se pokaza mlad svece 
Sk šav pokriven snijegom. Od silnog ganuča starac proplace i izljub. 
ledene svećenikove ruke polumrtvim usnama. »Dooar je Bog. On nikom 
šaputaše starac i započe skrušeno svoju Ispovijed. 

»llirneđu^vih 1 grijeha ^to^an^ih^nabrojio imam samo jedno dobro 
djelo i to me, sigurno, dovelo do ove Ispovijedi loprostenja. Preddvn 
fjpept i net aodina služio sam kao voimk u gradu B. Bilo je u P ra J° 
Badnie veče S kad su me odredili na stražu u istočnom dijelu grada. 
S svjetiljke bacahu slabo svjetlo tako da bi se jedva koga moglo 
KM su bile puste, pokrivene snijegom. 
žurili su da što prije stignu svoiim kućama i da u krilu svojinmimi 
nroslave Kristovo rođenje. U mojoj duši bilo je sve pusto i hladn . 
Majčina se toplog podsmijeha jedva sjećam, kao i suze na poslicdnjem 
Sanku Postao sam zao i mrzio sam sve. Patnja i bol nemile me ta¬ 
kvim. No vidim da sam se odalečio od predmeta razgovora Počujte 
dalje! Sav uronjen u nujne misli, nisam m zapazio jednu ljudsku sjenu, 
koja se pojavila preda mnom. Hrapavi me glas prene 

»Jesi li voljan, prijatelju, zaraditi sto zlatnih franaka.« M 

Iznenađen i ne znajući zapravo o čemu se P^anem 

mi je nužno trebao, pa što mi Potaje drug. moj^pristan^ , 

neznanac izvuče ispod svoje duge kabanice 

slavan i stajat će te glave ako ne izvršiš moj nalog. Vidiš li ondje dolje 
most? Samo prekorači i baci ovaj zavežljaj u rijeku i evo bogate na . 
grade! Pošto sam se zakleo, stranac mi pruži novac i omot te iščezne u 
mraku. Učinim nekoliko koračaja do svjetiljke, odgrnem omot, a pred 
mojim očima ukaza se lice divnog plavog anđelka. Velike plave oči upro 
je radoznalo u mene, a na licu mu se pojavi smiješak. 0, nikada te 
krasne slike neću zaboraviti. Moglo mu je biti četiri do pet mjeseci. 
»Djetešce Isus«, ote mi se poklik. Takvu sam sliku često puta vidio još 
kao dijete u maloj crkvi moga sela. Zar da ja to bacim u rijeku?, upitah 
se sa strahom. I dok sam promišljao što da učinim, dopre do mene kao 
tračak božanskog svjetla ona divna božična pjesma: »Svim na zemlji 
mir, veselje...« Pjesmu su pratili tihi zvuci harmonija. Ti zvuci dopi¬ 
rali su s okana stare kućetine, iz koje sam često puta vidio da izlazi 
čovjek koji mi je naličio na katoličkog svećenika. 

Vrijeme je odmicalo, morao sam se odlučiti. Uđoh u tu kuću i na¬ 
glim korakom popnem se uz neke tamne stepenice. Osluhnem i ponovo 
čujem pjevanje božične pjesme. Svežanj prislonim na vrata, pokucam 
jako i brzim korakom odletjeh u tamu. U džepu mi je ostao novac, a u 
duši pogažena zakletva. Kasnije sam se raspitivao i doznao da je tu 
doista stanovao katolički svećenik. Dijete je dao, kako sam čuo, u odgo- 
jilište i od toga doba za dijete nisam više ništa doznao.« 

Mladi je svećenik pognute glave slušao starčevu pripovijest, a na 
njegovu licu tekle su suze: »Bože, Bože ...«, uzdahne svećenik. »Mene 
su, starče, upravo tako ostavili pred vratima moga dobročinitelja, sta¬ 
roga župnika. No Gospodin, koji nikom dužan ne ostaje, nagradio je i 
vaše dobro djelo. Po meni, slabom sluzi, šalje vam nagradu. On je tako 
milostiv te nije dopustio da umrete bez oproštenja. Grijesi su vam 
oprošteni i sad možete umrijeti u miru, jer Božje milosrđe počiva sada 
na vama. Ono dijete koje ste vi pred dvadeset i pet godina spasili stoji 
pred vama i donosi vam oproštenje vaših grijeha!« 

Starac je izbezumljen slušao i naglo prihvatio svećenikovu ruku, 
na koju spusti vrući poljubac. 

»Gospode, oprosti grešniku!«, šaputale su sve tiše starčeve usne. 
Još nekoliko trzaja i njegovo se tijelo zauvijek smirilo. Svećenikova 
ruka blagoslovi mrtvoga starca, zaklopi njegove oči, a poljubac mira 
spusti na njegovo ledeno čelo. »Počivaj u miru, neka ti Gospod bude 
milosrdan kao što si ti bio meni, zapuštenom siročetu.« Zatim klekne do 
mrtvoga starca i zadubi se u molitvu za pokoj starčeve duše. Noć se 
već spustila kad su se vrata kolibe zatvorila i svećenik, bacivši još jedan 
pogled na starčevo mrtvo tijelo, uputi se kroz oluju, koja je sve više 
bjesnjela. Na Stjepan-dan ga je pokopao . 

. Badnjak je veselo pucketao u rasvijetljenoj blagovaonici kuće u 
kojoj su burno kucala dva zabrinuta srca. Stari župnik živo je koracao 
po sobi. Čas je pogledavao u noć, a čas je obraćao pogled k nebu, kao 
da moli milost za svoga štićenika. I sama udovica brisala je potajno 
suze. »Zašto ste baš danas, velečasni, dopustili da ode onamo gore, gdje 
ni vukovi nisu sigurni? Zašto da strada taj mladi život? Svaki put, kad 
ga vidim, osjećam se tako blizu njemu. Njegov podsmijeh, njegov blagi 
pogled jedini je kadar da ublaži boli moje duše. Oh, velečasni! Uprav bi 

, aka v sada mogao da 

m ir i veselje, samo meni ne, j J ?. c u žasom se sjećam onoga 

u tuzi, oplakujući gubitak svogajedmca^s^u^^ ^ kriknula . To 

dana kad s am nad njegovom p mužaj koji je pao na 

se dogodilo nekoliko dana P 1 njegov brat. Udarac je bio 

bojištu. O njegovoj smrti obavijestio me je i j s 

^iTJ^fsiudida za,ko g a 

SuSTji^o^^Mogu ii sa nadati, da mimo mene 
neĆ 15«e oči upro je 

bio kadar da poštuie moie osie ‘ 

daje i moju bol. n^V^la sam mu rukom vrata. »Nikada, / 

»Odlazi!«, poviknuh ja. p ? Kaza a , drugi čov jek neće zauzeti 

nikada ti neću pružiti p ™ a S dole živim, sve dok 

S ie Go°spoS ne‘3i r£‘2£B^£3&>- Si " & ™ bW P °*- 

P ° ra još U ^ada mi^zuj^ u'ušima'pakosne^iječ^koje mi je moj djever s 

pogodbu sa Svevišnjim. Zar mis Kriecjove su mi riječi parale srce. 

P § Grohotom se smijući .ostavi s»bu. Njegove i§ P čezao! S va 

Ne, pogodbe nije bll °t' m D i ev | ra iiše nijesam vidjela. Možda je i on 

STskrt M Stnom polju ili živi negdje u zarobljeništvu. Gospodu. 

neka mu bude milosrdan!« 

Stari župnik je sve *“* ^je”^refam mktma. Žena je 

g^vu. Najednom začuje zupn.- 

Sr°kilar^k g rkojemu biste ga mogli pre- 
poznati?« . ■ c ji,, ?an1 mu oko vrata zlatan križić, 

na ^“ufinuS'piSna slova njegova imena i datum m 

jarčeve obi zasjaše budnim žarom. Vatra je u peći dogorijevala. 
Starac naglo ustane sa svog M artine? Vatra se gasi, a nama 

,rebfs a 4eto k i ¥fsi velibanstven u svojim djelana. 

Gospođa je u budull^Radnjaklreba da večeras naložimo jer sla¬ 
vimo cb/ostmkifslavu!* porode, je 1 Kristovo i povratak sina majci. 

” Planin ‘ iZ6Uti * 

meten snijegom?!« 


Gospođa ga je nijemo promatrala i nije imala snage da ga upita za 
razjašnjenje. U taj čas se vrata otvore, a na njima se pokaže mladi sve¬ 
ćenik, sav iznemogao. Starac poleti k njemu, raskopča njegovu haljinu, 
a na prsima zasja zlatni križić. 

»Evo, gospođo, nakon dvadeset pet godina dovodim vam sina!« 

»Dakle, stari čudak je istinu rekao? Majko, draga majko!« 

Kleknuvši pred gospođom i ljubeći njene ruke, opetovao je mladić: 

»Evo ti sina, koji kleči pred tobom, čuješ li, majčice?« 

Ona je doista čula, ali njena usta nisu mogla da govore od silnoga 
ganuća. Samo vrele suze umivahu njeno blijedo lice. Napokon pruži 
drhtave ruke i podiže svoga sina u topao zagrljaj. Starac je plakao od 
ganuća pričajući majci kako je pred svojim siromašnim stanom našao 
njezina sina. 

Svi ukućani nađoše se okupljeni oko sretne majke. Stari Martin po¬ 
loži badnjak u peć, a vatra je veselo pucketala ... 

Iz nekoć tužne stare kuće čula se vesela božična pjesma, koju su 
zahvalni stanovnici pjevali dok je mladi svećenik i gospodar kuće slu¬ 
žio Ponoćku. 

VRATIŠE SE DRUGIM PUTEM U SVOJU ZEMLJU ...« 


Pod naslovom -Božična noć. <^^^Sr^ đ0 * HW Š “ 

ga je doživio u dvanaestoj godini, n J kućici u Ardenima, pet kilo- 

g J živio je sa svojom majkom u lovačkoj kuci« u ™ , P ^ 

w £&£kz*£ssn 

g^lteSfciT^jStafkraU su nebom. Tisuće savezničkih . 
njemačkih vojnika borilo se s »nulo. ^ u neobi{ne goste i 

Ni u snu nisu slutili d v]”j m : ra Začuše kucanje. Bijahu 

doživjeti na kućnim jratrna pravo Mama utrne svjetlo i pohiti 

f“ a a St ;mc V eV°v J o“Sa J u 

dan progovori nepoznatim jezikom, pokazujući na uc g J 

1 Odmah je shvatila da su Amerikanci. ^^nepomiSo^Oćima 
Bijahu naoružani. Mogli su 1 .“ lo "“ “ živa Konačno mama reče: 

ranilnika. Udože i položiže ga na 

Hiemački^.“^^ve nmTSsommŠL? S 

već ,ri dana lutaiu 

da pronađu svoje, a izbjegnu susret s Nijemcima. lm se 

Dok se mama J’Šrlmtaban'iće" 1 čto^onesi’ snijega i trljaj im 
prsti na nogama. Skini im kaba Hermana i donesi četiri krum- 

SSEšSE sSlsS&s “ - 

7 vao Diietao. Sad je Herman morao poslužiti hitnijoj svrsi. 

Miris piletine uskoro ispuni sobu. 1Jpravo ^ e ^ se ri g r “ da 

njak... kad li se ponovo zac ^ e k^nje -F:™ stajahu četiri vojnika 
si to Amerikanci. Ukoči se ^. s ^^ to ^Sd!Iako je još bio 

S^TdSSo« zTgrozan zakonza one koji pruže utočižte nepri- 

jatelju^Veleizdaja! Mogu^ve^s^njejmi.^^ ^ . smirmim 

glasom Zove: "sretan Božić,. Uzvrate joj istom željom. 

»Izgubili smo vezu s odredom. Htjeli bismo prenoćiti. Možemo li 
kod vas?« 

»Svakako. Možete i pojesti tople hrane — odgovori mirno mama. 
Ali odmah odlučno reče: »Imam još tri gosta koje vi možda ne sma¬ 
trate prijateljima.« I najednom joj glas postane stroži: »Večeras je Bad¬ 
njak i u ovoj se kući ne smije pucati.« 

»Tko je unutra? Zar Amerikanci«? — zapita strogo kaplar. 

Mama ih fiksira jednog po jednog ledenim licem i polako progovori: 
»Vi biste mi mogli biti djeca, kao i ovi unutra. Dečko je ranjen u nogu 
i bori se sa smrću. Njegova dva prijatelja izgubljena, iscrpljena, oglad¬ 
njela kao i vi. Zbog ove noći — obrati se kaplaru i povisi glas — i samo 
zbog ove noći Božića zaboravimo na ubijanje.« 

Kaplar je gledaše. Dva-tri hipa beskrajne šutnje. Zatim mama pre¬ 
kine svaku neodlučnost. Pljesnu rukom o ruku i naredi: »Dosta razgo¬ 
vora! Molim vas, postavite svoje oružje na ovu hrpu drva i spremite se 
što prije da svi možemo založiti. Iznenađeni odložiše na drva kraj vra- 
tiju dva revolvera, tri karabinke, mitraljez i protutenlcovsko oružje. 
Dotle je mama francuski govorila Jimu. A Jim nešto reče onoj dvojici 
na engleskom. Zatim i Amerikanci predadoše mami oružje. 

Sad se mama pokazala dorasla situaciji. Smješkala se i zamolila ih 
da sjednu. Tri sjedalice i mamin krevet bijaše dovoljno za sve. Uz Jima, 
Robina i Hariya sjedili su Heinz i Willi iz Kolna, mladići od 16 godina 
i kaplar od 23 godine. Fritz još ode donijeti četiri krumpira, jer tako 
reče mama: »Dečki su gladni, a s praznim želucem čovjek postaje bi¬ 
jesan.« 

Jedan Nijemac pristupi ranjeniku. Izjavi da je nekoliko mjeseci 
studirao medicinu u Heidelbergu. Natucajući engleski, reče Amerikan¬ 
cima da se rana uslijed hladnoće nije inficirala. Potreban je odmor i 
dobra hrana. Kaplar pak izvadi iz svoje torbe flašu vina, a Heinz pro¬ 
nađe raženi kruh. 

Mama razreže kruh. Svakome jednaki dio. Ali polovicu vina ostavi 
za ranjenika. Potom suznih očiju izreče molitvu prije jela: »Dođi, Gos¬ 
podine Isuse. Budi naš gost!« Suze se pojaviše na očima vojnika umor¬ 
nih od borbe i daleko od kuće. 

Pred ponoć pozove ih mama k vratima da zajedno potraže betlehem¬ 
sku zvijezdu. Promatrahu Sirijusa, najsvjetliju zvijezdu. Rat bijaše uda¬ 
ljen, skoro zaboravljen. 

Razoružanje je trajalo do jutra. Harry se rano probudio. Buncao 
je. Mama mu pruži topao obrok i za put spremi jedno jaje i ostatak 
šećera. Ostali dobiše kašastu hranu. Napraviše nosila, a mama dade 
posljednji stolnjak za nosila. 

Kaplar posavjetuje Amerikance kako će najsigurnije naći svoju bor- 
ben u in U u - »Slijedite ovaj potočić — pokaže im na karti — i naći ćete 
pa brdu prvu armiju.« Ali ga Jim prekine: »Ali zašto ne bismo otišli u 
Monschau?« — »Zaboga, nikako! — odvrati kaplar. Monschau smo mi 
ponovo osvojili.« 

Mama im vrati oružje. »Budite razboriti, mladići! Želim da se jed- 
nog dana vratite zdravi kući. Bog vas blagoslovio!« Dadoše sebi ruke i 
odoše svaki u svom smjeru. 

Kad je dječak Fritz ušao natrag ^^’^mena. bijaše otvorena 
staru kućnu Bibliju- Pog _ P ^ . pastirima i o kraljevima s 

£,X S SIS SSni'ISrie Predio posljednje njec, 

» .Vratiše se drugim putem u svoju zemlju«. 

FRITZ VVINCKEN 


NA BADNJAK 

Ja te gledam, božično mi drvce, 

Puno milja, puno sveta cara, 

A u tebi poredala ruka 

Sto krasota — do stotinu, dara. 

Znam tu ruku mile majke moje... 
Gdje je borak? ...To bi pusta sanja... 
Vani vijor o grobovih priča 
Urla silno i bez smilovanja, 

Pa se sjetim da te nemam vise, 
Majko slatka!... Odavno si pala 
Žrtvom smrti u grobište crno, 

Zadnju metu mojih ideala. 

Ai, ne tuži, moj bogati svijete, 
što i a plačem majku u samoći, 

Već se raduj sutrašnjemu danu, 

Već se raduj u toj svetoj noći! 

Pali svijeće na božičnom drvu, 

Što te briga da patnika ima. 

Vruće ti je u dvoranah tvojih, 

Sto te briga, da je drugim zima! 
Raduj mi se med sjajem i zlatom, 
Zelen borak s darovi kras \ 

Slavi spomen svemogućeg S tvorca, 
Koj' je došo, da to ljudstvo spasi. 

Ti se raduj!... Ali bijedan narod 
Strada jošte u toj svetoj noći, 

A ja mlađan žalosno se pitam, 

Kad će njemu danak spasa doci. 

Da sam Bože ili heroj silni 
Pomogo bi tora narodu bijednom, 
Da ne trpi, da ne strada vise 
Da se spasi, da se digne jednom. 
Podieo bi lijep božični borah 

Istri mojoj — hrvatskom joj rodu, 

Da sa bora snimi divan daiak, 
Divan darak, zlaćanu slobodu! 


RIKARD KATALINIĆ JERETOV 
( 1894 ) 


NJEGOV BOŽIČNI DAR 


Nad gradom su brujala zvona. U svim je kućama i sobama, pri sjaju 
svijeća i uz veselo pjevanje ljubav slavila svoj sretni čas davanja bo¬ 
žičnih poklona. 

Inače ugodna gostinjska soba »Srebrnoga anđela« bila je pusta i 
napuštena... Ta danas, na Badnje veče, bio je svatko kod svojih da s 
radosnom obitelji proslavi najljepšu svetkovinu u godini. Tko nema obi¬ 
telji, njega su sigurno već pozvali rođaci i znanci. 

Ali gospodina Ernesta nitko nije pozvao. On se nije s prijateljima 
mnogo družio, pa se, eto, nitko nije njega sažalio ... 

Sjedio je u svome običnom kutu i zurio zamišljeno preda se. Kono¬ 
bar je već davno odnio s njegova stola ostatke večere, pa sad čeka hoće 
li kasni gost već jednom otići. 

Čini se da gospodin Ernest ne misli još otići. Još uvijek će dosta 
rano doći u svoju hladnu, praznu sobu... gdje ga nitko ne čeka, gdje 
mu nitko ne želi dobrodošlicu. 

Osjećao je na sebi konobarov pogled pa dohvati novine. No misli bi 
mu se omakle i pošle svojim putem — u prošlost . .. 

Uskoro spusti novine i zagleda se sanjareći u prazninu. 

Božić! Kako su se budile u njemu uspomene! Slatke i bolne! Pro¬ 
šlost kao da opet oživljuje ... 

Ernest je i opet proživljavao sretne godine svoga djetinjstva, ozbilj¬ 
ne i stroge godine studija. 

Zatim je došlo tvrdo doba, doba mučne borbe za egzistenciju. Ko¬ 
načno je dobio u gradskome orkestru dobro plaćeno mjesto prvoga vio¬ 
liniste. 

Misleći na to, grudi mu se nadimale u drhtavu disanju. Napokon je 
došao i jedan presretni Božić ... Uvukla mu se u srce ljubav i — bilo 
je to jedne Badnje večeri, kad je s plavokosom Elizabetom stajao na 
prozoru i gledao napolje u zvjezdanu noć punu veselja i brujanja bo¬ 
žičnih zvona. Tada je drhtavim glasom upitao plavojku bi li mu htjela 
biti ljubljena žena... 

Vlažnim ga je očima pogledala Elizabeta. Bilo je u tim očima neko 
svjetlucanje. Zajeca i nasloni glavu na njegova ramena ... I dva ljud¬ 
ska bića obećaše jedno drugom vjernost za cio život... 

Oboje su bili neopisivo sretni. Tako sretni te je Elizabeta mislila da 
ta prevelika sreća ne može ostati nepomućena. Slutnja je nije prevarila. 

Još prije nego što su odredili dan vjenčanja, umre iznenada Ernestov 

dužnost da se brine za pogurenu 

mai Makar kako^eS^io taj udarac, ma kako teško bilopustih sreću 
svoga srca — ipak moradoše i Ernest i zaručnica mu uvidjeti da se sada 
nikako ne mogu združiti. Nisu smjeli druge ostaviti u nuždi, a sebi da 
arade sreću Tada se Ernest grozničavom radinoscu dade na posao. Svak 
flobodnTsat š?o mu je iza službe ostao iskoristio bi davanjem satova iz 
glazbe. Do kasno u noć prepisivao je note, skladao i pisao članke za gla 

bene N?p S okon'je, iza pet godina, sagradio majci udobnu kućicu, a braći 

osigurao kmh ^ ustrajala je Elizabeta u vjernosti! . . . 

Konačno^ oboje mogoše pomisliti na svoju sreću. sjjy 

vidio si sad uvijek iznova na uskom i blijedom djevojčinu licu. Oci 

' i °’ SJ Na sedmicu r prei e Bož!ć izabrali su vjerenici namještaj za novu kuću. 
Elizabeta se prehladila. Tužila se na umornost i glavobolju. 

Ernest se ustraši i pođe odmah po liječnika. 

Ovaj je već drugoga dana konstatirao upalu pluća. — I na sam Bo¬ 
žić bacio se Ernest u žalosnom očaju preko lijesa svoje vjerenice 

Deset je godina otkako su prošli oni bolni dam. Ali sjecanje na njih 
uvijek je bolfo tištilo njegovo srce. I svaki put na Badnje veće probu¬ 
dila bi se stara bol dvostrukom snagom — i rana njegova srca nanovo 

bi prokrvarila. 

Ernest je ostao osamljen. 

U tamnoj kosi vidi se dapače i po koja srebrna vlas. . 

Majka umrla. Braća otišla za svojim poslom. Osnovali su svoje obi¬ 
telji — a na njega su zaboravili, kad im nije više trebao. . 

Ostao je osamljen... neopažen. Nitko se na nj nije obazirao, nit 

ga nije susretao vesela pogleda! ... . 

Gospodin Ernest polagano složi novine. Nesvjesno prijeđe ruko 
preko čela i potišteno uzdahne. Zatim ustane, uzme sesir i izađe u rasvije- 

■* Slijeva i zdesna prodirahu iz kuće vedri glasovi, radosna vika, po¬ 
božne božične pjesme. Tu i tamo čulo bi se klicanje djece. 

Ah da! Svi su danas zadovoljni. Samo on nije! ... _ 

Na ulazu u neku usku ulicu ustavi se malo prisluškujući. Crnilo mu 
se da čuje sviranje violine. Jest, jasna kao zvono, dopirala mu je do 

UŠii Site a iatoš^mie^S e oŠ e :ie čuo sviranje i uskoro stade 

Pred K;oz°sTabfSv“rene prozorske kapke pogleda unutra, i čudno ga 
potrese prizor što ga je ugledao. , 

U naslonjaču kraj peći sjedila starija žena, pobožno spuštenih ruku 
u krilu s prijaznim izrazom u navoranom licu. Puna ljubavi, gledat J 
crnokosoga dječaka od kojih 12 godina, koji je stajao usred sobe i svirao 

uz violinu. 

Pjesma je bila jednostavna, ali su srebrni zvuci bili tako naravni i 
ljupki da se slušač napolju divio dječaku, koji je bio, čini se, od naravi 
muzički talentiran. 

Oklijevajući neko vrijeme, stupi gospodin Ernest u kuću. 
»Oprostite, dobra gospođo«, reče on ponešto zbunjen, kad ga je 
starica začuđeno pogledala. »Čuo sam violinu. Ja sam i sam glazbenik i 
iznenadilo me ovo sviranje ...« 

»Tko te je to naučio, mladiću?« upita on napeto. 

Dječak ne odgovori. Imao je široko otvorene oči, nešto naprijed 
nagnutu glavu i ukočeno je gledao pred sebe. I sada tek gospodin Ernest 
opazi da je dječak — slijep. 

Slijep kao Beethovenova sviračica na klaviru, ona što ju je ovaj 
jednoga dana našao. J 

Uzbuđen, on se okrene s nijemim pitanjem prema ženi. Ona bolno 
potvrdi glavom i reče: 

»Aleksandar mi je unuče. Gusle je baštinio od oca. On ga je nešto 
i poučio. No on je već odavno mrtav — pokoj mu duši. I sad nema jadni 
Aleksandro nikoga. Ja sam siromašna i ne mogu mu plaćati skupe in¬ 
strukcije. On se zato ljuti. Ta on tako voli glazbu — jel’de, Aleksandro 

ijubimce moj! Oh, Boze, i nema ništa — nego to«, završi ona tiho i 
obrise oci. 

Dječak pipajući priđe bliže: »Umijete li vi svirati na violinu?« 
upita plašljivo. 

»Umijem, dijete moje. Sad’ ću ti nešto odsvirati, Aleksandro«, od¬ 
govori Ernest i uzme violinu. Zasvirao je Beethovenov Adagio. 

Slatki, čarobni zvuci ispunili su sirotinjsku sobu i strujili... u dušu 
maloga slijepca. 

On je slušao ushićen, zanesen od čuđenja i iznenađenja. Cijelo mu 
se lice preobrazilo. 

i , Stisne /. uke - — »Tako bih i ja htio svirati«, reče on uzdahnuvši du- 
o, no žalosno spusti glavu. »Ali — nikad ja neću tako znati. Baka 
nema novaca.« 

vnt . * Nau čit ćeš dragi mladiću! Od sada ću svaki dan dolaziti i pouča¬ 
vati te u sviranju ... Je li to u redu?« 

đene S ™arice C1 ’ brani ° se on od mn °g°g a zahvaljivanja dječaka i uzbu¬ 
de * Ba k°. bako!«, uzviknu dječak sav veseo. »Nisam li ti reko? Dragi 
česti -u 1 T a ^ ; Poslati božični dar! Danas sam mu kod svete pri¬ 

mi ga maH^su^šaljŽ« 0 ŽdjU SV ° ga S3Xa ' Bak °’ t0 je božićni Poklon što 

din ^^® b ® an< ^ r O; mali Isus nikoga ne zaboravlja!«, rekne gospo- 

usaml en U S U f n Ev ° f*** Za te ’. ali 1 za mene - ja neću više biti 
'! ''' oed mi odsviraj još jednom »Tiha noć, sveta noć!« 

vana oduševljen podiže gudalo. Draga, omiljena, tako često pje- 

misli i^‘. Cna Pj esma Pokazala je i opet svoj čar. Ona je Ernestove bolne 
1 1 osjećanja preobrazila u blagu sjetu. 

jasniji, hod z ^ 1 ., neg ? ' naeu . Sada će prionuti uz maloga Aleksan- 

^ra'd^izt^iraz^ njegovjtalaiat^ ^ Jelu uvU^f duš^amotnog čovjeka 
Svijest božičnim raspoloženjem. 

U SV ?>G a ?s°node U fe e r I si Ti za nas ljude postao djetetom«, molio je u dusi 

»zato hoću da P^^oć^unSrrJToTe srce naći ćeš tamo zapa- 
„enu^ru^lTioliuS božici da r Tebi, 

MOJ NAJLJEPŠI BOŽIĆ 


Ne znam zašto, ali moji su se roditelji posvadili upravo u predve¬ 
čerje Božića. Badnjak je bio za nas crni dan. Uzalud sam se nadao nji¬ 
hovu pomirenju. Još su nedostajala dva sata do ponoći. Štalica, bo¬ 
žično drvce, darovi, sve je bilo pripravno, a u našoj kući svađa ... 

Još je samo pola sata do ponoći. Bio sam žalostan i potišten zbog 
grobne tišine koja je vladala u našoj kući. Moja je majka bila u sobi, 
otac u blagovaonici. Zatvorio sam knjigu što sam je čitao i uključio 
magnetofon. Na vrpcu je bila snimljena božična pjesma: »Radujte se 
narodi, kad čujete glas ...« Zvukovi te naše lijepe narodne pjesme razli- 
jegali su se kućom radosno i ganutljivo. Zvona su zvonila raznoseći vi¬ 
jest božične noći u kojoj nema mjesta žalosti i mržnje. »Rodio vam se 
Spasitelj, aleluja!« I padao je snijeg kao u božičnim pričama. Pahuljice 
lagane, bijele, svježe lepršale su s neba. Djeca, koja su očekivala svetu 
noć, sišla su u dvorište da se grudaju. Iza prozora vidjele su se sjene 
onih koji su ih promatrali. Primijetio sam da ih gledaju i moj otac i 
majka, svaki iz svoje sobe, sa svog prozora... 

I gle čuda! Moja majka naglo iziđe iz sobe i reče: »Franjo, idemo u 
crkvu! Ovako žalosni ne smijemo dočekati Božića.« Otac ju je časkom 
promatrao, osjetio sam kako mu oči blistaju i kako nadolaze suze... 
A vani je padao snijeg sve gušće kao znak nebeskih milosti što ih ljubav 
Božja šalje na zemlju. 

Glasni anđeoski pjev čuo se i u našoj kući. »Mir na zemlji ljudima 
dobre volje ...« Moji se roditelji poljubiše, uzeše jedno drugo pod ruku 
i zaputiše se prema crkvi na ponoćku. I ja sam, neizrecivo radostan, po¬ 
šao za njima. To je bio moj najljepši Božić. 

JEDAN STUDENT 



Ovako je pređbožićni ugođaj na pariškoj ulici vidio suradnik časopisa 
»La vie catholique« (Pariš, Božić 1971.) 

badnje svjetlo morskog svjetionika 


Bilo je to 23. XII ^7 ^ 11 ^ nda u P cher bourg, bio je na putu 
koji plovi kanalom La Manche •• nučinu Ona se za njim za- 

S SajuS« 

pSaml,TS“eSm\S a £osfo re sciraju, krijući dubine smrti, da 

čovjeka od samog pogleda jeza hvata. bridž šah, 

U raskošnim dvoranama: ples, svila, sampanj , » , L, se 

* 

Na podnožju Mont Noiresa, u P*°f oslrnt &to?e 

pred rtom Cap du Finistere. bretonjskog P Z l ^ izao jeveć lije! đerdan 
stari čuvar svjetionika Maurice Bie _• ■„ v amena mezimče mora. 

godinica. U osami. Na poljupcu mor g - enas tim ga pelenama 

Za mlada more ga ljuljalo na svojo z pki a ? ibar i, G n bi 

ovijalo. Mnogo je proživio, mnogo spasio. A kad 
im pričao ... do klonulosti. 


Bila je večer. Tamna se noć spustila. Vam bura stjeva jnn., a u 

bljesku munje izgleda ^SeS mS djevice’od ko- 

njari, vidio se krasan !“cetle IS sTatke doživljaje. Anđe¬ 

li & P ScS%aS“a e ric zvao uprlo očice u dragoga 
»Papicu«. Sluša i tek katkad trepne okom. 

»A, reci mi, ““Jr PJ kako |™ n ™X™et, gdje je u bje- 
Sr7Sa m SSvT fed^ Sadt Poljubi ijete. nasloni glavu na bijelu 
košiću i počne: 


»Bilo je jedne Badnje večeri. Bura, tmina ... Izađem van. Popnem 
se na svjetionik. U daljini opazim neki predmet. Igra na valovlju. U 
moje slabe udove uđe neka tajanstvena snaga. Snažno zaveslam. Borio 
sam se užasno s burom. Bila neka jajolika kutija. Ovijena nepromočlji- 
vim platnom. Otvorim. Jedno je posve malo čedo spavalo. Šta misliš, 
Nadice moja jedina, tko je to bio? Ti, dušice!« 

Dijete je raslo. Starac stario. Mala je pjevala moru i nepoznatoj 
majci. »Mamice slatka ..., o more moje, reci mi, gdje je! Poruči joj 
moje želje!« — A sinje more sluša .... sluša malo veličanstvo, nevino 
čedo u bjelini... 

Mala je Cette hranila guskice, purice, kravicu, svoga vjernoga snaž¬ 
nog kudrova, ptičice, koje su joj tako lijepo pjevale. Nabrala bi cvijeća. 
Donijela starom Papici. Starca izdavale snage. On bi se ipak nasmije¬ 
šio. Krio bi svoju nemoć. Poljubio čedo i zaspao. Kad bi dolazili ribari 
da u šali uhvate malu Cette, ona odjuri na svjetionik. Kad bi i oni došli 
onamo, ona bi se kružnim šipkama spustila, puzeći dolje i pohitala Pa¬ 
pici u naručaj. 

Uveče bi palila svjetionik namjesto Papice. 

* 

Jedva je starac dovršio pričanje i zaspao, začu se s burne pučine 
ljudski glas. Cette pohita u bijeloj hošuljici van. Opazi da Papica nije 
zapalio svjetionika. Pohita gore. Zapali ga. Bila je neka mala jahta, koju 
je struja slučajno bacila ovamo. Mala potrči i probudi starca. Dolaze 
dvije gospođe i jedan gospodin. Oči im zapnu na anđeoskom djetetu. 
Starac im sve ispriča. Mala je Cette grčevito zagrlila Papicu. 

* 


Badnje je veče 1902. Podno svjetionika diže se lijepa kuća. U sta¬ 
klenom balkonu svjetionika jedna obitelj. Devetgodišnja Nadica pali 
svjetionik. Papica i mamica, koja ju je izgubila pri brodolomu 1897. 

Gore na stijeni, nad morskim dubinama, jedna djevojčica pali svje- 
eice na božičnom drvcu i pjeva Papici i mamici, moru i gorju, nebu i 
zemlji divne božične pjesme... 

A nebesko dijete ih ozgo blagosiva ... 

A. DIVIO 

»TIHA NOĆ, SVETA NOĆ« 



Na salzburško-bavarskoj ^nici, uz rijeku Salzbach ^i^msdorf, 

maleno selo, ^ ^^fg^^dUa ako ne najznamenitija, a ono naj pozna- 

S'SSnSienija božkma pjesma^Tiha noć, ^ 

Bilo je to na Badnju večer godine ^Llnik^ Josip Mohr da po- 

dorfu, sjedištu župe ^ftS^S^^SSja i svoga prijatelja 
hrli u Armsdorf, gdje ce kod tumos j g ■ J g Ponoćke vratit ce 

TŽ JSStt gdje ih eeka posao, jednoga pred oltarom, 

a drugoga na koru kod orgulja. , •• te i; u praznih ruku 

, K^SVda mu 3,0« 


Kapelica u Oberndo^rfu kod Salzburg o^evana 
ponocfcn ISIS. zodine kad i e,^ syefa KOtV 


kakvu prigodnu pjesmu, kao što je to običavao prigodom raznih sve¬ 
čanosti, ali mu napamet nije mogla doći nijedna zgodna misao, premda 
se mnogo trudio i razmišljao. 

Već se zamračilo kad je Mohr stupao po zasnježenu putu prema ob¬ 
ližnjem Armsdorfu. Svuda naokolo vladao je potpun mir. Na čitavu 
putu nije sreo žive duše. I baš na tom samotnom putu kroz zimsku noć, 
koju je iz tamnog neba rasvjetljavalo tisuću sjajnih zvjezdica, počeli su 
dolaziti putniku sami od sebe stihovi, zbog kojih se cijelo poslije podne 
uzalud trudio. 

»Tiha noć, sveta noć ...« 

Kad je Mohr stigao do armsdorfske škole, dovršio je već tri kitice 
nove božične pjesme. U veži je napisao kitice na komadić papira, ušao 
zatim u sobu i tu nakon srdačnog pozdrava odmah pročitao svojemu 
prijatelju i njegovoj sestri novu, tek složenu pjesmu. Bila je tako jedno¬ 
stavna i lijepa da je ganula oba slušaoca. 

Mohr je legao u susjednoj sobi na divan da se malo odmori, i za¬ 
spao, a učitelj Gruber nije se nikako mogao rastaviti od pjesme. Pro¬ 
čitao ju je drugi, pa i treći put, zahvatila ga je tajna sila i začas je na¬ 
pisao tim riječima zgodan napjev. Sa sestrom, koju je pozvao iz kuhi¬ 
nje, zapjevao je novu pjesmu. Brat ju je pratio na gitari. Kao što su 
riječi ove pjesme bile jednostavne, tako je bio jednostavan i napjev, 
dolazio je iz čiste duše i sezao u srce. U susjednoj sobi se, međutim, 
Mohr probudio i nemalo se začudio kad je čuo svoju novu pjesmu već 
uglazbljenu. Pjesma ga je tako oduševila da je zamolio Grubera da je 
zapjeva sa sestrom kod Ponoćke govoreći mu: »Uzmi sa sobom gitaru 
i zapjevajte je mojim župljanima.« 

Crkva je bila već rasvijetljena. Pošto je svećenik otpjevao Evanđelje 
i svršio propovijed, učitelj i orguljaš Gruber zaigrao je na svojoj gitari 
nekoliko akorda i po crkvi se oglasila pjesma. Brat i sestra pjevali su 
je, a narod ju je pobožno i ushićeno slušao. Otpjevali su prvu, otpjevali 
drugu kiticu i gle! Kod treće već su se s njihovim glasovima spojili gla¬ 
sovi cijele župe. Pjevali su svi: muškarci i žene, mladići, djevojke i djeca. 
Napjev je zahvatio narod neodoljivom silom i osvojio sva srca... Tako 
se pjevala ta prelijepa božična pjesma po prvi put kod Ponoćke godine 
1818. u oberndorfskoj župnoj crkvi. 

Iz te je crkve pošla ta pjesma u svijet i osvojila gotovo sve narode. 
Prevedena je na sve jezike i po cijelom svijetu pjevaju na Božić tu pje¬ 
smu, koju je god. 1818. spjevao pred samu Ponoćku oberndorfski po¬ 
moćni svećenik Mohr, a uglazbio armsdorfski učitelj Gruber. 

U oberndorfskoj crkvi podigli su toj pjesmi lijep spomenik. Iz 
bronce saliveni spomenik prikazuje svećenika-pjesnika Josipa Mohra, 
sako zanesen sluša anđeosko pjevanje. Iza njega stoji učitelj-glazbenilc 
Tranjo Gruber i prati pjevanje sa svojom gitarom. 

BADNJA VEČERA 


Osvanuo Je Badnji da. U 

živo. Već u ranu zoru ustala je n] g J _ ustanu . A kad su ustala, 

što više posla prije nego djeca 1 P opremila i podmirila. Kad 

imala je opet pune ruke posla, dok ih je ^‘*^ edl ja d doručkuju, 
ih je sve lijepo uredila, okupili su Z ^ a ^BognU - pozvala ih je 

»Hajdemo, draga djeco, P 01 ™^' ćemo se dragome Isusu i za našeg 
majka, »da nas blagoslovi; a pomolit ćemo se orag dočekamo 

taticu da nam se Što prije vrati, da svi na^kupu i u ^ ^ ne 

S^rnFie'nM «ako dugo bio u službi«, upita mali 4-godižnj. 
Mirko, njezin najmlađi sinčić. 

, ‘ * 

rasle bujnim pašnjacima, ali nlaninskog vrha da ti se malo 

šume. Iznenada evo te na samoj P -j-i. -i; strašna duboka pro- 

što odozgo izgledaju kao dječje igrač . p& snjegovi, 

stimice pruga malko zaštićena »snjegobramma«. 

* 

vlakom prema Kninu. Snijeg je padao k | . po ljepšano od- 

SSSŽSiSS 3 SSS&lSSK Međutim^na°»otvorenoj Opruzi« nije 

bilo tako. Kad je snijeg prestao padati, počela je duvati jaka bura, koja 
je prugu potpuno zatrpala i onemogućila za promet. I tako naš siro¬ 
mašni M. ostade sa svojim drugovima i vlakom zatrpan snijegom, pet¬ 
naestak kilometara pred ciljem i oko 70 km daleko od svoje kuće. 

* 


Već se spuštala večer, sv. Badnja večer. U kući željezničara M. sve 
je tiho i nekako tužno. U sobi pred jaslicama, ispod skromne, ali lijepo 
i ukusno okićene jelice kleči majka sa svojom dječicom i moli se Isusu. 
Malo prije vratio se najstariji 15-godišnji sin Anto, koji je sigurno već 
stoti put u ovo vrijeme, što je tata otišao od kuće, išao pitati na postaju 
kad će mu doći tata. Uvijek je dobio isti odgovor: »Ne znamo ni sami.« 
Danas ipak dometnuše još i ovo: »Možda će doći za osam dana.« 

A žena ga očekuje baš danas! Očekivala ga je i prijašnjih dana, ali 
danas joj je pouzdanje još posebno čvrsto. Ona je pobožna kršćanka, 
žena žive vjere i vruće molitve. Tako se žarko zadnjih dana, zajedno 
s djecom, molila Bogu za povratak muža, a osobito danas, na Badnjak. 
U kuhinji je već sve spremno, tanjuri su i ostali jedaći pribor na mje¬ 
stu svakog člana obitelji, u sredini stola blagoslovljena svijeća, usađena 
u lijepu zelenu pšenicu, a kraj tatina pribora i šibica da se pripali svi¬ 
jeća. Sa štednjaka dopire miris »bakalara«, bez kojega u Dalmaciji ne 
može biti večere na Badnjak. 

Sve je spremno, samo još nema njega, kućnog starješine. Oni jed¬ 
nako kleče i mole se i očekuju ga s puno čežnje i nade. Već su se bili 
pomirili s voljom Božjom da će i danas biti bez njega, kadli se pred 
kućom začu lupa; netko je stresao obuću. 

»Sine, pogledaj tko je to pred kućom!« Djeca kao po dogovoru sko¬ 
čiše sva i poletješe k prozoru, a u očima im se čitala velika nada. »Tata, 
tata«, zavikaše svi u jedan glas i svi istrčaše preda nj, a majka je, sva 
blažena, kliknula: »Isuse, hvala Ti!« Čas zatim na vratima se pojavi on, 
opkoljen svojom dragom djecom. Izgledao je jadno, ali ipak se blaženo 
smiješio, a na ulazu veselo pozdravio: »Hvaljen Isus! Sretno vam i če¬ 
stito Badnje veče!« — »Uvijek hvaljen Isus i 1 Marija!« prihvatiše majka 
i djeca, »sretno i tebi također!« 


Poslije pozdrava djeca brzo pomogoše tati da se raskomoti, i izuše 
ga, dok mu je žena priredila čisto rublje i odijelo. Kad se presvukao i 
vl j a bo u kuhinju, pogleda na spremljeni sto i začudi se: »Pa vi ste mene 
očekivali!« Odgovori mu žena: »Jest, s velikim smo se pouzdanjem mo¬ 
lili da dođeš i eto nas je dragi Isus uslišao.« 


, »Hajde da večeramo jer si sigurno jako gladan, pa ćeš nam pričati 
kako ti je bilo«, pozva ga domaćica. Muž se odazva, pa kad su se pre¬ 
krstili, svijeću zapalili i pomolili se, poče on pripovijedati: 


»Srce mi se stezalo pri pomisli da ću ove svete dane morati biti 
sam, daleko od vas. Neki dan zamolim vlakovođu da me pusti da idem 
. c i- 9 n me i e ’ a tako i drugi, zbog opasnosti puta odgovarao, ali kad 
je vidio da ne popuštam, napokon me pustio. Ja se preporučih Sv. Obi- 
e iji i krenuh na put. Svašta sam predeverao, smrti sam gledao u oči, 

sssssssisr«^ 

Z1Cne »N^arodi nam se Kralj Nebeski ...« j. B . 


SLAVLJE BOŽIČNE NOĆI 

gssssss: 

s=i?sSSiši 

pa iz tih ruku i glava struji u slavile čitava soba sja . . . 

O, svake božične noći umornost slavi slavlje . . . eua 

r „„„ natnleka lica plivaju u tihom smirenju i zanesenju; 

n nitko ne zna, kolik blagoslov slazi nad griješna predgrađa 
svake božične noći, dok grad u razvratu iz jegava ^ aure ole 

Tuo l.endic 



NJIHOVA NAJLJEPŠA PONOĆKA 


Bio je Badnjak, rano poslije podne. Na rubu šumice u blizini sela 
šetao je mladić, nestrpljivo se ogledavajući sad lijevo, sad desno. Šuma 
je šutjela, očekujući kad će je pokriti snijeg. Tišinu su prekidali koraci 
mladića, koji je odjednom potrčao prema uskom puteljku što je dolazio 
iz sela. Marica je došla. Dvoje mladih ljudi potajno su se sastali na 
ovome mjestu, a tada su, žalosno prolazeći već požutjelim stazama, go¬ 
vorili o svojoj krutoj sudbini. Mladi su. Vole se. A njihovi roditelji se 
mrze. Zašto? Na to pitanje možda ne bi znao odgovoriti ni njihov pra¬ 
djed. Unatrag mnogo godina neki su se njihovi preci posvadili i odonda 
više nitko od potomaka nije međusobno razgovarao. A ovi mladi ljudi, 
koji su drukčijim očima gledali na svijet, koji su jasno vidjeli da je sve 
to besmislica, tako su se iskreno voljeli i živjeli u nadi da će osvanuti 
dan kad će se dvije najbliže kuće opet voljeti; još više, kad će zauvijek 
postati rod. Sve su to bile samo nade, koje su kao daleke zvijezde slabo 
svijetlile. Marica je govorila: »Drago, ja sam rekla svojima, ali oni niti 
čuti. Svi su protiv toga.« — »Znaš, ja sam mislio da bih večeras došao 
k vama?!« — »Ne, ne. To neće dobro svršiti. Nego ja mislim da je naj¬ 
bolje da sve prepustimo Mladome Kralju. Neka on odluči o našoj sreći.« 
— Pružili su ruke jedno drugome. U njihovim očima blistale su suze ... 

Polako se spuštala večer. U kući je bilo već sve pripravno. Marica 
je sjedjela kraj peći, razmišljajući o nečem što njezini ukućani nisu 
razumjeli. Prenuo je glas majke, koja je upitala oca: »Kamo ideš?« — 
On ju je pozvao na dvorište i nešto joj tamo rekao. Majka se nakon toga 
kratkog razgovora prekrižila i rekla, ušavši u kuću: »Kako Bog da!« 
Marica sve to nije potpuno zapažala. Tek kad je kraj nje sjedio njezin 
najmlađi i najmiliji brat, kada ju je potapšao po ramenu i prošaptao: 
»O, Marice naša! Ovo će ti biti najljepši Božić«, djevojka ga je pogle¬ 
dala, uzalud tražeći ironiju u njegovu pogledu. Činilo joj se da govori 
iskreno i od srca. 

. v Nešto slično događalo se i u Dragutinovoj kući. Ta cijelo je selo već 
pričalo da njihov jedinac voli susjedovu Maricu, ali da stari ne daju. 
A njihov voljeni sin bio je već dugo vrijeme potišten. Večeras je odlu¬ 
čio da se pomiri i da svome sinu pusti slobodan put k sreći. Uostalom, 
ovo je najsvetije veče, kad i nebo i zemlja pjeva: »Svim na zemlji mir, 
veselje!« 

I starac je izašao iz kuće u to smireno veče, zakoračivši po prvi put 
na već zaraslu stazu, koja je bila najbliži put do njegova susjeda. Učinio 

je d3emf J su n dva 0 smjeda pfepo- 

gr^^Za^ ?u jedan drugoga imenom, pružili su a ruke i P o- 

miri Nakon prvih riječi progovorili su o svojoj djeci. I stvorivši sretan 
zaključak za njih, rastali su se. 

btnars ^41Sš£KSW5»s 

zio oca kako se približio ne^.1.1 se do kuće i pokucao na 
gom i strašno se upiasm Nj^ polazak. Svi su izašli, a posljednja 

sminiss 

ponoćka. 

VESELJE I MIR SIROMAŠNE UDOVICE 


Maglovito, hladno i sumorno zimsko veče padalo je kroz prozor u 
sobu bolesne i siromašne udovice Marije. Ona se okrene na krevetu i 
baci svoj topao i blag pogled na raspetoga Krista, koji se kroz suton već 
jedva opažao. 

Već je tome dugo što je njezin muž poginuo u jednom rudniku, 
gdje je žuljevima svojih ruku zasluživao hranu svojoj ženi i svome sinu 
dobrom Ivanu. 

— Ivane! — povikne blagim glasom. 

Sin, zabrinut za svoju majku, brzo uđe u sobu, da bude majci na 
usluzi. —■ Sutra je blagdan Kristova rođenja. Upali, sine, svijeću i po¬ 
moli se Bogu za mrtva oca, za moje zdravlje i za sreću naše siromašne 
kućice. 

Sin posluša majku, pa upali svijeću i tiho se pomoli Bogu. Zatim 
legne u krevet, a u kućici zavlada grobna tišina. Svijeća je još uvijek 
plamsala malenim svjetlom i tako obasjavala raspetoga Krista, koji je 
visio na zidu. Vani je počeo pršiti snijeg te je zemlja bila brzo pokri¬ 
vena bijelim plaštem. Zvijezde su na nebu treperile kao da ne osjećaju 
tuge, kao da i ne vide jada. 

Ivan je mirno ležao i razmišljao o svom ocu, o majci i o velikom 
kršćanskom blagdanu Božiću, kome se svi raduju i vesele. Davno je 
prošla ponoć, kad je Ivan zaspao. Još malo pa će svanuti Božić. Sirotoj 
udovici kao da je bilo te noći bolje. Kad su seoska zvona miloglasno 
zvonila u čast rođenja Kristova, ustade i priđe postelji gdje je spavala 
njezina sreća, njezina nada, njezin jedinac, i poljubi ga. Zatim stane pred 
raspelo i svom dušom se pomoli Bogu. Sirota udovica osjećala je kao da 
joj se vratila prijašnja snaga i zdravlje. 

Izvana je dopirao žamor ljudi koji su išli k sv. Misi. Zvono je veselo 
pozdravljalo Kristovo rođenje i objavljivalo Spasiteljev blagdan, uno¬ 
seći i u kuću siromašne udovice Marije zdravlje, veselje i mir. 

VIKTOR B. ŠESTAK 

SVETA NOĆ 


iSSŽflSS sebe, a iz njihov po g leda strujalo je cijelo 

platna krpe i Povijeunjth Božje do 

zalebdi svijetao vijenac od kojeg j sjao daleko posvuda 

stiri koji su čuvali stada ovaca i J*° k g , h i? _ M čudu feiba 

^ESKsfc 

sa Siona. _ _ kidalo im se iz uzbuđenih grudi. 

i g ^;-? »Hš ££ b “.« £« 

svjetlošću i kao da lebdi nad ze i ' anđelom, a svjetlost s 

“ SMve ** 

veličjem Boljim poniknu glavama i padnu na koljena. 

A anđeo podigne blaženu ruku nad njima irec . 

»Ne foo/če se, ;er evo ;av/ 7 am vam veh» radost ^aceo ^ 
narodu! Danas vam se rodi spas, koji je Krist Mspoa, s 

d ° VU / vam znaka- naći ćete dijete povijeno gdje leži u jaslama .« 

£ *>* «■ o m ko£klfib7J! 1S atđeia, 

Z£ đ eZT»£l^ nebeskđ ^ 

SSAŽŠr VSđoZ?Sa Sr te vidje tete Gospodnje. 

J dok se divljahu nebeskom sjaju, zaore se sjajnim nebom glasovi 
nebesnika i pjevahu nadzemaljskom harmonijom: 

»Slava na visini Bogu! 

I na zemlji mir 

Među ljudima dobre volje!« 

A onda iščeznu sve. 

— Mesija, Mesija — došao je, dakle! — otkine se blaženim pasti¬ 
rima iz srdaca i grudi. 

— Hajdemo do Betlehema, da vidimo što se ondje dogodilo, što 
nam kaza Gospod! — reknu onda svi u jedan glas. 

I ostave stada da brzo polete k Davidovu građu pred spilju, odakle 
se sipala nadzemaljska svjetlost. 

I nađu Mariju i Josipa na koljenima do jasala, a u jaslama ležalo 
je dijete, obasjano vijencem svoje svjetlosti, grijano dahom dviju živo¬ 
tinja i dižući u igri sitne dvije svoje ručice k visinama. 

Kad su se pastiri utisnuli u spilju i Božje dijete svratilo na njih 
poglede svojih neobičnih očiju, moraše poniknuti licima i spustiti se 
na koljena, a ipak podizati poglede k djetetu, koje im se sa svetim, i 
djetinjskim i Božjim, izrazom smiješilo. 

I pastiri uzeše sada da pripovijedaju sve što im se kazalo za to 
dijete. 

— Rodio se spas, koji je Krist Gospod, u gradu Davidovu! — po¬ 
navljahu za njima Marija i Josip, da pred povjerenim im Božjim čedom 
zahvale na Božjoj milosti i ljubavi. Mariji se usjekla duboko u srce i 
pamet svaka riječ što ju je čula. 

I pastiri, kad odoše, pripovijedahu svakome što se ove noći zbilo 
i svatko se čudio i svatko se divio. 

A stari pastir Eliakim, koji je od poroda svoga, u bijedi i nevolji, 
tuđoj volji služio, klikne sretnim i blaženim licem, punim utjehe: 

— I gledaj, rodio se Bog, — sin Davida kralja, naš Mesija i kralj 
svih naroda i svih vjekova! — I nije potražio, oj bogati i moćni Jeru- 
zaleme, tvoje mramorne stijene i pozlaćene zidove, nije sebi postavio 
kolijevke u vašim dvorovima, oj, kraljevi i silnici ovoga svijeta. Prezreo 
je on vas, jer vas zlato kvari i sila vam duše ubija, a njegovo kraljev¬ 
stvo nije od ovoga svijeta. Pošao je on u bijedu, rodio se u spilji kao 
najbjedniji beskućnik, u krpe se povio, od nijeme mučene životinje uzeo 
je prvu službu, od nas jadnih robova-pastira prvih je primio časti i 
poklone! — On, koji je najveći, najsilniji, najbolji! 

— Oj, sirotinjo, — sirotinjo, ti mučenice svijeta, ti nedogledna četo 
Božjih junaka, odabranika, svetaca i patnika, ti si noćas postavljena 
uz bok Božjemu prijestolju; tvojim mukama čuva ti dušu, brani te od 
otrova zlata i od prokletstva moći, samo da ostaneš čista, oj sirotinjo 
s veta, da budeš mogla uljesti u kraljevstvo njegovo, koje nije od ovoga 
svijeta! 

I svi drugi poslušaše pastira, a u duše im uđe jakost i utjeha, jer 
se pouzdaše u Mesiju i u njegovo kraljevstvo — od drugoga svijeta. 

PREMA KSAVERU ŠANDORU ĐALSKOM 

Noć kad je mali Isus govorio 

Kroz stoljeća duga čeznuli ste željno, 
Zaklinjali Njega suzama u oku, 

Da vam Svjetlo svijeta istinu donese, 

U dušama tamu 
Razbije duboku. 

Plakali ste gorko za dolaskom Spasa, 
Kada ste jadni u okove pali.. • 

I evo ja dođoh, al kako je bolno ... 

Ja, usamljen, ležim 
U studenoj štali... 

Donio sam radost bogatom, siroti 
I spasenje davno obećano vama, _ 
Kako li ste mene Krista dočekah. 

Soba mi je štala, 

Ležaj tvrda slama. 

Samo su pastiri priprosti i bijedni 
U pohode došli i donijeli dare ... 

Ali gdje su oni učeni i moćni? 

Zar njihova Srca za dolazak Boga 
Tako slabo mare? 

Dođite mi bliže, ponizni pastiri, 
Jednostavnost vaša i vjera mi godi, 
Vas u ovoj noći samilost i ljubav 
Prema siromahu 
U štalicu vodi. 

Recite mi želje i nevolje teške, 

' Svakidašnje brige, koje vas biju. 
Prislonite grudi na ručice moje, 

Neka vam se srca 
Umire i zgriju! 

• Vi ste prvi došli do jaslica mojih. 
Čuli s neba riječi koje su vas zvale, 
Zato i ja volim iskrenu vam dušu, 
Vaše gore, njive, 

Ljude bijedne, male ... 


ALEKSA KOKIĆ 


SUSRET S BOGOM U DRAGOJ NOČI 


Mnogi gledaju ljepotu božičnog raspoloženja u bogato okićenu boru, u ukusno 
opremljenim jaslicama i skladno otpjevanim božičnim napjevima. Bez sumnje, i 
to ima svoju vrijednost, bez toga bi nam Božić bio suviše prazan, sumoran, siroma¬ 
šan. No smisao božičnog blagdana širi se mnogo dalje i mnogo dublje. 

Kristova prisutnost daje smisao i pravi čar Badnje noći. Zbog njega Božić 
dobiva naglasak blagdana mira. Radi se o miru u srcu svakog pojedinca i svih 
naroda zajedno. To je onaj mir anđeoske poruke svim ljudima dobre volje, mir 
koji je Krist donio svojim utjelovljenjem, mir između ljudi i Boga. 

Zbog Kristove prisutnosti Božić dobiva smisao blagdana obitelji. Svojim rođe¬ 
njem Isus je usrećio Svetu obitelj Marije i Josipa. Svojom prisutnošću u božičnoj 
noći Krist donosi ljubav i slogu u mnogu obitelj razdrmanu krizama suvremenog 
braka. 

Kristovo rođenje uvijek nam ponavlja poziv na ljubav i na dobrotu. Božić je 
zato svima nama blagdan ljubavi i dobrote, prave, nesebične, bratske ljubavi. Krist 
je uzeo ljudsko tijelo i njegove nesavršenosti jer nas je ljubio i želio nam dobro. 
Zato božična noć poručuje svim ljudima dobre volje: ljubite se kao što ie vas 
ljubio Krist. 

I još nešto! Svojom prisutnošću u betlehemskoj štali Krist nas uči da ljubimo 
poniznost, poslušnost i siromaštvo — ono što najviše nedostaje svima nama u 
svagdašnjem životu. 

Tjjko shvaćena i doživljena Kristova prisutnost daje puni smisao Badnjoj noći 
i Božičnom blagdanu. Božična atmosfera pomaže nam na taj način da otkrivamo 
vlastitu slabost i vodi nas iskrenom otkrivanju samih sebe, u svakom bližnjemu, 
nalazi brata potrebna ljubavi i dobrote. Tako ćemo otkriti Boga u sebi i u dru¬ 
gome, a to je onda plodan i pun susret s Njim. A šta ima ljepše i ganutljivije od 
susreta s Bogom u dragoj božičnoj noći? 

LJUDEVIT MARAČIĆ 


t eć od najmlađe 


dobi kršćansko 


dijete treba da spozna u čemu je pravo značenje 
Božića 

MILOST I SVJETLOST S NEBA 


SSštfSiaafš 

va “ BiS e su V sedmorica. Igrali su se karata uz vatru. A dva golema psa 

sijeva!«, Povikne jedan pomaleu pastir i pc 

kaZa smri™sSSrod^T a“r n i[e S p^rpiima Betlehemu: 

»^^sam S g^'vddio« k reče e p ornaleni e paštir i povuče Biena neka samo 

P08l :lMja m °on<[rfe B z^™repa.to i kao da gori nebo!«, priznade 

BiCn »Da ne pada vatra s neba na Betlehem? Bježimo odavle dok je na- 
vrijeme!«, prihvati treći pastir. n n ; e u blizini Betle- 

kUC tG A djebi°Sd e ti jadn' 1 fjudi mogli biti?«, upita onaj pomalem pastir. 
I drugi su to isto zapitali: 

»Bog znaf Možda'lutafu po polju«, reći će najmlađi pastir. 
jTkad bi amo k nama nabasali, dobro bi 

™ *> 

Ali mu onaj gorostas pastir dovikne. 

»Stani, ne gudi, slijepče!« 

»Zar on zna da na nebu zvijezda repatica sja!«, reče najmlađi pastir. 

»Kako bi znao kad je slijep!«, odreza pomaleni pastir. 

Slijepac pastir pustio gusle. 

I opet je bila najveća tišina u toru i okolo tora. Kao tišina pred 
kakvim velikim pevremenom. Ovce se nisu micale. I psi kao zaliveni. 
A pastiri, upalih i blijedih obraza, svi uprli svoje oči u Biena. Šta će 
im on, koji se razumije u zvijezde, kazati i odgonetati? 

Drhtavim glasom, kao nikada prije, progovori Bieno: 

»Prijatelji! Nešto se veliko sprema. Mogao bi biti i konac svijetu. 
Ali mi imamo tvrdu u Boga vjeru pa ne treba da se šta plašimo. Vjera 
će nas naša spasiti. Kleknimo, ljudi, i pomolimo se Velikomu Bogu!« 

Poslušaše ga odmah svi pastiri. 

Bieno uze da čita uz vatru molitvu iz jedne stare i goleme knjige: 

»Bog je naše ufanje i naša jakost. Stoga nas nije strah, makar i 
propao svijet! Nije nas strah, makar i bregovi u more popadali! Nije 
nas strah makar se i more razbjesnjelo i na sve strane razlilo! S nama 
je Bog Sabaot! Naš je štit Bog Jakovljev!« 

Jedva Bieno završio s pastirima molitvu, kad se, najednom, stvori 
pred njima Anđeo. Sjajan kao sunce. Bijel kao snijeg. Drag kao rođeni 
brat. 

Pastiri se uplašili. Bienu ispala molitvena knjiga iz ruku. Svi po- 
ustali i hoće da bježe. Samo se slijepac pastir smiješio ko da ništa nije 
vidio i kao da se nečemu lijepomu nadao. 

I psi su drhtali kao prut na vodi. Ovce bježale, sve jedna preko 
druge. Samo jedno bijelo janje zaplelo se među sjajne noge Anđelove. 

Pastiri su kao okamenjeni stajali pred sjajnim Anđelom. Pred nje¬ 
govim plamenim krilima. Pred njegovom zlatnom haljinom. Pred nje¬ 
govim božanstvenim pogledom. 

Ali kad je sjajni Anđeo otvorio svoja usta i prozborio: »Ne bojte 
se, jer ja vam navješćujem veliku radost što će biti svemu narodu«, 
onda su se pastiri primirili i ponizno se i pobožno zagledali u Anđela. 
I ovce se tada vratile i umirile. I psi nisu više drhtali. 

Pastirima je srce od radosti zakucalo, kad, eto, razabraše iz slatkih 
Anđelovih ustiju da se danas porodio Spasitelj svijeta kao malo dje¬ 
tešce, što će ga oni naći ondje duboko u polju, kod Betlehema, u pele- 
nicama. 

A u taj čas zasjalo sve nebo. Iz neba se pred pastirima stvorila či 
ava četa sjajnih anđela. I anđeli su zapjevali glasom, što je tisuću puta 
jepsi i slađi od glasa slavujeva. Zapjevali su u toj tihoj noći: 

»Slava Bogu na visini, a mir ljudima na zemlji koji su dobre volje!« 

I zvijezde su na nebu predivno zasjale. I s neba se je prolio na zem- 
D u rajski miomiris. 

i ^ °nda je nestalo sjajnih anđela. I opet su betlehemski pastiri ugle- 
a i pred sobom studeni snijeg. A zvijezda repatica jednako je još sjala 
Kao da se klanja ondje nad Betlehemom. 

Pastirima sad progovorio pametni Bieno. Svi su ga slušali pozorno. 

»Ljudi, ljudi!«, govorio ozbiljno Bieno. »Kakva nam se, eto, milost 
svjetlost ukaza s neba! Pođimo odmah u Betlehem da potražimo dje- 

tešce u pelenicama! "o sv^i štogod 

ondje onu mladu ženu, koja je obija p g p siromašnim pastirima, 
bila odbijena. Prijatelj.! Sta tei “““ f^fJ^Uanđeli Božji i navi- 
otvorilo sjajno Božje nebo i d dršćem od radosti. Uzmite, braco, 

i« P.38S .Ti'ga S&SSSSJgZ. 

Haidemo - 

ljudi jer počinje velik blagdan svemu Božjemu svijetu. 

IVAN ŠARIč 


SVETA NOĆ 


Noćas je neka skrivena sila 
Po sjajnom nebeskom svodu 
Prosula pregršt dragulja, 

O noćas sve je tako 
Tajanstveno, tiho i meko 
Ko priča malog 
Slavuja... 

Otkuda noći ovoj 
Toliko raskoši, sjaja? . 

Otkuda pjesme sred noćnog mira. 

Ćemu u gori vesela svirka, 

Čemu ta žurba čudna, 

Judejskih mladih 
Pastira? 

O čudo noćas se zbilo ... 

Čudo kakvog svijet još 
Nikada nije gledo, 

U štali na slami leži 
Kraj čiste Djevice Majke 
Maleno, božansko 
Čedo. 

Kako je krasno to Čedo, 

Što leži sve u sjaju ... ! 

To lice, ta usta, te oči! 

ALEKSA KOKIć 


O kako se nebesko čudo 
U štali dogodi prostoj 
Radosne ove 
Noći! 

Pastiri pobožno kleče 

Pred malim nebeskim Kraljem, 

Od sreće lica im gore ... 

Anđela čitava četa 
Motri to divno Čedo, 

Dok pjesme rajske se 
Ore. 

Srebrno modre zvijezde, 

Tiho se spustile niže 
I jače sjati su stale, 

Ne bi li kroz trošne grede 
Ugledat mogle lice 
Božanskom Gostu 
Štale ... 

Noćas je Božja skrivena sila 
Po sjajnom nebeskom svodu 
Prosula pregršt dragulja ... 

O noćas sve je tako 
Tajanstveno, tiho i meko 
Ko pjesma Božjeg 
Slavuja . .. 

BLAŽENI ČAS... 


Kada za Badnje noći zima potjera ljude u domove, a svečana zvona 
navijeste početak blaženog časa, razblistava nam se pred očima dvade- 
setvjekovna stvarnost, uvijek jednako nova koliko i stara, jer je vječna 
i uvijek ista. Riječ po riječ izvire iz davnoga presudnog događaja te se 
niže lakoćom jednostavne priče, baš kao da je događaj namijenjen djeci. 
Pa možda doista djeci, maloj i velikoj djeci. Tad je lako zamisliti da 
će poneko dijete gdjegod zapeti da nešto zapita, a nije baš tako teško 
dokučiti na kojemu bi se mjestu ... moglo to dogoditi. To je uvijek tako 
s velikim događajima koji se pričaju zimi, pa još na Badnje veče. 

I onda je bila zima, one noći kad je dvoje umornih putnika dopje- 
šačilo u gradić. Neki su ljudi već spavali jer su se za dana umorili po¬ 
slom, a neki su bdjeli i veselo bučili jer su na stolu imali mnogo hrane 
i mnogo vina. 

Šuštali putnici na ulici. Rado bi naprijed, ali kuda kad ne znaju 
puta? Njima bi trebalo samo to da nađu krov, pod koji bi se umorni i 
prozebli mogli skloniti od zime te noć otpočinuti. Ali gdje naći krov, 
gdje? 

— Kako gdje? Pa mnogo je bilo kuća u gradiću i nisu bile sve za¬ 
tvorene. 


— Bilo je mnogo kuća, istina je, i nisu bile sve zatvorene, ali zatvo¬ 
rena su bila srca, a tad je uzaludno kucati na vrata. 

Pođu putnici dalje ulicama: ta možda će se ipak netko smilovati 
i primiti ih pod krov. Prođu tako kroz više ulica, obiđu mnoge kuće, ali 
ih svatko odbije, a neki su, štoviše, pustili na njih pse da bi ih zastra¬ 
šili i otjerali. 


Umorni se putnici veoma stuže. Mužu je bilo teško što ne može 
pomoći ženi, a žena je tiho lila suze jer je mislila samo na to gdje će 
poroditi dijete što ga nosi pod srcem. 


U traženju i lutanju stignu konačno malo izvan gradića. Sustanu 
Pred drvenom ogradom. Iznemogla žena nasloni se na tu ogradu te pro¬ 
šapće: »Klonula sam, Bože moj, pogledaj svoju službenicu.« 
v. Čuvši šapat, unutar ograde približe se putnicima psi, podignu nju- 
s e i odmah —--prignu glave. Tada muž tiho zovne ženu te oni uđu u 
voriste. Do njih je sve više dopirao miris staje. Pođu dalje i uđu u 
a JU. Pred jaslafna ležali su vo i magarac. Obje životinje okrenu glave 
J 3 pogledaju nepoznate došljake. Vo se, štoviše, pridigne te od uzbu- 
en Ja stane tako snažno disati da su mu na drhtave nozdrve izlazili 

vim zbivanjem u staji. . , te se smjeste da bi počinuli. 

svUetfza^renfc'mK jednoga siromaha koji vapi za zaklonom. 
Blaženi, blaženi čas! . , 

= gj!il^ 1 tr i e 6a oifk^ , | roditi Ljubav, a ,a Ljuba, 
izgleda upravo onako sišla na zemlju Ljubav. 

Sišla je°Ljubav u Z&l&tSS 5d nlaisti, si«a je medu kivotf 

ni<! Tada u svemiru zakuca veliko Mie Sr^ Mj^de^šćm 0 ^^ 
se velika zvijezda otkine od zvjezdanog g na vrllu planine. 

svemirske prostore. Prvi je zamij P , _ ■ t k j e njihovo 

Čovjek bi, vidjevši ih, rekao: pa to su divljaci gr m o j^ ^ 

lice obrašteno, kosa neuredna, ru-,^ ^ dić i ne druže se ni 

sumnja i gledaju mrko, jer om , xj e vo j e mnogo govoriti 

s kim, nego samo sa svojim Srori^ar i oluja 

svjetlost tako j aku da međusobno zadu- 

—- 

iJsf.SSS 

Majita i"od“ado g gi! dSc Je feg* S°J 

otvaraju kao zvijezde, u rukama im darovi, sir i mnjeicu 

bilo Svetom Djetetu. „ 

— Kako su znali da je u staji Sveto Dijete? 

_ Jednostavno! Priprosta srca uvijek osjete gdje se nala 
Priprosti su ljudi neuki, ali cesto milosrdni j ljubav, koja 


Djetetu mudraci s Istoka? Bilo je tu i skupocjenih darova. Sve se to 
dogodilo, sve, jer je ljubav jača i od sile i od noći i od svake mudrosti. 
Sve se to dogodilo kako su proroci navijestili: da će sići Onaj, 

koji će se roditi za čovjeka 
koji će biti raspet za čovjeka 
koji će uskrsnuti za čovjeka 
te uzaći k Ocu zvijezda 
da bi pripravio boravište svojima. 


SIDA KOŠUTIć 


ŽRTVA U BADNJOJ NOĆI 

Pred više ljeta, u Badnjoj noći, 

Dok su na nebu dragulji sjali, 

Meni su došli žalosni ljudi, 

Plačuć’ me majci bolesnoj zvali. 

Bila je studen. Ledeni vjetar 
Nosio snijeg je kroz noćnu tamu. 

Žurili mi smo. Htjeli smo naći 
Živu još onu bolesnu mamu. 

»Gospode dobri, Isuse Spase, 

Ne daj da umre ta bolna mati! 

Ne daj da svrši, prije no mogu 
Tebe za put joj u vječnost dati! 

Ne daj da svrši! Ispovijed traži■ — 

A, ako želiš za uzvrat žrtvu, 

Evo Ti mene! Uzmi što hoćeš! 

Samo nju daj da ne nađem mrtvu!« 

Moleći tako, došli smo cilju, 
škrinuše vrata. —- Ona je živa. 

Mogla je jošte primiti Boga 
I poći sretno u carstvo mira. 

Otada više ja nemam oka, 

Ono je palo te Badnje noći. 

Nije mi teško! — Ja sam ga dao. 

Da duša može do Boga doći. 

M-s. 

PRIČA BIJELIH PAHULJICA 


Bijele pahuljice! Kako veselo poigravaju sa sivog prosinačkog neba 
kako brižno pokrivaju staze i drumove, svako stablo i grm stiscu s 
na okna šapuću i pričaju. Dole se prvi sumrak krade odajama, u peci 
pucketa mirisna jelovini, a u krugu onih sjajnih iskrica prelijeću uspo- 
mene — jedna za drugom. Lijepo je onda sjesti u naslonjač kraj top 
peći, slušati njihov tajanstveni glas i ponovno proživjeti davno minu 

dane Lepršaju pahuljice i pričaju o njemu, dragom starcu i patniku, dok 
na mraznim oknima cvjetaju bijele ledene ruže, a u daljim zamire zve- 
ketTakih saordea. Zar nisu baš tako zvonile i one noći pod ujakovim 
prozorom? A u tamnoj sobi, koju je tako tajanstveno obho bijeli odra 
snijega i drhtavi trag plamena iz starinske peci, šetao se pognuti starac, 
samotan i nujan, šapćući tiho psalme velikoga Kralja. 

Već je više od 10 godina što ga je obuhvatila velika tama, u koju ne 
prodire nijedan trak Svjetlosti ni sunca, pa i ona nada što ga je opet 
podigla s teškog bolesničkog ležaja, što ga je držala i mjetila u dug j 
tami 8 bolesničkog zatočenja, izgarala je kao slab zizak uljemce, da oi < 
jednog dana utone u velikom mraku neizlječive sljepoće. v . , , 

Tiho je prišao prozoru i podigao glavu, a njegove ugasle oci^ a c 
su željele' prodrijeti tamu koja ga okružuje, dok su mu usne saptale. 
»Danas ćete znati da dolazi Gospod i da će nas spasiti, a sutra ćete 
ugledali Nkavii slavu.« (2 Mois. 16, 6-7) Veličanstveno 1 svečano 
zabruje zvona kroz svečanu tišinu noći, raznoseći vijest ljubavi i mira 

cijelim usnulim krajem. . , 

Starac se trgne. »Anđelka!« — »Evo me, ujko«, ozva se iz toplog 
zapećka mlada djevojka, što je dosad iz tame brižno pratila starčeve 
korake. »Pročitaj mi još jednom Poslanicu i Evanđelje ove svete noc.« 
I dok je djevojka hitrom kretnjom upalila svjetlo, starac je pnsao sta- 
klenom ormari što je stajao u jednom uglu sobtce, oprezno je otvorio 
vrata i sigurnom rukom izvadio između ostalih crnu usku knjižicu. Evo, 
otvori na 46. strani«, govorio je siguran kao da joj je jučer a ne 
prije toliko godina - zauvijek zaklopio korice. Anđelka pročita pola¬ 
gano _ riječ po riječ jasnim i zvonkim glasom, a onda se tiho i nečujno 
udalji - znala je da ujko želi sada biti sam sa sobom i svojim Bogom. 

Skromna drvena crkvica okićena svježom borovinom odiše radošću 
i očekivanjem. Puna ljubavi širi svoja bijela krila prema svrna sto dolaze 
u ovoj svetoj noći, no s posebnim žarom prema dragom, slijepom mis 


niku što malo nesigurna koraka ulazi k Božjemu oltaru, dok ponoćna 
zvona kliču kroz jasnu, ledenu noć. Ta ona ga je gledala još kao mla¬ 
dića u naponu poleta i snage, kao muža u zreloj dobi, a sada mu, 
starcu slijepu i teško iskušanu, pruža pokoj i mir u sjeni svoga svetišta. 

»Slava Bogu na visini!«, kao poklik olakšanja i priznanja izvio se 
anđeoski pjev iz staračkih grudi i prosuo širinom hrama. 0 da, on Ga 
je slavio, slavio u boli i kušnji, kao i nekoć za sretnih dana. »Slava, slava 
Njemu Najvišemu«, klicala je s njim čitava crkva, dok su zvona u tor¬ 
nju raznosila vijest, da dolazi Onaj koga su stoljećima očekivali narodi. 

A kad se okrenuo iza Evanđelja da prozbori svojim vjernicima ne¬ 
koliko riječi o radosti i ljepoti ove najsvetije noći, glas mu je drhtao od 
uzbuđenja, ljubavi i neke čudne sjete. Ta tu su stajali svi oni njegovi 
dragi župljani koje je on još nekoć krstio, a onda prvi put vodio gozbi 
Ljubavi, kojima je vezivao mlade ruke na putu u život — i koje više 
nikad vidjeti neće. A možda je i bolje tako! On nije vidio teške bore koje 
su godine i život urezale u čela vedrih mladića, nije gledao mnogo ispla- 
kane oči i uvela lica negda mladih snaša, ni mraz koji je popadao po 
mnogim glavama. Za njega su svi oni još uvijek ista ona draga djeca 
koju je učio i savjetovao, u čijim je bistrim očima čitao povjerenje i 
ljubav —■ pa im zato govori kao što bi otac zborio dječici što su se u 
tihoj radosti skupila oko betlehemske štalice. »Svjetlost će danas zasjati 
nad nama, jer nam se rodi Gospod« (Izaija). Da, svjetlost velika i silna, 
koja prodire i njegove slijepe oči, obasjava tamne staze njegova žića, 
dočarava blagi smiješak božične radosti na njegovo upalo lice. I u sjaju 
te svjetlosti on moli s njima »Vjerovanje«, doziva zborove anđela da se 
klanjaju novorođenom Kralju — prinosi žrtvu cijele vjerske općine. 

Pjesma je zamrla. Nježan glas zvona upozorava vjernike na najveći 
misterij sviju vjekova. Misnikove usne šapuću vječne jedinstvene riječi. 

»Gospod se rodio!« — kliču srebrni zvončići, ponavljaju zvona s 
tornja, oglašujući radosnu vijest čitavom svijetu, a misnikove ruke 
dršću od uzbuđenja. Gospod se rodio! Evo, rodio se, ali ne polažu ga u 
krute jaslice, već se spušta u njegove staračke ruke. One su, evo, postale 
kolijevka Boga živoga! Radost silna i sveta prostruji u njemu novim 
životom, s ushićenjem ga diže i pokazuje vjernom puku koji poput 
skromnih pastira pada na koljena, klanjajući se Novorođenom Kralju. 

I kao da više nije onaj pognuti i slomljeni starac pred oltarom. Nje¬ 
gov lik kao da se pomladio, glas mu zvuči snažno i čisto, a kad se na 
kraju službe okrenuo da blagoslovi svoje vjernike, otpuštajući ih u 
roiru, mnogi se od njih sa čuđenjem zagleda u lice svoga pastira, jer je 
odavalo neobično radosnu smirenost, kao da ih želi sve darivati onim 
obiljem božične radosti i mira kojim se noćas ispuni njegova duša. 

v. Da ’.P n > Novorođeni. Svjetlo što prodire svaku tamu zasinulo je iz 
pciju slijepoga misnika sjajem, silnim i neprolaznim, razlijevajući mir 
1 ra dost Božje blizine, koja svetačkom aureolom obasjava sve one koji 
z naju tugu i žalost, boli i iskušenje sažgati poput mirisnog tamjana u 
slavu Najvišega. 

Pa kad se u tihe zimske večeri spušta velika šutnja mraka nad sneni 
ra J, kad su bijele pahuljice kao radoznala djeca natisnu na okna, a u 

nih božičnih zvjezdica iskre onoga velikog mira - koji je vec davno 
obuhvatio samotnog patnika. 

ALBA GOLL 


NEBO I ZEMLJA 

POZDRAVLJAJU KRALJA 
VJEKOVA... 

Mir i utjeha silaze svijetu u an¬ 
đeoskoj pjesmi zahvalnici. 

Radost i veličina otkrivaju se u 
sirotinjskoj betlehemskoj štalici. 

Svjetlost i spasenje sinuse u ja- 
slicama. 

Ovo je sveta noć, koja dariva 
blagoslovom najdublje ljudske 
čežnje za Spasiteljem. 

Ovo je noć kad se ispunjaju 
molbe i zovovi izgubljenih sirota i 
tužnih lutalica. 

Dolazi pomirenje i ljubav kuca 
na vrata naših domova. 

Pokoljenja se klanjaju Tajni 
utjelovljenja Sina Božjega. 

Djetešce na slami donosi bogat¬ 
stvo siromaštvu i trpljenju. 

Nebo i zemlja pozdravljaju kra¬ 
lja vjekova, gospodara neprolazne 
slave i brata svih nevoljnih. 

SVETA NOĆ 


Bio je jednom jedan čovjek, koji je pošao u mrklu noć da posudi 
vatre. Išao je od kuće do kuće, kucao na vratima. »Ej, dragi ljudi, po- 
mozite mi!«, govorio je. »Žena mi je upravo rodila djetešce i moram 
zapaliti vatru da ogrijem nju i mališa.« 

Ali bila je gluha noć. Svi su ljudi spavali i nitko mu nije odgo¬ 
varao. 

Čovjek je išao te išao. Napokon spazi u velikoj daljini svjetlost. 
Pođe u tom smjeru i nađe oganj, gdje na polju gori. Oko vatre ležala je 
gomila bijelih ovaca i spavala, a stari pastir čuvao je stado. 

Kad je čovjek, koji je išao posuditi vatre, došao do ovaca, vidi tri 
velika psa, gdje kod nogu pastirovih počivaju i spavaju. Osjetiv čo¬ 
vjeka, koji je išao prema vatri, sva se tri psa probude i otvore ralje, 
kao da hoće zalajati, ali se nije čulo glasa. Čovjek je vidio kako su im 
se zubi pri svjetlosti vatre zabliještili i kako su svi nasrnuli na nj. On 
je osjećao kako je jedan zinuo da ga zgrabi za noge, a drugi za ruku, 
dok ga je treći spopao za grkljan. Ali gubice i zubi kojima su psi htjeli 
ugristi nisu ih slušali i tako se čovjeku ne dogodi ni najmanje zlo. 

Nato se čovjek htio zaputiti dalje da nađe što mu treba. Ali ovce 
su tako nagusto ležale jedna do druge, leđa uz leđa, da nije mogao na¬ 
prijed. Nato se čovjek popne na leđa životinja i preko njih pođe prema 
vatri. I nijedna ovca nije se probudila ni maknula. 

Kad je čovjek došao do vatre, digne pastir glavu. Bio je to već 
čovjek star i mrzovoljast, osoran i nemilostiv prema svakome. Vidjevši 
stranca gdje ide prema njemu, zgrabi svoju šiljastu batinu, koju bi 
držao u ruci kad je čuvao svoje stado i baci je na nj. Batina sa svizgom 
poleti prema čovjeku, ali prije nego što ga je pogodila, skrene na stranu 
i šikne pokraj njega daleko u polje. 

Nato čovjek dođe k pastiru i reče mu: »Dobri prijatelju, pomozi mi 
1 posudi mi malo vatre! Žena mi je upravo rodila djetešce, a ja moram 
vatru naložiti da ogrijem nju i mališa.« Pastir bi najradije rekao da 
n ®. ^. a ’. a h kad je pomislio na to da psi čovjeku nisu mogli ništa nažao 
učiniti, da ovce nijesu pred njim pobjegle i da ga njegova batina nije 
htjela udariti, malo se prestraši te se ne usudi strancu odbiti molbu. 

»Uzmi koliko trebaš«, reče čovjeku. 

Ali vatra je bila već gotovo sva izgorjela. Nije više preostalo ni cje¬ 
panice ni ugarka, nego samo velika hrpa žeravice, a stranac nije imao ni 
lopate ni posude u kojoj bi ponio užareni ugljen. 

Vidjevši to pastir reče mu^jos jednom- Ali čoijek^e^agne, uzme 
veselio se što čovjek neće m metne ga u svoju kabanicu. Niti je 

golim rukama ugljen iz pepela m g , n j ti i e opalio njegovu 

ugljen opalio njegovu ruku kad g e d<3taknci^niti ;e ^ 

kabanicu, nego ga je čovjek no mrzovoliast čovjek, sve to vidio. 

Kad je pastir, koji b io zMimmivol.jast covj^, ^ ^ ^ 

počne se sam u sebi čudu . vatra ne pali?« Zovne natrag stranca 

>T e a kakva je to noć? I kako to da je sve prema tebi tako 

milostivo?« k ti sam ne vidiš.« I htio je 

poa'SjelvljSt" davalo« vatru pa da moše ogrijati ženu i 

dijete.ii ^ ^ da pusti čovjeka s 

koja se sastojala od samih golih kamenih sttieM. smrznuti, 

° V ^ Adut torn fasu^ad^h^pokazacld^l oi^može biti milosrdan, otvore 

mu prije nij^ vidio i čuje što prije nije mogao cutn^ 

«* -» ibre 

u se ve J ‘° da 

SU TaRali^DaKtro BoS ne" Sreb™'boži/nog drvca i svje- 

bavlju. Oholice, sebicnjaci, mrzitelji, preziratelji 8 

djeti. Ljubav sve vidi jer gleda dobrotom ... 

SELMA LAGERLOF 


NA PONOĆKI 


Kad se začuše pred dvorom praporci, požurismo se napolje, i za čas 
su nas vozile troje saonice put crkve. 

Vjetar bješe prestao, nebo vedro, gotovo bez oblačka i posuto zvi¬ 
jezdama, koje su živahno titrale i krijesile se, te se od njih nježno ljes¬ 
kao tamni lazur. Nekako se činilo, kao da su ovoj dalekoj zemlji bliže, 
nekako se doimahu, kao da u neiskazanoj svojoj ljepoti slažu slavu 
Božju i misao ove večeri, jer im je tako sjaj zlatnih treptavih zraka nalik 
kao na svetački vijenac. Tihi hladni mir ovoga sjajnog neba svima je 
izricao nešto uzvišeno, nešto nedohitno! Prava Badnja noć! Mjesec se 
već visoko digao, blijeda mjesečina ovijala je sva ta nježna polja, goro¬ 
stasno se dizala brda kao nepregledne gromade snijega. Drveće, obloženo 
po svim granama ovim uresom zime i dršćući u nejasnu svijetlu, prikazi¬ 
valo se fantastično, neodređeno — sablasno. Od seljačkih kućeraka žarila 
se u noći mala okna kao vatrene oči. Ona su glasno pripovijedala, kako 
sav taj svijet čeka radosno, čeznutljivo dolazak Božjega djeteta. 

Naše su saonice strelovito hrlile naprijed po svježem snijegu. Niti se 
čuo topot konjskih kopita niti sklizanje saonica, tek praporci ovješeni 
konjima o vratu i na hrptu daleko su odjekivali u ravnice i bregove u tu 
gluhu hladnu noć. 

Zatim zaoriše crkvena zvona tankozvučno i srebrno razlijećući se u 
svježem mirisnom zraku i gubeći se daleko, daleko, tamo negdje za vo¬ 
dama i šumama. Pred crkvom sakupljena sila svijeta, svi u svečanom 
ruhu, čekali su početak službe. Časomice zagrmio bi iz svjetine hitac 
puške i kubure, pa jujuškanje vesele momčadi. 

Uniđosmo u crkvu na kor Batorićev, koji je on imao kao patron ili 
pokrovitelj crkve. Služba Božja započne. Visoki zidovi stare crkve tek 
su do sredine bili svijetli gubeći se dalje u sivoj polutami, koje ne mogu 
prodrijeti voštanice, štono su gdjegdje po kutovima crkve zapaljene. 
Opojni miris tamjana i ružmarina, što su ga u rukama imale djevojke 
i žene, ispunjao je svu crkvu. Dolje iz puka, gdje se glava do glave nari¬ 
bala i svjetina se neprekidno njihala kao valovi na burnoj vodi, dolazilo 
J e zujanje od napola glasno šaptanih molitava vjernika, njihovo uzdi¬ 
sanje — njihov zanos. 

Tada napokon zapjeva svećenik kod oltara: »Gloria in excelsis Deo!«, 
a gore kod orgulja oglasi se stari školnik Ivica Novaković svojim tankim 
glasom kroz nos navučenim, nalik na blejanje janjeta. Pjevao je s vese- 

Ijem i pobožnošću, pa mu je zato bio glas kraj svih svojih mana ipak 
ugodan i vjerniku drag. Ne znaju — ne znaju doista naši današnji »orga.: 
ništi« više onako vjerno, istinito pjevati u crkvi kao negdašnji skolmci! 
Narod se odazove, i cijela crkva zagrmi od stare pjesme: 

»Narodi se kralj nebeski ...« 

Nemam riječi, da prikazem čuvstva, što su me taj čas savladala i 
ganula do suza; nemam kista, da nacrtam ono, što sam gledao na licu 
Batorića i drugih; nemam pera, da opišem radost, veselje, blaženstvo 
sakupljena svijeta. Samo mogu reći, da sam se gubio pred veličanstvom 
jednoga ovoga trena, i stara, prastara božična pjesma potresla mi du¬ 
šom, te sam taj čas tako lako pojmio svu snagu gesla naših djedova: 

»Za Boga i domovinu«! . , 

Izađoh iz crkve te pođoh pod vedri nebeski svod. Iz crkve je sada 
odzvanjala pjesma: Slava Bogu na visini, a mir ljudima na zemlji. 
Šaptom sam se pridružio ovim riječima. 

KSAVER ŠANDOR ĐALSKI 


U BOŽIČNU PONOĆ 

Iza srebrnih maglenih zavjesa 

Anđeli sad će zapaliti žiškove zlaćanih zvijezda, 

Sa zemljom će noćas se grlit’ nebesa, 

Noćas će biti sretan i mali stanovnik gnijezda. 

Jer, gle, svuda već padaju snježne pahuljice bijele 
Da pokriju putove sve naše zloće. 

Tajno tajinstveno šušte pozlaćene jele, 

Jer noćas će doći malo Božansko siroče. 

I, već drhti svako srce, i mrtve se mole tišine: 

»Dođi, Isuse Mali, mi Te svi čekamo, volimo«. 

Pod strehama opet zvoni pjesma starine: 

»Mladoga Kralja mi molimo ...!« 

STANKO DOMINIĆ 


TRI BOŽIČNE MISE 


Bilo je to u Bretanji na Badnjak, početkom ovog stoljeća. U povi¬ 
jesnom salonu jednog dvorca, naokolo po zidovima, niz je pređa ozbilj¬ 
nih profila. Posljednji portret zastrt je crnom koprenom u znak da je 
žalost nedavno pohodila taj plemeniti dom. 

Mlada domaćica, udovica od nekoliko mjeseci, njezin sinčić od 6 
godina, velikih modrih očiju, jedan misionar, koji je osijedio prije vre¬ 
mena, a sad je došao s dalekih obala, da utješi ožalošćenu sestru — njih 
troje čeka Ponoćku. 

Samo da ga uzdrži budna, pripovijedao je misionar malom nećaku 
dramatske epizode iz svog misionarskog života sred jadnih domorodaca, 
a onda o Božiću, malome Isusu i o njegovim darovima. 

»Reci mi, Henry«, upita misionar dječaka, »šta bi ti htio da ti mali 
Isus noćas donese?« Malo je oklijevao dječačić, no na ponovni upit okre¬ 
ne se majci i rekne: »Mama, ja bih htio kalež, svećeničko ruho, hostije 
i malen misal.« 

»Pa šta će ti to?«, prihvati domaćica, kojoj je srce stalo življe kucati 
od slatka uzbuđenja. »Ja hoću da reknem tri božične mise, kao i moj 
ujak misionar«, glasio je odgovor. 

Pobožna domaćica pritisne svog sina na srce, dok se misionareve 
oči zamagliše toplom suzom. 

O ponoći ministrirao je mali Henry, odjeven u ministrantsko ruho, 
svom ujaku misionaru božičnu Misu u kućnoj kapelici, koja je prvi put 
nakon domaćinove smrti primila svečano lice. Pod sv. Misom molio se 
stari misionar za pokojnika, ali i za zvanje Henryja, koji je pobožno 
klečao podno oltara: »Moj Bože! Nek bude svećenik! Kolike li sreće za 
majku, kolike radosti za mene!« 


Kad se vratiše u salon, mali Henry pohrli u svoju sobicu, i gle: u 
finoj kutiji pod kaminom našao je darove što ih je malo prije zaželio 
zlatan kalež, nešto svećeničkog ruha, gostarice za vino i vodu, tri 
nostije i malen misal. Henry je bio sretan i veseo i nije bilo druge, sad 
Je on htio da rekne misu, a ujak mu mora ministrirati. 

■r. Prošlo je otada mnogo godina. Henryju je bilo već 25 godina. Opet 
p Ejak. Čeka se Ponoćka. A o ponoći rekao je pravu božičnu Misu 
nekada mali Henry, koji je međutim postao svećenik, a Misi je prisu¬ 
stvovala sretna majka. 

Pošto je odlično svršio srednju školu, stupio je u glasovito saint- 
-sulpicesko sjemenište da se posveti Bogu u službi oltara, da sve svoje 
sile žrtvuje za Božje Carstvo na zemlji i za spas neumrlih duša. Odlična, 
plemenita i pobožna majka drage je volje dala Bogu, Crkvi i narodu 
svoga jedinca. 

NOĆ LJUBAVI 


RODIO SE 

Rodio se Bog i čovjek 
Usred stajice, 

Rumen cvijetak 

Dragi sinak svete Djevice. 


BOG I ČOVJEK 

Al pastiri sa svog polja 
Hitro ustaju, 

Idu lc Njemu, pa se Njemu 
Lijepo klanjaju. 


Našim se srcima razlila čežnja, vjerovali smo u Radost. A čekanje 
je bilo opravdano. 

Pripremali smo stan, boravište Pjesmi, jer smo neposredno dijelili 
čuvstva s davnim Pjesnikom: 

»Blizu je Gospodin svima, koji ga zazivaju u istini.« (Ps 144, 18) 

Usrdno smo i toplo molili s Crkvom neka nam dođe i neka nas 
obraduje. 

Željeli smo u svojoj nemoći neka se otvori zemlja i neka iz nje 
nikne Spasitelj. (Iz 45, 8) 

Nismo zaslužili jer smo stoljećima bili drski. Ali: 

»Dođi, Gospođine, i ne kasni, otpusti zloće ...« 

Svejedno kako — ali dođi... 

Čekat ćemo Te. 

Žudimo za djetinjstvom, za osmijehom rođenog života. 

Dođi... ! 


Anđeli, čuj, pjevaju: 

Slava Bogu na nebu, 

A mir Ijudma dobre volje. 
Na nizini tu! 

Tu na slami sinak leži, 

Toči suzice, 

Za nas slabe, grešne ljude, 
Svoje ovčice. 

Anđeli, čuj ... 

Među volom, među oslom 
Tužno tuguje, 

Od sveg svijeta nitko Njega 
Tu ne miluje. 

Anđeli, čuj ... 


Anđeli, čuj ... 

S istoka tri sveta kralja 
Tamo putuju, 

Hitno dođu k mladom kralju 
Pa Ga daruju. 

Anđeli, čuj ... 

I ti dušo, k mladom kralju 
Sad se otpravi, 

Molitvom i pjesmom Njega 
Lijepo pozdravi. 

Anđeli, čuj.. ■ 


Božična narodna pjesma 


U tišini prosinačke noći bila je punina vremena. 

Izvan zidina židovskoga kraljevskog grada rođena je u krilu Dje¬ 
vice Ljubav. 

Rođenje je uvijek radost iščekivanja. 

Uvijek. 

spominjući davni povijesni trenutak još nedavno je u jutarnjim 
svećeničkim molitvama čitač Martyrologija svečano, u najkrupnijim 
crtama objavljivao: 

, U doba, koje je prorekao Danijel, u Olimpijadi 194, godine 752 
gradnje Rima, godine 42. vladavine Oktavijana Augusta, kad je čita¬ 
ju 111 ? 1 svijetom vladao mir, rodio se u Betlehemu od Marije Djevice Isus 
kom** vječni Sin vječnoga Oca, začet po Duhu Svetom i postao čovje¬ 
ka. Rođenje Ljubavi! 

• Tajna božične noći zgusnuta u jednoj riječi, u jednom osjećaju 
mienuje se Ljubav. 

»Ti si Sin moj ...« (Ps 2, 1) 

I to znamo, ^ ^ ^ £edo naše> 0tac rodio iz svoga krila prije 
Danice, 

jer sf f E? SŽTl veliko nadalo ops.oj- 

nosti, smisla i sreće čovječanstva. 

Škole upravo to, što se istina ne može odijeliti od Ljubavi.« 

(R ' Mipak n danas ćutimo, noćas osjećamo dah Ljubavi 
i želimo šutnju Djetinjstva^ 

7 plimo- nohod, mir i sklonište... . , 

U betlehemskom Djetetu, u Njegovim očima prepoznajemo daro¬ 
vanu milost nevinost i poljubac Vječnosti. _ 1 . 

Prepoznajemo sebe: svoje poslanstvo, svoje dostojanstvo. 

Naš Božić je — Bogočovjek. 

Je li to tajna božične noći? 

JCSt ' Povezujući se s Djetinjstvom obnavljamo sebe i prema 

snazi vlastitog dST&emo 'se sudu Voljenoga pjevajnet punun 
svojim bićem: 

Slava na visini... 

* * * 

Noć Ljubavi, 

noć Rođen ja^^ . svetost za g r lj e ne u očima obasjavaju tajnu tro¬ 
strukog rođenja L se Riječ postavši Tijelom rodi. Ta slavna Riječ 

za koju je Ivan napisao: »Ova bijaše kod Boga u početku. Sve postad 
po njoj i bez nje ne postade ništa...« (lv 1, i) . . . 

P Neshvatljivo: Stvoritelj rođen u okviru vremena i co- 

vještva. Ne _ sve je shvatlj:ivo; Ljubav je prilog razumijevanju! 

2 Noćas se rodio Sin Djevice. Očekivan vjekovima po¬ 
činuo ie nrvi put u krilu Majke. Jedan od četvorice izabranih i nadati- 
Mježili istinu,'Luka svjedoči-, -Kad sui bth ondje dođe 
ini vriieme da rodi. I rodi svoga prvorođenca...« (Lk 2, 5—6) Upe 
tajna? Vo zaboravimo na Ljubav. No svakako neobična usporedba. 
Djevica i Majka, Bog i Sin. . . . ,, ., . c . , 

Može li se u božičnoj noći zaboraviti ljubav Majke i Srna. 

Ne jer je ljubav prvi vez obitelji Božjeg djetinjstva. _ 

3. Noćas su navijestili rođenje Anđela velikog savjeta 
svim liudima dobre volje. Pjesma anđeoska je ponukala velikog i gor 
ljivog apostola da u pismu Židovima istakne, kako je »u one dane nam 
progovorio po Sinu.« (Heb 1, 1) A svjedočanstvo Ljubavi nije nikad 

bilo čovjeku bliže nego u ovoj noći. Zato su božične noći pune, intimne, 
srdačne. Pune zanosa i spomena. U jaslicama je rođen Život obasjan 
z vijezdama, naviješten pjesmom, protkan patnjom. 

Prosinačka noć rođenja Ljubavi nuka na razmišljanje. 
A u blagdanskoj tišini duše razlijeva se milost raspjevanog neba: »Mir 
ljudima ...« Zato vjera božične noći obogaćuje nutrinu smirenom sre¬ 
ćom i plemenitošću. 

Možemo li njegovati mržnju u srcu, ako očima potra¬ 
žimo zjenice Djeteta u jaslicama? 

Ljubav želi da bude voljena. 

•k k * 

Razmišljamo o ljubavi pred jaslicama. 

Potrebno je to. 

Ali »zašto se bune narodi, zašto puci ludosti snuju?« 

(Ps 2, 1) 

Ovakve je davne noći kršćanstvo primilo poljubac Lju¬ 
bavi. Zato se ono ne može odreći djetinjstva, vjere u sreću, pouzdanja i 
milosrđa. 

Neka se dakle nitko ne buni! 

Djetinje ruke našega Božića su sklopljene na blagoslov 
mira svima, posebice onima dobre volje. 

Noćas potresnije shvaćamo život. Duboko, duhovno. Spoznajemo 
više i šire, dublje potrebe nego sam život, jer nas oplemenjuje Ljubav. 
U toj ljubavi vječnoga Djetinjstva okupani 
molimo: 

Bože, »podaj, da nas ... po svom rođenju u tijelu oslo¬ 
bodi Tvoj vječni jedinorođeni Sin!« (Molitva u Misi) 

Da. 

Oslobodi nas od zala i klonuća, dragi naš Božiću! 

J. ŠIMUNOV 

RIJEČ POSTADE TIJELOM ... 


Znajte da je blizu Božje kraljevstvo! Danas će nad nama zasjali 
svjetlo jer nam se rodi Gospodin; i zvat će se Divni, Bog, Mironosac, 
Otac budućega vijeka. (Večernja na Badnjak) 

Krist se rodio, dođite, poklonite se! I dogodi se, dok su bili ondje, 
da se ispuni vrijeme, da rodi. I rodi Sina svojega prvijenca, i povi ga u 

PelC Rodi S Majka Iralja, čije je ime vječno i spoji veselje majčinsko s 

cascu dje_ ^ ^ onom kraju pastiri, koji su bdjeli i čuvali svoje stado 

u noći. I eto, stade kraj njih anđeo, a oni se prepadose veoma. 

Reče anđeo pastirima: Navješćujem vam veliko veselje: jer vam se 
danas rodi Spasitelj svijeta. I eto vam znaka: naći ćete dijete povij eno 

u pelene i položeno u jasle. , • • talilo 

I odmah stade uz Anđela mnoštvo vojske nebeske, koja je hvalila 
Boga i pjevala: »Slava na visini Bogu a na zemlji mir ljudima dobie 

voijea'rekoše jedan drugome: Idimo do Betlehema i vidimo što nam to 

Koga ste vidjeli pastiri, recite nam, javite nam! Vidjesmo rođenoga i 
korove anđeoske gdje hvale Gospoda! (Božične Antifone i iz Evanđelja) 
Stvoritelj svijeta, koji je u sebi potpuno sretan, uzima na se tijelo 
roba, postaje čovjek da bi spasio čovjeka i da ne izgubi onih koje je 

StV ° Milost Božja doprla je u utrobu čiste Majke; krilo Djevice krije taj¬ 
nu ... uvijek čista, bezgrešna zače Sina. 

Dade svijetu onoga koga je prorekao Gabrijel i pred kim zadrhta 
Ivan u utrobi majke. 

Pristade da bude položen na slamu; ne zgraža se nad jaslama, onaj 
koji i pticama daje hranu, zadovoljan je i kapljicom mlijeka. 

Isuse, koji se rodi od Djevice, neka ti je vječna slava 
Stvoritelja novog spasenja novom pjesmom pozdravljaju zvijezde, 
zemlja, more, sve što je pod suncem (Himan iz »Hvale«). 

Dječak nam se rodi i Sin nam je dan; na pleća mu je stavljeno kra¬ 
ljevstvo, a zvat će se Anđeo velikog savjeta. 

Veseli se, kćeri Sionska, pjevaj, kćeri Jeruzalemska, eto ti dolazi 
tvoj Kralj, Sveti, Spasitelj svijeta. 


Vidjet će svi krajevi svijeta spasenje Boga našega... Svet nam dan 
osvanu ... veliko svjetlo siđe na zemlju. 

Riječ postade tijelom i prebiva među nama. 

Danas se rodi Krist, danas se pojavi Spasitelj; danas pjevaju na 
zemlji anđeli, vesele se arkanđeli; danas kliču pravednici i svi govore: 
Slava Bogu na visini. 

Kličite Bogu svi na zemlji; služite Bogu veseli! Od izlaza sunčanog 
do na kraj zemlje pjevajmo Kristu Kralju, koga rodi Marija Djevica! 
(Misni dijelovi). 


* 


Daj, molimo Te, svemogući Bože, da novo u tijelu Rođenje Tvojega 
Sina oslobodi nas, koje je držalo staro ropstvo u okovima grijeha. (Bo¬ 
žična molitva) 


ROĐENJE ISUSOVO 

Kad je stigla tužna Majka 
U grad Betlehem rad konaka. 

Ne htiše ju tu primiti, 

Nit konaka udiliti. 

Kad ju trudnu ugledaše. 

Svi rekoše nemilice, 

Dosta nam je naše diče. 

Kad iziđe iz Betlema, 

Eto čuda prigolema, 

Njoj se najde kolibica 
I priprosta štalica, 

Di će ona prinočiti 
I Isusa poroditi. 

U pol noći to se zgodi, 

Kad Marija Mati rodi 
Svoga svetog Stvoritelja, 

Našeg dragog Spasitelja. 

Veselte se svi narodi. 

Što se dragi Isus rodi! 

Ovo sveto porođenje 
Svim nam bilo na spasenje! 

Božična narodna pjesma 

DOK JE SVE OBUZIMALA DUBOKA TIŠINA 


Dok ie sve obuzimala duboka tišina, a noć se nalazila u sredini tije¬ 
ka, sašla J je, Gospodine, s kraljevskog prijestolja Tvoja svemoguća 1 - 

J6C ‘ Umorna od teškoga puta, od studena vremena, °d svoje slatke i ne- 
heske bolesti ide mlada djevica od vrata do vrata, ali nigdje ne nalazi 
Skloništa Grad ni,“bio dostojan da se u njemu rodi krali zvijezda. Da 
su bogMašVznairtko će noćas doći na svijet, bili bi otvorili svoja vrata 
toj siromašici, koja se nije tužila ni proklinjala tvrda srca onih koji su 
imali dosta mjestl za svoje životinje a nisu imali r™ijevanja za ljud¬ 
ske notrebe Šutjela je Isusova maika u svojim tugama, kao sto ceu 
svojim jadima šutjeti Svemoguća Mudrost Sto tko vise znade imo/e, 
to više dobra želi drugima nego sebi. Ona tiho moli i nada se: daic g, 

k 0 i i ie tolika čudesa na njoj izveo, naći i mjesto za ono sto ima bit . 
Josip koji manje trpi, više se muči. Tko bi rekao, Herode, da ce slava 
jaslica biti veća 3 nego slava tvojih dvorova i da ce ime tog golog Dje¬ 
čaka biti navijelce blagoslovljenoga tvoje prokleto! Uvijek ono sto je 
slabo i maleno ruši krutu silu i veličanstvo. 

•k 

On kojemu služi zima i proljeće, On koji pod sobom ima bezbrojne 
tisuće anđela i sunaca, došao je k svojima, a oni ga nisu primili. Za 
nevjerne kraljeve — kuće i golemo blago. Za mudre varalice ovoga svi 
jeta J — hvala i slava. Za vječnu mudrost, za ljepotu nebesku — ništa nego 
vedro nebo i smrznuta noć. Leži među životinjama, umire među. razb j 
nicima. A ti, mala ljudska dušo, ti ne znaš trpjeti. Ili se ljutu, ili se 
gubiš. Trpi da postaneš bolja i približiš se Isusovu uzoru. Trpi da dru„ 
budu bolji i sretniji, da tvoje tuge budu kao Isusove — na s P as ^U 
duša. Zanosno grljenje križa uzvišenije je nego zezlo, snažnije nego n 

NIKOLA TOMASEO 

BOŽIČNA NOĆ 


Božična zvona pjevaju nad zemljom. Prenose veliku vijest — pre¬ 
nose glas koji tješi i smiruje. Oživljuju čudo svete noći. Otajstvo našega 
spasenja silazi na naše tvrde putove. Isus se rodio! Kralj vječnosti, a 
ipak čovjek, kao što smo i mi; siromah, kao što smo sirotani i mi mnogi. 
Gospodar života i smrti, a sada maleno Dijete na slamici, nepoznato 
bogatim i moćnima, ali ga pozdravljaju Anđeli i pastiri. Veliki je Bog 
među nama; i nebo i zemlja slave Njegovo rođenje. Ispunjene su proš¬ 
nje samotnih, uslišani zazivi nevoljnih. Betlehemska štalica svijetli sun¬ 
cem najvećega milosrđa, koje je otkupilo čovjeka. 

Ovo je svetkovina radosti, kad srce sluša anđeoski pozdrav Božjem 
Djetetu. Ovo je svetkovina mira, kad i mi prinosimo darove, svoja srca, 
nebeskome Kralju. 

Božična zvona pjevaju nad zemljom. 

Pjesma ulazi u srca, uzdiže umorne, raduje rastužene. Prenosi ve¬ 
liku vijest o Ljubavi i o sreći. Prenosi glas o Isusovu rođenju. 


BUDNA NOĆ 

Kako će daleko noćas duljina putova segnuti! 

I svijet će od Božje ljubavi širi postati, 

noć će se bjelinom zaliti i preko nas protegnuti 

i budna ostati. 

Ona će bdjeti nad dolaskom Boga, koji će saći, 
svako će se tijelo s dolaska 1 Njegova trznuti . . . 

Udijeli tad blagoslov, Bože, mojoj majci i mojoj braći 
i potocima, što će od ushita stati i u stajanju se smrznuti. 

U mnogim će kućama sjati svijeće, anđeli, Iješnici, 
mnogi će roditelji s djecom gladni i žalosni leći . . . 

Duboko će se skrušiti u kajanju svi Božji grešnici 
i ja — najveći. 

Stjepan Hrastovec 

USPAVANKA MALOME ISUSU 


Sklopi blage očice 
Tu na krilu Majčice! 

Tebe Majka ogrijeva, 

Tebi milo pripijeva: 

Oj Djetešce moje drago, 

Ti si svega svijeta blago, 
Tebe Majka u san njiše 
Uspavankom tiše, tiše: 

Ti si dobrog neba dar, 

Za Te gori srca žar!, 

Anđeli će k Tebi doć, 
Spavkaj, spavkaj cijelu noć! 

Sinko, slatko snivaj Ti, 
Neka Ti se duši sni: 

Svijet za spasom vapije, 

Da ga ljubav ogrije! 


Vjeđice Ti padaju, 

Sanku sad se nadaju, 

Oči Ti se sklapaju, 

U lik mili stapaju. 

Oj Djetešce ... 

Anđeli već dolijeću, 

Kao dah u proljeću 
Snivaj, moje srdašce, 
Dok ne grane sunašce! 

Oj Djetešce ... 

Gle, već san Te zahvati, 
Sad će Majka prestati, 
Smješak lice obrubi. 
Duh se sankom poljubi! 

Oj Djetešce... 


Oj Djetešce ... 


Božična narodna pjesma 


MOLITVA KRISTU DA DOĐE 



MOJ BETLEHEM 

O kako sam slatko, sam, ko prosjak mali, 
U ćeliji mojoj noćas posteć bdio ... 
Snježilo je vani... S rajskih dvora pali 
Anđeoski čari na grad tih i bio. 


Kriste, evo drage vedre noći. 
Umorni Te čekamo. 

Zar ne?- 

Ti ćeš doći. 


Pun drhtave čežnje s glasom prvih zvona 
Uzdigo sam ruke, na tlo hladno kleko 
U skrušenju duše. Kraj majčinog trona 
Uz plam svjetla bijela njih dok tako čeko ... 


Žalost je naša kao prava mati, 
I tek ona jedina, 

Što nas uvijek vjerno, 

Tako vjerno prati. 


Šum sam blagi čuo. Tihi lepet krila 
Kucnuo o staklo. U pobožnom stavu 
Ustao sam brzo — još je noćca bila 
Prozore rastvorim i nadvirih glavu.. 


Dugi su putovi naši. 
Idemo po mraku, 

A težina puta — — 
Tako, Kriste, plaši. 


Tad otključam vrata. Žarka svjetlost bijela 
Svu ćeliju ovi... U nebeskom caru 
Uniđoše sami. Moja kuća cijela 
Kao Sinaj zasja u ognjenom žaru. 


Zato, Kriste, dođi ove noći! 
Vedrina je draga ... 

Jer za Tobom sada 
I mi ćemo poći. 

STIPO BARIšIč 


O kako je toplo uz dva mila Gosta 

U promrzloj noći sve do jutra bdjeti!- 

Ćelija mi noćas mali Betlem posta: 

U mog srca spilji — Kralj se rodi sveti! 

F. G. B. 

TAJNA BOŽIČNE NOĆI 


Takva je samo ova noć. Uvijek je očekujemo s čežnjom i doživlju- 

jemo s posebnim uzbuđenjem. ... 

Noć okićenog božićnog drvca s darovima pod zelenim granjem. 

Noć dječjeg smijeha uz valjanje po slami i prskanje svjetlosni 

Noć pjesme, uzvišenih melodija i ljupkih pastoiela. v 
Noć svečane tišine po prostranstvima snijegom zasutih suma. 

Noć čarna i sveta... 

Bože, zašto je drukčija od svih drugih noći. 


Okitio sam božično drvce, upalio na njemu svijeće. U sobi spokojna 
polutama. Čekam svoje — i razmišljam. 

VJERUJ SVOJOJ DUŠI — pročitao sam jednom u Sv. Pismu. Sto 
da joj vjerujem? Da je beskrajno željna sreće i života. Pa zar ganema. 
Da ima ea tu je. Ali ... u ovom se životu svaka radost brzo gasi. K 
nabora ona mala svijeća. A život prestaje, kad se odbroji niz vremen¬ 
skih jedinica, kao što za me prestaju kilometri kad stignem do susjed¬ 
nog grada. Što život brže svršava, čežnja za njim postaje to veća. Duša 
traži 8 Što traži? Produženje u neizmjerno. To je božanski instinkt u 
našoj naravi. To je počelo svega ljudskog zbivanja, konačan uzrok cijele 
povijesti. Traži bolji svijet, punu sreću, trajno postojanje. Želi ga i hoće. 
Čezne i zahtijeva. Ništa nije besmislenije od smrti kod bića koje je svj 
sno života. Njezin smisao može se naći jedino u svijetloj istim uskrsnuća 

na novi život. v , ., 

VJERUJ SVOJOJ DUŠI — i ona će ti reći da ovaj život nema svin 

dimenzija, da se nužno produžuje u vječnost. 

Zemljo, noć se spušta na tvoje brežuljke _ 
po čijim bespućima tumaraju moji koraci. 

Ah, kad ćete, oči moje, moći ugledati 
božanska svjetla dana 
koja se nikad ne gase! 

Eto, to božansko svjetlo najavljuje božična noć. Zato je beskrajno 
volim. Ona je odjek moje duše, produženje mojih težnja, garancija m 

jih nadanja. Ovo malo Dijete koje se noćas rodilo reklo je kasnije za 
sebe: »Ja sam svjetlo svijeta ... Ja sam put, istina i život . . .« Ono je 
raspršilo mrak naših sumnji i podiglo do božanske sigurnosti naše nesi¬ 
gurne slutnje. Ova je noć donijela smisao i radost životu, puninu sreće 
i svjedočanstvo obećanja. 

Čekala su je duga stoljeća. Upaljeno svjetlo nade u zemaljskom 
raju prenosili su patrijarsi i proroci. Vatra božanske olimpijade nije 
nikad ugasla u srcima ljudi. Ona je bila simbol Pobjednika koji ima 
doći. 

Stari su Grci vjerovali da su ljudi ukrali vatru s neba. Ne, nisu je 
ukrali. Vatra — ljubav došla je sama da rasvijetli noć spoznaja i rastopi 
led krutosti, da proizvede bujanje novoga života u dušama ljudi. To se 
dogodilo ove blažene noći u jednoj staji kraj jednog malog grada. Isus, 
Sin Božji, mudrost i ljubav Očeva, prodire u sferu čovječanstva i nosi 
ljudskom lodu piocvat istine, dobrote i ljubavi kao što proljetno sunce 
budi i obnavlja život zamrznute zemlje. 

Prigibam glavu i gledam jaslice pod borom. Ah, kakva tajna! Tako 
velika da može izgledati nevjerojatna. Tako zavodljiva da ne može biti 
neistinita. Tako divna da radošću ozaruje i lica koja se na nju mršte. 

Vrišteći, ulaze moja dječica. Padaju mi oko vrata, ljube me, penju 
se na krilo i cvrkuću: »Tata, sretan Božić!« 

Dvije mi suze kliznuše iz očiju. Krišom ih obrisah i rekoh: »Dječice 
moja zlatna, sretan vam Božić! Eno vam jaslica, eno trobojke oko zelene 
pšenice! To dvoje ide uvijek zajedno. Ali posebno pamtite da je rođenje 
božanskog Djetešca — zapravo naše rođenje za vječnost!« 


MOLITVA U BADNJOJ NOĆI 

Teškoće mnoge 
Duše nam mute, 

Čuvaj nas, Isuse, 

Stvarnosti krute. 

Isuse maleni, 

Posveti nas, 

U Tebe se ufamo, 

Ti si nam spas! 

STJEPAN PERČEVIĆ 


Isuse maleni, 
Predrago Janješce, 
Pogledaj na nas, 
Božansko Djetešce! 

Pi sada jedini 
Znaš naše potrebe, 
Poniozi nam, Isuse, 
Srce nas zebe. 

U BIJELOJ SAMOĆI NOĆI... 

U tihom selu gorjet će 
cijelu noć svijeće; 
u sjajnoj noći 
nitko spavat neće. 

U bijeloj samoći 
te noći 

radost će duše 
uzdići. 

Snijeg će do jutra 
brijeg 

mekim sagom pokriti. 

U Svetoj noći 
žalost se javiti neće; 
u tihom selu gorjet će 
srca i svijeće 


NOĆ KAD LJUDI ZABORAVLJAJU SVE 
Noć 

kad ljudi zaboravljaju sve, 
kad tonu u mrak 
uvrede i vapaji. 

I ti ... 

ako je bilo šta 
nemoj misliti. 

Šutke ćemo si pružiti ruke. 

Car osjećaja 

ne smije riječ odagnati. 

Noć 

kad ljudi zaboravljaju sve, 
kad tonu u mrak 
uvrede i vapaji. 


SVETA NOĆ, BLAŽENA NOĆ 

Sniva sve slatkim snom 
Samo Marija s Josipom tam, 
čuva djetešce u jaslicam: 

Snivaj Djetešce nam! 

Sveta noć, blažena noć, 
došla nam je ponoć. 

Dijete Božje u jaslicam, gle, 
ono nam svim Spasitelj je. 

Zato Ga molimo! 

Sveta noć, blažena noć, 
radosno pjevajmo. 

Slavi Djetešce anđela zbor, 
noseć čovjeku ljubav odozgor. 

Sad se radujmo svi! 

Prema 


U BOŽIČNOJ NOĆI 

Upalio bih noćas svijeću, 
lojanicu najveću. 

Unio bih slamu u svoju sobu, 
kad bih je imao. 

Prostro bih stol, 
ljudsku zaboravio bih zlobu, 
a dijete meko, 
tiho zibao. 


SMIJEH BESKRAJNE SREĆE 

U pustoš sela 
saći će smiieh 
Djeteta plavih očiju. 

Smijeh beskrajne sreće. 

I past će snijeg. 

Po oknima prosut će 
zima najljepše cvijeće. 

U kuće — bol 
neće ko obično ući; 
prognat će ga mir 
i plamsaj 
goruće svijeće. 


AT nikoga nemam. 

Samoća sa mnom druguje, 
u meni prošlost tuguje. 

A snijeg krupno noćas pada, 
pada sve tiše. 

Maleni, 

Rođeni, 

samo za radost molim, 
noćas samo za radost. 

I ništa više. 


MARIJA JABOKOVIĆ-MESAROŠ 


L 


JOSIPU MOHRU 


J. ŠIMUNOV 

PREDBOŽIĆNA VEČER 


U predbožićnoj večeri ima ih (baš kao i uvijek) koji stoje za tuđim vra¬ 
tima gladni i sami. 

Blagdanska radost prolazi mimo njih, pa u zraku kao da još zastade 
njen svijetao trag: za vratima drugih zadovoljstvo poklone nosi i za skoru 
gozbu već prostire sto. 

Stoje siromasi koji nemaju kamo poći i dršću kroz mrak njihove sjene. 

Prolazi radost tiha i glasna i ne vidi njih i ne čuje im glas. 

Negdje ori smijeh, drugdje netko zove, o, u tuđim je kućama svjetlo i 
toplo, za tuđim vratima ima vina i kruha. 

A gdje je dobrota da se sjeti na čovjeka i u toj noći tužna i sama? Gdje 
je za njih pogled brata? 

Tek gdjegdje to sine kao zvijezda, tek načas zatrepti i ugasne. 

ZDENKA JUŠIĆ-SEUNIK GOSPODIN JE MEĐU NAMA , 

POKLONIMO MU SE! 


RADUJTE SE S NAMA! 

Kad sutoni sivi popadaju dolom 
U daleke sate one svete noći... 

Na boriću sjajne pucketat će svijeće, 

A zvona će javit’, da ćeš, Kriste, doći. 

Pahuljice sniježne, ko leptiri krupni, 

Lagano će slijetat’ niz obronke strana, 

A mi ćemo novo svi obući ruho 
I krenuti k Tebi lica nasmijana ... 

Crkvica će bijela planuti od sjaja, 

Prosipajuć’ snoplje kroz prozore zraka. 

A zvona će zlatna ljulj at’ se na tornju 
Kroz valove guste sutona i mraka. 

Kad orgulje brujne zapjevaju Tebi, 

Ruke ćemo sklopit’ na molitvu Kriste, 

Čekajući čudo od svih čuda veće: 

Porođenje Tvoje od Madone čiste! ... 

O, svi ćemo kliktat’ one noći svete. 

Kad vidimo Tebe na oltaru bijelom. 

Ručice će nježne zapljeskati djece, 

A zvona će bruj at' po svemiru cijelom. 

STIPE BARIŠIČ 


DIJETE NAM SE RODILO 


Predragi, radujmo se, jer nam se danas 
rodio naš Spasitelj. I ne smijemo biti žalosni 
danas kad slavimo rođendan života. Gospodin 
je uništio strah od smrti i obradovao nas obe¬ 
ćanjem da će nam dati vječni život. 

I neka se nitko ne izvlači od ove radosti. 
Svi imamo jedan jedini razlog općeg veselja: 
naš je Gospodin uništio grijeh i smrt i kao što 
nikoga nije našao bez grijeha, tako je došao da 
nas sve spasi. Neka se raduje pravednik jer se 
približuje pobjedi. Neka se veseli i grješnik jer 
je pozvan na oproštenje. Neka kliče od radosti 
i nekršteni jer je pozvan na život. 

IZ GOVORA SVETOGA LAVA VELIKOGA, PAPE 
(Casoslov, Božić) 


Božično raspoloženje opet nas je zahvatilo. Iako po svojim izvo¬ 
rima i unutrašnjoj toplini vrlo raznoliko, nešto mu je uvijek zajedničko. 
To su Ljubav i Život koji su donijeli prvi Božić, a stvaraju i sve druge. 

Ako smo sposobni razlikovati pljevu od žita i prašinu od sunčane 
svjetlosti, onda nam nije teško priznati da su ljubav i život zapravo 
jedine stvarnosti i jedine vrijednosti za koje se isplati živjeti. Sve je 
ostalo haljina, zakrpa, okvir. I budući da je Božić najveće moguće oči¬ 
tovanje Božje Ljubavi i nezaustavljiv prodor Božjeg Života u svijet, koji 
bi bez tog života neprekidno visio nad provalijom smrti, lako je shvatiti 
da iskreni ljudi pred tom veličanstvenom činjenicom doživljuju svijetle 
zanose i prave nadzemaljske radosti. To je razlog da pjesma anđela 
božične noći zapravo nikad više nije zašutjela, već se u tisuće i tisuće 
varijacija stalno ponavlja, uvijek iz istih motiva i s istim oduševljenjem: 
B°g je ljubav, Bog je život. Bog nas ljubi i zato smo živi, zato ćemo i 
vječno živjeti. Njegovom vječnošću i njegovom srećom. 

Mogu na zemlju doći najteža vremena i najstrašnije prilike. I mi 
osobno možemo zapasti u najveće nevolje, kušnje i krize, no ipak se 
božična radost neće više nikad ugasiti na našoj planeti. Bog, koji je izvor 
života i radosti, ušao je u našu povijest i na sasvim poseban način za¬ 
hvatio sudbinu svijeta i sudbinu svakog od nas; zato Božića neće nikad 
nestati, iako po mnogim izvanjskim očitovanjima mogu biti vrlo razli¬ 
čiti. Ne može nestati Boga, zato ne može nestati ni Božića. Ljubav i život 
bit će uvijek srce i rasvjeta svih naših Božića. Pa ipak je istina da je 
Božić još uvijek samo prag i početak vjere, »bez koje je nemoguće Bogu 
ugoditi« (Hebr 11,6). To je zato jer je Utjelovljeni Bog Isus Krist svoje 
poslanje i naše spašavanje s Božićem tek započeo. Spasenje svijeta nije 
ni pjesma Anđela, ni djelo jednog trenutka. Ono je dugotrajan napor, 
°J J J e stajao života najprije Bogo-čovjeka Isusa Krista, a zatim svakoga 
°noga tko se želi uključiti u njegovu spasilačku akciju. Zato je Božić 
zapi avo samo najava đa je veliko djelo spasenja započelo. Tajna se Isusa 
rista u Božiću samo naslućuje i otvara. Božić je tek dobrodošlica 
°gu koji ulazi u tokove naše bijede, da je preobrazi i ukloni. 

To je sve istina, ali je istina i to da najveći broj kršćana teško pre- 
azi p rek o praga božične Tajne. Ne ulazimo i ne usuđujemo se ući u 
ubine Spasenja. Zato nam božična vjera ispada pomalo naivna. Pa i 
omantična. Možda slična umjetničkoj slici bez potrebne perspektive 

i dubine. Stoga nije čudno ako nam Božići klize prema svojoj periferiji, 
pa čak i praznini, te gube pravi spasiteljski značaj i smisao. 

A istina je i to da se ne mali broj kršćana nepomično zaustavlja 
na potpunoj periferiji Božića i tako zapada u besmislenu ispražnjenost 
božične Tajne. Obilnije jelo, jače piće te bučnija pjesma kod mnogih 
su kršćana još jedini ostaci Božića. Sjaj i radost Tajne Boga koji ljubi 
čovjeka i postaje čovjekom do mnogih nikako i ne dopire. Ti i takvi 
Božići zapravo su gruba degradacija i nedopustivo osiromašenje Božića. 
Pretvorili su se u neugodnu koprenu na licu Crkve i kršćanstva. A kod 
mnogih koji su željni istine pretvaraju se u antipropagandu onoga što 
bi morali biti: svjedočanstvo radosti jer smo upoznali Boga, koji nas 
toliko ljubi. 

Pa ipak, sve te raznolike božične radosti još su uvijek povezane jed¬ 
nim događajem, a to je Isus iz Nazareta, u kome smo upoznali svoga 
Boga i Spasitelja. Netko manje, netko više, ali svi bar pomalo. 

fra STANKO VASILJ 


BOŽICU 

Iz bijelih ljiljana 
Ti si nam se rodio 
u sretnom Betlehemu. 

I tada su zasjale na nebu zvijezde, 
da se Tebi Divnome dive. 

I tada je sva zemlja 
od radosti zamirisala. 

I tada su svi visoki bregovi 
i svi duboki oceani 

do neba uzdigli svoj glas 
Tebi u slavu. 

I tada su došli Anđeli Božji 
i spleli Ti od zvijezda 
sjajan vijenac oko glave. 

I tada si Ti nama spleo 
od bijelih ruža vijenac ubavi, 
vijenac svoje Božanske ljubavi. 

IVAN 

SVETKOVINA LJUBAVI I BLAGDAN SIROTA 


Moderno, raskršćanjeno čovječanstvo živi poganskim duhom, a 
kršćanskim oblicima. Sve što ima u njegovu životu lijepa i plemenita 
dalo mu je kršćanstvo. Ali od svega toga moderni je čovjek zadržao, 
nažalost, samo vanjski oblik. Unutrašnji sadržaj, ideja i duh, koji su te 
životne oblike formirali i oživljavali, padaju sve više u zaborav. Na nji¬ 
hovo mjesto dolazi materijalizam poganstva. 

To vrijedi i za kršćanske blagdane. A najviše baš za božični blagdan. 

Bez lijepe idiličnosti i intimnog ugođaja tihe vedre radosti, u koju 
je kršćanska misao ovila božično otajstvo, ne može da bude ni moderni 
čovjek — bezvjerac i poganin. Nježna simbolika Božića još uvijek moćno 
djeluje i na njegovu dušu, u kojoj na dnu dna tinja ipak još jedna iskra 
vjere. 

Zato i naš liberalni svijet slavi Božić. Kiti božično drvo, šalje bo¬ 
žične čestitke, probdije Badnju noć u veselju i u pjesmi, pohađa prija¬ 
telje i znance. Dječici se pravi veselje pod božičnim drvetom, bračni dru¬ 
govi se međusobno darivaju; sva se obitelj okuplja oko domaćeg ognji¬ 
šta. 

Gradovi plivaju u svjetlu bogatih izloga, saone škripe, lica sjaju. 

I na ponoćku se dapače ide; i pjesmice se božične pjevaju. 

Kad prolaziš ulicama, sve je izvana kao i prije u davna, vjerna 
kršćanska vremena. 

Samo jednoga nema: božičnog duha. Isus i njegov milosni porod, mi¬ 
sao na njegovo otkupljenje i na veliko otajstvo Ljubavi, daleko su i od 
usta i od srca mnogog razdraganog božičnog slavitelja. 

Ni ime se Isusovo neće spomenuti čitava Božića u mnogoj bogatoj 
kući, koja sva sja od sjaja božičnog drvca i u raskoši božičnog obilja u 
darovima i na stolu. Ni ne zna se za badnjački post; ni u snu se ne misli 
?. a , utajstveno Isusovo rođenje u dušama. Sto najljepših želja žele si bo- 
z ićni čestitari; na jednu samo zaboravljaju: na želju duhovnih dobara i 
nebeskih blagoslova. I ako se dijete pod drvcem igra jaslicama od pa- 
Pira, mati i otac ne znaju mu ništa kazati o onoj neizmjernoj ljubavi što 
progovara iz štalice i iz modrih očiju zlatnog božanskog dječaka. S bo- 
zićnih karata nestalo je Isusa, a došle su saone, vreće zlata i zagrljeni 
ljubavnici. 

Od Božića su u modernom svijetu ostali samo kršćanski simboli, ali 
s poganskim sadržajem. 

Protiv takvog svetkovanja Božića treba da mi praktični kršćani 
katolici podignemo Božić duha. Duboko, iskreno svetkovanje božičnog 
otajstva. Božičnu slavu, punu vjere i vrhunaravne ljubavi. Stari naš krs- 
ćanski Božić! 

Naš Božić mora biti svetkovina vjere. Isus mora da svetih božičnih 
dana uvijek bude u našim dušama. 

Misao na njega i na njegovo božansko otkupljenje, koje je započelo 

njegovim svetim porodom. ....... 

Isus, Bog je došao na svijet da nas spasi: to mora biti najsilniji i 
najdublji akord u simfoniji naše božične radosti. 

Bog je s nama; pukli su lanci grešnoga ropstva na našim rukama; 
zasjalo nam je sunce slobode i milosti; došlo nam je spasenje. Nebo je 
poljubilo zemlju cjelovom mira i praštanja. Ljubav velikoga Boga otvo¬ 
rila nam je danas raj. 

»Pokaza se dobrota i čovjekoljublje Spasitelja našega, Boga!« — »I 
Riječ tijelom postade i prebiva među nama«. 

Osjećaj spasenja, zahvalnost i ljubav prema Bogu i prema malome 
Božiću, toj utjelovljenoj Božjoj Ljubavi, treba da bude glavni i temeljni 
predmet sve naše božične radosti. Ostalo je samo okvir, samo izražaj i 
odušak ove prve, velike božične radosti. 

S njom treba da se veselimo, o njoj da govorimo, u njoj da prisu¬ 
stvujemo svetim božičnim obredima i pjevamo božične pjesme. Nju tre¬ 
ba da dječica naša nauče pod božičnim drvcem i pred štalicom. Isus je 
božično drvo spasenja; njegovo otkupljenje je radost anđela i pastira. 

Naš Božić mora biti svetkovina unutrašnjeg preporoda. Isus se zato 
rodio u betlehemskoj štalici da se može otajstveno roditi u našim duša¬ 
ma i preporoditi ih svojom milošću i svojim božanskim životom. 

On je došao da nas spasi. Božić je svetkovina spasenja. 

O Božiću treba da umremo grijehu i da se rodimo na novi život 
Isusove ljubavi. 

A u sakramentima je i u molitvi plod božičnog otkupljenja. 

Pripravljene adventskim skrušenjem i badnjačkim postom neka nas 
Malome Isusu privede božična ispovijed i pričest, božična molitva, bo¬ 
žični pohod sv. misama. 

Bez milosti u srcu nema kršćanskog Božića. Lijepa tradicija bo¬ 
žične ispovijedi, što su nam je namrla prošla kršćanska stoljeća, neras¬ 
tavljiva je od dubokog istinskog božičnog svetkovanja. 

Naš Božić mora biti svetkovina mira i ljubavi. 

Naš puk se prigodom božičnog čestitanja grli i ljubi pred crkvom, a 
neprijatelji se izmiruju. 

Tim je krasnim običajem divno izražena ideja božičnog mira. U sve¬ 
toj božičnoj noći donio nam je Krist Božji mir i Božje praštanje, pa i 
mi treba da ga dajemo i poklonimo braći svojoj. Isus je Bog vječne 
ljubavi, pa i njegovi vjernici moraju biti sinovi Ljubavi i sljedbenici 
mira. 

Na Božić kršćanin mora da je sa svima u miru i da svima oprosti. 
I ako smo se dotle opirali zovu milosti, taj dan treba da pukne led na 
svim srcima i da se Božja ljubav nastani u njima. 


Mir u obitelji, mir sa susjedima, mir sa svakim najljepša je proslava 
Božića, najmiliji dar pred jaslicama Božje Ljubavi! 

Naš Božić mora biti svetkovina milosrđa i dobrotvornosti. 

»I ako je bogat, postao je radi nas siromašan« — Božji Sin. Zebe i 
dršće u siromašnoj štalici i na oštroj slamici. 

Time je On i posvetio siromaštvo i uzdigao ljubav. 

Siromasi su njegova i naša braća. 

Pomoći ih, nadariti ih, priuštiti im bar uz Božić jedan svijetao čas i 
malu radost za ljubav siromašnom Isusu, to je naša najsvetija kršćanska 
božična dužnost. 

Božić je svetkovina ljubavi i blagdan sirota. 

Eto, to je naš kršćanski Božić, Božić duha i vjere. To je naše božično 
slavlje i božična radost. 

Bez Isusa nema Božića. Bez Isusa u jaslicama, bez Isusa na božičnoj 
karti, bez Isusa u božičnoj čestici, bez Isusa među božičnim darovima. 

Božić bez Isusa, Božić praznog luksuza i grešnog pijančevanja, to 
nije Božić to je njegova profanacija. 

Naš Božić ne smije to da bude. 

On će biti sav Isusov! 

Dr C. C. 



F. Barocci: Isusovo porođenje 

ČESTITA TI DUŠA ... ! 


Naš katolički i hrvatski narod točno luči riječi: sretan i čestit Cesto 
se čuje u narodu: »Da je čestit, koliko je sretan, ne bi znao gdje bi sto 
imao!« Malim i površnim promatranjem ljudi oko nas uviđamo tu istinu. 
Koliko sreće ide s mnogim ljudima, ali im nedostaje čestitosti, pa vi¬ 
dimo kako se ispunjuje ona druga narodna: »Daj, Bože nosi, vodo.« 
Sretan i čestit dva su pojma i tek kad se ujedine u jednom čovjeku, 
čine ga pravo sretnim i zadovoljnim. Vjerska produbljenost našeg na¬ 
roda <đedala je opet vrhunac te sreće za pojedinca čovjeka, kad je mogla 
za njega reći ne samo da »da bude sretan i čestit i pravi kršćanin.« 
Pravi kršćanin — katolik, sretan i čestit, vrhunac je zemaljske sreće i 
najljepša odlika živa čovjeka. Naši stari nazdravljali su ili u blagoslovu 
blagosivljali svoje potomke: »Da bude sretan i čestit i pravi krstjanm!« 

Sigurno nije bilo slučajno da u nekim krajevima naš narod nije go¬ 
vorio, čestitajući božićne blagdane: »Sretan li Božić«, nego je ovako 
pozdravljao i danas još ovako pozdravlja: »Čestit ti Božić i Sveto Poro- 
đenje Isusovo!« A odgovor je bio: »Čestita ti duša, ti zdrav i veseo bio.« 

Čestita Ti duša...! Narod je vidio mnogo sretnih duša (naoko!), 
ali nije bilo u njima čestitosti, pa ih se valjalo klonuti. Čestitu dušu voli 
svatko i na putu sresti, a nekmoli s njom u zajednici raditi ili živjeti. 
Tko je taj i s najmanjim iskustvom života a da ne zapaža ljepotu i veli¬ 
činu čestitosti?! Drugo je to ako svijet i pojedinci više slave one »sretne« 
(koji imaju zemaljskog obilja), a čestitost mimoilaze ili lsmjehivaju. 
Ali istina je: čestita duša može biti i jest redovito i sretna duša, a sretna 
duša (tj. čovjek) nije redovito i čestit čovjek. To je narod u svome 
božičnom pozdravu i označio kad kaže: Čestita ti duša . . . ! Samo čestita 
duša prima i razumije božični pijev anđela: »Slava Bogu na visim, a mn 
ljudima dobre volje na zemlji!« Samo čestiti znaju da je sve od Boga, 
pa i njihova sreća te je dijele i drugima; a »sretni« nalaze svoj izvor u 
sebi. Čestit je uvijek »dobre volje« i uvijek sklon na mir s ljudima, clo^ 
samo zemaljski sretan čovjek uvijek traži sebe, a to unosi — nemir medu 
ljude. Čestita duša slavi Boga i ljubi ljude, nosi mir. 

Čestit i sretan jesu kao sunce i mjesec. Kad utrne sunce, nitko neće 
vidjeti mjeseca. Tako isto, kad nestane čestitosti, tko će biti sretan. 
Kad — ne daj Bože dočekati! — utrne čestitost u dušama naroda, onda 
sigurno nastupaju dani koje opisuje prorok Izaija: »Tada neće biti raz¬ 
like između puka i svećenika, sluge i gospodara, kupca i prodavaoca, 


dužnika i vjerovnika — tada će doći pripuštenje Božje da će zemlja 
ogoljeti!« (Iz. gl. 24.) 

Čestita ti duša! ... To je jedina prava želja, koju mora svatko pri¬ 
miti kao osnovno blago čovjeka putnika na zemlji! Čestita duša vjeruje 
u Boga, razumije Isusov Betlehem i uzvišenost Svete Obitelji; dolazi na 
poklon Isusu i nosi mu darove. Čestite duše ne navraćaju se — nakon 
poklona Isusu — ponovno u Herodove dvore, nego idu drugim putem ... 
Heroda su sigurno smatrali sretnim, a sveto Evanđelje nam govori da 
on nije bio čestit i zato je krv tekla potocima. I uvijek će tako biti! 

»Čestit Ti Božić i porođenje Isusovo! — Čestita Ti duša. Ti zdrav 
i veseo!« — čujem glas našega naroda u božićne dane. Čestitom Božiću i 
čestitoj duši veselim se od srca jer nosi slavu Boga i mir ljudima! 

Fra AUGUSTIN KORDIć 



^omcnico Ghirlandaio — Poklon pastira (detalj). Crkva Presvetog Trojstva — 

Firenza 

ISUS JE DOŠAO DA MI BUDEMO CRKVA 


U čovjeku i u njegovoj povijesti postoje duhovne dubine koje se ne 
mogu svesti na gole prirodne i društvene zakone; u tim se dubinama 
odlučuje dalekosežnija sudbina nego što je opstojnost u samim grani¬ 
cama vremena i prostorima svijeta. 

»U početku stvori Bog nebo i zemlju ... Na svoju sliku stvori Bog 
čovjeka, na sli'ku Božju on ga stvori...« (Post. 1,1,27). 

Stvaranjem je Bog ponudio čovjeku savezništvo ljubavi. Stavio ga 
je u vrijeme — kao u predvorje vječnosti, a vjernost ljubavi imala je 
obasjavati srce čovjekovo i njegovu povijest. Na ljudskoj je slobodi bilo 
da tu ponudu prihvati. Neshvatljiva je tragična činjenica da je ljudska 
sloboda odbila dar Božjeg života. Čovjeka je na to zaveo Napasnik — 
ubojica ljudi od početka (Iv 8,44). Otvorili su se izvori zla, mržnje, ne¬ 
volje, umiranja. U duši čovjeka ugašen je Božji život. Savez ljubavi je 
prekinut. Ali Bog ostaje Ljubav (1 Iv 4,16). 

I govori Bog sotoni: »Neprijateljstvo ja zamećem između tebe i 
žene, između roda tvojega i roda njezina: on će ti glavu satirati, a ti ćeš 
mu vrebati petu« (Post 3,15). 

U povijest će biti utkana povijest spasenja. Božje obećanje postaje 
izvor ljudske nade. 

Proroci Staroga Saveza, u snažnim bljeskovima Duha Svetoga, kroz 
svu povijest izabranog naroda naviještaju onoga koji je obećan u smi- 
lovanju i očekivan u nadi. Izaija govori: »Evo, začet će djevica i roditi 
sina i nadjenut će mu ime Emanuel« (Iz 7,14). Isti prorok, sedam sto¬ 
ljeća prije rođenja Isusova, kao da dršće od božične radosti i kliče: »Jer, 
dijete nam se rodilo, sina dobismo; na plećima mu je vlast. Ime mu je 
Savjetnik divni, Bog silni, Otac vječni, Knez mironosni ...« (Iz 9,5). 

Mihej naviješta: »A ti, Betleheme Efrato, najmanji među knežev- 
stvima Judinim, iz tebe će mi izaći onaj koji će vladati Izraelom; njegov 
je iskon od davnina, od vječnih vremena« (Mih5,l). 

Bilo je očevidno da Bog dolazi, da to obećaje. I Bog je došao. To 
je istina Božića. Dijete u jaslama jest Bog koji je čovjekom postao. Do¬ 
šao je uspostaviti Novi Savez ljubavi s čovjekom. Objavilo nam se čovje¬ 
koljublje Boga našega (Tit3,4). 

Ovaj izmučeni naraštaj mora se vratiti u svjetlo božične istine. 

Čovjek je na zemlji ovisan o svjetlu sunca, o korici kruha, o snazi 
zemlje. Ovisan je već i o tehničkim uređajima, o žicama i cijevima. Ako 


se išta poremeti u toj mreži snabdijevanja, potresa se sav ljudski život. 
Zaustave li se generatori električnih centrala, ostajemo u tami. A šta 
se događa kad se prekinu veze s Bogom? Šta se događa u mislima, srci¬ 
ma, savjestima? Šta se događa među ljudima kad se čovjek otkine od 
Boga Ljubavi? 

»Atomska bomba ne može proizvesti ni grama ljubavi. Moramo se 
učiti ljubiti u blizini Božjeg Srca«, kaže kardinal Leger. 

Isus Krist je najčistija škola ljubavi. Nema u toj školi nikakve de¬ 
magogije, nikakve prijevare ni sebičnosti. 

Isus postavlja najtočnije dijagnozu čovjeka i povijesti, i sam je naj- 
savršeniji lijek. Uspostavlja životvomi odnos ljudi s Bogom, a Bog jest 
i ostaje izvor i cilj čovjeka. Čim je uspostavljena ta veza s Bogom u lju¬ 
bavi, uspostavljaju se i pravedni i pravični odnosi među ljudima. Bog 
je došao da bude prisutan u nama, da mi u njemu, po njemu i s njim 
budemo zajednica istine i ljubavi, da budemo Crkva. 

Taj je zakon života objavljen u pjesmi anđela svete božične noći: 
»Slava na visinama Bogu, a na zemlji mir ljudima, miljenicima njego¬ 
vim« (Lk2,14). 

»O, da si pazio na zapovijedi moje, kao rijeka sreća bi tvoja bila. 
a pravda tvoja kao morski valovi« (Iz48,18). 

Isus Krist, Bog i čovjek, neka bude svjetlo naših misli i savjesti, 
neka bude naš Mir u ovoj Svetoj godini Pomirenja. Primimo ga iz nevi¬ 
nih ruku Djevice-Majke kao najljepši Dar. 

Naša božična čestitka ujedno je i molitva: »Dođi, Gospodine Isuse!« 
(Otkr. 22, 20). 

FRANJO KUHARIĆ, 
nadbiskup 


VESELJE TI NAVJEŠĆUJEM 

VESELJE TI NAVJEŠĆUJEM, PUCE KRŠĆANSKI, 

JERBO SE KRALJ U BETLEHEMU RODI NEBESKI! 

JOŠ MALI U ŠTALI, KOG STVORENJE SVAKO SLAVI, 

ŠTUJE, DIČI, JER JE PRAVI — ON NAŠ SPASITELJ I OTKUPITELJ. 

PORED NJEGA STOJI MAJKA, DJEVA MARIJA, 

PA SVEG SVIJETA SPASITELJA LIJEPO POVIJA; 

NJEG DOJI I GOJI, USPAVLJUJE NJEGUJUĆI: 

SPAVKAJ, SPAVKAJ, PJEVAJUĆI, — U TOJ ŠTALICI, SVE NA SLAMICI. 

A PASTIRI DOŠLI SKROMNO, PADNU NIČICE; 

OJ PASTIRU SVIH PASTIRA, K NAM OBRATI SE; 

OOĐOSMO, DONIJESMO: SEBE TEBI ŽRTVOVATI, 

IEBE, BOŽE, DARIVATI, — SLATKI ISUSE, POMILUJ NAS SVE! 

Majko božja i josipe, molite za nas, 

ROJI SMO SE KOD BETLEHEMA SKUPILI DANAS, 

UANAšE SRDAŠCE POVOJ BUDE BOŽJEM SINU, 

li5 UKRSTU GOSPODINU. — U VIJEKE, AMEN; U VIJEKE, AMEN! 

BOŽIČNA NARODNA PJESMA 

DAN KAD SE BOG NANOVO RAĐA U SVIJETU I U DUŠAMA 


Crkveni blagdani nisu samo puke vanjske forme. Svaki od njih ima 
svoju vjersku ideju. On tu ideju hoće da unese u duše vjernika. Vjernici 
treba da tu ideju prime u se; da ona u njima postane doživljaj. Unutraš¬ 
nji, duhovni doživljaj. Liturgija je sa svojim molitvama i obredima 
samo put do toga. Prava je liturgija uvijek molitva Molitva u prvom 
redu crkvene zajednice, ali onda i osobna molitva svih onih koji , u n J < ?J 
sudjeluju kao živi članovi Crkve. I direktno, pri samoj liturgijskoj funk¬ 
ciji, pri samoj formalnoj, crkvenoj proslavi blagdana; i indirektno, da¬ 
ljim asketsko-mističkim preživljavanjem blagdanske ideje kroz misli, 
čuvstva, odluke, život; kroz molitvu i razmatranje; kroz djelotvornu, 
praktičnu realizaciju te Božje, kršćanske misli u životu. . v .. 

Za centralne crkvene blagdane, među koje, svakako, spada i Bozic, 
vrijedi to još u dvostrukoj mjeri. Ti blagdani liturgijski prikazuju te¬ 
meljna otajstva vjere. Oni se okreću oko središnjih, stožernih činjenica 
Otkupljenja. Njima je predmet Bog u utjelovljenju, Sin Božji u tijelu, 

Krist-Spasitelj. . , 

A možemo, za praksu, te blagdanske ideje duhovno obuhvatiti 
dvije strane. S dogmatičke strane, po njihovoj najdubljoj vjerskoj misli; 
i više s moralne strane, po dedukcijama i konsekvencijama te misli za 
kršćanski život i za njegovu praksu u svim oblicima. 

Na božičnom blagdanu i jedno je i drugo posve jasno. 

Temeljna dogmatička misao Božića — to je Božji dolazak na svijet 
u tijelu. Rođenje Spasitelja svijeta u Betlehemu od Marije Djevice. 

Obećano spasenje čovječanstva, za kojim je ono kroz vjekove vapilo 
i pružalo ruke, postalo je djelom. Mesija, Otkupitelj, već se rodio. a 
zemlju je sašao Bog u ljudskom liku da otkupi čovječanstvo. Da ga os o 
bodi od ropstva đavlu i grijehu. Da mu pokaže put pravde. Da mu donese 
život mladosti. Da mu otvori vrata vječne sreće. Židovima i poganima, 
svakoj rasi i narodu, svakom ljudskom biću. 

Nad tim velikim Božjim djelom Crkva likuje. Veseli mu se. Zahva¬ 
ljuje se Bogu i njegovoj milosrdnoj ljubavi. Moli mu se za svu svoju 
djecu i za sve ljude, da postanu dionici toga velikog Božjeg, Kristo 
spasenja. I grli u ljubavi, ali i sa svetim strahopočitanjem Božje Dije > 
utjelovljenoga Boga, Emanuela; prima ga u sebe; uzima, ga na poman 
I pokazuje ga svemu svijetu. Osobito u Epifaniji, na blagdan Bogojt 
vljenja, u kojemu kulminira misao univerzalnosti, općenitosti Božjega 
spasenja. Svi su narodi pozvani da nađu Mesiju i Spasenje. 

Kroz svu božičnu liturgiju provlače se i isprepliću ove misli. Dijete 
je u jaslicama Bog, Vječna Riječ, Sin Božji. Ono je u jaslicama Spasitelj 

svijeta. 

»I Riječ je tijelom postala i prebivala je među nama.« 

»Dignuta je zloća sa zemlje i zakraljio se nad nama Spasitelj svijeta.« 
Sav svijet »pozdravlja novom pjesmom uzročnika novoga spasenja«. 

I vjernik pojedinac, i kršćanska duša valja da o Božiću živi u tim 
mislima. Da osjeti sreću i radost Spasenja, koje nam je došlo. Da po¬ 
stane svjesna Božje blizine. Da se razveseli otkupljenju. Da padne na 
koljena pred milosrdnom Božjom ljubavi, koja nam je darovala svoga 
Sina. Da se prožme dubokim pouzdanjem. Da zavoli Božića, Emanuela, 
»Boga među nama«. Da mu priredi u svom srcu dostojan stan: čistoćom, 
krepošću, plemenitošću, ljubavlju, pokajanjem. Da započne novi život 
u Bogu. Život istine, pravde, vjere. I da mu se puno, puno moli kako 
bi Božji dolazak na svijet bio i nama spasenje, a ne na osudu. Kako bi 
se Božje Dijete i u našoj duši otajstveno, mistično rodilo. 

Oko te centralne božične misli redaju se onda sve druge. One su ili 
neposredni logični izvodi iz velike činjenice Dolaska Božjeg na svijet ili 
odrazi konkretnih okolnosti u kojima se Sin Božji rodio i u kojima je 
očitovao svoj duh i svoje konkretne životne koncepcije. 

Bog je dobar i lijep. Božić je djelo velikog milosrđa. Bog nije prvot¬ 
no vladar i sudac; on je prije svega spasitelj. On se smilovao ljudima 
i pružio za njima ruku. I približio im se, samo da ga se ne boje. Uzeo 
je na sebe ljudski lik da im može progovoriti njihovim ustima i da može 
od njih biti ljubljen na njihov način. Odložio je sve svoje dostojanstvo; 
pojavio se u obličju sluge, u prilici djeteta. Malog, dobrog, nježnog, lije¬ 
pog djeteta, što za nama pruža svoje ručice. I u sebi mora da je on do¬ 
bar i lijep. Boga se ne treba bojati; njega valja ljubiti. A lako ga je lju¬ 
biti, ovako lijepa, mila i blaga, u jaslicama i na rukama čiste i lijepe 
Djevice. Samo od sebe rađa se tada u ljudskom srcu pouzdanje. Nema 
više očaja, nema zdvojnosti. 

v Mir je ideal kršćanstva. Ljubav je njegov zakon. Mironosan je porod 
Božjeg Djeteta. K njemu svatko može pristupiti. Oko njega je sami mi¬ 
roljubivi svijet. Marija, Josip, pastiri, mudraci. Nema oružja; nema voj- 
u v. , nema nasilja; nema nametanja i nadmetanja; nema mržnje. Mali 
Božić nije došao na svijet nikome kao neprijatelj i dušmanin; on sve 
yoli, sve k sebi zove i prima, on hoće da svemu svijetu bude dobrotvor 
i brat. Njegovo kraljevstvo bit će kraljevstvo vječnog mira i vječnog 
bratstva. On nije došao da ratuje i ubija; došao je da oživljuje, tješi, 
njeci, miri i podiže. Nad njegovom kolijevkom čulo se, iz anđeoskih 
nsta, njegovo mirotvorno geslo: »A na zemlji mir!« On se rodio u tihoj, 
la goj noći ; u periodi ljudske povijesti kad su bili prestali ratovi. Nje- 
gov je dolazak »navijestio veliku radost svemu narodu«. 

Idealu mira i ljubavi ostao je Krist vjeran do smrti. Betlehem i dvo¬ 
rana Posljednje večere, odnosno križ samo su skrajnji međaši života lju- 
avi i propovijedi ljubavi. Mir je, unutrašnji i vanjski mir, mir u ljudima 
IM? • ^ u dima, biljeg i plod kršćanstva. Njegova je atmosfera atmosfera 
jubavi. Oružje je otkupljenih blagost. Krepost je kršćanstva praštanje. 

Siromaštvo i poniznost karakteristične su kreposti Betlehema. Mi¬ 
losrđe ie niklo u betlehemskoj štalici. U staji se rodio Mesija. U siro¬ 
tinjske pelene bio je on povit. Roditelji su mu 

maliske pompe nije bilo pri njegovu porodu. On je bio plebejac, makai 
i kraljevske krvi. Tako se rodio. Tako je živio. Među malim svijetom u 
skromnim prilikama, bez bogatstva i sjaja. Nikad mje tražio da bude 
pred ljudima velik. Nije hlepio za zemaljskom moći. Bog je bio jedino u 
što je on gledao i na što se on obazirao. Prezirao je zlato. Bježao je od 
slave No zato je volio sirote i pomagao im. Bio je milosrdan. 

Pravo je kršćanstvo uvijek ponizno. Ono vjeruje samo u jednu ve¬ 
ličinu _ u Boga. Sve svoje njemu podređuje i predaje. Ono deklasira 

sve što ie zemaljsko i što je stvoreno. Kapitali zemlje, to su njemu sit¬ 
nice- pogibeljne sitnice, koje lako svežu i zarobe dušu. Kršćanin je uvijek 
nepovjerljiv prema njima. On voli odricanje; pomiruje se s križem. Duh 
oholosti, obijesti i pohlepe nije kršćanski. Sirotinja i patnici najlakše na¬ 
laze put do Mesije. Krist je svojim siromaštvom blize većim čovječanstva 
nego manjini, a svojom poniznošću bliže nebu nego zemlji, dusi nego 
tijelu. On suosjeća s malenima i ubogima. Uči i traži milosrđe. Od svih. 
Prema svima. Milosrđe je njemu preče nego žrtve. 

Radost i vedrina baština su kršćanskih duša. Nije Kristova Poniz¬ 
nost tužna - nije njegovo siromaštvo prosjačko. Pjesme radosti pjev J 
betlehemski Anđeli. ^Pastiri lete rta krilima radosti u StjOtau . glasno 
slave Boga. Mudraci ulaze k Djetetu »s radošću veoma velikom . j 
to puno Boga i zato puno mira, sreće i nade. Duše su u Betlehemu za¬ 
dovoljne i bogate. U njima živi svijest otkupljenja; sreća spasenja i Bo¬ 
žjega djetinjstva. Kršćanstvo je vjera vedrine — Bozic je svetkovina 

veselja. , 

Kršćanstvo ne plače. Ni usred križeva. Ni u krvavim progonstvima. 
Ni u boli i napasti. Ono se nada i pjeva Takvo je uvijek bilo. Betlehem 
je njegova duhovna kolijevka; »magna eharta« kršćanske radosti. 

Kršćanstvo nije protivnik prirode; ono je poezija istine. Usred zele¬ 
nih pašnjaka, u polju, među životinjama rodio se Krist. Djeca prirode 
bili su prvi njegovi poklonici. Sve je oko njega onu noc, i čitav živo p 
slije, bilo idilično i poetično. I kršćansko svetkovanje Božica sama je 
poezija. Ono je sraslo s prirodom i sa čistom njezinom ljepotom, pje 
srnom, sjajem, zelenilom. Liturgija je kršćanstva poezija; sveci su i mistici 
Crkve pjesnici. Svaka ukočenost i grubost daleko je od kršćanstva Ono 
ima srce. Ono posvećuje ljepotu i prirodu; u njima nalazi i osjeća Boga. 

Obitelj i dijete svetinje su kršćanstva. Čistoća je njihov ukras i po 
svećenje, a ne njihov rušitelj. U obitelji došao je Bog na svijet Imao J 
majku i »oca«. Rodio se. Njega majka goji i doji. Bio je dijete. I mka 
se toga nije odrekao. I nikad toga nije prezreo. Sjedio je i u svatovima. 
Milovao je djecu. Učinio je brak sakramentom. 

Božje je to djelo; Božje su to svetinje. Ognjišta su isto tako kršćan¬ 
ska kao i oltari. , , T _ . . 

Ali njih posvećuje djevičanstvo, baš kao i u Betlehemu. Kristo 
porod djevičanski je porod. Nevine, pastirske duše prvi su svjedoci i 
glasnici Mladoga Kralja. 

Bez čistoće nema braka; bez čistoće nema kršćanstva. Djeca su bla¬ 
goslov i zemlji i nebu. Njihovo je Božje kraljevstvo. 

Treba sve to osjetiti o Božiću. Treba tih dana živjeti u tim božičnim 
mislima. Treba upiti u dušu taj božični mentalitet. Treba u sebi obnoviti 
duh Božića. Treba sve to spojiti sa čežnjom za velikim Božjim spase¬ 
njem. Treba u to uokviriti otkupljenje. 

Proživljujmo duhovno Božić! Nije Božić jelo ni piće; to je veliki 
Gospodinov dan. Dan kad u nas i k nama dolazi Kraljevstvo Božje. Kad 
Bog hoće da se nanovo rodi u svijetu i u dušama. 

Dr INS. 


KIRIE ELEISON 

Kirie eleison, eleison, 

Isus se rodi u štalici. 

Poj te pastiri, 

Tamo se Njemu poklonite! 

Kriste eleison, eleison! 

On za nas trpi čim se rodi; 

Poj te pastiri, 

Tamo se Njemu poklonite! 

Kirie eleison, eleison! 

U jasle mora da se skriva. 

Pođite kralji, 

Tamo se Njemu poklonite! 

BOŽIČNA NARODNA PJESMA 

BLAGDAN NEGDAŠNJICE I SADAŠNJICE 


Božić! Nije to samo spomen na nešto što se nekoć dogodilo. Božić 
je isto tako blagdan sadašnjice, kao i blagdan negdašnjice. Krist nam se 
mora i danas roditi kao što se morao roditi prije 1974. godine. 

Krist je sunce. A sunce nam uvijek treba. 

Nije sunce ni jelo ni pilo. Nije to ni zabava ni igra. Nije sunce ni 
židovstvo, ni poganstvo. To je sve jedan mrak. A današnji je svijet pre¬ 
pun toga mraka. Odakle taj sukob i rat? 

Moderni svijet prolazi šuteći pokraj Krista. Šuti taj svijet i neće da 
progovori o Kristu. Radi i postupa kao da nema Krista, kao da On nije 
Bog i Kralj. 

Javni život danas ne mari za Krista. Indiferentizam na sve strane. 
A indiferentizam postaje brzo apostazija. Zaniječe se duh Kristov, dub 
kršćanstva. 

Trebalo bi da se ugledamo u betlehemske pastire. Da uzmemo iz 
betlehemskih jaslica Isusa. Da uzmemo Njegov duh. Njegov duh u obi¬ 
telj, u školu, u društvo, u sav javni život naš. I u publicistiku i u li¬ 
teraturu. 

Duha Kristova, duha Božićeva trebamo, a ne bogatstva, ne nakita i 
nasilja. Onda će mnogošta loše izostati. 

Eto, Onaj koji leži u jaslicama, u štali, siromah je, slab je i malen 
je. Što može siromah prema bogatima? Što može slabi prema moguć- 
niku? Jedno djetešce prema divu? 

A ipak je taj mali Krist nadvladao sve. Jer Krist je više nego svi oni. 
Jer je On kao nitko prije njega i kao nitko poslije njega. On je duh, 
osobnost, značaj, volja, srce. 

I to je naša utjeha i okrepa uz jaslice. Ništa ne smeta što smo u 
siromašnim jaslicama. Katolicizam »iz štale« najviše osvaja. Jer najviše 
osvaja duh jednostavnosti, duh maloga Božića, maloga Isusa. 

I duh tišine i sobice bolje uspijeva nego duh vike i ulice. Čitavo 
Evanđelje i sva povijest Crkve to nam bjelodano dokazuje. Iz Betlehema, 
12 Nazareta, iz pustinje došao je Krist i osvojio sav svijet. Iz katakombi 
Prodrla je Crkva u rimsko svjetsko carstvo i osvojila ga. 

Nije grob betlehemska štalica. Ona je mjesto rođenja. Iz toga mjesta 
dolazi pravi preporod. I samo uz taj preporod bit će u svijetu svjetlije, 
bepše, bolje i toplije. 

Mi smo, eto, optimisti. Vječni optimisti. Sve i uvijek gledamo očima 
optimizma. Očima vjere, ufanja i ljubavi. 

I kada se nebo sukobilo s paklom, Mihael sa Sotonom, poniznost 
s ohološću, siromaštvo s materijalizmom, ufanje s očajem, čistoća s ne¬ 
čistoćom, ljepota s rugobom, red s neredom, rad s neradom, istina s laži, 
pravda s nepravdom, krepost sa zločinstvom, blagost s okrutnošću, sunce 
s tminom: onda znamo gdje nam je mjesto. Mi ćemo pod suncem, koje 
ne umire, pod sunce vječnoga života. 

0 čovječe Božji! Ustani, stani i ogrij se pod tim Suncem Božića! 

IVAN ŠARIĆ 


MALOM ISUSU 

Mili — mali — prijatelju, 

Oj da mi je samo znati, 

Što za Tvoju vjernost velju 
Mogao bih Tebi dati? 

Draga majka meni kaza 

Da ja postah rajski cvijet, 
čim mi puče žica staza 

Te ugledah bijeli svijet. 

Iz ustiju nje zaista 

Još sam čuo u taj par, 

Da najvoliš srca čista 

Za ljubavi svoje dar. 

Na, evo Ti srca moga, 

U znak vječne harnosti, 

Orosi ga s neba Tvoga 

Blagom rosom milosti. 

Svom anđelu, Gospodine, 

Amo dolje sići daj, 

Da sveđ čuva pun miline 

Mojeg žića slatki raj. 

Dr STJ. ILIJAŠEVIČ 


JER VAM SE RODIO SPASITELJ 


Božić je; radujmo se! Neka danas nestane svakog oblačka s našeg 
čela i svakog tvrdog poteza oko naših usana! Zaboravimo sve brige! Ve¬ 
selimo se kao djeca! Pjevajmo i radujmo se! »Velikom radošću«, božič¬ 
nom radošću. Radošću, što samo jedanput u godini ulazi u srca! 

Radujmo se! Svi. I oni koji nemaju ništa za svojim stolom osim ko¬ 
ricu kruha i struk zelene pšenice. 

Ni pastiri nisu imali mnogo više. Njihova je postelja u božičnoj noći 
bila tvrda ledina, a sve njihovo svečano odijelo stari pastirski gunjci. A 
ipak je anđeo od njih zatražio da se raduju. I to silno i jako: »Evo, 
navješćujem vam veliku radost što će se dogoditi svemu narodu ...« 

I pastiri su se obradovali. I kad su se vraćali iz špilje, išli su »slaveći 
i hvaleći Boga za sve što čuše i vidješe«. 

U spilji ih nije dočekala nikakva kraljevska gozba. I mladi kralj 
nije im ni dinara spustio u ruku. Njegov je znak bio: »dijete povito, gdje 
leži u jaslicama«. Vratili su se siromašni, kao što su i došli. Ledina je 
opet bila njihova kuća, a gunjac im je i prostirka i pokrivka. 

Ali zato je njihova duša bila bogata. Oni su vidjeli Božje spasenje. 
Iz očiju onog nebeskog djeteta pogledala ih je Božja dobrota i ljubav. 
U svojim srcima osjećali su oni Božje milovanje. Duša im je bila laka, 
a srce zadovoljno. Znali su da su djeca Božja i da ih Bog voli. Vidjeli 
su Nebo i Božje anđele, koji ih čekaju da i oni jedanput dođu k njima. 
Mesija je došao i otvorio im je raj. On prašta i ljubi. 

Božična radost. Ma nije ona ni pjesma ni pun sto. Ne čine je ni 
nove cipele ni božično drvce. 

Svega toga nije bilo u prvom Betlehemu. Tamo je bilo studeno i 
mračno; tamo se drhtalo i zeblo. Beskućnik je bio mali Božić i njegovi 
roditelji. U jaslama mu je bila kolijevka, a slama mu je bila pokrov. 
Siromašne su bile njegove pelene. Bijedna je bila badnja večera Josipa 
i Marije. Puna razočaranja i žrtava bila je za njih badnja noć. A domala. 
ce i krvnički mač pokvariti njihovo božično veselje. 

Pa ipak je to bio dan radosti svemu svijetu. Marijino i Josipovo srce 
Plivalo je u moru više, tajne sreće. Oni su gledali u lice Mesiji. Znali su' 
da je otkupljenje čovječanstva blizu. Vidjeli su da je Bog čovjeku opet 
otvorio nebesa. Bog, koji je bogat svakom ljepotom i radosti. Siroma¬ 
štvo štalice značilo je bogatstvo duše, a poniženje prve božične noći 
Oosilo je u sebi obećanje i klicu slave. 

Vrša radost duha i nade, to je naš Božić. Svijest, da smo otkupljeni 
i da za nas više nema vječne smrti ni vječne nesreće. Ti zemaljski kri¬ 
ževi preobrazit će se u bogatstvo vječne slave. Za to nam je garancija 
aureola božanstva, što sja oko glave golog i siromašnog djeteta. 

Braćo, radujmo se! Radujmo se i usred naših križeva! Radujmo se 
velikom radošću otkupljenja: »Ne bojte se! Jer gle, javljam vam veliku 
radost koja će biti svemu narodu, jer vam se danas rodi Spasitelj, koji 
je Krist Gospod, u gradu Davidovu!« 


Dr INS 


SVIM NA ZEMLJI 

Svim na zemlji mir, veselje, 

Budi polag Božje volje! 

To sad nebo navješćuje 
I glas s neba potvrđuje. 

Dobre volje svaka duša 
Grijeha neka već ne kuša, 

Nego hvali, diči Boga 
Što je pošlo Sinka svoga. 

Sinka svoga, Boga moga, 

S Ocem, Duhom jednakoga, 

Duhom svetim začetoga, 

Od Marije rođenoga. 

O grješniče, to promisli, 

Što učini Otac višnji: 

Sinak njegov, dijete milo, 

Za sve nas se porodilo. 

BOŽIČNA NARODNA PJESMA 




»Sveta Obitelj« — Batoni (Milano) 

ROĐENDAN BOGA 


Rodio se 

Bog mira i radosti 

Bog koji spašava, izbavljuje 

Bog koji ne osuđuje, nego prašta 

Bog koji ne progoni, nego biva progonjen 

Bog koji ne vješa na križ, nego sam biva raspet 

Bog koji ne otuđuje, nego počovječuje čovjeka 

Bog koji ne osvaja mačem i ratom, nego ljubavlju i dobrotom 

Bog koji nas ne okrivljuje, nego preuzima naše krivice 

Bog koji nam sebe podaruje 

Bog koji nas jedino može usrećiti. 

Vijekom će ostati neshvatljiva tajna Badnje noći, misterij učovje- 
čenja Božjega Jedinorođenca, rođenje Bogo-Čovjeka. Pred nemogućno¬ 
šću prodiranja u misterij, pred nedoraslošću da shvati i pojmovno izrazi 
i objasni taj nečuveni događaj, čovjek se već često puta koprcao misao¬ 
nim potencijalom svojega razuma, uvijek u iskušenju da razgolići miste¬ 
rij, da događaj svede na legendu, da u osobi Isusa Krista zaniječe ili 
čovještvo ili božanstvo. Bilo je to više puta u povijesti kršćanstva, a tako 
je i danas, kad očito vidimo i slušamo pokušaje da se stavi u drugi plan 
Kristovo Božanstvo, da se mimoiđe sve ono što je misterij — događaj, 
kao što je djevičansko rođenje, bogo-čovještvo Isusa iz Nazareta, nje¬ 
govo Uskrsnuće itd. Misterij se nameće jer se zbio, dogodio, jer je povi¬ 
jesni događaj, a događaj ostaje neodgonetljiv u okvirima i po zakonito¬ 
stima ostalih dogodovština. A baš je u toj podudarnosti misterija i do¬ 
gađaja veličina Isusa Krista, kršćanske vjere, Crkve. Neshvatljivo, ne¬ 
dokučivo, nezamislivo — a ipak istinito: vječni Bog, vječna Božja Riječ, 
Božji Jedinorođenac rodio se među nama, kao što se rađa svaki drugi 
čovjek, Bog je postao ČOVJEK, ČOVJEK i BOG su jedno u Isusu Kristu, 
Sinu Božjemu i Sinu Marijinu. Rođen od vječnosti u »krilu Očevu«, 
rodio se u krilu Marijinu. I mi slavimo rođendan Boga, slavimo BOŽIĆ, 
slavimo točno određeni povijesni događaj i nedokučivi Božji zahvat, koji 
jest i ostaje tajna. 

Zemlja je postala kolijevka Bogu, povijesnost njegova prostirka, a 
svaki čovjek, prije i poslije ovoga velikog Rođendana, njegov brat. U 
Badnjoj noći zbio se odlučujući prevrat svega što je stvoreno, jer odsad 
je sve ne samo stvoreno nego već i otkupljeno: dakle kvalitativan obrat, 

koji ostaje utisnut kao neuništiv pečat. Stoga je to ishodište novoga 
vijeka, nove i naše ere, kristovskog vremena. U Isusu iz Nazareta rođe¬ 
nom od Marije u Betlehemu, Bog je zadro u tokove ovoga svijeta, po¬ 
stao inicijator revolucije — revolucije čovječnosti — u kojoj jedinoj 
pobjeđuje dobrota, praštanje, milosrđe, ljubav bez granica, moguća je¬ 
dino Bogu. Kad se Bog rodio na zemlji, bila je noć. Njegov dolazak 
malo tko je i zapazio — on se rodio u anonimnosti, bez zvona i trubalja, 
bez slavlja, bez telala što glas raznose kraljevstvom. I opet tako biva: 
njegov Rođendan ostaje smišljeno na rubu naših zbivanja, jer, gle, i 
dalje ratuje zemlja — a rodio se kralj Mira; još živi mržnja — a Ljubav 
se utjelovila; još nas sramoti nečovječnost na svakom uglu našeg života 
— a Bog se učovječio! I još uvijek, kao i za vrijeme prve Badnje noći, 
velikani ovog svijeta neće spoznati da je već rođen Kralj nad kralje¬ 
vima! O neznanju za taj Rođendan i opet će posvjedočiti sve škole, no¬ 
vine, radio i TV-emisije, tvornički dimnjaci, poslovni uredi... Istina o 
događaju Božjeg rođenja ostaje po strani, a legenda o djedu Mrazu, 
iskobečenoj staroj godini, iluzije o novoj, prednjače na ljestvici vred¬ 
novanja. Kolike li tragikomike! Ali Bog je rođen, on je došao, on uvijek 
iznova dolazi i on će doći! Znah ih ne znah, htjeli ili ne htjeli, Bog je 
među nama, njegov se slavi ROĐENDAN, Božić se zbio, Božić se uvijek 
iznova zbiva! 

Raduj se, zemljo, veselite se i kličite, svi ljudi, pjevajte, jer danas 
nas je pohodilo Sunce s visina, danas je Bog ČOVJEKOM POSTAO! 
Neka proključaju osjećaji radosne vjere, neka ožive stari dobri običaji, 
neka se blagoslovljeni mir i sveta radost prošire cijelom zemljom! BO¬ 
ŽIĆ je blagdan pomirenja, blagdan praštanja, blagdan radosti, jer je to 
blagdan ROĐENJA U TIJELU našega Boga, Isusa Krista. 

NIKOLA MATE ROŠĆIC 




MLADI KRALJ 


Nema nama Božića bez Mladoga Kralja. Čim na Badnji dan o ponoći 
zazvoni zvono, odmah sva hrvatska grla propjevaju, sve u jedan glas. 
»Narodi nam se Kralj nebeski, od Marije čiste djevice. Na tom mladom 
ljetu veselimo se, Mladoga Kralja mi molimo.« 

Mladi Kralj. Mladi Krist — Kralj. Tko god je našao taj izraz, dobro 
je shvatio božično otajstvo. Dobro ga je i još bolje proćutio. 

Čovječanstvu se na Božić rodio nebeski kraljević. Budući kralj. Kra¬ 
ljev sin. Sin božanskoga Kralja s nebesa. On će mjesto Oca, s Očeva pri¬ 
jestolja, nad nama vladati. »I evo postavio sam ga za kralja nad svetom 
gorom sionskom«. »Ti si Sin moj, ja te danas rodih.« »Evo, dat cu ti 
narode u baštinu i u posjed svu zemlju« (Ps. 2, 6—8). 

A dobar je naš božanski Kralj s nebesa. Stari, vječni Kralj. Pa dobar 
će biti i Mladi Kralj, koji se od njega rodio »prije zvijezde Danice«, a 
danas je, evo, sašao na zemlju, pa se rodio i od Djevice u ljudskom 
tijelu. 

Čovječanstvo stoga kliče i pjeva, veseli se i raduje, slavi taj blago¬ 
slovljeni kraljevski porod. 

Božanski kraljević došao je danas među nas. Anđelima je zapovje¬ 
đeno da mu se kod Betlehema poklone. »Neka mu se poklone svi anđeli 
njegovi!« Pa i mi, njegovi zemaljski podanici, dolazimo da mu iskažemo 
svoju podaničku vjernost; da mu srdačno i radosno zapjevamo dobro¬ 
došlicu; »Narodi nam se Kralj nebeski«. 

Krist je na Božić i u vjeri Crkve u prvom redu kraljevsko, božau- 
sko Dijete. Nije li Poslanica glavne božične mise sva samo himna božan¬ 
skom sinovstvu i kraljevskoj uzvišenosti Dječaka, što se rodio? 

Tu vjeru Crkve prisvojili smo i mi kad smo maloga Božića nazvali 
Mladim Kraljem i kad smo tom kraljevskom božičnom idejom protkali 
sve svoje božične pjesme, pjevajući »malenom Kralju danas rođenomu. 
Slava Bogu višnjemu, a mir ljudima po njemu«. 

Lijepo je to. To je izraz naše vjere; dokaz našeg iskrenog kršćanstva. 
Ali još je ljepše da smo mi Mladoga nebeskog Kralja pozdravili i k a ° 
Kralja svih svojih ideala, kao božanskog, vrhovnog suverena svoje do¬ 
movine. 

A naš narod to pokazuje svakog Božića, pjevajući svome Mladome 
Kralju još zanosnije i još odanije. 

Pjevat će mu i moliti se. Molit će mu se da nam spasi i čuva vjeru. 
Da uvijek ostanemo dobri, pravedni i sretni. Sretni u prvom redu nje¬ 
govom, božičnom srećom. 

Crkva pod svečanom božičnom misom sva klekne, kad se u »Vjero¬ 
vanju« zapjeva: »I utjelovio se po Duhu Svetom od Marije Djevice«. 
Kleknimo i mi svi s njom pred svoga Mladoga Kralja i zamolimo ga za 
blagoslov svojim dušama, ali i za blagoslov hrvatskoj Domovini! 

»Zapjevajmo malenomu Kralju danas rođenomu!« 

»Mladoga Kralja mi molimo!« 

at adi nam 6e TltaLj c^ebe&ki 

Narodi nam se Kralj Nebeski 
Od Marije čiste Djevice. 

Na tom mlađom ljetu veselimo se, 

Mladoga Kralja mi molimo. 

Po njemu slijedi sveti Stjepan, 

Prvi mučenik Gospoda Boga. 

Na tom mladom ... 

Sveti Ivan prelj ubijeni. 

Među apostoli preodabrani. 

Na tom mladom ... 

Malu dječicu pomoriše 
Za ime Božje kao ovčice. 

Na tom mladom ... 

Toma biskup, skupa mučenik, 

Tomino ime to je blaženo. 

Na tom mladom ... 

Silvestar papa k njim se pridruži, 

Koga u nebesih okruniše. 

Na tom mladom ... 

Obrezovanje što se govori. 

Nama za spasenje imenuje se. 

Na tom mladom ... 

Sveta tri kralja dare nose: 

Tamjan i zlato, plemenitu mast. 

Na tom mladom ... 

0 mi svi Božji krštenici, 

Mladomu Kralju dare nosimo! 

Na tom mladom ... 

Hvaljeno budi sveto Trojstvo, 

Hvalu svi dajmo Gospodu Bogu! 

Na tom mladom ... 

Daj nam Bog zdravlje, k tomu veselje, 

I na mladom ljetu svega obilja! 

Na tom mladom ... 

BOŽIČNA NARODNA PJESMA 

I NA ZEMLJI MIR 


Svi nam danas navješćuju mir, a nitko nam ga ne donosi. 

Govorili su da je Kristova mirotvornost zatajila i da će istom oni 
realno ostvariti carstvo mira među ljudima svojom širokom čovjekolju¬ 
bivom dušom. 

Nisu ga ostvarili. Nisu to ni mogli, jer su prerezali žile što su ih 
vezale s jednim vrelom mira, a to je — nebo. 

Sa zemlje ne niče mir; ona je sva umivena nevinom krvlju; a blagi 
mirovni svijet ne raste na krvavim poljanama. On hoće tlo ljubavi. A 
ljubav je kćerka neba. 

I dok nebeska Ljubav nije sišla na zemlju, nisu. ga ni po imenu 
poznavali: pravi mir. Rat je onda vladao zemljom. Na njegovu molo- 
hovskom oltaru gorjele su svake godine bezbrojne žrtve; pred njegovim 
su nogama pokapali čitavi gradovi i narodi svoju egzistenciju. Mržnja 
je bila zakon, a ubijanje i mač bili su jedino punovažno i privatno i javno 
pravo. 

Riječ istinskog mira čula se prvi put nad betlehemskim jaslicama 
kad su je anđeli snijeli s neba na zemlju kao pratilicu Božjoj Ljubavi, 
što se utjelovila u onoj svetoj noći. Otada je zalepršao mir zemljom. Isus 
ga je navijestio ljudima i postavio za temeljni zakon novom, otkuplje¬ 
nom čovječanstvu. »Mir vam svoj dajem.« 

Novi mir. On ga sam izrijekom razlikuje od mira kako ga je prije 
njega definirao svijet. »Ne dajem vam ga kao što ga svijet daje.« I do 
njega je bilo primirja, i mirovnih ugovora, i bezratnih razdoblja. Ali 
ljudi nisu ljubili mira. Oni su ga samo za nuždu podnosili kad nisu bili 
spremni na rat. Hinili su ga kad su bili slabiji od onoga koga su mrzili. 
Izrabljivali su ga kao sredstvo stjecanja i uživanja. 

A Kristov mir nije sluga; on je gospodar. On ima građansko pravo 
u ljudskim srcima. On je životni element djece Božje. Kraljević, dijete 
nebeske kraljice — svete Ljubavi. 

Taj mir nije računski zadatak; nije ni cjenkanje, ni ugovor. Kršćan-, 
stvo ne propovijeda mira da bi izmirilo interese ni da bi zajamčilo pro¬ 
tivnicima opstanak koji im je ugrožen. U njegovoj mirovnoj formuli 
nema uopće opreka ni antagonizama. Ono je za mir, jer nema neprija¬ 
telja i jer u svakom čovjeku oko sebe gleda i voli brata. I nema zašto 
da se s njime trga kad su obojica jednako bogati jer u svome srcu nose 
Soga. Nema sebičnosti, nema gladi za zemljom i za zlatom, pa zato nema 
ni borbe ni rata. 

To je betlehemska mirovna koncepcija. Ona ima svoje posebne za¬ 
kone i svoje unutrašnje pretpostavke. Betlehemski mir izlazi iz srdaca. 
On je baština samo onih »dobre volje« — dar velikim i plemenitim 
dušama. 

Zemaljski, svjetski ljudi neće da to razumiju. Oni bi htjeli mir bez 
tih Kristovih pretpostavki. A to je fatalna tlapnja, koja mora završiti 
razočaranjem. Mirovati ne može onaj tko mrzi i zavidi. Kome nikad nije 
dosta, taj mora otimati. I tko hoće da na silu bude veći od svojih dru¬ 
gova, taj ih mora uvrijediti. A otimanje i uvreda, to je rat. I sve mirovne 
kodifikacije razmrvit će se u prah pred tim vulkanom što bjesni u ljud¬ 
skim srcima. 

Iz duša izlazi mir. To zaboravljaju svjetski mirotvorci. A u dušama 
ga nema, osim ako ga Bog ulije u njih. Nesebičnost i ljubav odviše su 
daleko od naravnog čovjeka da bi ih on ikad sam od sebe odgojio u 
svojoj duši. Njihovu klicu mora u nas posaditi Božja ruka. 

Isuse usadi nam je, danas, na blagdan Tvoga božičnog mira! Ti je 
uvijek u nama okopavaj i zalijevaj! Očisti nam i oplemeni srce! 

Rekli su da Tvoj mir nije izveo pomirenja među narodima. A zabo¬ 
ravili su da je Tvoj mir sjeme koje pada samo na zemlju željnu spasenja. 
I da po Tvojim njivama sije i netko drugi: onaj strašni »ubojica od po¬ 
četka«. I uvijek če sijati sve dok ne dođe dan Tvoje žetve. 

A ipak, koliko je bilo pravoga mira na svijetu, jedino nam je po Tebi 
došao. Ti si ublažio ratno barbarstvo poganstva. Ti si spriječio da se ruše 
kulturne tečevine prošlosti. Ti si stvorio ratno pravo. Ti si knjigu i plug 
stavio iznad mača. Ti si ustanovio »treugam Dei«. Ti si jedini učinio da 
se i u velikom ratu koji nas je sve u crno zavio makar samo preko Bo¬ 
žića začepe topovska ždrijela i da između neprijateljskih šančeva prođe 
mir, blag i svijetao, u svetoj božičnoj pjesmi. Ti si tolika srca napunio 
mirom i usred očajnog nemira svijeta. 

Ako nam Ti ne doneseš mira, nitko nam ga drugi neće donijeti. 

Zato danas u nesreći svoga nemira, u teškoj zebnji pred strašnom 
ratnom aveti, padamo pred Tvojom kolijevkom, Kneže mira, i molimo 
Te: »Dona nobis pacem« — daruj nam mir! 

Oduzmi od nas naše grijehe, Jaganjče Božji, da svi čujemo — i pri¬ 
hvatimo poruku Tvoga Oca koju nam je poslao one velike noći: »I na 
zemlji mir ljudima!« 

Mali Božiću, Ti si »mir naš koji je oboje učinio jednim« (Ef. 2, 14). 
Izmiri nas i pobrati nas! 

č. č. 

JEDAN KOJI SE UVIJEK VRAĆA ... 


Božična radost opet je tu. Najintimniji blagdan kršćanstva vraća se 
svake godine u lepršavoj razigranosti snježnih pahuljica, u razdraganosti 
okićenog bora, u svečanoj i svetoj tajni rođenja božanskog Djeteta. I 
svjetlost i zvuci s betlehemskih polja prodiru nam u srca poput nevidlji¬ 
vih zraka od kojih su nam obasjane oči a tople riječi. Te večeri smo 
drukčiji nego u sve druge, mirniji u nemiru, sretniji i u nesreći. Razlog? 
Bog nam je bliži. 

Naše vrijeme, tako snažno obilježeno bezvjerjem, očituje jednu 
veoma vrijednu istinu. Evo je: tko je vjernik, nije vjernik iz mode ili 
zbog tradicije. Moda nam odavno nije u prilog. Tradicija je temeljito 
podrezana. A to znači: tko slavi Božić, slavi ga iz uvjerenja, ma kako ono 
bilo maleno. Što je sitno, može se razviti i nestati. No dok postoji iskra, 
moguć je i plamen. U najmanju ruku: još nije sve samo pepeo. Svjetlo 
iz Betlehema zadržalo se još u mnogim dušama, makar samo kao večer¬ 
nja rumen na oblaku ili kao raspršena zraka na ledenjaku. Ne grije ga, 
ali odsijeva; ne topi ga, ali ga miluje. A nije izgubljen ni onaj tko se od 
Božje ruke dade samo pomilovati. 

Bog se rodio. Kakvo uzvišeno protuslovlje! Onaj koji je od vječnosti, 
rodio se u vremenu. Bog je postao čovjek. Kakva strahota i kakva tajna! 

Jedni su se tome samo čudili i — ostali pri tome. Drugi su se smi¬ 
jali. I oni imaju nasljednike. Treći su ga se preplašili pa podivljali. Tra¬ 
žeći ga, neke poklaše, neke zastrašiše, mnoge zaludješe, njega ne dohva- 
tiše. On osta, svake se godine vraća u djevičanskoj bjelini snijegom za¬ 
sutih šuma, u divnoj intimnosti kršćanskih obitelji, okupljenih oko ja¬ 
slica i bora. 

Čitam izvješće o njegovu rođenju. Tako je jednostavno da ne može 
biti nego istinito. Anđeo upućuje pozdrav pastirima. Oni napuštaju svoje 
vatre i odlaze u Betlehem ... »I nađoše Mariju i Josipa i dijete što je 
ležalo u jaslama.« 

I čitam dalje: » ... Dođoše mudraci od Istoka. Stupiše i vidješe 
dijete i Mariju, njegovu majku. Padoše ničice i pokloniše mu se ...« 

Šta zapažate? Dvije klase ljudi traže Gospodina. Oni — posve jed¬ 
nostavni, neizobraženi, koji su bliski šutnji, prirodi, zvijezdama, rađanju 
i umiranju; ljudi kojima znanje nije zamaglilo bistru viziju svijeta, za¬ 
kone zbivanja i smisao života; ljudi koji ne otklanjaju događaje samo 

zato jer oni nadvisuju njihove spoznajne moći i očekivanja. Takve pred¬ 
stavljaju pastiri: skromni, prostodušni i radoznali. Primaju i ne sum¬ 
njaju. 

Drugi su mudraci, ljudi koji su mnogo naučili, ali savršeno dobro 
vide granice svoga znanja, pa im se čini da zapravo ne znaju ništa. Oni 
su svjesni da se istina može očitovati na mnoštvo načina, koje ljudska 
mudrost ne može ni naslutiti. A budući da znaju njezinu vrijednost, ni¬ 
jedna im žrtva nije teška, nikakav pothvat smiješan da do nje dopru. 
I tako se zaputiše mudraci od Istoka, vođeni zvijezdom, koja se još i iz¬ 
gubila. No mudri su baš zato mudri jer znaju da zvijezde ne gasnu ako ih 
oblaci zakrile. Oni idu pod zastrtim nebom i — čekaju vedrinu. A kad 
se javi sunce — Isus — padaju ničice i klanjaju se. Jer — samo je 
Istina vrijedna da pred njom poklekne čovjek. 

Zar nije i danas tako? Koga još privlači Isus, božična noć, otajstvo 
jaslica? Jednostavne, kojima nije teško vjerovati, i mudrace, kojima se 
nije teško pokloniti Istini otkrivenoj u vjeri i u ljubavi. Filozofija ljubavi 
posve je jednostavna. Ona znači darivanje bez granica, žrtvovanje do 
ludila. Odatle je poteklo rođenje u štali, a nadvisila ga je samo ludost 
križa. 

Isto se tako dvije klase ljudi smiju nad jaslicama u kojima leži Bog 
na slami i zgražaju nad križem na kojem je pribijen Svevišnji. Jedne ni 
svjetlost s neba ne može otrgnuti od njihove vatre uz koju se griju, piju 
i plešu. Drugima ono malo štiva što ga pročitaše zaslijepi oči, a ne obasja 
um, pa misle da sva stvarnost počiva na smušenim spoznajama njihova 
maloga mozga. Od žbunja ne vide šume. Ne razlikuju sunce od neonske 
žarulje. To je onaj kobni znanstveni provincijalizam koji nije u stanju 
razlučiti zbilju od fatamorgane. K njima se pribrajaju one duše koje — 
okusivši malo vlasti — »igraju pred nebom tako groteskne komedije da 
bi mogli rasplakati i anđele«, kako kaže Shakespeare. 

Zato je Božić blagdan skromnih i mudrih koji vide dalje prostim 
okom nego drugi dalekozorom. Znaju da je ljubav domišljata. Kakve sve 
modalitete ne pronalazi da se očituje! A Bog koji je sva Ljubav, pronašao 
je način da postane dijete i ne prestane biti Bog. Ujedinio je božansko i 
ljudsko u jednoj osobi. Kakav fenomen! Božanstvo u ljudskom liku. To 
je mali Isus u jaslicama. 

Čestitam vam njegov dolazak. U kuću i u dušu. 

YVES IVONIDES 

KNEZ MIRA 





Prva riječ koja je pala kad se Isus rodio bila je riječ mira. Anđeli 
su zapjevali mironosnu pjesmu: »Slava Bogu na visini, a mir ljudima na 
zemlji!« (Luk 2, 14). 

Bio je to velik mirovni manifest za sav svijet, kojim je Bog popratio 
porod svoga Sina. Kao »Kneza mira« uvodi ga on među ljude, predstavlja 
ga odabranom narodu i svim pucima svijeta. 

Ono divno kraljevstvo mira, o kojemu su onako zanosno govorili 
proroci, došlo je one noći na svijet. Rodio se je Mesija, »dječak, čije će 
se ime zvati 'Knez mira’« (Iz 9, 6). I sada će se ispuniti davna draga 
obećanja i slatke vizije'o zlatnom dobu, koje će srećom mira i blagoslo¬ 
vom ljubavi ispuniti svu zemlju. 

»Poljubit će se pravda i mir« (Ps 84, 11), a »krotki će se radovati 
u množini mira« (Ps 36, 11). »I miru neće biti kraja« (Iz 9, 7), jer će 
Božji »narod sjedjeti u ljepoti mira« (Iz 32, 18) i Gospodin će navrnuti 
na nj »mir poput rijeke« (Iz 66, 12). I gorama Božjim »hodat će noge 
onih koji će navješćivati i propovijedati mir« (Iz 52, 7); »mir i onome, 
koji je daleko i onome koji je blizu« (Iz 57, 19). »I svi će narodi svijeta 
složno poći prema gori Gospodnjoj. I prekovat će mačeve svoje u plu¬ 
gove i koplja svoja u srpove i neće više narod na narod podizati mača, 
niti će se više vježbati za boj« (Iz 2, 3—4). »Neće ugristi i neće usmrtiti 
na čitavoj gori svetoj jer će zemlja biti puna spoznanja Gospodinova 
kao voda morskih« (Iz 11, 9). I »u dane njegove (Mesijine) porodit će se 
pravda i obilje mira« (Ps 71, 7), i »On (Mesija) će biti mir« (Mih 5, 5). 

U svetoj Božičnoj noći sašao je taj božanski mir na zemlju. Blago i 
tiho, sa slatkim pjevanjem anđela, na tihim, šuštavim krilima nebeske 
svjetlosti. Sašao je na zemlju uzbunjenu mržnjom i poškropljenu krvlju 
dugih tisućljeća i donio joj cjelov i pozdrav mira: »Slava Bogu na visini, 
a mir ljudima na zemlji.« 

Radi slave Božje i ljudskoga mira On je došao. Da božanstvom svo¬ 
jim posveti prokletu zemlju, pa da je onda otkupljenu i svetu daruje 
svome Ocu kao kraljevsko poklonstvo. Da sve ljude okupi oko svoga 
prijestolja Istine i Ljubavi, pa ih onda privede k Bogu kao poslušne po¬ 
danike i dobru, odanu djecu. Slavu Bogu donijelo je njegovo sveto ro¬ 
đenje. 

A kao božansko kraljevsko uzdarje za taj dar zemlje i čovječanstva 
Bogu darovao je Mesija zemlji Božji mir. U njegovoj krvi bit će oprano 
drevno prokletstvo grijeha i opet uspostavljen mir između Boga i ljudi. 
Ljudi će opet moći s djetinjskim pouzdanjem pogledati u lice svoga ne¬ 
beskoga Oca i sa slatkom nadom očekivati ulaz u dragi rajski očinski 
dom. 

Božanska njegova milost sadi će kao blago ulje na uzburkanu pu¬ 
činu strasti u ljudskim dušama i smiriti je pod svetom prevlašću vjere i 
razuma. Duh će se u čovjeku opet vratiti na staro svoje prijestolje i slo¬ 
miti strahovitu revoluciju, koju je u njemu bio podigao grijeh. 

Divno kraljevstvo njegove ljubavi okupit će u jedno sve sinove 
Božje i naučiti ih da se ljube kao braća, da se vole i da jedan drugome 
praštaju. 

A na kraju će Mesija uvesti odabranike svoje u vječni mir nepo¬ 
mućene radosti i ljubavi u nebesko kraljevstvo svoga Oca. 

Mir: mir s Bogom, mir u vlastitoj duši, mir među ljudima, staležima 
i narodima, mir vječnog spasenja i vječne sreće, to je Kristovo Otkuplje¬ 
nje, to je božični poklon što ga je Isus donio svijetu. 

Pokraj njegovih betlehemskih jaslica proveo je on u svetu Badnju 

noć. 

I odmah je ispunio vjerna srca koja su ga čekala. Marija i Josip, 
pobožni betlehemski pastiri, sveti kraljevi s istoka, Simeon i Ana, svi 
su ti kod Isusove kolijevke osjetili taj Mesijin mir u svojim srcima, 
savršeno i u punini. 

A betlehemsko vrelo mira teklo je odonda i teklo sve dalje, da se po 
Božjim obećanjima kao rijeka i kao morske vode izlije na sav svijet. 
Kamo god je Krist zalazio po židovskoj zemlji, išao je s njime njegov 
mir i ulazio u bijedna i grešna ljudska srca. A apostoli su ga iza toga 
ponijeli još dalje i raznijeli po svoj zemlji. 

I danas je Kraljevstvo Božje puno Kristova mira. U milijunima Bogu 
odanih srdaca on kraljuje i puni ih srećom, uza sve životne tegobe i kri¬ 
ževe. On stanuje pod nebrojeno mnogo skromnih kršćanskih krovova. 
U toliko svetih duhovnih kuća prši njegov životvorni dah. S milijuna 
oltara teče on kao rijeka i liječi bolesne i žedne. 

Ali zato vani, u svijetu, izvan blagoslovljenih zidina Božjega Grada, 
iza barijera kojima se nevjera i zloća ogradila_od svetih struja Kristova 
mira, caruje još uvijek oluja i mrak, mržnja i vječni nemir. 

I u naše dane caruje. Kao Titani dižu se milijuni da zbace Boga s 
prijestolja i navješćuju mu rat. Svijet je pun divljih orgija grijeha i 
strasti što pune ruševinama, nezadovoljstvom i nemirom bezbroj ljud¬ 
skih savjesti. Staleži i narodi divljački se mrze i oružaju za nove po¬ 
kolje. Nebrojene neumrle duše padaju svaki dan u vječni nemir pakle¬ 
nog prokletstva i nesreće. 

I ne spominje se ime »Kneza mira« među zemaljskim narodima. Za¬ 
boravljeni su zakoni Kristove ljubavi, što su provreli u Betlehemu. Ne 
misli se na Božić ni onda kada svi »božićuju«. Daleko, daleko je svijet 
od »pravde i od obilja mira« koje mu je donio Krist svojim božanskim 
rođenjem. 

I što da danas, kad klečimo pred kolijevkom Maloga Božića u božič¬ 
noj svježini vjere i ljubavi, zaufanije zaprosimo od njega nego — Nje¬ 
gov mir? I nama, kršćanima i onima »koji su daleko«. Grešnom nesret¬ 
nom svijetu. 

»Kneže mira«, smiluj nam se! Daj nam svoj mir! 

C. č. 

I PREBIVA MEĐU NAMA 


Nije najdublje značenje Božića u tome što se jedne zimske noći u 
Betlehemu rodio čovjek koji će svojom čudnom naukom pokrenuti čitav 
svijet i povijesti čovječanstva zacrtati nove putove. A još je manje bo¬ 
žičnoj misli bitna poezija božične noći i svježa milina djetinjstva, što 
oko nje prši. Rodilo se još mnogo slavnih ljudi u dugoj, tisućljetnoj po¬ 
vijesti čovječanstva; bilo je i bez toga puno noćnih i pastirskih idila ko¬ 
jima se razveselio svijet. 

Ni čudesa prve božične noći nisu ono što čini bit naše božične vjere 
i božičnog otajstva. I porod od Djevice, i čudesna zvijezda, i anđeosko 
viđenje, sve se to moglo dogoditi a da svijet ne bi bio otkupljen i da 
Riječ ne bi postala tijelom. Sve to ima svoje veliko, epohalno, vječno 
značenje samo zato jer se kroz te znakove objavila božanska zbilja naj¬ 
veća od svih istina: da je Bog postao čovjekom i prebivao među nama. 

Samo po tomu je božična noć postala veliko, vječno razmeđe u vre¬ 
menu i u vječnosti. Samo zato je Božić jedna od centralnih svetkovina 
Crkve. Samo u tom je smislu božična radost najpunija i najveća radost, 
što je čovjek može da na zemlji okusi. 

Ne, nema o tom nikakve sumnje. To je aksiom naše vjere. To je 
Crkva izrekla s toliko monumentalne jasnoće već u samu božičnom bogo¬ 
služju. Nije pastirsko Evanđelje ono oko kojega se kreće glavna božična 
slava. Oko njega se kreće tek priprosta radost djece i pažnja onih malih 
kojima je vjera i pobožnost još u povojima. Zrela vjera i prosvijetljena, 
duboka, nadahnuta pobožnost Crkve stavila je u glavnu, treću božičnu 
Misu početak Ivanova Evanđelja, u kojem je dostojanstveno i bez ko¬ 
prene izrečeno božanstvo onoga koji se na Božić rodio u Betlehemu: »U 
početku bijaše Riječ ... i Bog bijaše Riječ... I Riječ postade tijelom i 
prebiva među nama.... I vidjesmo slavu Njegovu, slavu Jedinca Očeva, 
puna milosti i istine.« 

Tu misao — misao da je Bog došao na svijet i objavio se narodima 
da ih spasi, — naglašuje sve u crkveno-liturgijskoj interpretaciji Božića. 
I Poslanica u glavnoj božičnoj Misi, iz pisma sv. Pavla Hebrejima, ta 
prava velepjesan Božjemu Sinu, koji je »baštinik svega«, »sjaj slave i 
lik bivstva« Očeva, Onaj, »što čisti od grijeha« i »sjedi ob desnu Veli¬ 
čanstvu na visini«. I čudna okolnost da Crkvi božično slavlje kulminira 
istom u Bogojavljenju. I crkveni božični himni, koji svi i počinju i do- 
činju božanskom slavom Kristovom. Krist što se rodio u Betlehemu, na¬ 
šoj je vjeri, kao i našem narodu, nadasve i prije svega Bog, »Božić«. 

Ne — nije značenje Božića u tome što je na svijet došao mudrac, 
pravednik, svetac, prorok, reformator, čudotvorac. Njegovo je značenje 
u tome što je na svijet došao Bog — Emanuel. I nije ono glavno i bitno 
što čovječanstvo vuče od Božića ni podizanje, afirmacija ljudskog dosto¬ 
janstva, ni moralni preporod, ni mir među narodima, ni blagoslov uma i 
kulture, ni propast barbarstva i ropstva, ni teoretski monoteizam. Ono 
glavno i bitno, to je vjera u Božanstvo Kristovo; to je osobni dolazak 
Božji na svijet; to je, ne naravno, nego vrhunaravno otkupljenje zemlje 
i čovječanstva, to je milosni izljev Božjega života u ljudske duše; to je 
pravo na Nebo, koje nam je donio Sin Božji svojim porodom i svojom 
žrtvom u tijelu. Na Božić je, vidljivo, unišao u svijet Bog — Otkupitelj. 

To je božična misao u svojoj najdubljoj biti. Misao koja je sadržaj 
svega kršćanstva. 

Nije kršćanstvo ni humanizam, ni racionalizam, ni panteizam. Nje¬ 
gova uloga nije iscrpljena time da bude razumni odgojitelj moralnih 
snaga koje se kriju u čovječjoj naravi. Njegovo otkupljenje nije samo- 
otkupljenje. Ni Krist nije »otkupitelj« kao čovjek; čovjek najveći i naj¬ 
mudriji između nas, u kojemu je evolucija ljudskog duha došla do vrhun¬ 
ca. Tko tako shvaća kršćanstvo, taj je — poganin. 

Kršćanstvo je sjedinjenje stvorenja sa Stvoriteljem; podignuće čo¬ 
vjeka do Boga; preporod ne iz čovjeka, nego iz Boga. Iz osobnog, svjes¬ 
nog i slobodnog Boga, koji živi, i misli, i hoće, i ljubi od vijeka. 

Taj je osobni Bog u Kristu, po otajstvu utjelovljenja, došao na svi¬ 
jet i rodio se od Marije Djevice, kao Bog-čovjek. Kao Bog-čovjek Krist je 
naš otkupitelj. 

Naš je odnos prema Bogu osobni odnos. I vrhunaravni, milosni od¬ 
nos. Bog je naš otac, a u Kristu i naš Brat i Spasitelj. K njemu valja 
osobno pristupiti. U njega valja vjerovati. Njemu se valja moliti. S njim 
se valja sjediniti. Svim onim sredstvima koja je On odredio. 

Naš Bog je došao na zemlju u prvoj božičnoj noći. On je opet otišao 
na Nebo da s njega vlada svojom providnošću. Ali on je, u Euharistij- 
skom čudu, i ostao među nama. Puna je zemlja veličanstva Božjega. I 
slave Božje. I milosti Božje. I jakosti Božje. I zakona Božjih. I sudova 
Božjih. I pune su ruke njegove nagrada. I u njegovoj je ruci za nas 
Nebo i život vječni. Prava i živa besmrtnost. 

Mi kršćani vjerujemo u kraljevstvo Božje na Nebu i na zemlji. U 
vrhunaravnu stvarnost. U živoga Boga što upravlja svijetom te sudi žive 
i mrtve. Što spasava, nagrađuje i kažnjava. 

A početak Božjega Kraljevstva, a Božji silazak na svijet, to je 
Božić. 

»I Riječ postade tijelom i prebiva među nama. I vidjesmo slavu 
Njegovu.« 

Dr INS 

ANĐEO VELIKOGA SAVJETA 


Božanski Dječak koji se na Božić rodio u Betlehemu te koji se i 
danas opet u njemu mistično rađa, u vjeri Crkve i u preporodu duša, 
ugledan je bio i pozdravljen od proroka (Iz. 9, 6) kao »Anđeo velikoga 
savjeta« ili, u drugoj verziji, kao »Divni, savjetnik, jaki Bog, otac budu¬ 
ćega vijeka, knez mira«. 

Dvije su stvari značajne u tom proroštvu. Dijete će biti Kralj-Bog. 
A taj će Kralj-Bog vladati sretnim i mironosnim naraštajem, kojega će 
on nadahnjivati čudesnim duhom svoje mudrosti. Mesija, Krist, bit će 
učitelj i Savjetnik svome narodp. 

On je to i postao! Nitko ne može izreći što je Krist svijetu. Koliko 
je ljude podigla njegova filozofija života! Koliko je srdaca utješila ideja 
njegova križa! Koliko li je svijet po Kristovoj ljubavi postao bogatiji do¬ 
brotom i srećom! Koliko se moralne snage izlilo kroz njegove sakramente 
u ljudske duše! Koliko je socijalnih zala izliječeno samo vjerom u Evan¬ 
đelje! Koliko je dobila kultura Kristovim univerzalizmom i principom 
bezuvjetne nadmoći duha nad materijom što ju je on propovijedao. Ne 
zna se broja životima koji su bili spašeni samo zato što su ljudi vjerovali 
u Krista. Stotinu ima naroda i jezika koji više ne bi ni postojali da Krist 
nije proglasio svoga zakona o bratstvu i ljubavi sviju. Svijet bi bez Kri¬ 
sta i danas stenjao pod tiranijom i prodavao ljude u roblje, a žene u ha¬ 
reme. Blud bi slavio orgije, a ratovi i krv bili bi jedini sadržaj povijesti, 
kao što su bili i u vrijeme prije njegova dolaska. 

Nitko ne može zanijekati da je Krist svojim porodom, naukom i 
smrću, svojim »velikim savjetom« čovječanstvu povukao međašnu crtu 
između dva vremena, od kojih je ovo iza njega neprispodobivo bolje i 
ljepše od onoga pred njim. Preokret koji je on izazvao utisnuo je svoj 
pečat svemu ljudskom životu. Kristom je i njegovim nastupom stigmati¬ 
zirano sve ono što je na zemlji plemenito i veliko. 19 najljepših i naj- 
punijih stoljeća ljudske historije po njemu se zove »kršćanskom erom« 
i od njega živi. I sve što je i danas u čovječanstvu najpozitivnije na njega 
se vraća; u njemu ima svoj izvor i svoju idejnu inspiraciju. 

Evanđelje nije velika knjiga, ali u njoj je više mudrosti nego u svim 
bibliotekama svijeta. U njoj nisu samo riječi mudrosti, u njoj je princip 
mudrosti. Jedini pravi i veliki pogled na svijet kriju u sebi njegove stra¬ 
nice. 

I ako neko vrijeme hoće da bude veliko, valja mu se vratiti na 
Evanđelje; ono mora potražiti savjeta kod Anđela velikog savjeta, što se 

rodio u Betlehemu, u štalici. I ako kojem naraštaju treba lijeka, samo 
ga kod njega može naći. 

Naše je vrijeme takvo. Htjelo bi da bude veliko, a maleno je, palo 
je u najvažnijim stvarima natrag u barbarstvo predkršćanske epohe. Ono 
je bolesno. Sva su njegova tradicionalna dobra u krizi. Moral, pravo, hu¬ 
manost, mir, sloboda, socijalna pravda, kulturni univerzalizam. Narodi 
su izgubili vitalnost i redom se počeli degenerirati i izumirati. Kultura je 
pala žrtvom tehnici. Opet su počeli da vladaju sila i mač. Materijalizam 
je opet čovjeka ponizio do životinje. 

Put kojim smo okrenuli nije dobar. Svi traže drugi. A nije ga lako 
naći. Napose je teško naći onaj pravi. On je samo jedan između stotinu 
i tisuću. 

Treba li da ga nađemo? Ne! Treba samo da mu se vratimo. Anđeo 
velikoga savjeta jedan je i vječan. I veliki je njegov savjet samo jedan. 
On je u knjizi života, što ju je jedanput zauvijek otpečatio Bog — u prvoj 
božičnoj noći, u kojoj se rodio Krist. 

Na Božić su pukli na njoj pečati. Onda kad se otvorilo nebo i kad 
je Bog sašao na svijet. Kad je bila donesena ljudima poruka o »slavi 
Bogu na visini i o miru ljudima na zemlji«. 

Božični je »veliki savjet« — orijentacija na Bogu i na vječnosti. 
Ljudi treba da budu djeca Božja, da žive za vječne ideale i da vjeruju u 
otkupljenje. Plod će onda biti mir, ljubav i sreća. Na zemlji i u nebu. 
Ljudi će onda biti, i u siromaštvu, i u križevima, dobri, radosni i vedri. 

Životni uzorci koje Anđeo velikoga savjeta stavlja pred sve, pa i pred 
naš naraštaj, stoje ili kleče oko Isusove kolijevke. Otac i mati, Marija 
i Josip: pobožni, blagi, neslomljeni od životnih križeva, s očima uprtima 
u dijete. Pastiri, predstavnici maloga svijeta: priprosti, zadovoljni, vedri, 
bez zlobe, željni Boga, čiste i iznutra bogate duše. Mudraci, knezovi, inte¬ 
ligentni, gospoda: plemenita, ponizna, u službi istine, spremna da uvijek 
dadu zlato i pomasti u zamjenu za blago istine i pravde. Nad takvim 
svijetom otvara se nebo; on nalazi smisao životu i sreću što ne umire. 
Sreću sinovstva Božjega, otkupljenoga, preobraženoga čovještva, vanj¬ 
skoga i unutrašnjeg mira, vječnih nada. U njemu je Krist, Spasitelj i 
Savjetnik. 

I hrvatski narod treba mudrosti i savjeta. 

Nije bez posebna značenja što u taj čas pred nama stoji Božično 
Otajstvo. Božični, božanski Anđeo velikoga savjeta pokazat će nam put. 

Put je to pastira i mudraca, put Marije i Josipa. Po vjeri u Boga, 
po preporodu duša, po službi pravdi, postat ćemo sretni. 

Pođimo stoga danas svi k Betlehemu, po blagoslov Anđela velikoga 
savjeta! »Transeamus usque Betlehem!« 

č. č. 


I 

TRAGOM BOŽIČNIH OTAJSTAVA 


Naš narod duboko proživljava božične blagdane. To dokazuju prekrasni 
božični običaji, koji na jednostavan, ali proživljen način dočaravaju bogat¬ 
stvo narodne duše koja se srela s otajstvima. Dokaz su tome i divne naše 
božične pjesme, koje, čini se, i nemaju premca kod drugih naroda. Njihova 
dogmatska ozbiljnost te jednostavnost i izvorna melodija osvajaju duše. Obi¬ 
čaj, koji je u svijet uveo sv. Franjo Asiški, da otajstva božične noći doži- 
vljujemo uz izrađene jaslice, naš narod osobito voli i mi se svećenici koji put 
upravo divimo s koliko je brige i uspjeha izgrađen obiteljski Betlehem. 

No uza sva ta hvalevrijedna nastojanja i prednosti u opasnosti smo da 
nam Božić ostane na površini. Stisak ruke uz čestitku, bolje spremljen stol, 
te radost u obiteljskom krugu premalo je da kršćanski doživimo Božić. On 
ne bi smio biti samo lijepa idila u ugodnom obiteljskom ozračju, kad nas 
božična otajstva zovu dalje. U ovih nekoliko redaka željeli bismo zajedno 
poći tragom božičnih otajstava, vođeni bogoslužjem velike Mise. 

Božić — blagdan objave 

Velebni misterij naše vjere naviješta nam sv. Pavao u pismu Hebrejima, 
gdje nam govori kako je Bog nekoć na razne načine govorio svome narodu 
i kako je u ovo posljednje vrijeme progovorio po svome Sinu, kojeg je po¬ 
stavio za baštinika svega, a po njemu je i svijet stvorio. On sjedi s desne 
strane Svevišnjega, jer je odsjev njegove slave i slika njegova bitka. Sve će 
stvari ostarjeti kao haljine i promijenit će se kao plašt, a on će ostati isti 
i godina njegovih neće nestati (H 1,1 ...). Kao da nas danas Crkva želi pn 
odlomku ovoga pisma upozoriti: Ljudi, braćo! Bog je progovorio po svom. 
Sinu. Evo Božića, blagdana Božje OBJAVE. 

I Evanđelje koje čitamo na Božić jest veličajna pjesma otajstvu OBJA¬ 
VE: »Na početku je bila Riječ, i Riječ je bila u Bogu, i sama Riječ jest Bog- 
Sve je po njoj postalo ... U njoj je bio život...« I ta »Riječ je postala TI¬ 
JELO, i stanovala je među nama«. I Ivan tvrdi da je vidio skupa s drugim: 
apostolima slavu Riječi, slavu kao jedinorođenoga od Oca, koji je pun milo¬ 
sti i istine (Iv 1,1...). 

Pođimo tragom otajstva da u punini doživimo božičnu tajnu. Trostruka 
je to tajna, kao što je i trostruko rođenje koje danas slavimo. Rođenje Riječi 
od Oca prije svih vjekova; rođenje u vremenu od Marije Djevice i miiosno 
rođenje Riječi u nama. 

Rođen od Oca prije svih vjekova 

štogod mi ljudi mislili, ne možemo se otresti ljudskih okvira, u koje 
moramo smjestiti svaku svoju misao. Tu su okviri trajanja i prostora, pa 
i sama se misao probija naprijed poduprta djelomično vlastitim opažanjem, 
djelomično znanjem od drugih i zaključivanjem. Pri svemu tome danomice 
se mora obnavljati, ne želimo li gotovo sve zaboraviti. Zašto sve to spome¬ 
nuh? Zato da sebi dozovemo u svijest da je naše znanje omeđeno, nesigurno, 
da neprestano moramo ispravljati svoje sudove i popunjavati i skrivati nedo¬ 
statke. Ako je tako u stvarima koje su nam na dohvatu, kako će tek biti u 
stvarima koje su iznad nas? šta mi znamo o podsvjesnom svijetu životinja? 
Sve smo njihove navike, kretnje i svu zakonitost i prilagodljivost pokrili 
riječju »nagon«, a da pritom nismo ništa temeljito razjasnili. 

šta znamo o duhovnom svijetu vlastite svijesti i mišljenja, iako smo 
sami posjednici tih bogatstava? šta znamo o ljudskoj duši, iako nam se 
njeni duhovni čini upravo opipljivo nameću? A šta, najzad, znamo o onome 
koji je PRVI DUH, Duh bez primjese materije, i Duh koji nikad nije bio 
ovisan ni od kakvih uzroka? O tom Duhu, za kojega znamo da je prauzrolc 
svega što je nastalo, mi smrtnici gotovo ništa ne znamo osim toga da jest 
i da je na sasvim drugi način nego mi. Filozofi su se naprezali da dokuče 
kakav mora biti taj um koji je sazdao zakone svijeta, kakva ima biti snaga 
koja je sazdala i drži svemir, jer je očito da sam sebi nije dostatan. O osob¬ 
nom pak životu toga Velikog Duha tko je od ljudi ikada sanjao? 

No zbilo se nešto značajno u povijesti čovjeka. Veliki se Duh počeo 
objavljivati čovjeku; govorio je s njim i čovjek se osjećao neizmjerno po¬ 
čašćen. Ideja o tom velikom Duhu doživljavala je svoj razvoj i pročišćavanje. 
U Izabranom narodu, pod utjecajem Objave, taj se pojam digao do zamjerne 
visine i čistoće: »Jahve, Bog, Onaj koji jest. Stvoritelj, Gospodar.« I izabrani 
je narod živio kao narod toga velikog Boga. Očekivao je, dapače, da će sam 
Bog doći da ga spasi od njegovih prestupaka. Tako su govorili proroci. Oni 
su prorekli mjesto gdje će se roditi, vrijeme njegova rođenja, njegovu majku 
i lozu iz koje će poteći, i svi su očekivali velik događaj kad će sam Bog doći 
da nas spasi. 

I došlo je Betlehemsko Dijete, a kao odrastao čovjek Isus je kasnije 
poduzeo velik posao da nama ljudima otkrije Boga. Govorio je zanosno o 
svom Ocu i malo-pomalo ljudi su vidjeli da govori o Bogu. Zaprepaštenje 
nije izostalo. Kod Židova, gdje je ideja o jedinome Bogu bila tako čista, taj 
novi prorok iz Galileje govori da on ima Oca na nebesima, štoviše, on se 
neupadljivo, nenametljivo, trijezno, s dokazima, no oprezno, da ne izazove 
preuranjenu zabunu, izjednačuje s Ocem. Još više: u prepirci s farizejima 
°n se sasvim prisebno odlučuje da izjavi: »Prije nego je Abraham bio, JA 
JESAM!« Eto, prisvaja sebi ime koje se upotrebljava isključivo za Boga. 
Prisutni su ga zbog toga htjeli kamenovati. Zato je, konačno, i bio prikovan 
nz križ »jer se izdao za Sina Božjega«. 

Bog se nama ljudima objavio po Isusu Kristu kao OTAC. No nas ljude 
ne može zanimati u kojem je smislu Bog Otac. Ljudska su nam očinstva 
Poznata. Ali u čem je Božje očinstvo? Ta Bog je samo jedan i ostaje jedan. 

Bog je čist duh, i očinstvo koje je po Sinu objavio dovodi nas nemi¬ 
novno do ovisnosti Sina od Oca po rađanju uz potpuno i nerazdjeljivo zajed- 

ništvo naravi. Jedna narav, trojstvo u osobnosti. Otac je vječan — i Sin će 
biti vječan. Otac je Duh — i Sin je Duh. Otac je UM. Sin će biti RIJEČ. Otac 
je sama moć i volja — Sin je Očeva moć i snaga »po kojemu je i svijet stvo¬ 
rio«. »Riječ«, to je ime Sina, jer ako duh može biti plodan, on može roditi 
samo MISAO. »Riječ«, zove je sv. Ivan, i veli da je ta Riječ bila na početku, 
dakle prije vremena, i mi u vjerovanju ispovijedamo »rođen od Oca prije 
svih vjekova«. Zašto je Bog stupio u dijalog s ljudima i zašto im se obja¬ 
vljuje? Vjerovanje veli »da je radi nas ljudi i radi našega spasenja sišao s 
nebesa i utjelovio se po Duhu Svetomu od Marije Djevice i postao čovje¬ 
kom«. Eto otajstva! »Bog je tako ljubio svijet.« To je prva misao našega 
božičnog slavlja. Vječno rođenje Riječi od Oca. Preostaje nam samo da sto¬ 
jimo pred tim otajstvom puni zahvale, jer nas je Bog ljubio, dok smo bili 
po zlim djelima daleko od njega i nije mu bilo dosta da nam se samo preko 
drugih objavljuje, nego se objavio sam po vlastitom sinu, koji se utjelovio. 

Rođen u vremenu od Djevice 

»Kad dođe punina vremena, posla Bog Sina svoga, rođena od žene, pod¬ 
ložna zakonu, da otkupi podložnike zakona, da primimo posinaštvo« (Gal. 
4,4). čini se da je na apostole, koji su tri godine živjeli s Kristom, taj miste¬ 
rij duboko djelovao. Oni, jednostavno, više nisu mogli ne računati na nj. Oni 
su se osjećali obvezanima da svima jave tajnu, koja je oduvijek sakrivena 
u Bogu. Mi smo vidjeli njegovu slavu kao slavu Očeva jedinorođenca, puna 
milosti i istine. 

Taj jedinstveni dolazak i boravak među ljudima ostao je sakriven ma¬ 
sama. Nije bilo svima dano da znaju tajne kraljevstva Božjega, ali jedno se 
nikako ne može poreći, a to je da je u Kristovoj duši ključala ljubav prema 
čovjeku, i da je u svom tijelu, koje je u vremenu uzeo, radio po Očevim na¬ 
lozima do kraja, do križa, da primimo posinaštvo. Ta je ideja začarala prve 
Kristove sljedbenike, i oni su, ne mareći više za ovaj svijet, čekali drugi do¬ 
lazak Kristov, dan kad će se objaviti pred svima dokumenat naše pripad¬ 
nosti Nebu. Rodio se od Djevice. Josip je tek poočim i veo koji pred očima 
nepozvana svijeta skriva najveću tajnu zemlje. Bože moj, kakvo odlikovanje 
je primila ova Žena. Ona je to vidjela pri navještenju, kad je u proročkom 
zanosu zapjevala pred Elizabetom: »Blaženom će me nazivati svi naraštaji!« 

Doista, to je bio pravi Božić, dan kad je Riječ uzela smrtno tijelo i na¬ 
stanila se među nama. To je bio i dan objave, ne više one na brdu Horebu, 
uz gromove i oblake, nego blaga vijest uz pjesmu anđela, koji su slavili Boga 
i naviještali mir među ljudima. To je bila objava koju bi moralo primiti 
svako pošteno srce, jer je Bog ispunio svoja obećanja i dolazi među nas kao 
jedan od nas, istim putem, po majci, šta bi nam imala i danas drugo reći 
betlehemska štalica, nego da je Bog odsada blizu, da nas zove i ljubi? 

Još jedno rođenje 

To tajnovito rođenje u vremenu i ta objava koja je započela u Betle¬ 
hemu a završila na gori uznesenja treba da nas vodi k trećem slavlju koje 
nam Crkva na Božić doziva u pamet. Ne samo da slavimo vječno rođenje 
Riječi od Oca; ne samo da slavimo rođenje Riječi od Marije Djevice u vre- 

nienu; već nas Crkva po Božiću želi spremiti i na treće rođenje Riječi. Riječ 
se, naime, ima u nama roditi po milosti. To je rođenje od sudbonosne važ¬ 
nosti. Zato slavimo prvo i drugo da doživimo treće. Bez toga trećeg ne bi 
nam koristilo što znamo za prvo i za drugo. Bog, naime, koji nas je pozvao 
za svoj stol, u svoju Božansku Obitelj, zna da nam je za veliku večeru po¬ 
trebno dostojno ruho i da bez toga ruha nema pristupa. I kako nas je po 
krvi svoga Sina posinio, tako nas želi po njegovoj milosti oprati, opremiti, 
obući za veliki dan. 

Nije ovdje čas da tragamo za tom velikom tajnom milosti, no jedno ne 
smijemo mimoići: milost je dar i taj je dar veći od svih darova i on je za 
našu dušu nešto po čemu se mi možemo i smijemo pojaviti pred Ocem. Tu 
svoju milost on daje kao novu narav, kao novo počelo djelovanja po kojemu 
naša djela, učinjena u vremenu, imaju vječnu vrijednost, božansku. I sve to 
nije mu dosta. On nas danomice pohađa svojim svjetlom i svojim potica¬ 
jima, da se okoristimo darovima bez kojih nema ulaska u Božje kraljevstvo. 

Sve to doziva nam u svijest veliki dan i ovogodišnjeg Božića, koji ne bi 
smio biti dan praznog i pustog veselja, nego dan radosti, obnove i slave, jer 
se nebo spustilo na zemlju da nam se objavi i privine nas k sebi, jer se »ob¬ 
javila milost Boga našega Spasitelja svim ljudima, učeći nas da se odrek¬ 
nemo bezbožnosti i svjetovnih želja te da živimo na ovome svijetu trijezno 
i pravedno i pobožno, i da čekamo blaženu nadu i slavni dolazak velikog 
Boga i Spasitelja našega Isusa Krista. On sebe dade za nas, da nas otkupi 
od našeg bezakonja i da sebi očisti izabrani narod« (Tit 2,11). 

FRANJO ŠIPUŠIČ Dl 

$OJiiĆnL heflh&n 

Divno su svijetlile svjećice 
na boru 

u božičnim noćima, 
a odsjev njihov 
drhtao 

u našim očima. 

Bar načas 
sve je bilo dobro 
u nama: 
svjetlo je palila 
MAMA! 

Netko je plamen dalje nosio, 
drugi brzo ugasio. 

A ja 

još uvijek osjećam svjetlo 
u svojim očima 

u dugim, teškim noćima, 
to dobro 

što svijetli u nama, 
i što ga je upalila 
MAMA! 

Još uvijek osluškujem 
raskošne radosti 
i njihova sjećanja čista. 

U svakoj božičnoj svijeći 
vraća se u spomenicu 
ista. 

Davno je zamro osmijeh 
na mojim usnama, 
ni suza nema 
u mojoj duši, 
gdje vječno klije 
nježnost pjesama. 

Samoća me danas grije. 

I dok polazim putem Došašća 
da sakupim ljubav darivanja 
ovako sama, 
sama, 

vidim božićno drvce iz djetinjstva 

i topli plamen 

što ga je tako divno znala 

upaliti 

MAMA! 

MIRA PREISLER 

LJEPOTA U KRŠĆANSTVU 


Božična ljepota karakteristična je za shvaćanje ljepote u kršćan¬ 
stvu; jednako kao što je i božična radost karakteristična za pojam 
kršćanske radosti. 

Nitko ne može kazati da božične radosti nisu prave radosti. Da ne 
pune srca utjehom, da ne rađaju u duši osjećajem zadovoljstva i bla¬ 
ženstva. Treba samo pogledati u oči djeci pred jaslicama pa da čovjek 
vidi kako im je srce puno veselja. A tko će reći da i odrasle ne privlači 
božićno veselje kao magnet? U svakom je srcu na Božić komadić neba; 
sve je oko nas taj dan preporođeno i veselo. Na selu, gdje se seljaci grle 
pred crkvom i pjevaju iza glasa »U se vr’jeme godišta«, isto tako kao 
u gradu, gdje na Božić dođu u crkvu i ljudi koji inače nikad u nju ne 
zavire — samo da čuju makar jednu božičnu melodiju. 

Sigurno je božična radost prava radost. Nitko to ne može zanije¬ 
kati. I zato intenzivna radost. A ipak, kako ta radost ima svoju sasvim 
drukčiju boju od radosti kako je shvaća bezvjerski svijet! Ona je očito 
puno viša; u njoj kao da je sve nekako eterično, nježno, nadosjetno. 
Nije ni ona, sigurno, čisto duhovna. Mnogo je u njoj i fizičkih, tjelesnih 
elemenata. Božića u pučkoj duši nema bez svijeta, bez snijega, bez pje¬ 
sme, bez boljega stola, bez poezije zelene pšenice, badnjaka, slame i 
kićenog božičnog drvca. Ti mali, dragi običaji srasli su se s Božićem; 
oni su njegov darak našim očima i ušima, našim ustima i mašti. Ali opet; 
sasvim je očito da je to fizičko veselje u božičnoj radosti oduhovljeno, 
uzvišeno, prodahnuto jednim plemenitim, nadzemaljskim motivom: mi¬ 
šlju na Boga — Spasitelja, koji se svijetu objavio u dragom i lijepom 
liku Djeteta. Sve te radosti nose na sebi biljeg duha i onoga što je u 
čovjeku više i otmjenije. Sve su one čiste i razumne. To je sasvim drugo 
veselje nego veselje u krčmi ili radost »veselih žena windsorskih«. Tko 
kršćanski slavi Božić, nikad ga neće slaviti raspuštenim hihotom, pijan¬ 
kom i bakanalijama. 

Slično je i s kršćanskom ljepotom. I nju možemo najbolje ilustri¬ 
rati na ljepoti Božića. Sve što se odnosi na Božić lijepo je. Inače nam 
se ne bi sviđalo i ne bi nas tako općenito privlačilo. Božične pjesme zato 
rado slušamo jer su melodiozne i nježne. Jaslicama se veselimo zato 
jer u njima vidimo sklad, dražest i ljepotu. Betlehem nam je zato drag 
Jer s njim spajamo prisutnost sjajnih božičnih anđela, drage Gospe i 
tijepog Božanskog Djetića na slamici. 

Svete osobe iz jaslica ne možemo uopće drukčije ni zamisliti nego 
■ k^o lijepe. 

I jesu lijepe. Bile su to, nema sumnje, i u stvarnosti; ljepota je 
pripadala, kao integralni elemenat, k pojmu njihova visokog odabranja. 
A uvijek su to i u kršćanskoj umjetnosti i u predodžbama vjernih duša. 
Mali Isus bio je vječno umjetničko nadahnuće najvećim umjetnicima; 
a Madona je kršćanstvu sinonim za najvišu ljepotu što je ono poznaje 
u krugu stvorenja. 

No opet je ta božična ljepota nešto posve zasebno; ona je vezana 
na stalne zakone. 

Reflektirajmo malo, pa ćemo odmah opaziti da ti zakoni nisu ništa 
drugo, nego zahtjev da ljepota bude čista i dobra. S grozom bi ljudi — 
kršćani odvratili glavu ikad bi im netko stavio u jaslice sliku kakve mon¬ 
dene žene, koju slavi svijet kao ljepoticu, ili glavu s izrazom glumice. 
Odmah bi se u nama naše kršćansko čuvstvo pobunilo protiv takva shva¬ 
ćanja ljepote. Mi bismo to označili kao profanaciju kršćanske umjet- 
nosti. 

Lik Madone mora bezuvjetno biti plemenit i čedan; s njega mora 
odsijevati čistoća i oduhovijena dražest; kroza nj moramo nazrijevati 
dobru dušu. U očima, u pojavi, u držanju, u nošnji mora se očitovati 
prevlast duha nad tijelom. Duhovnost je forma te kršćanske ljepote; 
dobrota i krepost njezina su duša. S Isusom u jaslicama isto je tako. 
I njegovo je tijelo lijepo, i njegovo lice. Pa ipak, nije sklad ono što nas 
neodoljivo privlači k tome Djetetu. Da je mjesto njega drugo dijete, 
i najljepše, ali sa zlobom u očima ili s gestom prijetnje ili mržnje u 
držanju, ne bismo ga mogli pogledati s punom dopadnošću. Zadivili 
bismo se možda pravilnošću njegovih crta i elegancijom njegovih udova, 
ali ne bismo mogli u njemu savršeno uživati. Nešto bi nas odbijalo od 
njega. A ovako, kad je njegova ljepota prodahnuta blagošću, kad čitavo 
njegovo biće odiše nevinošću, On nas neodoljivo privlači. Ne kao lijepo 
dijete nego kao lijepo i dobro Dijete, kao Mali Isus. Na njegovoj nas 
pojavi ništa ne odbija, a sve nas veseli i zanosi. 

Ti kriteriji, ta mjerila božične ljepote mjerodavna su i za kršćan¬ 
sku ljepotu i umjetnost uopće. 

Za razliku od modernog shvaćanja ljepote i umjetnosti, koje posve 
apstrahira od moralnosti predmeta, postavlja kršćanstvo kao preduvjet 
ljepoti da joj je predmet dobar, odnosno da joj je ideja dobra. Nedo¬ 
staje li to, može se govoriti o ljepoti oblika, o preciznosti izrad.be, o 
snazi koncepcije i kompozicije, o tjelesnoj ljepoti, ali ne može o ljepoti 
u potpunom i savršenom smislu, ukoliko je ona predmet naše pune 
dopadnosti i mirovanja u objektu. 

To vrijedi za svaku ljepotu ukoliko se ona, makar i indirektno do¬ 
tiče moralnog područja, područja dobrote; ukoliko je ona u vezi s ljud¬ 
skim činima. A direktno i neposredno valja primijeniti taj kriterij na 
ljudsku ljepotu, bilo u naravi, bilo u umjetničkom djelu. Čovjek je samo 
onda savršeno i istinski lijep ako je u svojoj ljepoti dobar ili ako je kao 
takav prikazan. 

Lako je to shvatiti sa stanovišta kršćanske ideje o životu. U čovjeku 
se ne da i ne može odijeliti tijelo od duše. A duša je čovječja forma; 

glavno i bitno u čovjeku. Ako ona nije lijepa i u skladu sa zakonima 
svoga bivovanja, odmah je cjelina pokvarena. Čovjek kao takav nije 
savršen, on se ne sviđa; on nije potpuno lijep. A tijelo, ako je u formi 
koja protuslovi zakonima duha, odmah u sebi nosi notu disharmonije; 
nešto mu nedostaje: ono nije u pravom smislu lijepo. 

Eto zašto za nas kršćane nećudoredne slike nisu lijepe. Ni nuditeti, 
ni »akti«. Tu su pred nama lijepa tjelesa, ali ona nam zbunjuju dušu i 
unose u nju disakord. Ona su dana u postavi koja vrijeđa ćudoredne 
zakone pa stoga ne djeluju uistinu lijepo i estetski na čovjeka kao čo¬ 
vjeka. A eto, i zašto nama nije lijepa žena, koja ima skladne i elegantne 
oblike, ali se drži raspušteno ili joj iz očiju i držanja viri strast. Njoj za 
ljepotu nedostaju duša i plemenitost. Ona možda izaziva strast, ali viši 
čovjek u njoj ne uživa. Pred njom nitko neće skinuti kape. 

Prava ljepota je uvijek i duhovna ljepota. Zato je nama lijep Božić. 
Zato su nama lijepi Isus i Madona! 

Dr INS 

HVALA MU ŠTO JE K NAMA DOŠAO ... 



Vama, koji se jednako nadate 

Vama, koji jednako uzvraćate 

Vama, koji Isusa poštivate, 
koji Isusa ljubite, koji se 
njegovu rođenju radujete, 
koji njegov dolazak slavite 


— SRETAN BOŽIĆ! 

— SRETAN BOŽIĆ! 


— SRETAN BOŽIĆ! 

IVON ĆUK 


Dragi čitatelji, 

Da saberem dah vaših grudi, nastao bi tornado koji bi izbrisao ne¬ 
vjeru i pakost. 

Da priberem kucaj vaših srdaca, dobio bih snagu kojom se razbija 
i mrvi jezgra opačine. 

Da skupim bljesak vaših zjena u ovoj božičnoj noći, nastala bi svjet¬ 
lost slična onoj iznad Betlehema. 

0 draga noći, o sveta božična noći, koja puniš dušu nježnošću, razum 
svjetlom, srce ljupkošću i miljem! Pozdravljamo te, jer nam zaokupljaš 
dušu najvećim događajem na zemlji, obnavljaš spomen rođenja Božjega 
Sina, našega Otkupitelja, Učitelja, Spasitelja! 

Anđeli neba, posudite nam svoje harfe; sunce naše, daj nam svoju 
toplinu; mora naše zemlje, dajte nam svoj šum; ptice naših šuma, ustu¬ 
pite nam svoj milopoj; uranite, proljeća, sa svojim mirisom i cvatom; 
srca ljudska, dajte nam sve svoje čiste ljubavi, da dostojno pozdravimo 
najvećeg i najmilijeg gosta: Isusa, Sina Božjega, dijete Marijino, našega 
ljubljenoga Spasitelja! 

Isuse, veliki Bože i malo dražesno dijete na krilu prečiste Majke, 
mi Te pozdravljamo, mi Te veličamo, mi Ti se klanjamo. Ti si nam Gos¬ 
podin — primi našu podložnost! Ti si sam Svevišnji — primi naš po¬ 
klon! 

Mi ne znamo što su Te molili pastiri. Ali Ti si, obasjavši noć nebe¬ 
skim svjetlom, zasvijetlio njihova srca i staze koje vode k Tebi. O Isuse, 
rasvijetli naše duše, obasjaj putove do Tebe, jer mnogi od naše braće 
tumaraju po bespućima. Isuse, Ti si pastire ispunio radošću blaženog 
života. Vrati radost u srca prožeta tugom i nadu u duše slomljene bez¬ 
nađem. Tvoji su anđeli pjevali pjesmu mira iznad betlehemskih polja. 
Kralju mira, unesi mir neba i kraljevstvo ljubavi u naš svijet prepun 
nemira! Prosvijetli nepoučene, izmiri posvađene, sjedini rastavljene, pri¬ 
kupi raspršene, da uz Tvoje jaslice, pod zajedničkim borom osjete svetu 
radost Tvoje blizine i miline. 

Hvala Ti, Isuse, što si se rodio! Hvala Ti što si k nama došao! 



RADUJTE SE NARODI 

Radujte se narodi, kad čujete glas. 

Da se Isus porodi u blaženi čas. 

Svaki narod čuj, čuj, i k Betlehemu pristupljuj! 

Vidi Božje otajstvo u podrtoj štalici 
I tko trpi uboštvo na toj tvrdoj slamici. 

To Otajstvo čuj, čuj, i k jaslicam pristupljuj! 

Raduje se Marija s Josipom gledeći. 

Anđeo pjeva »Gloria«, po zraku leteći, 

I ti svijete čitavi. Spasitelja pozdravi! 

Pođi i ti, narode, k betlehemskom dvoru, 
Pridruži se, klanjajuć, anđeoskom koru. 

Lijepe dare daj, daj, pa mu lijepo zapjevaj! 


Vama, koji jednako mislite 
Vama, koji isto želite 


— SRETAN BOŽIĆ! 

— SRETAN BOŽIĆ! 



Zdravo, mali Isuse, koji sad nas pohodi! 

Tebe sav puk uznosi, nas u slavu vodi Ti! 

Sveto Tvoje rođenje bilo svim na spasenje! 

BOŽIČNA NARODNA PJESMA 

BOŽIČNE PJESME 


Ništa ne daje Božiću toliko čara kao njegove pjesme. Više i od 
božičnih običaja, više i od zimskoga ugođaja, više i od pobožne idilič- 
nosti jaslica i »betlehema« unose one u kršćanska srca ono nešto drago 
i sretno, ono nešto »božično«, što svi osjećamo, i ako toga ne bismo znali 
reći ni definirati. 

Prigovaraju koješta tim božičnim pjesmama, njihovu sadržaju i na¬ 
pjevu. I sentimentalnost, i običnost motiva, i liturgijsko-religioznu površ¬ 
nost, i pučki ukus. Ali badava — bez njih nema Božića. Njih svi vole: i 
inteligencija, i puk, i djeca. Samo zbog njih dođe u božične dane u 
crkvu bezbroj ljudi, koji inače ne bi došli. Te su božične pjesme jedino 
što je od pučke crkvene glazbe izišlo i u život; što se, u božično vrijeme, 
rado pjeva i u obiteljima, i po kućama, i u društvu. 

Te su pjesme pogodile »žicu«. One su takle u nešto u ljudskom 
srcu, što na njih instinktivno reagira. 

I nigdje još te pjesme nisu pobudile kakvih profanih učinaka. Nji¬ 
hov efekt nije ni sjetilnost ni raspojasana, obijesna radost, što uzbuđuje 
strasti. U tu svrhu nitko ne pjeva božičnih pjesama, osim, valjda, pija¬ 
naca. Božična pjesma uvijek smiruje; u njoj se traži vedrina, nježna, 
tiha radost srca, blagost, poezija, priprosti, dobroćudni, djetinjski tonovi 
života. 

Božične pjesme.^ Kroz njih je progovorio pučkim ustima onaj 
autentični smisao Božića. Njih su ispjevale kršćanske duše. U njih je izlio 
srce puk, koji vjeruje. I dobro je on — koji put i da se začudiš, dobro, 
— shvatio u njima ideju božičnog otajstva. Božična je misao u njima 
oživjela; Božić se na neki način u njima personificirao. A što ih ljudi 
vole, to je samo znak kako je božično otajstvo lijepo i kako su ljudi u 
njemu našli dio sebe; nešto što treba ljudskoj duši i za čim ona čezne. 

U božičnim je pjesmama Božić; u njima je kršćanstvo. 

Božić nije hrana ni piće, nego Bog, što je došao na zemlju. Kršćan¬ 
stvo je vjera otkupljenja. A male su duše, koje su prvi put zapjevale 
božične pjesme, uvijek željne Boga. Njih tišti grijeh. One osjećaju iza- 
gnanstvo zemlje i teret života. I Bog je njima drag. One se od svega 
srca raduju njegovu dolasku u blagom liku djeteta. One vole to »nebesko 
djetešce«. Toga »željnog sviju spasitelja«. Sve su ga božične pjesme pune. 
Isusa, Boga i njegova božanskog otkupljenja. »U jaslice priđe roditi se 
Bog, koji s neba siđe radi puka svog«. »On naš Spasitelj i Otkupitelj«. 
»Ljubav Božja smilova se, put čovječju primi na se; da od grješna jada 

svijet oslobodi.« I nijedna duša dobre volje »neka gr'jeha već ne kuša, 
nego hvali, diči Boga, što je pošlo Sinka svoga«. Kršćanske se duše 
Isusu s Marijom »dostojno klanjaju« i mole ga: »Porod tvoj da bude 
spasom za sve ljude, veliki Bože naš!« Mi, mali stvorovi, hitimo k štali, 
da Isusa zagrlimo »ljubavlju žarkom«. I da mu kažemo: »Tvoje sveto 
rođenje bilo svim na spasenje!« 

Bog je lijep. I Sin je njegov, što se na Božić rodio, lijep. I sve je 
oko njega lijepo i milo. Zato je Božić poezija i ljepota. I kršćanstvo je 
poezija i ljepota, iako nije samo poezija i ljepota. Za ljepotu je čovjek 
stvoren — za vječnu ljepotu. A božične su pjesme pune te ljepote i 
poezije. Pune »divne svjetlosti«, pune »milozvučna glasa«, pune »onih 
sunčanih stran’«, pune slamice i štalice, pune pastira i anđela, pune 
uspavanki malom Isusu, pune golubova i ružica, pune ponoćne mjese¬ 
čine i tišine, pune »čudnog svijetla« i sunca što je granulo. 

I dijete je usred Božića. Malo dijete. A ono je čovjek. Najprirodniji, 
ali i najbolji čovjek. Čovjek u nevinosti i čistoći. Ali zato veseo, nasmijan 
i bezbrižan. Čovjek pod Božjom zaštitom, u obitelji, usred ljudi, skroman 
i jednostavan. Bog voli ljude, djecu i prirodu. I kršćanstvo ih voli. Ljude 
bez oholosti i zlobe, čiste i pravedne. Prirodu punu Boga. I mi ih svi vo¬ 
limo. Zato i jesu naše božične pjesme pune »Djeve čiste, nevine«, i pune 
»mladoga Kralja«, i pune »Djetešca«, i pune »Majke Djeve Marije«, i pu¬ 
ne »hitrih stada«, i pune »pelenica i živinica«, i pune janjadi, i pune 
»mirnog, slatkog sna«, i pune majčina »milopoja« i svetoga materinstva: 
»Njeg’ goji i doji, uspavkuje i njeguje«. 

I pun je kršćanski Božić radosti. Zato jer je Bog, koji se na Božić 
rodio, Bog mira i sreće. On donosi mir i sreću. Malu sreću zadovoljna 
srca, i veliku sreću, gore u nebu, iz kojega su došli božični anđeli. Zato 
se mi veselimo i pjevamo na Božić. »Mir se svijetu naviješta« na Božić. 
»Raduju se narodi«. Sve mu pjeva: »Malenomu, kralju danas rođeno¬ 
me«. I sve je sretno. U Bogu sretno i u njegovoj hvali: »Budi tebi hvala, 
dika, od nas sviju prevelika!« »Na tom mladom ljetu veselimo se; mla¬ 
doga Kralja mi molimo«. »Tužni mrak je prošao; sunce, Isus došao«. 

Božične pjesme. Pjevajmo ih, pa ćemo lijepo proslaviti Božić. Pa 
ćemo vidjeti da se kao kršćani moramo radovati otkupljenju, ali u duhu 
pravednosti, poezije, čistoće i veselja! 

I. 

DOŠAO JE 


»Došao je uzdisani 
I od Boga odabrani 
Željni sviju Spasitelj, 

Svijeta razveselitelj.« 

Vjekovi su uzdisali za Njim. U bijedi i bolu, u razočaranju i poni¬ 
ženjima, u neznanju i grijehu, u dubokom čeznuću za Istinom i Lju¬ 
bavlju. 

Napokon je došao i On — Sin Obećanja. Jedne hladne, zimske noći, 
kad su mu se najmanje nadali, rodio se u Betlehemu Judinu. Sveta Dje¬ 
vica položila ga je na slamu, a siromašni pastiri došli su da mu se po¬ 
klone. Anđeli su im navijestili »veliku radost, koja će biti svemu svi¬ 
jetu« (Luk. 2, 10). 

Božić je došao i donio svima nama veliku sreću i vječno spasenje. 

Donio ga je i onima priprostim, dobrim dušama što čisto i sveto 
prolaze životom, bez zlobe i grijeha, bez nepravde i mržnje, služeći Go¬ 
spodinu čitavim srcem, duše ponizne i pune ljubavi, s iskrenom žeđom 
za Božjim spasenjem. 

Njima Isus donosi blagu utjehu svoje prisutnosti i slatke darove 
milosti i nade. 

U betlehemskoj štalici nalaze ti sveti »Božji siromasi« najljepšu 
nagradu svojoj vjeri i pobožnosti. Zadovoljstvo duše, mir srca, blizinu 
i ljubav svoga Boga, njegovu snagu i milost, veselje i blagoslov. 

Njima je prije svih drugih namijenjena božična objava i radost. 
Kao betlehemskim pastirima, u kojima je tako lijepo prosinuo taj duh 
poniznog Božjeg djetinjstva, objavljuje se i njima dragi, mali Isus u 
svoj svojoj božanskoj ljupkosti i milini. 

I velikanima svijeta donio ga je. »Učiteljima« mudrosti, vođama i 
vladarima naroda, slavljenicima časti i bogatstva. 

Njima Isus donosi nestvorenu mudrost, vječne poglede, pravu veli¬ 
činu duha, božansko plemstvo milosti, bogatu baštinu vječnoga života, 
koju tatovi ne kradu i moljci ne izjedaju (Mat. 6, 19). »I zvat će se ime 
njegovo anđeo velikoga savjeta!« 

Isusove jaslice njima su nadahnuće, opomena, učitelj, savršen pro¬ 
gram rada i života. 


r 

Betlehemska zvijezda njima je vodič k Bogu i k pravoj sreći. Sveta 
Tri Kralja njihove su preteče i uzori. 

I onima ga je donio koji trpe nevolju, i koje tare križ nesreće i 
bijede. 

Njima donosi Isus pomoć i lijek. 

I on s njima trpi dršćući na slamici od golotinje i studeni. Prvi mu 
je korak u život trpljenje i križ. I nikad ga više neće ostaviti ti ozbiljni 
pratioci. Za koji dan zabljesnut će nad njim krvnički mač i protjerati 
ga u progonstvo. I čitav će mu život biti samo progonstvo i trpljenje, 
sve do onoga zadnjeg teškoga smrtnog hropca na križu na Kalvariji. 

Križ je Isusov put. On ga je prvi uzeo na sebe, božanski nevin, da 
ga i mi, grešnici, za njim lakše nosimo. 

U trpljenju je Isus s nama; on nas pomaže i tješi. Put križa njegov 
je put, ali je zato svršetak toga puta lijepo nebo i kraljevanje u Očevu 
krilu. 

Siromaštvo jaslica je melem na srce svima koji trpe i pate. 

Donio ga je i našoj dragoj dječici. Lijepim godinama djetinjstva i 
mladosti. 

Ma i Božić je sav njihov; on je njihovo veselje, uzor, blagoslov. 

Da djetinjstvo posveti i razveseli, sam je veliki Bog postao djetetom: 
»Dijete nam se rodilo i sin nam je dan« (Iz. 9, 6). 

On hoće da djeca k njemu pristupaju kao k svome drugu i svom 
najboljem djetinjem prijatelju. Radi njih je on okružio svoje jaslice 
poezijom i ljepotom: zvijezdom i anđelima, slamicom i štalicom. 

Iz svoje štalice zove Isus dječicu k sebi da se zauvijek s njima sprija¬ 
telji i da ih od mladih nogu uza se priveže. On ih tu uči i prosvjetljuje 
na jr*ježnijim govorom srca i dječje simbolike. U mlada srca ulijeva im 
rosu prvoga blagoslova i milosti. 

I onima ga je donio koji lutaju i griješe. Tvrdim srcima, okorjelima 
u zloći. Nevjeri i bezvjerju. 

Mali Božić nije došao na svijet »da sudi svijetu, već da se svijet po 
njemu spasi« (Iv. 3, 17). 

Mali Božić je naš Otkupitelj. On je Ljubav Božja, koja je sašla na 
svijet da obraća i spasava, da liječi i prašta. Postao je čovjekom samo 
da nam bude bliži i da za nas može zadovoljiti smrću svojom. Njegovo 
je rođenje početak njegova otkupljenja. Za grešnicima, svojom braćom, 
I xz sv oje štalice. Njih gleda svojim velikim očima, punim 

ljubavi. Njih zove u naručaj mekim i blagim svojim djetinjskim ru¬ 
čicama. 

Božić je velika svetkovina grešnika; dan praštanja, milosrđa i Iju- 


I onima ga je donio koji su još daleko. »Sirotama što sjede u tami 
1 smrtnoj sjeni« (Luk. 1, 29). Bijednim poganima i nevjernicima. 

I za njih se rodio mali Božić. I za njih kuca toplo njegovo božansko 
srce. I za njih on trpi uboštvo. 

Njegovo sveto rođenje prva je zora spasenja i milosti cijelom svijetu. 
Bog se nije rodio uzalud. On će protjerati mrak i donijeti svjetlost; 
raskinuti ropstvo i darovati slobodu i sreću. 

Betlehemska zvijezda je zvijezda velikog, općeg spasenja. 

Jest, On je došao — naš Spasitelj. Svima nam je došao i sve nas 
otkupio. Radujmo se! 

»Veselite se, nebesa, i klikći, zemljo, pred licem Gospodnjim, jer, 
evo, došao je!« 

č. č. 


BLAGOSLOV MIRA I SKLADA... 

U ovo drago božično vrijeme 
stresamo sumnja tjeskobno 

breme, 

pa kad nas tužna ne muči java, 
u času mira i zaborava, 
kad zemlja bliže k suncu se 

sklanja 

zbiljom se stara pretvara sanja. 

Mračne se sile na zemlju krote, 
uzmiče zloća ispred dobrote. 

Plodove nosi čistoga mira 
evanđeoska ljubav i vjera; 
sve ljude vuče, sve ljude dira 
ljepotom sklada svemirskih sfera. 

Sada s nebesa Spasitelj slazi 
i svakom putu i svakoj stazi, 
i svakom domu, gdje ljubav 

vlada, 

blagoslov dijeli mira i sklada. 

PETAR GRGEČ 

NEMA MIRA GREŠNICIMA 


Veliki i mali Bog 

Božić. Oko jaslica u crkvi skupilo se mnogo vjernika. Ima među 
njima staraca i djece, mladića i djevojaka, bogataša i siromaha, učenih i 
neukih, vjernika i nevjernika ... Svi hoće da vide Maloga Isusa u jasli¬ 
cama. I taj se prizor svake godine opetuje pred našim očima. 

Zato se čovjeku i nehotice nameće pitanje: zašto se ljudi toliko 
kupe oko Isusovih jaslica? Šta ih privlači k onom Djetetu u jaslicama? 
Neka nam na to pitanje odgovori mala djevojčica. 

Bilo je to u katoličkoj osnovnoj školi. Ćasna sestra tumačila je djeci 
kretanje zvijezda u svemiru. Govorila im o svemirskim maglicama i ga¬ 
laksijama, o neshvatljivim veličinama nebeskih tijela, o beskrajnim 
daljinama između pojedinih zvijezda, o savršenoj točnosti kojom se 
kreću i vrte jedna oko druge ... Naposljetku im reče: »A sada pomislite, 
djeco, kako silan i svemoguć mora biti Onaj koji je jednom riječi stvo¬ 
rio taj beskrajni svemir i postavio im zakone!« Nato jedan dječak digne 
prst i upita: 

— Pa straše li se anđeli i sveci na nebu toga velikog Boga? Dršću li 
pred njim? 

— Ne dršću — odgovori učiteljica. Jer Bog je otac, kako to molimo 
u Očenašu i u Vjerovanju. Pa kao što mala djeca nemaju straha pred 
svojim ocem, premda je on puno veći i jači od njih, tako se i sveci na 
nebu ne plaše nebeskog Oca, nego ga ljube i slave. 

Iza tih riječi ustade jedna djevojčica i bez okolišanja reče: »Ja ipak 
puno više volim onog malog Boga u jaslicama, nego onog velikog na ne¬ 
besima.« U iskrenim, djetinjim riječima ove curice krije se velika i njež¬ 
na istina svete vjere koju ćemo malo pogledati. 

Znamo iz Svetoga Pisma da se Bog nekim prorocima pokazao u svo¬ 
joj božanskoj slavi i veličini. Sveto Pismo veli da su ti ljudi — gledajući 
neizmjerno veličanstvo Božje — padali od straha kao mrtvi na zemlju. 
Evo, na primjer, što piše sveti Ivan apostol o svome doživljaju na otoku 
Patmosu: »I ugledah pojavu kao Sina Čovječjeg. Njegova glava i kosa 
bila je bijela kao snijeg, a oči mu kao plamen. Noge su mu bile kao 
mjed rastopljena u peći, a glas njegov kao huka mnogih voda. Iz usta 
mu je izlazio mač s obje strane oštar. I pogled njegov bijaše kao sunce 
kad plamti u svom žaru ... I kad ga ugledah, padoh kao mrtav do nje¬ 
govih nogu.« A to je i posve prirodno. Kao što je, naime, naše oko pre- 

slabo da gleda u blistavi sjaj sunca, tako je i ljudska narav preslaba da 
podnese neizmjernu slavu Božjeg veličanstva. 

Ovo najbolje zna Gospodin Bog. Pa da izađe ususret našoj slabosti, 
»poništio je sama sebe«, kako veli Sveto Pismo. Uzeo je čovječju narav 
i spustio se u betlehemske jaslice kao malo i slabo ljudsko dijete, kojega 
se nitko ne boji i svatko mu može bez straha pristupiti. Time je pokazao 
neizrecivu ljubav prema nama. Zato se u drugoj božičnoj Misi čitaju ove 
riječi svetog Pavla: »I pokaza se dobrota Boga našega i Njegova ljubav 
prema čovjeku.« 

Eto, zato se ljudi u masama kupe oko onog Malog Boga u jaslicama, 
jer se ljudsko srce ne može nikad dosta nadiviti neshvatljivoj ljubavi 
Boga velikoga, koji je »radi nas ljudi i radi našeg spasenja sišao s neba 
i postao čovjekom.« 

Mir na zemlji 

Početkom 17. stoljeća vodio se u srcu Evrope veliki rat koji je trajao 
ravnih 30 godina. Zato se i zove tridesetogodišnji rat. Napokon je godine 
1648. bio sklopljen mir. Ta je vijest upravo naelektrizirala ljude. 

Čim je bio potpisan mirovni ugovor, uzajahaše teklići na brze konje 
i poletješe poput vihora od grada do grada, od sela do sela. Kamo god su 
došli, vikali su na sve strane: »Ljudi! Mir — mir — mir je sklopljen! 
Čujete li, imamo mir.« A ljudi su na to sklapali ruke i pobožno ih dizali 
prema nebu, zahvaljujući Bogu na tom daru. Drugi su plakali od ganuća, 
a treći su od veselja pjevali, skakali, plesali, ljubili se ... 

Ovo je samo mali primjer, koji nam pokazuje koliko čovjek čezne 
za mirom. A to nije nikakvo čudo, jer mir je prvi uvjet da čovjek bude 
sretan. Može čovjek biti ne znam kako bogat i ugledan, lijep i zdrav, ali 
ako nema mira u srcu, bit će uza sve to nesretan. Isto tako mir je prvi 
uvjet svake obiteljske sreće. Ako u obitelji nema mira, njezina će se kuća 
pretvoriti u pakao. A tako je i s narodima i s državama. Bez mira ne 
može ni jedan narod biti zadovoljan i sretan. 

To uviđa svaki čovjek zdrave pameti, u prvom redu današnja gene¬ 
racija, koju nemir razdire izvana i iznutra. Ta mi smo svjedoci kako je 
davno nestalo mira među ljudima. Nemir se uvukao u dušu modernog 
čovjeka, zahvatio je njegove obitelji, zavladao je među narodima i drža¬ 
vama. Svjedok je tome onaj strašni prvi svjetski rat, pa malo nakon toga 
drugi, još strašniji. I još se nismo ni oporavili od toga rata, a već se na 
mnogim točkama kugle zemaljske čuje potmula tutnjava trećega rata. 
Kad čovjek kršćanin danas o tome razmišlja, dođe mu da sklopi ruke i 
zavapi: 

— Kriste, udijeli već jednom pravi mir ispaćenom i nemirnom čo¬ 
vječanstvu! 

— Pa ja sam davno — odgovara Spasitelj — već pri svome rođenju 
donio s neba mir na zemlju. Zato sam odmah u Betlehemu poslao svoje 
anđele da navijeste ljudima taj mir i zapjevaju: »Slava Bogu na visini i 
na zemlji mir ljudima!« A od onda pa do danas moja Crkva svaki dan u 
svim svetim misama istim anđeoskim riječima naviješta vam i donosi 
taj nebeski mir... 

— Ali, Spasitelju, gdje je taj mir? — pitaju ljudi. Mi ga nigdje ne 
vidimo, nego samo metež i nemir, koji prijeti da nas sve uništi. Spasi¬ 
telju, zašto nema mira na svijetu? 

— Kad me pitate, reći ću vam, odgovara Krist. Čini se da ste vi čuli 
samo drugi dio anđeoske pjesme: »Mir na zemlji ljudima«, a kao da ne 
čujete ili nećete da čujete onaj prvi dio: »Slava Bogu na visini!« O tome 
me ništa ne pitate ... Pa ipak nisam ja badava zapovjedio svojim anđe¬ 
lima da najprije zapjevaju »Slava Bogu«, a onda istom »Mir ljudima«. 
Morate dobro upamtiti: ako želite da se moj božanski mir spusti u vaša 
srca, u vaše obitelji i među vaše narode, prvi je uvjet da najprije date 
hvalu Bogu na visini, slaveći ga svojim molitvama i držeći njegove zapo¬ 
vijedi. A kako vi slavite Boga na visini? Recite mi, ima li i jedna zapo¬ 
vijed koju niste popljuvali i grubo nogama pogazili? 

Što ćemo odgovoriti Kristu na to pitanje? Ništa. Moramo mukom 
zašutjeti. Jer, zaista, grijesi modernog čovjeka nadilaze grijehe Sodome i 
Gomore, Babilona i pokvarenog Rima. To ne treba istom dokazivati, 
nego ćemo postaviti samo nekoliko pitanja. Da li se ikada ne zemlji 
toliko psovalo i je li se ikada ime Božje toliko pogrđivalo kao danas? 
Je li se ikad tako nečisto griješilo kao danas? Da li se ikada toliko kralo 
i varalo kao danas? Je li se ikada toliko nevine djece pod majčinim 
srcem ubijalo kao danas? Nikada! 

I onda vičemo: gdje je taj mir što ga je Krist donio na zemlju? 
Moramo već jednom biti načistu da »nema mira grešnicima« kako veli 
Bog u Svetom Pismu. I sve ga dotle neće biti dok se moderni čovjek 
opet ne vrati Bogu i dade mu onu slavu i čast koja mu pripada. 

IVON ĆUK 

NJEGOVI SU DAROVI OBILNI I BOGATI 


Nije kršćanski Božić ono što se vidi, nego ono što se ne vidi. On je 
otajstvo, a za svakim otajstvom stoji vječnost. 

Pjesme, običaji, poezija, idila, snijeg, slama, jaslice i drvce, to nije 
kršćanski Božić. Sve je to samo njegov okvir; sve su to samo arabeske, 
kojima je on optočen i okružen za male duše. A sve su ljudske duše ma¬ 
lene; čovjek je uvijek dijete; on istinu gleda samo u ogledalu sjetila. 

Srž božičnog otajstva leži dublje. Nije ona ni u pastirskom pohodu, 
ni u poklonstvu svetih triju kralja, ni u poetičnom prizoru iz štalice. Sve 
to možeš naslikati: i Dijete, i Majku, i Josipa, i pastire, i vola, i ma¬ 
garca, i janjad, a opet to nije Božić ako za tim ne stoji vjera; ako ono 
malo dijete na slami nije — Bog. Bez toga je sve to samo lijepa pjesma, 
umilna pastirska idila, romantično »skazanje«. 

Najdublji je, jedini je, pravi i veliki, smisao Božića to što nam se 
rodio Bog. Bog u ljudskoj naravi i u ljudskom liku. Bog koji je došao na 
zemlju da otkupi čovječanstvo. Da ljude povede u nebo. Da ih nadari 
darovima vječnosti. 

Pjesma anđela, to je Božić. Božić je ono otvoreno nebo iz kojega 
je izašla višnja svjetlost i otkrila nam Božji svijet; onu višu stvarnost, 
koje ne vide ljudske oči i koje ne dohvaćaju ni najdalekometniji tele¬ 
skopi. 

Iz neba je došlo Dijete. Kao poslanik odozgor. Kao glasnik vječnosti. 
Kao svjedok Božji. Kao Bog-Spasitelj. 

Sve ovisi o tom. Ako nam Krist ne može ništa drugo dati doli svoju 
siromaštinu ili svoju djetinju dražest, onda nam je vrlo malo dao. I sve 
što je iza njega ostalo nije tada ništa. Kršćanstvo je tada pokret, gran¬ 
diozna historijska pojava, ali pojava kao i sve druge. I manja od njih 
jer je nerealna; tuđa životu sjetila i kapitalima zemlje. 

Sve je u kršćanstvu izgrađeno na vjeri u vječnost. Po toj je vjeri i 
Božić Božić. 

Za Djetetom u jaslicama, baš kao i za Patnikom na križu, naziremo 
mi drugi svijet. Bolji, trajniji, viši, čišći, sretniji. Kroz odškrinuta vrata 
vjere on nam se javlja i pozdravlja nas. On nam se obećaje i nudi. 
Zove nas. Ondje, ondje, s onu stranu sjetila i groba, sve je ono u što se 
mi uzdamo, što očekujemo, od čega živimo. Ondje je smisao otkupljenja; 
ondje je sreća života. 

Nikad Crkva ne zaboravlja na to. Ni u božičnoj radosti. Ni u veselju 
radi poroda Božjeg Djeteta. Ni u sretnom uživanju pred jaslicama. Kroz 
svu božičnu liturgiju posve se jasno provlači ta dominantna kršćanska 

misao. Od nje počinju, a na nju se i vraćaju svi božični himni. Božično 
je spasenje vrhunaravno spasenje; božični su darovi vječni darovi; Dijete 
je u jaslicama Sin Božji, koji se rodio od Oca »prije vjekova« i koji će 
jedanput ognjem suditi svijetu. Nije on došao na zemlju kao vođa i 
mudrac, već kao Bog i Spasitelj. 

Glavna, treća božična misa sva je u veličanju Kristova božanstva; to 
je misa »Riječi što je tijelom postala i prebivala među nama«; to je 
veličanstvena himna Kristovu božanstvu i njegovim vječnim otkupitelj- 
skim darovima; to je božična adoracija pred »Emanuelom«, Bogom s 
nama. 

I kroz Božić kršćanstvu progovara vječnost. I kroz Božić nam ona 
maše i doziva nas. Ovamo, ovamo. Gore, gore! 

Ima taj karakter Božića u sebi nešto što je baš aktuelno. 

Božić, shvaćen kao slava i kao dan društvenog veselja, pa makar i 
onog finijeg i plemenitijeg, puno je time izgubio. No zato on nije ništa 
izgubio kao blagdan vjere i vječnosti. 

U strašnoj neizvjesnosti, koja nas danas sve pritišće kao mora, u 
mrskom beznađu kombinacija što nam se nameću i što nas plaše, u 
mučnom osjećaju da sve zemaljsko i jest i nije, pred današnjim samo¬ 
ubojstvom civilizacije, u tjeskobnoj psihozi rušenja i propadanja, dje¬ 
luje božični glas iz vječnosti, djeluje navještaj božanskog spasenja, dje¬ 
luju obećanja sreće s onu stranu groba, djeluje pogled na Boga u nje¬ 
govoj božanskoj nepromjenjivosti i dubokom blaženstvu, na svaku dušu 
kao simfonija divne daleke zvonjave, što podiže, smiruje i puni srca 
nadom. 

Nikad svijet i život nisu izgubili smisla, dokle god za njima stoji 
drugi svijet. I nad razvalinama sve zemaljske sreće sja njegovo sunce 
i cvate njegovo vječno pramaljeće. Nas čeka život i mir. Mistični svijet 
duha u nama nije pogođen nedaćama. Milost živi nepristupačna i mi¬ 
nama i topovima. Carstva Božjega u dušama ništa ne može porušiti. Ono 
svakog Božića proživljuje svoj preporod. U njemu se opet rađa Bog. 
Njegovo je veselje potpuno. Njegovi su božični darovi obilni i bogati. 

Tim se veseljem svi razveselimo Božiću! Otvorimo svoje uši božič¬ 
nim dozivima iz vječnosti! 

»Evo, navješćujem vam veliku radost-jer vam se u gradu 

Davidovu rodio Spasitelj, koji je Krist Gospodin!« 



u 

KONTRASTI SPOJENI U DIVNU JEDINSTVENOST 


Vječna je mudrost već od početka točno ustanovila i odredila sve 
pojedinosti Spasiteljeva dolaska, označila je stalan svečani čas utjelo¬ 
vljenja u povijesnom razvoju ljudskog roda i razdijelila narode i države 
na zemlji, da bude siguran teren Otkupitelju kad siđe među nas s nebe¬ 
skih visina. Izabrala mu je vještim i iskusnim pogledom među gradovima, 
tvrđavama i palačama svijeta najprikladniji stan, pripravila ga i pot¬ 
puno uredila. Kad je sve bilo do kraja završeno, digla je tešku zavjesu 
noći i otkrila uspavanom svijetu u mirnoj ponoćnoj tišini rasvijetljeni 
Betlehem, Djetešce i Majku, spilju i jaslice. Ovdje je Božji plan do kraja 
izveden, ovdje je Božja riječ izražena najnježnijom finoćom i umjetnič¬ 
kim savršenstvom. Božanska mudrost stvorila je od nebeskoga sjaja i 
tamne noći, ponoćne tišine i anđeoskih glasova, od tvrde slame i nježne 
Majke Božje, od oštre studeni i ljubavi gorućih srdaca najsavršenije 
umjetničko djelo, za sve vjekove dragu i čarobnu sliku betlehemske 
noći. 

Bog je ovdje spojio najveće kontraste u divnu i čudnovatu jedinstve¬ 
nost. Prvo nam udara u oči kako je okolina Božanskoga Djeteta sva 
opora i pusta. Kamo god se ogledamo, protrnu naša sjetila, gledajući 
tvrdu slamu s nenatkrivenim jaslicama, s hladnim zrakom koji reže, koji 
ima slobodan prolaz u pećinu. Gdje su stolari, tapetari i tesari da pri¬ 
preme ugodan stan Novorođenom? Nema posteljine, vune i perja, sve je 
golo i hladno. Zidovi od pećine, jaslice i slamica. 

Sjetilnog čovjeka hvata groza i strah, on nikako ne bi mogao ovdje 
ostati... Ali ipak ne, mi ne bježimo, mi vjernici hoćemo da prigrlimo 
program Novorođenoga: Ja sam odabrao teške i gore stvari, to jest: Ja 
sam odabrao sebi trnovit put u životu. Mora nam biti jasno da je No¬ 
vorođeni sebi stan odabrao u pustoj pećini jer je sjetilni užitak daleko 
od njega, udobnost ga ne privlači, niti ga sputava želja za zemaljskim. 
Njegov pogled i let ostavlja duboko ispod sebe teške oblake vremenitih 
naslada. Prema tome, u Betlehemu nije pripravljen stan za tijelo, već je 
predviđen i uređen za dušu. I tko traži palaču za svoje rafinirane navike, 
tople i udobne prostorije, da se za što dulje vrijeme naseli i ostane, mora 
se na drugom mjestu pobrinuti za to. 

Poslanstvo Djeteta namijenjeno je dušama. Ono je došlo na zemlja 
iz ljubavi prema njima, da njih oslobodi i razveseli. Kod ljudi ima trajnu 
i isključivu vrijednost duša. Radi uzdizanja duhovnog nad zemaljsko 
Isus je podnio mnogo uvreda i tužbi od strane svijeta. Okrivljuju ga da 

nema nikakva smisla za tečevine kulture, kao ni za prirodne užitke da¬ 
našnjice, da prezire ljepotu; predbacuju da je pri rođenju bio izložen u 
spilji i da se izjednačio s običnim barabom. Na svu takvu svjetsku mu¬ 
drost Božje se Djetešce smiješi i ostaje vjerno svome programu. Ne čini 
ljude sretnima ono što zadovoljava tijelo, treba i duha i duše. Kultura 
se ne sastoji samo u sjaju stanova i palača, odijela, užitaka i nakita, ona 
je eminentno u obrazovanju duše! Ovdje, u studenom noćnom zraku 
puste pećine, moramo potražiti izvore koji će zadovoljiti žudnje našega 
srca i duše. 

Drugi božićni kontrast je tama, u koju gleda duša, koja je po svojoj 
biti željna spoznaje i gledanja. I ako se ona u svetoj noći u betlehem¬ 
skoj štali pobožno klanja, opaža da tama obavija jaslice, pa također i 
nebo. Za nas ljude stan je Božji postavljen u tami; to jest: Bog nam je 
nevidljiv i sakriven, on je obavijen u tajnu i nedokučljiv je. Spoznaja 
Svevišnjega obuhvaća mnoga tamna i pogibeljna područja, u kojima se 
može lako zalutati i izgubiti. 

Ako nas zaokupi tjeskobno pitanje: kako nam onda Bog može biti 
svjetlo života, tada se utecimo Božanskom Srcu Isusovu i čuvajmo se 
hladnoga i pustošnoga zadaha sumnje, koja bi nas zavela od cilja života 
u užasan ponor i propast. Izbjegavajmo sve od čega ljubav slabi i vene; 
što nam slabi oduševljenje i vodi nas k tupoj rezignaciji, a ljudska na¬ 
stojanja pretvara u ropsku lijenost. Moramo biti načistu da klica sumnje 
sve razara u nama. I zato se spašavajmo od nje! 

Pođimo k pećini u Betlehem i pristupimo kolijevci Božanskog Dje¬ 
teta! Njegovo lice rasvjetljuje tamne oblake što nam okružuju život. I 
ako nas filozofija i znanost o Bogu iznevjere, predajmo se u ruke Božjega 
Djeteta; Ono ne drži nikakvih disputa i ne zavodi nas u strah ni u za¬ 
bludu. Ono je dražesno i privlačivo biće. Njegov nježan pogled razgoni 
sve naše brige i sumnje. Njegov osmijeh ispunjava nas sigurnošću i odu¬ 
ševljenjem. Božje Dijete je došlo među nas da ga ljubimo, da se pouzda¬ 
mo u Nj i vjerujemo. Tko od nas ne bi želio usred tame i sumnje kod 
Njega naći utočište svojoj vjeri, nadi i cilju?! 


Fra PLACID PANDžIć 


BETLEHEMSKI MEĐAŠ 


Bog ga je sam postavio, taj božični međaš, u ljudsku povijest. On 
je Betlehemom presjekao historiju svjetskog zbivanja na dvije pole: na 
tamu i na svjetlo, na ropstvo i na slobodu, na barbarstvo i na kulturu. 

I nitko ga odatle nije mogao da pomakne. Ni oholost vlastodržaca, 
ni mržnja sektara, ni nasilje revolucija, ni cinizam filozofa koji su 
Krista proglasili zavodnikom, a njegovo djelo zločinom na čovječanstvu. 
Mi i danas, u razdoblju najdubljeg otpada, živimo u Kristovoj eri i ra¬ 
čunamo godine od dana Njegova poroda. Svaka je nova godina kod civi¬ 
liziranog čovječanstva još jedna svečana komemorativna obljetnica prvog 
Božića, još jedna velika svesvjetska manifestacija za darove života što 
nam ih je donio onaj najhistorijskiji dan pred blizu 2000 godina. 

Bilo je jakih ljudi u povijesti, koji su u mnogočem promijenili lice 
zemlji i usjekli duboke brazde u reljefnu mapu ljudske povijesti. Bilo ih 
je. Ali nije bilo nijednoga koji bi svijet iz temelja izmijenio, samo jed¬ 
nom velikom istinom i samo jednim historijskim činom. Svijet je tako 
izmijenio jedini Krist. Stubokom, iz temelja, tako da on sam sebe više 
nije mogao prepoznati, nego je započeo posve novi život i inaugurirao 
novu eru. Ni prije ni poslije njega nije bilo tako duboke idejne revolu¬ 
cije u ljudskoj misli. Prema Kristovoj životnoj reformi svi su drugi re¬ 
formatori ostali efemeride, mali sitni kopači po površini ljudskih odno¬ 
sa. Duša je čovječanstva i dalje živjela samo od Krista. Tragikomično su 
svršili svi pokušaji ljudskih reformatora da Kristu preotmu lovoriku 
tvorca i nositelja posljednje i najveće ere čovječanstva. I francuska re¬ 
volucija, i nove mesijansko-rasne političke doktrine, sve je to pigmejski, 
mikroskopski maleno prema više nego divovskoj pojavi Betlehema i 
Kalvarije, prema direktno božanskoj kodifikaciji Evanđelja. 

Nije to tendenciozna samohvala; to je svjedočanstvo svijeta i čovje¬ 
čanstva. Spontano, nepisano, podsvjesno svjedočanstvo, što ga u srcu 
nose generacije. Svjedočanstvo jače od svake izrečene i napisane hvale. 

Civilizirano čovječanstvo instinktivno osjeća u sebi kontinuitet svih 
svojih najboljih duševnih tekovina, sve tamo do njihova izvora, na po¬ 
četku kršćanske ere, uz kolijevku Maloga Božića. On je svemu tome 
auktor. S njim smo istom počeli živjeti onim životom koji je i danas 
okosnica svega što smo stvorili pozitivno i veliko. Svaka od tih stvari 
vraća se na Krista kao na svoj praizvor i početak. 

Ako još uvijek među nama, koliko-toliko, živi primat duhovnih vri¬ 
jednosti u životu i čuva nas od totalnog poživinčenja i od obožavanja 


nasilja i zlata, to je samo zato jer se Krist rodio u Betlehemu tijelom 
siromašan, a duhom velik, propovijedajući vječnu pravdu i dobrotu što 
živi u Bogu. Ako još uvijek možemo govoriti o kulturnoj, pa i političkoj 
uzajamnosti među narodima i o međunarodnoj suradnji, solidarnosti i 
pravu, to je zato što se Krist rodio kao brat svim ljudima i postao Spa¬ 
sitelj svijeta od istoka sunca do zapada. Ako u nama ima još plemen- 
štine i kavalirstva, ako su naše manire u odnosima između spolova još 
ljudske, ako se još među nama štuje žena i ženska čast, djevičanstvo i 
materinstvo, to je samo zato što se Krist rodio od Djevice i ženu učinio 
Božjom Majkom i posrednicom spasenja. Ako je još uvijek naš ideal mir 
i humanost, ako smo došli tako daleko, da možemo pomišljati i na me¬ 
đunarodno sudstvo i na međudržavnu suradnju na bazi sloge i štovanja 
i prema velikom i prema malom, to je jedino zbog toga što je Kristovo 
Rođenje bilo naviješteno svijetu u znaku mira. Ako nam je danas rad 
častan i ako smo po tom radu postali veliki i stvorili neumrla djela, nije 
li to opet zato što se Božje Dijete u Betlehemu, uz inat filozofskoj Ateni 
i patricijskom Rimu, rodilo kao radnički sin? Ako afirmiramo život, 
pa se kao cjelina još uvijek držimo daleko od skepse, pesimizma i deka- 
dence, zar to nije zato što vjerujemo da je Mali Božić došao s neba i da 
je u nebu riješeno pitanje smisla života? Ako štujemo ljudski život i 
prava savjesti, zar je to zbog ičeg drugog, nego zato što nas je betlehem¬ 
sko Dijete naučilo da u svakome od nas Bog živi i da su ljudi jedan dru¬ 
gomu braća, a ne gospodari? 

A ono što je zlo u nama, zar to sve nije niklo na zaboravi Božičnog 
Otajstva? Zar nemoral i obožavanje zlatnog teleta i ubijanje ljudi bez 
suda, zveketanje oružjem i prolijevanje krvi, zar sve to nije čista ne¬ 
gacija Božića i one kulture koja se rodila do njegovih nogu u 20 stoljeća 
kršćanske ere? 

Svijet ne misli na to. Ali tako je. I tako će uvijek biti dok se budu 
brojile godine i stoljeća od Kristova rođenja. Dobročinstva kršćanstva 
nisu samo svrhunaravna i nevidljiva; ona su ispunila sav naš 20-stoljetni 
život napretkom i blagoslovom. 

Ima ova božična misao i svojih vrlo praktičnih konsekvencija. 

Čovječanstvo terete najsvetije obveze naprama tih velikih i dugih 
20 stoljeća kršćanske ere. To su dugovi koji se ne mogu vratiti. To su 
dokazi kojih nije moguće oboriti frazama. 

Naša kultura i civilizacija kršćanska je kultura i civilizacija. I ona 
mora da ostane kršćanska ako neće da se sama sebe odreče i da odgurne 
ispod sebe temelj koji ju je učinio velikom. Kršćanstvo ima za sobom 
svjedočanstvo tradicije; ono je »in possessione iuris«; svoje na svome. 
Ovo je njegova kuća. Ono se mora štovati kao otac i mati. 

A Božić nije samo svetkovina Crkve nego i rođendan kulture i civi¬ 
lizacije, spomendan ljudskog preporoda i renesanse, svetkovina slobode, 
blagdan svijeta: »urbis et orbis«. 

Nema ni latinske kulture, ni rimskog ili britanskog mira; ima samo 
jedna kultura i jedan mir: Kristov mir. 

Božični je međaš postavljen; ukopan je temelj, mimo kojega nitko 
ne može postaviti drugi: Krist. 

Ostanimo mu vjerni! Prijelaz preko njega, to je korak u kaos i u 
mrak; to je povratak u barbarstvo. 

Samo se jedanput čovječanstvu rodio Spasitelj: u Judinu Betlehemu. 
I samo je jedan Božić: Kristov. 

Emanuel, Bog s nama! Vječni Božić Evanđelja. Božični međaš betle¬ 
hemski! 

Dr C. C. 



BOŽIČNA PJESMA 

Sniježi snijeg i šapće poput zimske priče... 
Veseli ko djeca gledamo iz kuće 
Gdje zvjezdanim nebom blijed se mjesec miče 
Dok u srcu trepti sveto nadahnuće. 

Na baršunu neba sja kumovska slama, 

A u sobi šušti slama ispod nogu. 

O, kako je lijepo tihim molitvama 
Klečeći na slami obraćat se Bogu! 

Zaspali smo tako u molitvi svetoj 
Ispod vatre svijeća s okićenog bora 
Na slamici prostoj za Božić donijetoj, 

I u snu smo bili sred nebeskog dvora. 

Kumovska nam slama pod glavom je sjala ... 
Pod borom iz Žita rasli zelen’ struci... 

... Dok je s neba kiša sjajnih zvijezda pala 
Ko blagoslov svet po žuljnoj nam ruci... 

MARTIN ROBOTIĆ 

ČISTI JEZICI KAO BOŽIČNI DAR 


I najsitniji dar čovjeka razveseljuje. Kad nam netko pošalje jabuku 
ili naranču, ugodno nas raspoloži i često u srcu obraduje. U daru se šalju 
sve najbolje i najdraže želje. Reklo bi se da se želi poslati komad srca i 
dio duše. Najmanjim darom očituje se jedinstvo osjećaja i misli. Što je 
u čovjeku najbolje i najdraže, darom bi se htjelo i voljelo poslati i izra¬ 
ziti. Pa možda i to da onaj dar predstavlja našu osobu, naše »ja«. 

Što je dar dragocjeniji, to su jače i dugotrajnije ljubav i povezanost 
osoba. Dar se stavlja na najznačajnije mjesto. Brižno se čuva. Nigdje se 
ne prodaje, pa ni za najveću cijenu. Nije u daru novčana vrijednost i 
cijena. Dar je neprocjenjiv i neotuđiv. Samo se srcem doživljuje. Da¬ 
rovi spajaju ljude i čine ih jednim srcem i jednom dušom. 

Neizreciv i neizmjeran, s ljudskoga gledišta nedomišljiv dar, što ga 
je Bog učinio čovjeku, jest Božić, sveto Isusovo Porođenje. Poslao nam 
je i dao Bog Otac Sina, drugu Božansku osobu. Rodio se kao najmilije i 
najdražesnije Dijete. 

Svemogući Bog nije nam mogao pokloniti veći dar. Znak da je nje¬ 
gova ljubav prema nama neizreciva i beskrajna. Daje nam svoga Sina da 
nas obogati vječnom i nepromjenljivom Božjom Istinom i Naukom. Da 
nas svojom vlastitom krvlju opere, očisti i učini posve novim Božjim 
ljudima. Da našem svagdanjem životu i djelima dade dublji smisao i uz- 
višenije značenje. Da sve naše bude Božje! 

On je sjedište cijele ljudske povijesti i sva je prema njemu okrenuta. 
Svaki čovjek mora imati stav i mišljenje prema Njemu. Ne može Ga 
nitko mimoići. Kulturu i cijeli duhovni život On je oplemenio i bitno 
označio. 

Bog je postao čovjekom da se čovjek pobožanstveni i da u sebi raz¬ 
vije, usavrši i učini vječno sretnom dušu. Da postane dio Božje naravi. 

Pa kad nas je Bog obdario darom Njemu jednakim, onda moramo i 
mi Njemu vratiti uzdarje. Ljubav za ljubav. Iako je nemoguće istim da¬ 
rom vratiti, ne ostanimo gluhi i nijemi u nezahvalnosti. 

Bogu će biti izvanredno mio i ugodan dar ako mi posve ozbiljno 
razmislimo kako je Njemu beskrajna uvreda kad Njega ili njegove svece 
i svetinje grdimo i psujemo te ako prema tome najčvršće odlučimo da 
ćemo iz našega lijepoga hrvatskoga jezika izbaciti pogrdnu riječ, kojom 
grdimo i psujemo. Učinit ćemo tako neprocjenjivu uslugu i svom na¬ 
rodu i svom jeziku, a najviše samima sebi. Međusobni naš zrak i u našim 
dragim kućama, i u dvorištima, i na ulicama, i na njivama, i na zajed¬ 
ničkim sastancima mirisat će Božjim Duhom i svijetlit će svrhunarav- 

nim milosnim životom. Milina će se Božja prosipati s našega jezika i 
preko naših usana. Milosrđe Božje razlijevat će se na nas. 

Kad se za ljubav Isusovu strpimo i ne opsujemo, više Boga slavimo 
i sebi zasluga stječemo nego da čudesa činimo. A kad psujemo, samo 
Boga vrijeđamo te duši i tijelu goleme štete i nevolje nanosimo. Tako 
ostavljamo i zao i nevaljao primjer, i iza sebe lošu i crnu uspomenu, 
punu neugodnog vonja. Jedan je inovjerac htio prijeći na katoličku vjeru. 
Potrudio se i bio veoma dobro poučen i upoznao je kršćanski nauk. 
Uoči dana svoga krštenja odustao je. Nije se htio krstiti i rekao je svo¬ 
me župniku: »Ne smijem se krstiti. Bojim se, propsovat ću se. Vaši ka¬ 
tolici najgore psuju.« 

Zar to nije za katolike psovače smrtonosna i pogubna svjedodžba? 
Svojim dobrim životom morali bismo ljude privlačiti, a ne odbijati. 

Ili, zamislimo ovaj grozan slučaj! Do sedme godine bilo dijete ni¬ 
jemo. Prva riječ koju je progovorilo bila je da je Boga opsovao. To je 
bilo i sasvim prirodno, kad je uvijek slušalo te pogrdne riječi! Zar to 
nije užasno i grozno svjedočanstvo za sredinu u kojoj je to dijete 
živjelo? 

Dajmo Bogu divan božični dar! Strpimo se iz ljubavi prema Malom 
Isusu, koji se iz ljubavi prema nama rodio i ne dopustimo nigda da se 
ta grdna i za nas najsramotnija riječ pojavi na našem jeziku. Očistimo 
i svoj lijepi hrvatski jezik od tih ružnih riječi! Tako ćemo sigurno biti 
mnogo sretniji i blagoslovljeniji. 

Razveselimo malog Isusa, da nam sveti božični dani i cijeli naš život 
budu Bogu na slavu, a nama na spas. 

Čiste i svijetle jezike predajmo Bogu kao najmiliji božični dar! 

Fra MLADEN BARBARIČ 

BOŽIČNA KULTURA DUŠE 


Baš posljednjih tjedana udarilo mi je to osobito u oči po našim 
ulicama. Gospodska djeca — vidi im se to po odjeći — školarci ili gim¬ 
nazijalci, s torbama na leđima ili pod pazuhom, pa se služe u razgovoru 
izrazima kojih bi se i kočijaš stidio. Nije moguće da reproduciram poje¬ 
dinosti iako bi se istom onda pravo vidjelo u koliku se nekulturu i du¬ 
hovnu surovost uvalila naša dječja mladost. Onaj naš najprostiji pso¬ 
vački izraz i tolikoj je djeci uvijek u ustima. Kao poštapalica, kao znak 
kolegijalnosti i prijateljstva. I to u verzijama koje frivolnost izrazito 
ističu i jasno pokazuju da djeca znaju što govore i da izravno uživaju u 
pikantnim predodžbama koje s tim vežu. To im je isto kao: »Dobro 
jutro« ili: »Kako si?« A »jesi vraga« ili »đavo te odnio«, to već pripada 
u »bon-ton« konverzacije te naše omladine. 

Tipično je to. Tipično u prvom redu za onaj obrnuti razmjer što re¬ 
gulira vanjsko-tehnički i unutarnjo-kulturni napredak naše današnje ci¬ 
vilizacije. Prema vani kultura napreduje na svim linijama. Ta djeca li¬ 
jepo su počešljana; u finim su plavim mornarskim kaputima sa zlatnim 
pucetima; imaju torbak od meke kože; na glavi im je nova kapa, a na 
nogama čizme od gume. Sva se nose kao da su kraljevskog roda. »Stan¬ 
dard« života podiže se od generacije do generacije. Nokti se brižno obre- 
zuju, a lica pomno umivaju. Nema više po našim ulicama nepočešljane 
djece; ne viri više nijednom »svijeća« iz nosa. Naša su djeca okupana; 
a doktor ih svaki mjesec pregledava na školskoj poliklinici. I kuće su 
i škole dezinficirane; puno su rjeđi slučajevi difterije i tifusa nego onda 
dok smo još bili barbari. Mi smo danas i po djeci kulturan, prosvijetljen, 
zapadnjački narod. Kućni je odgoj budan i brižan, ukoliko se radi o tje¬ 
lesnoj čistoći i zdravlju. 

Ali plemenitost duše? Ono što čini čovjeka čovjekom? Ono što smo 
nazivali odgojem? 

Napredujemo li to? Mi dobivamo dojam da to nazaduje. Nazaduje 
isto onako brzo kako napreduje ta vanjska kultura oko nas. 

Dijete je prije išlo boso ili u opancima, ali nije psovalo, ni govorilo 
svinjarija. U dijete psovača upirala je prstom čitava škola. A kod kuće 
su mu sudile batine. Ni otac psovač nije trpio da mu dijete izrekne ne¬ 
pristojnu riječ. I ako je sam bio prost, osjećao je da to ne valja i da 
nikome ne služi na čast. 

A danas nose djeca sjajne čizmice i idu u kino, ali se zato vladaju 
kao kočijaši. I nitko ih ne kara. Pa tko bi ih i pokarao? Zar tata, koji 

također nosi upeglano odijelo, ali zato ipak voli sočne »narodne« izraze? 
Ili mama, koja, doduše, danas ne ide više bosonoga, u nanulama, i ne 
veže kose povezačom, nego je u svako doba puna mirisa, ali zato 
bogme iza svake druge riječi, psuje Boga kao trhonoša, a sa svakim 
muškarcem u društvu pravi neslane i bezobrazne dosjetke a da ni ne 
pocrveni. 

Kulturni oci, pa kulturna i djeca! U istom stilu. Kulturom odjeće i 
jela, ali ne kulturom uma i srca. 

U tom, konačno, i jest sva razlika između kršćanske kulture i mo¬ 
derne tehničke civilizacije. Kršćanstvo uvijek nastoji da učini čovjeka 
boljim, a moderna civilizacija uči ga kako će biti što sitiji i što više 
tjelesno uživati na račun duše. 

Koja je kultura bolja? To pokazuju plodovi. Vidjet ćemo tu djecu u 
sjajnim čizmicama, a s najprostijom psovkom u ustima, kad odrastu. 
Psovke će tada postati djela. A oni će biti divljaci i barbari pod politu¬ 
rom ličila i uglačenih krpa. 

Kršćanski je Božić protest protiv te kulture. I protiv te dječje kul¬ 
ture. Djeca u jaslicama neće sada o Božiću naći dijete sa zlatnim puce- 
tima i u krznenoj bundi, već sirotana, što pomalo i zebe na tvrdoj sla- 
mici. Ali će naći veliku dječju dušu, što je puna dobra. Malog Isusa, koji 
je nevin, i blag, i ljubezan, i strpljiv. Iz očiju Betlehemskog Djeteta po¬ 
gledat će ih duša božanski kulturna — velika do neba. 

Katolička djeco, ugledajte se u svog Isusa! Pa budite dobra i ne 
psujte! 

Katolički roditelji, odgajajte svoju djecu za božičnu kulturu duše, 
a ne za civilizaciju psovke, surovosti i bluda! 

X. 

MI TE ZA NJIH DANAS MOLIMO.. . 


Mnogi božićuju bez Isusa. Bez Isusa u duši i u srcu. Zaboravljaju 
na nj, ili su ih toliko okupile svjetske brige da ništa ne clrže do onog 
životnog ideala što ga Isusovo ime u sebi utjelovljuje. 

Ali oni ipak božićuju. Od običaja, jer i svi drugi tako rade. I Božić 
je jedno veselje, a svako je veselje današnjem svijetu dobro došlo. 

Zato se i oni vesele. Onako kako znaju. Opskrbili su kuću dobrom 
kapljicom. Kupili su tukca ili uhranili svinju. Nabavili su kobasica. 
Napekli su kolača. Pokupovali su darova ženi i djeci. Poslali su božičnu 
čestitku znancima. Nakitili su drvce. 

I kad dođe Badnje veće, sjest će za sto i dobro se najesti mesa, ma 
da je post. Zgrijat će se kojom čašicom. Podijelit će ukućanima darove. 
I, na kraju, zapjevat će, već malo pri piću: »Oj pastiri!« A onda će, pijani, 
u crkvu na Ponoćku, jedini put u godini. I napokon — zaspat će kao 
klade i probuditi se istom pred podne, kad bude vrijeme za posjete. 
Obući će svečano odijelo i najbolje cipele, pa će zaredati po kućama ro¬ 
đaka i znanaca: čestitati, jesti i piti. A »milostiva« će primati čestitare u 
vlastitoj kući. Tako danas, tako sutra i prekosutra. Jest će se, pit će se, 
ići će se u posjete, možda će se otići i na kazališnu ili kinopredstavu. 
A mali ili mala u kutu igrat će se sami sa svojom štalicom, isto onako 
kao što se igraju s bebama i s drvenim konjem. Gledat će osvijetljeno 
drvce i skidati s njega bombone. 

A bećari? Njihov je božični »slavski« program još jednostavniji: 
krčma. Krčma i po danu i po noći. 

Eto, to je Božić bez Isusa. Gozba i piće; novo odijelo i trošak; 
materija i proza. Dosadna banalnost; pijača baš kao i svaka druga pijaca 
u hotelu ili za kakvom »veselom večerom«. 

A Božić s Isusom? To je nebo i poezija. To je sjaj djetinjskih očiju 
što čekaju Maloga Isusa, pune žive čežnje, da ih dragi Bog zavoli i bla¬ 
goslovi. 

To je Badnja večer, kad se oko zajedničkog stola skupi obitelj u 
osjećaju mira i ljubavi što one noći pada na čitav svijet. To je pjesma iz 
seljačkih grla, što je pod zornicom pjeva puk, gladan Boga i svjestan 
otkupljenja, što mu ga je donio dobri, mali Božić u jaslicama. 

To je božična ispovijed, kad čovjek osjeća da mu je duša laka i da 
se pred Božjom kolijevkom preporodio na novi, bolji život. To je po- 
- u \ a ? m h'a što ga ljudi jedan drugome daju kad se sretnu na dan 
Božića. To je ona živa, zaufana, radosna molitva majke pred štalicom, 

koja zaziva blagoslov malog nježnog Isusa Djeteta na _ svoju dječicu, sto 
oko nje kleče sklopljenih ruku i dive se ljepoti Božjeg otajstva. To je 
radost i veselje, ali veselje puno Boga; nad tim veseljem svuda lebdi 
Isus. To je naš kršćanski Božić, blag i topao; svetkovina Ljubavi, silazak 
Božji na svijet. To je naš »Čestit Božić i povođenje Isusovo!« 

O dragi Isuse, hvala Ti što je naš Božić Tvoj Božić, pun Tebe! Daj, 
objavi se i onim bijednicima koji božićuju bez Tebe i otkrij im kako je 
slatko i lijepo otajstvo Tvoga poroda! 

Mi Te za njih danas molimo. 

Isuse, utješi i spasi sav svijet svojim svetim porodom. 

L. 


TAJNA BOŽIČNE NOĆI 

Noćas svaka zv’jezda jasnim žarom blista, 
Nebo sve je noćas u plamenom sjaju, 

To blažena je noć Rođenoga Krista: 
Pakleni se lanci noćas raskidaju. 

Mala, prosta staja, što sred polja stoji, 
Sklonula je Dijete-Spasitelja svijeta. 
Anđeoski nad njom uzdižu se poji. 

Novo Drvo Spasa počinje da cvjeta. 

A kraj Božjeg Sina Sveta Majka kleči, 

I sa svetim žarom svoje Čedo gleda. 
Pokraj rođenoga pjesma Neba ječi; 
Anđeoska četa za četom se reda. 

I Hranitelj Njegov kraj jasala je stao, 
Kleknuo je sada, da kraj Njega pane. 
Ljubav srca Svoga na dar Mu je dao, 

I ganut od ljubavi, suza Mu kane ... 

Četa je pastira došla svom Pastiru: 
Kleknuli su ljudi, klanjati se stali, 
Primivši blagoslov, pošli su u miru, 

I slavu su Božju na sve strane slali. 

Betlehem je snivo, ništa nije znao, 

Da prošla noć je i vjekovječna tmina, 
Željezni da zastor pred Nebom je pao, 

Da Djeva je Božja porodila Sina. 

NASA OBRANA 


Nama se kršćanima uvijek prigovara da smo neprijatelji životne 
radosti. Naša je, vele, životna ideologija toliko svrhunaravna, tako jako 
usmjerena na probleme vječnosti, da u njoj uopće ne ostaje mjesta kul- 
tiviranju zemaljskih dobara i vedrom veselju života. 

Pa ipak, taj je prigovor posve neopravdan. Trebalo bi samo zaći 
po kršćanskim obiteljima, trebalo bi samo pohoditi samostanske go¬ 
vornice i sjemenišne aule, da odmah vidiš koliko se vedre, svijetle rado¬ 
sti krije u kršćanskim dušama. Trebalo bi samo pročitati život sv. Filipa 
Nerija ili Franje Asiškoga. 

Međutim, u dane uz Božić nećemo ići tako daleko. 

Sama božična svetkovina najbolja je naša obrana. 

Neka ustanu ti svjetski umjetnici uživanja pa neka nam, ako su 
kršćani, kažu, jesu li ikada u životu doživjeli tako silnu i nevinu radost, 
kao što je bila ona pod božičnim drvcem, kad je soba plamtjela u žaru 
božičnih svijeća i ječila slatkim božičnim napjevima, dok su oni užare¬ 
nih lica i sjajnih očiju gledali slatkog malog Isusa u jaslama i puni 
ushita prevrćali u rukama darove koje su im donijeli anđeli! 

A eto, kršćanstvo je taj genijalni umjetnik koji je sve njih natkrilio 
te čarnim velom najljupkije poezije i najsilnije radosti opleo slavu svoga 
otajstva. Kršćanska je duša iznašla te simbole i tu idiličnu romantiku, 
koja tako neodoljivo osvaja dušu. Ona je tako divno uspjela da ispre- 
plete veselje duha i trijumf istine najljepšim cvijećem s livada zemalj¬ 
skog života. 

A kakvo je u Božiću, takvo je kršćanstvo svagdje. Kako je u djeci, 
tako je i u zrelim dušama. Isti duh i isti životni princip ostvaruje nje¬ 
gove ideale na svim područjima života. 

Kršćanstvo nije neprijatelj radosti. Nije neprijatelj ni zemaljske 
radosti. 

Naprotiv! Te su naravne radosti u njegovim očima drago Božje cvi¬ 
jeće, što ga je sama stvoriteljska ruka razasula po ovoj suznoj dolini 
da nam bude lakše Bogu služiti i da nas sjeća da je Bog, kojega slije¬ 
dimo, Bog Ljepote i Ljubavi, i vrelo velike sreće. 

Te su radosti darovi našega Oca svojoj dječici. 

I kršćanstvo ih iz Njegovih ruku prihvaća spremno i veselo, s du¬ 
bokom zahvalnošću, ali i priprostom, djetinjskom naravnošću. Uzima 
ih i uživajući u njima slavi Boga. 

I u ljepoti lijepe Božje prirode, u suncu i u cvijetu, u moru i zele¬ 
nilu, ono uživa. I u plodovima zemlje, u hrani i pilu, ono uživa. I u lje¬ 
poti ljudske duše i tijela, u oku dječjem, u materinskoj ljubavi, u vjer¬ 
nosti prijateljstva, kreposti i čistoći ono uživa. I u poletu mladosti, u 
igri i šali, u smijehu i pjesmi, ono uživa. I u pjesništvu i umjetnosti, u 
kipu i slici, u predstavi i glazbi, u duhovitim proizvodima ljudskoga 
duha, ono uživa. I u radostima plemenitog i časnog obiteljskog i brač¬ 
nog života ono uživa. 

Svu čistu životnu radost na zemlji ono usvaja. I podiže je još i pre¬ 
obražava. Podaje još joj visoke naslade duha, koje čovjeku donosi vjera 
i služba visokim Božjim idealima. 

Radosti života postaju po vjeri pjesma hvale Bogu i dobivaju vječnu 
vrijednost i značenje. One su kao slatke stepenice po kojima se penjemo 
k Bogu i kao nebeska zrcala u kojima se ogleda Božja mudrost i ljepota. 

One su nama slika vječne radosti, koja nas čeka na nebesima, i 
poticaj da se po .stvorenoj ljepoti vinemo do nestvorenog izvora sve 
ljepote — Boga. 

Samo kršćanin može radost života okusiti s njezine najljepše stra¬ 
ne. U miru savjesti, u zadovoljstvu srca, u osjećaju blizine svoga Boga, 
sa živim pouzdanjem u providnost, s čvrstom nadom u vječnu, nepro¬ 
laznu sreću. 

I onda, kad sva radost zemskog života zamre u srcu, njemu ostaje 
ipak izvor sve radosti: Bog i njegova milost i ljubav. 

Na taj način postajemo mi kršćani upravo najpotpuniji baštinici 
radosti, po onoj Apostolovoj: »Sve je naše, a vi ste Kristovi, a Krist je 
Božji!« (1. Kor. 3,23.) 

Kršćanstvo zabacuje samo jednu radost: grešnu radost. 

A grešna radost i nije radost; ona je samo zamaman otrov što truje 
dušu, ona je smrt višega čovjeka u nama; ona je kradljivac vječnog bla¬ 
ženstva i vječne sreće. Ona nam otima Boga i s njime sve dobro. Njezin 
plod je samo pustoš i praznina srca, a njezina plaća je vječna propast. 

Jest, mi kršćani znamo što je životna radost; znamo bolje nego 
svi drugi. 

Ali, dakako, kršćansku radost može okusiti samo čisto srce i velik 

duh. 

Ljudi koji su se navikli opijati brutalnim emocijama alkohola i 
erotike nemaju smisla za njezine čari. Njihov je ukus bolestan i otro¬ 
van. 

Ali zato dobrim i plemenitim dušama dovikuje Božja Mudrost svaki 
dan: »Kušajte i vidite kako je sladak Gospodin!« (Ps. 33,9.). Kako je 
sladak naš dragi, mali Božić! 

č. č. 


ISUS JE USLI5IO DJEČJU MOLITVU 


Suton se spušta na zemlju, a na obzorju je već zatitrala i pokoja 
zvjezdica. Vedrina naviješta da će biti hladna noć. Po selu se osvjet¬ 
ljuje sve više prozora. Samo ondje, na kraju sela, iz jedne male kuće, 
ne vidi se još nikakvo svjetlo. 

U maloj sobici stoji u kutu oskudna, ali čista i uredna postelja, na 
kojoj leži žena. Kraj prozora vide se glave dvojice dječaka. Tišinu u 
sobi prekine sitan glas dječaka: 

— Majko, mogu li naložiti vatru? 

— Naloži, sinko, ako imaš čime, bolnim glasom odvrati majka. 

Dječačić se izgubi u obližnjoj komorici i donese tek nekoliko triješ- 
čica, koje stavi u peć. Ali od toga ogrjeva ne ugrije se ni sama peć, a 
kamoli soba. 

— Majko, hoćeš li moći ustati, da nam dadneš štogod jesti?, upita 
opet dječačić. Majci se okliznu dvije krupne suze niz lice i odgovori: 

— Snage bih toliko smogla da ustanem, ali, draga djeco, u kući 
nemamo ništa čime bih vas nahranila. Kad je otac otišao u tuđu zemlju 
na rad, prehranjivali smo se mojim radom, ali otkako me je bolest sru¬ 
šila u postelju, ne mogu više ništa zaraditi da vas prehranim. Ni da 
prodamo nemamo što i ja ne znam što će biti od nas sirota. Molite se, 
draga djeco, Malom Isusu, koji će ove noći pohoditi svijet, da nas ne 
ostavi. On, koji hrani ptice nebeske, neće ni nas ostaviti. Pouzdajte se 
u Njega i s tim pouzdanjem legnite da se bar u postelji ugrijete. 

Dječaci poslušaše majku i u hladnoj mračnoj sobi čula se topla, 
usrdna i pobožna molitva dvojice dječaka. 

Nakon molitve legnu u posteljicu, čvrsto zagrljeni i tijesno privi- 
nuti jedan uz drugoga, da im bude toplije. Nešto su se zagrijali, ali gladi 
nisu utažili i uslijed toga nisu mogli usnuti. Zato se sada opet stariji 
dječak obrati majci: 

— Reci, majko, jesmo li mi doista bili dobri i hoće li Mali Isus ove 
noći i nas pohoditi? 

— Da, djeco, dobri ste jer Mu se molite, a mene slušate, lijepo se 
vladate i prema svakome ste pristojni. Zato vjerujem da nas dragi Bog 
neće ostaviti. Čvrsto se nadam da će nas pohoditi. Tako su se razgova¬ 
rali dugo u noć o Malom Isusu. 

Najednom se selom s tornja razlijegne glas zvona, koji je zvao po¬ 
božne ljude na Ponoćku. 

— Majko, čuješ li? Već zvoni. On već silazi s nebesa. Hoće li doći 
lc nama? Oh, dođi, dragi Isuse, i pomozi nam u našoj nevolji! 

Nada i strah borili su se u dušama dječaka ... 

* * * 

Nešto iza ponoći začuo se žamor s ulice. To su se ljudi vraćali sa 
Ponoćke. 

— Oh, majko, sad već sigurno neće doći! — rekoše djeca svojoj 
mami, a tuga obuze oba dječaka. 

Najednom netko zakuca na prozoru. Svi pozorno poslušaše, hoće 
li se kucaj ponoviti. I doista, opet nešto zakuca na prozoru. 

— Majko, vidi tko to kuca! Možda je taj još bjedniji od nas. 

Majka se teško diže, otvori vrata, a u sobu uđe lijepo obučen mu¬ 
škarac, sa svjetiljkom u ruci i s mnogo svežnjeva, a sav pokriven injem. 
Ženi se izvi iz grla veseo poklik: 

— Djeco, otac vam je došao! 

— Oče, dragi naš oče! Kad si nam ti došao, odmah će nam biti 
lakše! 

Za kratko vrijeme otac je u susjedstvu pribavio drva, naložio vatru 
te u toploj i lijepo osvijetljenoj sobi dijelio darove ženi i dječici. 

Krajnja tuga obrnula se u krajnju radost. Mali je Isus čuo molitve 
dobre dječice i za dar im poslao njihova dugo odsutnog oca. Donio je 
lijepu ušteđevinu te se više nisu morali bojati zime i gladi. Iz zahvalnih 
malih srdaca izvi se vesela pjesma: »Radujte se, narodi...« 


LJ. FILIPIC 


BOŽIĆ STAROGA PASTIRA 


Selo je opet oživjelo kao i prije. Brige su postajale sve veće jer se 
približavao Božić, a tada ljudi dvostruko osjećaju siromaštvo i nesta¬ 
šicu. 

Tik pred blagdan i vrijeme se pogoršalo. Nad kućama gomilali su 
se tamni, teški oblaci, a sumorna polutama pritiskivala je selo. Nikako 
se nije htjelo razvedriti. Umorne, teške snježne pahuljice lepršale su 
cijeli dan, a poslije podne u četiri sata već su se morala paliti svjetla. 
Navečer su male sjajne točkice brzo prestale svijetliti u selu, a iza tamnih 
prozora nije bilo čuti ni daha, ni šušnja. 

— Ove godine imat ćemo vrlo tužan Božić! — govorili su ljudi. 

Nisu imali razloga da se bilo čemu vesele, ali ipak, Isusovo rođenje 
moralo se dostojno proslaviti. 

U petak se i stari pastir uputio u selo. Napustio je svoju snježnu 
planinu i pokucao na vratima župnikova stana. Na ramenu je nosio 
lijep bor, pun snijega. 

— Otkuda vi tako kasno? — iznenadio se župnik. 

— Morao sam sići zbog blagdana! — odvrati stari Alojzije, tresući 
snijeg sa sebe. — Želio bih na Badnjak zapaliti bar jednu malu svije¬ 
ću! ... Zato sam mislio, ako već prolazim ovuda, pokucat ću i kod vele¬ 
časnoga, a da baš ne dođem praznih ruku, odsjekao sam ovaj mali bor, 
da i vi imate božično drvce! ... 

Svećenik je bio ganut i tužan u isti mah. 

— Zahvaljujem vam, ali ja sam sam i već odavna svetkujem Božić 
bez bora. 

— Ništa zato! — smiješio se stari. — Samo vi ukrasite drvce i za¬ 
palite svijeće, inače nećete znati da je Badnjak. 

— Imate pravo, Alojzije! — odvrati svećenik i pomisli, koliko pri¬ 
rodne i urođene nježnosti ima u tom poludivljem pastiru. 

, Te jednostavne i tople riječi godile su mu. Brđanin je ispunio kuću 
blaženim mirom svoje čiste, jednostavne duše i mirisom svojega soč- 
n °ga govora. Širio je oko sebe toplinu, snagu i povjerenje. Svećenik se 
veselio da je došao i zadržao ga preko noći. Ponudio mu je da jede, a 
poslije večere malo su se porazgovorili. 

Sutradan stari pastir napravi stalak za bor, nacijepa drva za blag¬ 
dane i počisti dvorište od snijega. 

Sumrak se već spuštao kad se počeo spremati na put. 

— Eto, ja ću polako kući! 

Svećenik ga je zadržavao. 

— Poslušajte me, Alojzije! Nemojte ići nikuda. Budite moj gost 
preko Božića! 

— To je nemoguće! — prestrašeno će stari. — Božić je samo onda. 
Božić ako ga slavimo kod kuće. Na taj dan se i divlje zvijeri zavlače u 
svoja skrovišta... Kakav bi to bio Badnjak kad ne bih bio kod kuće> 
Nemojte, velečasni, ni govoriti o tome. 

— A šta ćete raditi sami kod kuće na Badnjak? — pitao je sve¬ 
ćenik radoznalo. 

— Zapalit ću ovu malu svjećicu, koju sam kupio u selu, molit ću 
se pred njom, a malo ću i zapjevati... Moja dva psa će gledati... 
Vatra će veselo pucketati i mi ćemo čekati Isusa... Ne mogu Ga do¬ 
čekati u hladnoj izbi, zaključanih vrata!... To i vi, velečasni, morate 
uvidjeti!... Ove godine će možda i drvosječe doći k meni jer smo se 
dogovorili da ćemo prikazati Isusovo rođenje onako kako je to u knji¬ 
gama opisano. 

Svećenik se začudio. 

— Kako ćete vi to prikazati? 

Stari se malo stidio i nećkao, ali konačno se odvažio i rekao: 

— Ima u mojoj blizini jedna velika spilja, u kojoj smo navravili 
male jaslice. Sva je spilja posuta slamom. Kraj jaslica metnut ćemo dva 
vola, utjerat ćemo nekoliko ovaca, da bude upravo onako kako je na¬ 
pisano u knjigama... Pa i ostale uloge već smo podijelili... Eto, tako 
će biti... Zato vas molim da me ne zaustavljate, jer ja moram biti 
ondje... 

Svećenik se tronuto zamislio. 

— E, kad je tako, onda samo idite, dragi Alojzije! 

Brđanin se sretan mašio svoje torbe i veselo uputio u planinu. Bio• 
je usopljen od žurbe jer nikako nije htio zakasniti na božične igre.. . 

JOZSEF NYXRO 

ZVIJEZDA REPATICA 


Bijela božična noć. Selo, zatrpano dubokim snijegom, ne može da 
dahne. Spavaju polja i njive. Tamo nema žive duše. Samo drveće seta 
po prtini i nešto priča. 

Pred ikonom Svete Bogorodice tinja kandilo. Treperava svjetlost 
kupa okrečene zidove, kotlove, ognjište. Stara se ikona blista. Na drve¬ 
nom krevetiću leže, pokriveni preko glave, dva mala brata, Itko i Koce. 
Crne im se oči svijetle kao ugljen. Njihov djed odškrinu vrata, da ih 
pogleda: 

— Jesu li zaspali, moji pilići? 

— Nismo! — zazvoniše dva glasića. 

— Samo spavajte, jer tek što nije zazvonilo zvono, a onda da znate 
da se rodio mali Isus. Pogledajte vas dvojica kroz prozorčić da vidite 
što ima na nebu! 

— Šta, djede? 

— Zvijezda repatica. 

Tada djed sjedne na krevetić kraj djece i stane im posve tiho 
pripovijedati: 

—■ Ova je noć blagoslovljena. Da vidite kako je snijeg dubok i 
kako je napolju hladno! Teško onome tko nema vatre! Jedanput je Go¬ 
spodin, dok je još hodao po zemlji, prošao kroz naše selo. Bilo je to 
usred zime. Ušao on u selo, sav modar od hladnoće. Cvokotao je na 
sivom magarcu. Zakucao na jedna vrata. Izišao jedan bjelobradi čiča. 
On ga je zapitao: 

— Mogu li ogrijati ruke na vašoj vatri? 

Nemam vatre — odgovorio je onaj čiča nabusito i zalupio vra¬ 
tima. A dimnjak se pušio. 

®°S° je otišao. Ništa nije rekao. Pokucao je još na dva, tri mjesta. 
Nitko ga nije pustio. To mu je bilo krivo. 

— Dobro — rekao je — kad je tako, naučit ću ja vas! 

I otišao je na kraj sela. Ondje je živjela jedna slijepa starica. Da i 
tu pokucam? — reče on. Ona ga je srdačno primila, ali jadnica, nije 
imala ni drvceta, da naloži vatru. Gospodin je bio veoma ogorčen i iza¬ 
šao je napolje. 

Još iste noći oduzeo je vatru našem selu. Najednom su se ugasila 
sva ognjišta. Ugasila se i kandila. Nastala je strašna zima. Popuhnuo 
oštar vjetar. Počeli zavijati gladni vuci u pomrčini. Napuklo kamenje, 


179 


smrznulo se drveće. Ljudi nisu znali sto da rade. Miznuli su se tri dana. 
i tri noći. Četvrta je noć bila božićna. Daleko, negdje u judejskom gradu 
Betlehemu, bila je jedna staja. U njoj se u jaslama rodio Božji Sin. To 
je ono dijete koje je naslikano na ikoni. Čim se rodilo, majka ga je 
povila u meko zeleno sijeno, koje je mirisalo majčinom dušicom. Oči 
su mu gledale kao dva plava cvjetića. Najmudriji ljudi pošli su da mu 
se poklone. Bili su veoma mudri, ali nisu znali put u Betlehem. Zato su 
se pomolili Bogu da im pokaže put, a on im je poslao zvijezdu repaticu. 
Pošla zvijezda, a mudraci za njom. 

Kad je zvijezda prolazila preko našeg sela, ogrijala je zamrzle 
kućice. Rep joj je zakvačio za dimnjake. Veliko i malo izašlo je da je 
gleda. Izašla i ona slijepa baka, pa zapitala: što gledaju? — Zvijezdu. 

_ A je li visoko? — Nije. Može se dohvatiti rukom. — Ušla baka u 

kuću i uzela svijeću voštanicu da zapali kandilo jer je sutradan bio 
Božić. Kad je posegnula za zvijezdom, njezina se svijeća upalila. Slijepa 
se baka vratila i zapalila kandilo. Od njezina kandila zapalili ostali 
ljudi. Sadašnja vatra ostala je od one noći, kad je prošla čudnovata 
zvijezda i mudraci za njom. 

Poslije mnogo godina sljepica je umrla. Od njezine kuče napravili 
su crkvu. Ondje se svake godine o Božiću seljaci skupljaju na molitvu. 
Mole se za dušu one svete bake koja im je vratila vatru. 

Starac zašuti. Pogleda napolju bijelu noć, blagoslovljenu božićnu 
noć i rekne: 

— Kada narastete, sagradite sebi lijepe kuće i dajte sklonište sva¬ 
kom putniku koji pokuca na vrata za hladne zimske večeri. Jeste li 
čuli, pilići moji? 

Mali pilići, Itko i Koce, već su bili slatko zaspali. 

ANGEL KARALIJĆEV 

LEGENDA O JEDNOM BOŽIĆU 


Otišao je s posljednjom nadom prijatelju da od njega pozajmi no¬ 
vaca, ali zaludu. Kod. prijatelja je u punom sjaju tekla gozba. Razuzdan 
smijeh rasipao se po dvorani. Pijana se glazba po njoj razlijevala kao 
uzburkano pjenušavo more. Dizala je mnoge sa sjedala da nazdravljaju, 
da drže govore i opet ih spuštala, talasala je priljubljenim tijelima i ma¬ 
zila, sanjivo mazila sjetne oči žena. On nije mogao tu ostati od pomisli 
da mu kod kuće gladuju, a on se tu gosti. 

Izišao je u noć, zvjezdanu i snježnu, i sanjario, kako bi to zbilja 
bilo lijepo da postoji mali Isus, u čiju se slavu, eto, bogataši opijaju, a 
siromasi plaču. Kako bi bilo lijepo da ima netko, i dobar i lijep, iz čijih 
ruku sjaju te zvijezde. Jer on se osjeća te noći tako sam. I njegov ga je 
najbolji prijatelj ostavio u nevolji. Bilo je kao da mu teški kamen leži 
u prsima, koji bi morao da iziđe van, da ga riješi te muke, ali taj kamen 
ostaje i pritište, guši. 

Starci su ga tješili. Mati je pričala o nekom snu koji predskazuje 
radost, sreću. A starac ju je proglasio proročicom, iako nije nikad vje¬ 
rovao u njezine »proročanske« snove. 

Smiješak bolne blagosti zatitrao je na njegovim usnama. Žena ga je 
još većma rastužila. 

»Opet ću ja ozdraviti«, govorila je žena, čije su noge bile uzete. »I 
opet ćemo ići skupa na šetnje, da gledamo zgodne motive za slikanje. 
Opet ćemo zajedničkim radom priređivati tvoju novu slikarsku izložbu. 
Opet ću biti uz tebe i ti ćeš biti vedriji. Pa i novaca ću smoći šivanjem.« 
Po njegovoj se duši razvila tuga, duboka tuga, od koje nemamo snage 
da se branimo, koja stišće našu dušu i izažimlje iz nje suze. 

»Nikad, nikad ti više nećeš ustati, moja draga, mala patnice. Nikad 
ti nećeš sa mnom ići na šetnju u jesen i u proljeće. I nikad nećeš razmje¬ 
štati slike za moju izložbu i diviti se mojim velikim platnima.« 

Mislio je to u sebi, a suze su mu potekle niz lice. 

»Ti plačeš! Ti ne vjeruješ! O, vjeruj, dragi, vjeruj. Ja imam bez¬ 
graničnu vjeru. Noćas je Božić. U ovoj su noći dobri, nijemi stvorovi 
štitili malog Isusa od studeni. Pa kad su te životinje bile tako dobre 
prema jednom malom djetetu, kako neće biti Bog prema nama?« 

»Hoćeš, ozdravit ćeš. Ja plačem, tako, teško mi je. Ti si se uvijek 
veselila Božiću, a noćas nemamo ni večere«, prekrio je on svoje misli. 

»Nije moguće da mi noćas nećemo imati večere. Možda ćete ismijati 
moju tvrdnju, ali beskrajno je moje pouzdanje. Kad bih ja bila propo- 

vjednik, govorila bih ljudima o njihovu Bogu. Učila bi ih da se pouzdaju 
u Njega. Pa bili oni najgore skitnice, grešnici, zločinci! Beskonačno je 
more njegove dobrote.« Zanijela se ona, gledajući u svježu zvjezdanu 
noć, a njene su riječi lebdjele nad njima, kao zvijezde nad crnom pro¬ 
valijom. 

Sred tih riječi začulo se kucanje na vratima. Uskomešali su se. .. 
Tko bi to mogao biti tako kasno? Oni nemaju prijatelja! Možda siro¬ 
mah? Čime će ga nahraniti? Ako je siromah, pustit će ga unutra da se 
bar ogrije. Nije bio siromah, bio je putnik, koji je te noći doputovao u 
grad i nije nikako mogao naći za sebe sobu ni u jednom hotelu, ni u 
jednom konačištu. Zamolio ih je da ga puste u kuću, da se ogrije, a 
onda će nastaviti traženjem stana. 

Bio je u licu modar, prozebao, a po njegovu licu ipak se razlijevala 
vedrina, blaga, kao mjesečevo srebro po moru, kao dobroćudan osmijeh 
po licu i kosama, što se spuštaju na ramena djevojčica. Ušao je tiho i 
nazvao im Boga, a s njim kao da je ušao i sveti mir i tiha radost u 
kuću. Dok su se oni žalostili što ne mogu da ga počaste, on je iz svoje 
torbe izvadio jela i ponudio im večeru. Nećkali su se da uzmu od gosta 
večeru, ali ih je prisilio glad i Ijubezan smiješak došljaka. 

Zvijezde su virile kroz prozor, kao radoznala djeca, zbijena do okna. 
To su bile zvijezde što su nekad davno obasjavale štalicu, male jaslice 
s dragim djetetom i dobre, krotke životinje. Snijeg se tiho rasipao i 
rastapao od topline Njegovih koraka, koji je kao nekad, više volio 
skromne siromašne ljude. Noć je bila lijepa, blaga. Potoci i rijeke pro¬ 
bili su se kroz led, cvjetovi su kraj voda zadrhtali od zanosa, a drveće je 
svojim prstima plelo vijence, od zvijezda, da njima pospe putove kojima 
će On proći i obavije Njegovo sveto čelo. 

Večerali su bogatu večeru došljaka. Ispunila se čudna i naivna 
tvrdnja uzete žene, koja je potpuno zaboravila svoju tragediju, i smije¬ 
šak savršene sreće igrao se uvojcima njene kose, nježno kao lahor sa 
zrelim žitom u teškom, sunčanom ljetu. Polijevalo ih je srebro zvijezda, 
zasipalo ih je cvijeće svete, tihe radosti i oni su u zanosu zapjevali: 
»Narodi nam se kralj nebeski«. A sred pjesme, u sjaju rajskih visina 
iščezao je došljak i u Kristovu liku blagoslovio svojom rukom dom, u 
kojem je večerao. 

Slikar je pao na koljena. Ustala je uzeta žena, kleknula kraj njega i, 
zagrlivši ga, zajedno s njime upirala pogled k nebu. Svi su podigli svoj 
pogled k nebu, na kojemu su sjale one iste zvijezde kao nekoć, kad su 
obasjavale betlehemsku štalicu, jaslice s djetetom i krotke životinje. 

JERONIM KORNER 

Velika majka privinula je na Srce svoga Sina. 

Nema kolijevke da u nj položi nejako Čedo, ali Njezina ljubav po¬ 
svećuje ležaj na slami malenome Isusu. 

Nisu se otvorili dvorovi da prime Svetu Obitelj, ali betlehemska 
spilja sjaji veličinom kakva nikad nije sinula ljudima na zemlji. 

I nikad nije veća radost ispunila dušu majke nego što je bila radost 
Marijina, koja je rodila Boga-Čovjeka. 

Njezino se Srce uzdiže u zanosnoj himni Božjoj slavi — Njezino 
je majčinstvo spasenje ljudskom rodu. 

Ona, odabrana među ženama, gleda Dijete kojemu se nadalo čo¬ 
vječanstvo — gleda Isusa koji pripada Nebu i Njoj i čitavu svijetu. 

Pred Njom se otvara teški put koji vodi najvišem cilju — pred 
Njom je bijeg u Egipat, mržnja ljudi, progonstva i Golgota. 

Ali u noći Rođenja anđeli pjevaju i pastiri pozdravljaju Isusa — 
u ovoj noći Bog je maleno dijete, koje spava nevinim snom u zaklonu 
ljubavi. 

Velika Majka poklonila je svijetu Spasitelja. 

Ona Ga pokazuje nama svima i sve nas zove: 

— Dođite i poklonite se! 



VESELI SE, MAJKO BOŽJA 


Veseli se. Majko Božja, puna milosti, 
Veseli se i raduj se, rajska svjetlosti, 
Jer si noćas porodila — 

Pak i mlijekom zadojila, 

Boga malena — Boga malena. 

Veseli se, jer si vječno djevstvo ljubila. 
Zato truda i mučnosti nijesi trpjela. 
Neg’ začevši u posluhu 
Po nebeskom svetom Duhu 
Jesi rodila — jesi rodila. 

Veseli se, jer kako si vazda želila 
Radi česa tvoga Boga sveđ si molila; 
Djevicom si vazda bila, 

Djevicom si porodila 
Boga našega — Boga našega. 


Ah, da nam je sad vidjeti koja djeluješ! 
I razmišljat kako Sinka dragog miluješ! 
Kako grliš i cjelivaš. 

Kako štuješ i uživaš 

Kog si rodila — kog si rodila. 

Ter žalostan tko bi stao ovo gledajuć 
Tko T se ne bi veselio ovo vjerujuć. 
Gdje Bog čovjek učini se, 

I od Djeve porodi se. 

Sv'jeta Stvoritelj — sv’jeta Stvoritelj. 


Vesel’te se svi Anđeli, koji pjevaste 
Slava Bogu a mir ljudem, koji nazvaste. 
Jer se Bog vaš i naš rodi. 

Da nevoljni svijet pohodi. 

Syojom milošću — svojom milošću. 


Vesel’te se, svi pravedni, jer vas poziva 
Da vam dade onu slavu, u kojoj prebiva; 

Rad šta čovjek učini se 
I na jadni svijet rodi se. 

Bog naš predobri — Bog naš predobri. 

Nek i griješnik veseli se, premda plakati 
Imao bi, i za grijehe sveđer kukati; 

Jer on, ako bude htjeti, 

Grijeh će mu se pomrsiti, 

Svaki potpuno — svaki potpuno. 

Vesel’te se, sve planine i sve doline, 

Ptice, vode, stabla, brda i sve živine, 

Jer koji je vas stvorio 
I od ništa učinio. 

Sad se rodio — sad se rodio. 

Vesel’mo se, i mi, braćo, ovdje zajedno, 

A1 veselje neka naše bude pravedno. 

Svi se grijeha odrecimo 
I srčano utecimo. 

Bogu rođenu — Bogu rođenu. 

Svim vam Božić nazivamo, braćo ljubljena, 

U stečen ju vječnog zdravlja od vas željena. 

Kojega vam Rođen dao 
Kako bude tko pitao. 

Na dan današnji — na dan današnji. 

On svim dao, da budemo Božić provesti 
Bez duhovne i tjelesne kakve bolesti; 

A po smrti pak svim dao 
Kako nam je obećao, 

Vječne radosti — vječne radosti. 

BOŽIČNA NARODNA PJESMA 

DJETEŠCE TI MOJE DRAGO 


Djetešce Ti moje drago, 
Usni slatkim snom. 

Prosti moje milo blago, 
Štalica Ti dom! 

Štalica Ti dom! 

Samo mirno, Sinko, snivaj, 
Da Te krijepi san! 

Snivaj tiho i počivaj, 

Još je dal’ko dan. 

Još je dal’ko dan! 

Anđeoske brojne čete, 

Svak Tvoj prate dah, 

S Božje tvoje moći svete 
Zahvata ih strah, 

Zahvata ih strah! 

Zebeš, Bože, al se smiješiš, 
Srce živ Ti čar — 

Ti me, divni cvijete, tješiš, 
To mi rajski dar. 

To mi rajski dar! 


BOŽIČNA NARODNA PJESMA 


ZVIJEZDA MALOG ISUSA 

BILE SU KRASNE, VELIKE ZVIJEZDE, 
KADA SE LJUBAV RODILA SVETA. 

AL BIJAŠE ZVIJEZDA LJEPŠA OD SVIJU, 
SKRIVENA OČIMA SVIJETA. 

ONA JE MOGLA SJAJ I LJEPOTU, 

DA SVEMIROM CIJELIM PROSPE, 

AL NJU JE TEK ISUS MALENI GLEDO. 
TA ZVIJEZDA JE BILA: SRCE GOSPE. 


JERONIM KORNER 


RADOST NEODVOJIVA OD MARIJE 


Božić je nekako najradosniji blagdan svakome kršćanskom srcu. 
U promatranju božićnog otajstva možemo najviše pustiti srce da se 
raspjeva i osjećajima da se rasplamte. Postoje, dakako, za to i povijesni 
razlozi, kojima dugujemo svu idiličnost Božića. Sv. Franjo, raspjevani 
Božji trubadur iz Asiza, uspio je osjećaje svoga srca, što ih je doživio 
one noći u šumi u Grecciu, slaveći otajstvo Božića, konkretno i zorno 
izraziti i prenijeti na ljude svoga vremena i na sve kršćane do danas. 
Štalica, jaslice, slama... sve je to tako obično, a opet tako značajno 
u dočaravanju božične radosti. Ta se radost ne može zamisliti bez Ma¬ 
rije. 

Preko nje je Krist došao na ovaj svijet. Radost zbog Kristova do¬ 
laska neodvojiva je, dakle, od Marije. 

Utjelovljenje — temeljni kršćanski misterij 

Kršćanstvo je religija utjelovljenja. To znači da ono u svom teme¬ 
lju nosi činjenicu da se Bog utjelovio, da je postao čovjekom. Utjelo¬ 
vljenje je središnji događaj na kojemu je izraslo i na kojemu počiva 
kršćanstvo. 

Istina utjelovljenja bogata je sadržajima. U njoj je na neki način 
sažeto cjelokupno djelo spasenja. Ta je činjenica utjelovljenja prisutna 
u svakom času Kristova života i djelovanja sve do njegove muke, smrti, 
uskrsnuća i uzašašća. Sve je to Krist izveo kao utjelovljeni Božji Sin. 
I kad mi slavimo Božić, onda se, istina, sjećamo onoga dana i časa kad 
je zakucalo jedno mlado ljudsko srce, koje je u isto vrijeme bilo i Božje 
Srce, no pritom ne smijemo zaboraviti da Krist nije ostao maleno 
dijete i da ga u tom otajstvu rođenja možemo pravo častiti i slaviti 
samo ako nam je u svijesti prisutno sve ono što je on za nas učinio. 

Krista ne možemo odvojiti od njegove Majke, koja je postala i na¬ 
šom Majkom upravo time što ga je rodila, što je »Boga učinila našim 
bratom«, kako je to lijepo izrazio sv. Franjo. I kao što božično otaj¬ 
stvo ne možemo zamisliti bez Marije, tako je — u sadašnjoj ekonomiji 
spasenja — nemoguće zamisliti cjelokupno Kristovo djelo spasenja bez 
prisutnosti i sudjelovanja Marije. 

Utjelovljenje traje kroz sva vremena i u vječnosti. 

Kao što Kristovo utjelovljenje i rođenje ne možemo odvojiti od 
cjelokupnog tijeka njegova zemaljskog života, tako isto / otajstvo utje- 

lovljenja ne smijemo shvatiti kao događaj koji se samo jednom zbio. 
Utjelovljenje je događaj koji neprekidno traje, on se ostvaruje i trajno 
produžava u vremenu, prisutan je u kršćanstvu i ostaje do vječnosti. 

Krist je, doduše, prošao ovim svijetom u vidljivu liku, završio je 
tijek svoga zemaljskog života, ali je kao utjelovljen uskrsnućem pre¬ 
šao u svoju slavu. Taj njegov odlazak ipak nije onakav kakvi su naši 
odlasci. »Ja sam s vama u sve dane do svršetka svijeta!« On je ostao 
među nama prisutan, utjelovljen u nama kršćanima, u svojoj Crkvi. 
Mi smo utjelovljeni Krist produžen u vremenu; mi smo otajstveno Kri¬ 
stovo tijelo. Treba imati oči vjere da se u čovjeku prepozna utjelovljeni 
Bog. 

Krist više ne hoda ovom zemljom u onom liku kao što je hodao 
nekada, prije svoje smrti. Ali on je svejedno tu. Otkad je Bog postao 
čovjekom i upravo zbog toga što je Bog postao i ostao čovjekom, dužni 
smo u čovjeku pronalaziti, otkrivati, gledati i ljubiti Boga. To znači 
da je kršćanstvo religija utjelovljenja. 

I kao što bez Marije nije ostvareno utjelovljenje, tako ni kršćan¬ 
stvo, koje se temelji na utjelovljenju, ne može biti bez Marije. Ona 
ostaje trajno prisutna u Crkvi, kao što je utjelovljenje činjenica koja 
traje kroz sva vremena i u vječnosti. 

I kad o božičnim blagdanima stiskom ruke i na mnoge druge na¬ 
čine jedni drugima čestitamo, onda time želimo izraziti radost i sreću 
što je Bog postao čovjekom, što je postao našim bratom, ali u isto vri¬ 
jeme time izražavamo radost što je nama upravo po tom otajstvu Kri¬ 
stova rođenja Marija postala Majka. Naša je radost slična radosti an¬ 
đela koji su nad betlehemskom štalicom pjevali: »Slava Bogu na visi¬ 
ni ...«, naše je srce puno sreće, kao što je bilo srce pastira i mudraca 
koji su došli pokloniti se novorođenom Kralju i obdariti ga svojim naj¬ 
ljepšim darovima. Neka i naš poklon novorođenom Kralju i njegovoj 
Majci bude popraćen darovima srca koje ne želi živjeti za sebe, nego 
i za druge. 



KORNELIJE ŠOJAT 


188 



OJ DJETEŠCE MOJE DRAGO 

Oj djetešce moje drago, 

Vesela sam ti, 

Ti si moje milo blago, 

Spavalo bi ti. 

Sinak, mili moj ljubljeni, 

Nuder zaspi ti, 

Oj golube moj mileni 
Sve moje si ti. 

Tebe Otac ljubi, slavi, 

Vrhu svih ljudi; 

Jerbo si mu Sinak pravi, 

1 nitko drugi. 

Lijepa moja ti ružice, 

Mili sinak moj, 

Mirisava ljubičice, 
željni golub moj. 

BOŽIČNA NARODNA PJESMA 

I RODI SINA SVOJEGA PRVENCA 


Božično je otajstvo kao nijedno drugo puno najnježnijih pobuda. 
Sve u njemu govori srcu toplo i duboko. Svaki redak iz evanđeoskog 
izvještaja o Isusovu djetinjstvu izaziva u našim dušama stotinu naj¬ 
ljepših misli. Zato i jesu sveci onako rado razmatrali pred štalicom, 
a sv. Franjo Asiški i toliki njemu slični ronili suze ganuća u izobilju. 

Kod svake riječi zastaje tu pobožna duša i uživa u malome Bogu 
Ljubavi i u onim dobrim dušama što stoje oko njegove kolijevke. 

Kod jedne riječi i mi ćemo danas stati: kod poroda Gospodina i 
kod materinskih Marijinih radosti. 

Evanđelje je brzo gotovo s opisom toga događaja: »A kad bijahu 
ondje, dođe vrijeme da ona (Marija) rodi. I rodi sina svojega prvenca, 
i povi ga, i metnu ga u jasle, jer im ne bijaše mjesta« (Luk. 2,6,7). 

Samo nekoliko riječi, ali koliko u njima slatkog materinskog čez¬ 
nuća, brižne materinske skrbi, velike materinske ljubavi i veselja! 

Kako je izgarala od svetog čeznuća mlada Majka Mesijina kroz 
onih devet mjeseci što je Božje čedo nosila pod srcem i u sebi sakrivala 
kao živo svetohranište i otajstvena pokaznica! 

Svaki čas bile su kod božanskoga Djeteta njezine misli, ljubile ga 
i klanjale mu se. Svaki dan mu se radovala i željno brojila dane kad 
će ugledati lice »najljepšega od djece ljudske« i utisnuti mu prvi maj¬ 
činski cjelov — Božjem i svome sinu. 

I kako je s pobožnim strahopočitanjem očekivala radosni doga¬ 
đaj, kad su se već bili približili njezini dani! I kako su joj srcem pro¬ 
lazile najmilije slutnje o njegovoj skoroj objavi svijetu i punile joj 
dušu nebeskim blaženstvom! Kako je veselo i spremno pripremala 
bijele haljinice božanskom novorođenčetu! 

I s kolikim rajskim ushitom ga je iza blaženog, djevičanskog po¬ 
roda gledala na svom krilu i njihala na svojim rukama! I molila mu 
se i klanjala kao svome Bogu i Otkupitelju, i dragala ga je i cjelivala 
kao — svoje dijete. 

v U Nebu je u onim svetim časovima bila njezina duša. Majčinskom 
nježnošću povila ga je prvi put i položila u njegovu siromašnu zipku 
u jaslama. 

I kad je započela još istu noć objava njegove slave, kad su ga pa¬ 
stiri došli pohoditi, kako se od divne zahvalnosti Bogu, ali i od čiste 
majčinske radosti prelijevala njezina duša! 

Kako ga je ljubezno pokazala dobrim mudracima s Istoka i kako 
brižno privijala na grudi kad je s njim putovala u daleki Egipat! 

A onda je došlo slatko vrijeme tihe radosti, gdje ga je svaki dan 
gledala i njihala, pjevala mu pobožne uspavanke, promatrala njegov 
blagi sanak, brinula se za njega dan za danom, godinu za godinom. 

Vidjela je prvi njegov smiješak, čula je prvu njegovu riječ i prvu 
njegovu molitvu. Opažala kako svaki dan »raste u mudrosti i milosti«. 

Govorila je s njim, zapovijedala mu, slušala riječi nebeske milote 
što su izlazile iz usta božanskog Dječaka i Mladića. 

I napokon ga je otpremila u javni život i bila svjedokom njegove 
slave i njegovih čudesa. 

Što se na svijetu dade omjeriti s tom srećom Gospina materin¬ 
stva?! Njezin Isus bio je njezin raj na zemlji. I uza svu svoju visoku 
svetost, ili baš po njoj, okusila je Gospa i svu duboku radost. Punina 
milosti rodila je u njoj i puninu najčišće radosti. 

Kasnije su, dakako, došle i materinske boli. Zapravo su došle od¬ 
mah s radostima. Oskudica, siromaštvo štalice i Nazareta, bijeg i pro¬ 
gonstvo, briga i skrb, bolna strepnja pred velikom žrtvom što čeka nje¬ 
zino Dijete, Čovjeka boli, Mesiju i Otkupitelja. 

Poslije je došao i teški rastanak; nazaretsko samotovanje, gdje je 
Materino srce moglo da samo izdaleka u duhu prati svoga Sina na nje¬ 
govu propovijedanju i putovima. 

Najposlije je došao i crni Veliki Petak. Susret na Križnom putu, 
Kalvarija i posljednji: »Ženo, evo Ti sina!« I getsemanski vrt je došao. 
Smrt i pokop; posljednji poljubac u mrtvo lice njezina dragog Isusa. 

Bez boli nema majke. Ona se s radostima materinskim stapa u 
ideal majčinske ljubavi, u pojam uzvišenog svetog materinstva. I boli 
su slatke majčinoj duši, koja ljubi. I u njima je i s njima je majci di¬ 
jete sreća i najveće blago. 

A dobroj majci preobrazit će Bog prije ili kasnije suze žalosti u 
suze radosti i veselja. 

Monika je umrla na rukama obraćenog Augustina, a Gospa je vi¬ 
djela Uskrsnuće i slavu Isusovu na nebesima. 

O divna, sveta misli časnog materinstva, što tako divno sjaš s lika 
mlade Nebeske Majke u betlehemskoj štalici! Kako je sladak tvoj spo¬ 
men svim plemenitim dušama! 

Sretna i sveta mlada majka uz Mesijinu kolijevku najljepša je 
tvoja apologija. Najoštriji protest protiv onog samoživog, sebičnog, 
surovog shvaćanja, što ženi otimlje najveću njezinu sreću i čast na 
zemlji — dijete i materinstvo. 

Žena koja neće da u braku ima djece, to je suha grana bez sreće 
i ljubavi. Obitelj koja neće da ima djece, to je trulež i razvalina. 

A časno materinstvo, to je najveća naravna sreća, najplemenitije 
žrtvovanje, najčišća od svih zemaljskih ljubavi. Ono rađa život, donosi 
ljubav, služi Bogu, Crkvi, čovječanstvu i narodu. 

Marija je bila Majka, .i samo po majčinskom porodu došao je svi¬ 
jetu Spasitelj i spasenje. 

Djevice — Majko, budi svojim svetim porodom i svojim majčin¬ 
skim radostima i našim kršćanskim majkama trajan uzor i vječno na¬ 
dahnuće! 

Tvoje djevičansko, uzvišeno, oduhovljeno, najsvetije materinstvo 
neka podigne, oplemeni prosvijetli, blagoslovi i usreći i časno naravno 
materinstvo naših žena i majki! 


ZLATNIH KRILA 

Zlatnih krila anđela si, 

Bože, k meni poslao, 

Anđeo me svetom riječi 
Majkom Božjom prozvao. 

Hvala, Višnji, Tebi hvala 
Za tu milost toliku, 

A u suzi u mom oku 
Čitaj ljubav veliku! 

Ja se klanjam kao cvjetak, 

Što pod večer milotni 
Sklanja glavu, hvaleć Tebi 
Za svoj ukras divotni. 

Usred trave, sitne trave, 

Tajno miri ljubica. 

Nad njom cvate divna ruža, 

Divna kao kraljica. 

A1 Ti, Višnji, Ti si ubro 
Rukom svojom ljubicu. 

Ti si, kralju, skromnu Djevu 
Uzeo za kraljicu. 

Slušaj, srce, pjevaj, srce. 

Dobrom kralju svojemu, 

Pjevaj vijekom pjesmu lijepu, 

Pjesmu svoju zahvalnu! 

BOŽIČNA NARODNA PJESMA 

OTVORIMO TIH DANA SVOJA SRCA 


Svako je milosrđe lijepo. Nema na čovjeku kreposti koja bi bila 
tako lijepa kao ljubav. Po njoj je čovjek sličan Bogu. Po njoj je on sin 
i brat, makar i nesretne, ali uvijek odlične i velike ljudske obitelji 11 a 
zemlji. 

I drago je milosrđe. Njega svi razumiju i svi, recimo: skoro svi, 
prakticiraju. Malo je na svijetu danas čistoće i uzdržljivosti, malo je i 
savršene pravde, ali milosrđa — njega je još uvijek puno. Pred prosja¬ 
cima se još uvijek zaustavljaju čitave kolone prolaznika i spuštaju im 
dinar u ruku ili u krilo. Čitave kolone: nepoznatih, grešnika, ljudi svake 
vjere, svakog nazora, svakog morala. Ljudi pomažu u nevolji jedan dru¬ 
gome: i bohemi, i kokete, i snobovi, i ne pitajući za razlog, ne misleći na 
motiv. Milosrđe se s nama svima rodilo u materinjoj utrobi. Ono nam 
je blizu kao zrak što ga dišemo. Ono je sveto svim vjerama i svim na¬ 
rodima. 

I dobro je to. Dok su ljudi milosrdni, bit će i Bog s njima blag i 
ustrpljiv. Dok čovjek ima dobro srce, on još nije posve životinja; u nje¬ 
mu se još nije utrnula zadnja iskra duha, u kojoj će Bog prepoznati sebe 
i svoju ljubav. 

Milosrđe čuva zemlju od propasti, kulturu od barbarstva, ljude od 
pakla. Ono spasava. Gospodinova riječ: »Blago milosrdnima, jer će oni 
postići milosrđe!« nije samo zakon kršćanstva; ona je zakon velike spa- 
siteljske volje Božje. Milosrđe je Božji duh u svijetu. 

Svako je milosrđe lijepo. Ali božično je milosrđe najljepše. Zato 
jer je svjesno. Ono nije nagon, ono je krepost. Krepost i služba Bogu. 
Ono je posvećeno i povrhunaravljeno. Čovjek ga, kršćanin, vrši gledajući 
u Božje Dijete, koje zebe u štalici, i njemu za ljubav. Mali Bog je Bog 
ljubavi i milosrđa; on voli sve ljude; i siromaha, i bolesnika, i bijednika. 
On spasava pa hoće da i mi spašavamo. I od duševne bijede, i od tje¬ 
lesne. Što učiniš siroti, njemu si učinio. Njemu koji je također bio siro¬ 
mašan i ubog. Božić je jedan od siromaha i jedno sa siromasima. Bo- 
žićev je dan njihov, sirotinjski dan. Za njih, za sirote, mali Mesija prima 
taj dan darove, kojih njemu ne treba. 

Ne valja, sigurno, pretjerivati u siromaštvu prve božične noći. Nije 
Isus bio go. Pobrinula se je za nj brižna ljubav njegove svete Majke još 
iz Nazareta. Umotala je ona njega i grijala ga na svome srcu. Da su 
našli stan u Nazaretu, Mesija bi se bio rodio kao i druga židovska djeca. 

Ali, eto, on se rodio u štali. Bog je tako uredio. Jasle su mu, tvrde 
jasle, bile kolijevka. Toga nije mogla promijeniti ni sva materina ljubav. 
Zimska je bila noć, iako u njoj nije padao snijeg kao kod nas. Puhalo 
je kroz raspucane stijene i suhozidine štalice. I princ svakako nije bio 
mali Mesija. Njegovi roditelji bili su pučani, sirotinja, sitni obrtnici. 
Svile nije bilo oko njega. A on je bio — Bog. 

Zato ostaje uvijek istina ono Apostolovo: »I ako je bio bogat, postao 
je radi nas ubog« (2 Kor 8, 9). I zato mali Krist u kolijevci ima uvijek 
pravo da od nas traži darove za svoju ubogu braću. Da apelira na naše 
— božićno milosrđe. Tko hoće k njemu, tko želi da se obogati njegovim 
betlehemskim porodom, taj neka bude milosrdan! Svaki dan, ali oso¬ 
bito na njegov Božić. 

Božićno milosrđe. Kršćansko božićno milosrđe. 

Kršćani, katolici! Otvorite ovih dana svoja srca! Pogledajte najprije 
na štalicu, a onda na one oko vas što dršću i gladuju! Otvorite svoju 
ruku! Malom je Božiću otvorite. I on će je vama otvoriti. Ruku blago¬ 
slova, spasenja i milosrđa. 

Neka Božić bude svuda oko nas pun — božićnog milosrđa! 

C. 



Taiz.e: Sveta Obitelj na putu u Egipat 

PONOR LJUBAVI 


Većina ljudi koji su doživjeli brodolom u životu provodili su svoje 
dane u grozničavoj izvještačenosti i trajnoj omami. Pogledajte samo ove 
muževe, ove gospođe: materijalna egzistencija, novac, položaj, zabave i 
časti njihova su glavna briga. 

Kako ste lijepu kuću sagradili! Kako ste dobar položaj stekli! Ku¬ 
pili ste upravo čarobna kola! Pa onda vaš bankovni račun! Kako ste 
sada mirni i sretni! Da, ali sutra ćete pripadati mrtvima. Strpat će vas 
u uzak lijes, staviti nekoliko stopa duboko pod zemlju. Čemu, dakle, 
sve to? 

Ljudi koji u vrtlogu modernog života još nisu zaboravili misliti, 
često osjećaju kako pokraj njih prohuji vihor iz ponora u koji se ne¬ 
prestano i bez iznimke salijevaju valovi ljudskog oceana. Pala je noć. 
Milijarde zvijezda, hladno i šutke, gledaju nas iz neprozirne tame. Što 
se krije za tim beskrajnim mrakom? Nalazimo se možda na obali mora. 
Možda kraj bolesničke postelje, u kojoj leži drago biće, kojemu sav 
novac i sva znanost ne mogu prištedjeti smrtne borbe. Mi smo nemoćni. 
Mora se seliti odavle. Kamo? — Možda se to tiče i nas samih. Jedne 
večeri neće nam san na oči. Sve je oko nas tiho. Čujemo kako nam bilo 
nemirno udara. Ti će udarci jednoga dana prestati, a tada? Uvijek isto 
pitanje: a tada? Što sam ja? Vihor iz ponora došaptava nam ovo. 

Ima vremena tijekom godine kad se taj vihor osobito jako zamje¬ 
ćuje. Dolazi on iz dubine vjekova. I božićno vrijeme je takvo vrijeme ... 
Naši su roditelji jedanput pogriješili i mi moramo da njihov grijeh 
oplakujemo krvavim suzama. Naši praroditelji držali su u svojim ru¬ 
kama sreću svoje rase. Jao nama! ... Oni su tu sreću izgubili. Mi smo 
pokvarena djeca! Razbila se dragocjena posuda u kojoj je bilo pohra¬ 
njeno svjetlo i sada je noć obuzela zemlju. Noć, to je carstvo neznanja 
i zloće. 

Tapalo je čovječanstvo kroz tu noć. Na zidovima svojih zabluda 
okrvavilo je sebi glavu. Baal, Moloh, Apis, Jupiter, Merkur. .. Ljudi više 
ne poznaju Boga. Na njegovo mjesto stavili su strah i pokvarenost. 
Gruba sila u svojoj odvratnosti vladala je kroz tisućljeća. Bolima koje 
je čovječanstvo moralo snositi za pokoru pridružile se boli koje je htjela 
i izmislila ljudska zloća. Ropstvo, mučenje .. . Ovaj put još tisuću puta 
gorča smrt. Ubijati, ubijati! — bila je lozinka koja je vladala zemljom. 
Ubiti tijelo ... dušu ... Ubiti da možeš jesti... Ubiti da se zaštitiš .. . 
Ubijati iz osvete ... Ubijati iz zabave... Da, bila je to zabava: gledati 

195 


svoga čovječjega brata gdje nemoćan i slomljen hropće na zemlji. Egi¬ 
patski faraon pridržavao je mlade zarobljenike da im može vlastitom 
rukom iskopati oči. I to se događalo u Egiptu. U zemlji svjetla! Pa da 
to bude svima poznato, dao se je taj faraon na hramskim reljefima u 
Tebama tako i prikazati... On i mnogi drugi. 

Katkad se pokazao tračak svjetla, planula bi iskra u noći. Sokrat 
i Platon propovijedali su besmrtnost duše. Ne može biti da je vječni 
umjetnik, koji je stvorio cvijeće i majčino srce, stvorio ujedno tako na¬ 
kazan, izopačen svijet. Moralo se nešto dogoditi ... Ali što? I opet se 
spustila noć i carstvo strahovanja vladalo je dalje. Krik neutjehe i očaja 
razlijegao se kroz stoljeća. Bila je to optužba protiv opsjene života i 
protiv silne ironije, koja se krila na dnu svih stvari. Brut je sebi oduzeo 
život govoreći: »Mladosti, ti si tek pusta riječ . ..« 1 poput grmljavine 
dizala se iz dubine patničkog čovječanstva molitva: »Otvorite se nebesa 
srdžbe i krvi i dajte nam Spasitelja.« 

Dolazak tog Spasitelja čitava je, neizmjerna božična radost, u kojoj 
mi, nažalost, previše blijedo sudjelujemo. Slijepci pregledavaju. Ideja 
čovječanstva postaje shvatljivija. Žeđa za ljubavlju može se utažiti. Bo¬ 
lesnik kojega je njegova boljetica slomila zna opet zašto trpi. Čovjek 
koji se u smrtnoj bolesti približuje rubu ponora ugledat će jedro na 
oceanu tajne i uskliknut će: »Nebo, nebo«, kao što su negda umorni 
drugovi Kristola Kolumba klicali: »Zemlja, zemlja.« 

Istina, žalost ove zemlje još nije svršila. Sotona još uvijek može da 
zbuni ljudske misli, da u ljudima rasplamti mržnju i da im okalja srca. 
No on je izgubio gigantsku bitku. Zvijezda je prosjala kroz noćnu po¬ 
mrčinu. Još i danas ona svijetli. Mržnja može da buči i da bjesni, no 
ništa i nitko ne može da ugasi te zvijezde. Ta zvijezda svjedoči da postoji 
Bog, da on sve vidi... da će on uspostaviti potpunu pravdu i osušiti 
svaku suzu. Zato je Božić uistinu božanska noć . . . noć sveopćeg otku¬ 
pljenja. Ne samo Sokrat ili Platon, pojedinci koji se gube u mnoštvu, ne, 
cijelo čovječanstvo osjeća da ga je taknuo dah iz ponora. Ovaj put to je 
ponor Ljubavi. Vječni je privolio na nečuvenu, najveću žrtvu, na žrtvu 
od koje nije moguće veće zamisliti. Riječ je tijelom postala, najčišći duh. 
Svevišnji postaje kao jedan od nas . .. najsiromašniji, najbjedniji. Li¬ 
sice imaju svoja duplja, a on nema kamena na koji bi naslonio svoju 
glavu. Herodovi vojnici ubijaju djecu cijelog jednog kraja, samo da bi 
njega našli. Takav dokaz ljubavi mora ljude taknuti do u dno duše. 
Kršćanine, klekni na koljena u božičnoj noći! O moja dušo, moli i šuti... 

PIERRE L’ERMITTE 

LJUBAV POSTALA ČOVJEK 


Je li Božić blagdan darova? To bi bilo djetinjsko shvaćanje. Je li 
Božić blagdan zimskih zabava? To bi bilo pogansko mišljenje. Je li Božić 
blagdan zelenoga božičnog drvca? To bi bilo nešto nebitno, drugotno, 
pa recimo, i nešto sanjarsko. 

Božić je blagdan stoput blagoslovljenog rođenja Našega Gospodina 
i Spasitelja Isusa Krista, koji je na taj dan postao naš brat i naš Spa¬ 
sitelj . 

Jakim, svečanim riječima navješćuje sveta Crkva taj veliki dan 
ovako: 

U 5199. godini od stvorenja svijeta, kad je Bog stvorio nebo i zemlju, 
u 2957. godini od općega potopa računano, 
u 2015. godini od rođenja Abrahamova, 

u 1510. godini od Mojsija i izlaska naroda Izraelskog iz Egipta, 
u 1032. godini od Davidova pomazanja za kralja, 
u 65. godišnjoj sedmici prema proročanstvu Danijelovu, 
u 752. godini od utemeljenja grada Rima, 

u 42. godini vladanja cara Oktavijana Augusta, kad je sav svijet bio 
u miru, u šestoj epohi svijeta, tad se rodio 
Isus Krist, 

vječni Bog i Sin vječnog Oca, koji je htio da svijet posveti svojim 
blagoslovljenim došašćem; rodio se u Betlehemu Jude od Marije Dje¬ 
vice, i postao Čovjek. 

To je bila, to jest i to ostaje punina vremena. Tim rođenjem ispu¬ 
nila se čežnja svih pobožnih i pravednih ljudi. Tim rođenjem nastala je 
epoha Otkupljenja. Tim utjelovljenjem Sina Božjega čovječanstvo se 
potpuno izmirilo s Bogom. Tim rođenjem došlo je i do punine znanja 
o Trojedinom Bogu i o njegovu upravljanju svijetom. 

I otada je Božić blagdan najsvetije ljubavi. »Jer tako je Bog ljubio 
syijet da je predao svojega jedinorođenog Sina da svaki, koji u njega 
vjeruje, ne izgubi se, već imadne život vječni« (Iv. 3, 16). 

Božić je blagdan srca. Na Božić bi trebalo srce da govori i kliče. 

■ Ja sam sebe tebi dao, govori ti Božansko Djetešce. Ja hoću da bu¬ 
dem tvoj, a ti imaš da budeš moj. 

Kako da ja to učinim? — pitaš. Odgovara ti predobri Isus iz ja¬ 
slica: Ako me tako čisto i tako potpuno ljubiš, kao što ljubi dijete. Živa 

je istina, što tako lijepo veli sv. Bernard: »Velik je naš Bog i nadasve 
je dostojan naše hvale; malen je postao kao čovjek i nadasve je dosto¬ 
jan naše ljubavi.« 

U Betlehemu je, kako pripovijeda sv. Jeronim, u svetoj božičnoj 
noći udarila u plač plemenita rimska patricij ka Paula i ovako je go¬ 
vorila: 

»Da si mi zdravo, Betleheme, kućo kruha, gdje je rođen onaj Kruh 
koji je sišao s neba! Da si mi zdravo, Efrato, pokrajino od svih najbo¬ 
gatija i najplodonosnija, jer je tvoj plod sam Bog! 0 tebi je prorokovao 
jednoć Miheja (5,2): »I ti, Betleheme. kućo Efrate, nipošto nisi najma¬ 
nji među tisućama Jude. Iz tebe će izaći onaj koji ima da bude Knez u 
Izraelu. Njegov je izlazak od početka, od dana vječnosti.« 

I tako ti, Isuse i Božiću naš, ostani kod nas u ova nemirna vremena, 
u vremena nepravde i mržnje! Ostani, pravi Kneže ljubavi, vječne lju¬ 
bavi, milosrdne ljubavi, svemoguće ljubavi, koja novi svijet stvara i 
nebesa nam otvara! 

Jest, Božansko Djetešce, ostani kod nas sa svojim preljubeznim 
Srcem i sa svojom prečistom Majkom Marijom! 

Dr I. š. 


NIJE U SVIJETU SASVIM NESTALO LJUBAVI 


Na smrznutu zemlju padaju snježne pahuljice, svuda se bijeli, grane 
su drveća nabujale snijegom, sjever brije ... , 

Sred te divne zimske noći veselo bruje zvona, a njihovi mili blago¬ 
slovi dozivaju ljude na poklon malenom Djetešcu koje se jedne takve 
zimske noći rodilo da bi ljudima vratilo izgubljeni raj ... 

Bruje zvona, a tisuće ljudi širom svijeta zaboravljaju zemaljske jade 
i nevolje, skupljaju titraje svoje rasplamtjele duše, u kojoj noćas nalaze 
nepoznat žar i zanos; ne pitaju se gdje je sreća i radost i da li se njezin 
bljesak odrazuje u vrtlogu zemaljskog života . .. 

Ne pitaju se. Stoje pred betlehemskom štalicom, pred malenim Dje¬ 
tetom, koje je oko sebe okupilo i prosjake i kraljeve, siromašne i bogate. 
Stoje pred Onim koji je mogao doći kao kralj, a došao je kao neugledno 
dijete. Prezreo je sjaj bogataša: mjesto raskošne palače odabrao je 
skromnu štalu, a mjesto mekane postelje tvrdu slamu i jasle ... 

Da, eto, taj naš božanski Otkupitelj htio je pokazati da dolazi zbog 
jadnih i prezrenih: ubogog pastira prvoga prima i njegove siromašne da¬ 
rove prve uzima u svoje božanske ruke. Pohađa nas kao nevino Janje, 
a mogao je prirediti veličajan pohod. Njegovi anđeli pjevaju pjesmu 
mira jer On svima daje svoj mir, svakome tko hoće da ga primi. 

* * * 

Eto, slavi se Badnja večer — svuda na isti način. I kod nas. Ponoćka 
je prošla. Ljudi izlaze iz crkve. Studen vjetar piri, a snijeg i dalje prši. 
Ljudi ne mare. Zaustavljaju se na trgu pred crkvom i čestitaju jedan 
drugome Božić. Djeca veselo skakuću, pričaju o jaslicama u crkvi i o 
božičnim darovima. I zamalo se razilaze; svatko zna kamo će: svome 
domu, koji je danas miliji i ugodniji nego inače. 

* * * 

Prostor pred crkvom gotovo se ispraznio. A sada eno, valjda po¬ 
sljednji, izlazi iz crkve starac. Silazi oprezno niz snijegom zasute stepe¬ 
nice, podržavajući se o grbavi štap. Pahuljice su guste, pokrile su ga, 
eto, već svega i nekako upotpunile njegovo siromašno odijelo. Pomiče 
starac — prosjak je, vidi se — klecajući, žalosno pognute glave. 

Mislio je on: O moj Bože! Nikad mi se taj grad nije učinio tako 
prazan i tuđ. . . Nikad nisam osjetio toliku tugu i bol... Nikad mi oko 
srca nije bilo tako studeno ... kao ove božične noći. O kako su sretni 
oni koji imaju svoj dom i rod! Ja nemam kuda .. . Moja je sobica hladna 
i pusta ... 

A snježne pahuljice padale su sve gušće. Već su zamrla zvona; sta¬ 
rac se kreće središtem grada. Gleda u rasvijetljene prozore, gdje žive 
bogati. Da, vesela je ta noć za njih ... I nehotice se zaustavi pred jednim 
stanom u prizemlju. Kroz napola zamrznute prozore vidio je unutra 
raskošno nakićen bor kako trepti u sjaju svjećica i žarulja. Oko stola, 
puna raznoga jela, obitelj i gosti... Žamor dopire do starčevih ušiju. 
Radio svira, a kroz otvorena vrata druge sobe vidi starac gdje plešu . . . 
Pjevaju se moderni šlageri i razuzdano se dižu čaše. Djeca su skupljena 
oko mnoštva igračaka, što su ih dobila za Božić ... 

Gleda stari prosjak svu tu raskoš i duboko uzdahne: 

— Ah, Bože moj, netko gladuje i zebe, a drugi ima previše ... 

Još je nekoliko trenutaka gledao, a onda čudno zaklimao glavom ... 
Zamijetio je, naime, da ti ljudi drukčije shvaćaju Božić ... Ne vidi se 
ispod bora Isusova štalica, ne čuju se božične pjesme. Starac je gledao 
i osjećao oštar studen vjetar u svojim staračkim kostima. I diže ruku 
da bolje navuče šešir na prozeble uši, no to učini tako nespretno da je 
štapom lupnuo o prozor. Pomakne se ustrašen, a malo zatim pojavi se 
na prozoru glava domaćina. 

— Kako se usuđuješ lupati u ovo doba? Što hoćeš? 

— Oprostite, gospodine, prosjak sam, idem s Ponoćke, pa sam malo 
gledao vaše veselje i, eto, nehotice vas zbunio .. . 

Vjetar je šibao prosjakovo navorano lice ... malo je počekao, a on¬ 
da ga opet dozvao onaj glas: 

—• Evo, uzmi, pa idi kući i ne skići se po noći! 

— Kući, kući! O dragi moj Bože, kako ljudi ne razumiju bijedu!. 
— Otvorio je paketić ... Dva komada kruha i jedan kolač . . . No starac 
je i time bio zadovoljan, ali je mislio: 

— O moj Isuse, nema više ljubavi na svijetu. Opet bi trebalo da 
dođeš. No kad bi drugi put došao, sigurno ti više nitko ne bi pomogao 
nositi križ . .. 


* * * 

Ostavio je stari prosjak središte grada i uputio se svojoj kolibici, 
onamo u usku i krivu ulicu, gdje stanuju siromašni, koji mnogo puta 
nemaju ni kruha da stave u svoja usta, ni drveta u peć. Mislio je na 
svoju bijednu sobicu, gdje nema nakićena bora, ni darova ... U njoj je 
danas kao u obične radne dane. 

I već je stigao visoko gore na periferiju — još malo pa će biti kod 
kuće. Najednom se starac prene: čuje on iz daljine glasove božične pjes¬ 
me: »Oj, pastiri.. .« I što se više približavao, jače je razabirao pjevanje. 
Ta, eto, već stoji pred prozorom malene kućice.. . Oči mu se zakrije- 
siše. .. Kroz prozor ugleda čovjeka i ženu, a malo dalje kod bora petero 

200 


djece, koja sklopljenim rukama pjevaju ... Sobica je malena — ali čista, 
uredna. Na stolu, pokrivenu bijelim stolnjakom, skromno jelo, a na sre¬ 
dini uzrasla pšenica. Bor nije blještav ni raskošan; pozlaćeni orasi, lanci 
od šarenog papira i jabuke jedini su mu nakit. 

Ispod bora upade mu u oči malena štalica, izrađena od drveta, pa 
odmah pomisli da je taj čovjek sigurno tesar. Prosjakove oči orosiše se 
suzama i onako zanesen primijeti kroz orošene oči da se prozoru netko 
približuje ... 

— Tko si ti, starče? Što tu stojiš? 

— A eto, siromah sam, pa sam se zagledao u vašu sobicu. Oprostite, 
idem ja odmah — nisam mislio da ćete me primijetiti.. . 

— Čekaj malo! Pa imaš li koga? 

— Nikoga, dobri čovječe, no hvala Bogu ... I starac se htjede uda¬ 
ljiti, ali ga zaustavi glas žene iznutra: 

— Pa dođite, čovječe, malo k nama, kad nemate kamo. Da se malo 
okrijepite i ogrijete. Božić je danas, a vi nemate nikoga. 

I začas se vrata otvore. Starac, ne vjerujući, stane i kad ga ponovo 
zovnuše, otrese snijeg s kaputa i cipela pa uđe. Djeca prestaše pjevati, 
a došljak će blago: »Sretan vam Božić, dobri ljudi i draga djeco! Ne 
bojte se vi mene!« I pomilova djecu po redu. 

— A zašto bismo vas se bojali, reče najstarije dijete kad nam niste 
nikakva zla učinili?! 

I donesoše mu svega što je bilo. A djeca su i dalje pjevala. 

Još nikad nije starac tako slavio Božića od svog djetinjstva. A još 
malo prije bio je očajan. Sad je uvidio da nije u svijetu sasvim nestalo 
ljubavi kojoj nas je Isus učio: ona je ostala u srcima siromaha. 

A snježne pahuljice i dalje su pokrivale zemlju. Drveće pucketa od 
studeni, oštar vjetar silovito puše. Iz one kućice dopiru glasovi pjesme: 

»Svim na zemlji mir, veselje ...« 

* * * 


O, kad će svi ljudi razumjeti njegov dolazak s vječnim geslom: Mir 
svima...? Kad će u svojim srcima utrnuti zlobnu mržnju, ostaviti se 
grijeha i prigrliti zakone Njegove ljubavi? Kad će čovječanstvo zamije¬ 
niti mač plugom, osvetu i bratoubojstvo mirom? Kad će nastati »jedan 
ovčinjak i jedan Pastir«? 

Taj drugi, mistični dolazak Krista čeka Njegova Crkva. 


Čeka i moli se. 


MIRA MARKEŠ 

BLAGDAN LJUBAVI 


Najljepša idila, koja zanosi svakog kršćanina jest Božić. Ima tu 
nešto što je sraslo s ljudskom dušom. One bijedne jaslice, ono siroma¬ 
štvo privlači. Čudno, dok ljudi bježe od bijede siromaštva, ovdje ih to 
siromaštvo vuče. Sigurno je, da se je Bog rodio u bogatstvu, u sjaju ne 
bi bio tako bliz ljudima. 

I čovječja ljubav što nije učinila od onih jaslica? U crkvama ih vi¬ 
dimo, po kućama. Svak hoće imati jaslice. One su mu drage. I stariji 
čovjek postaje ko dijete. Sam ih kiti i resi. I onaj koji je odavno okre¬ 
nuo Kristu leđa. Zašto i odakle tolika privlačivost jaslicama? 

Ima sila jača i snažnija nego što je električna struja. Sila, koja vlada 
ljudima jače od bilo koje fizičke sile. To je ljubav. 

One jaslice, ona bijeda, onaj djetinji plač ima i poznaje samo jednu 
riječ: ljubav. 

Nju svak osjeti, svakoga osvoji. Božić nije drugo nego blagdan 
ljubavi, koja ne pozna granica. Svak osjeća tu ljubav, nitko nije isklju¬ 
čen. Zato je Božić blagdan obitelji, koja počiva na ljubavi, zato je blag¬ 
dan čovječanstva, koje ne može opstojati bez ljubavi. 

Krist je i Bog. Bog je ljubav. To je najljepša definicija Boga. Svako 
Njegovo djelo jest plod ljubavi. Jer je i čovjek djelo Božje, po tomu 
oznaka čovjeka jest ljubav. 

Tko dakle ljubavi nema nije čovjek. Još manje kršćanin. 

Uz jaslice vidimo anđele, glasnike ljubavi. Gledamo svjetlo, oznaku 
istine, koju ljubav nosi. Čujemo veseli pjev, kojega ljubav rađa. 

Danas skoro nakon 20 vjekova od Kristova rođenja kao da ljudi 
hoće da unište smisao jaslica. 

Čuje se jedna grozna riječ, od koje nam se koža ježi, širi se i nagla- 
suje nauk, koji smrt nosi: Mrzi! 

Strašan nauk, koji se protivi Bogu, Stvoritelju svega, čija ljubav 
sve stvori. Nauk, koji se protivi ljudskoj naravi, koju jedino ljubav 
rađa i uzdržava. 

Mržnja razara, a ne gradi. Mržnja može imati uspjeha u uništava¬ 
nju i ubijanju, ali ne u napretku i izgradnji naroda i čovječanstva. 

Tko je više dobra učinio čovječanstvu, da li Krist ili mržnja svih 
silnika i nasilnika zajedno? Ne mislimo na svrhunaravne darove, nego 
na čisto materijalne dobrine. Bolnice, škole stvorila je ljubav Kristova 
u Njegovim sljedbenicima. Slikarstvo, kiparstvo, glazba nije li plod lju¬ 
bavi, koju je nadahnula Kristova ljubav? 

Mržnja uništava jaslice Božje ljubavi, ruši sve dobro i plemenito. 
Vara se tko misli, da je može skučiti. Kao ni ljubav tako ni mržnje ne 
zaustavljaju se. Zapovijed mržnje ide dalje od onoga, što bi htjeli 
njezini širitelji. Ona je razorni bakcil, koji ulazi u sve prostorije, u brat¬ 
ske duše, u obiteljske ložnice, u dječja srca. S njom samo dolazi zlo. 

Nema naroda, koji od mržnje živi. To je ugriz, od kojega gine onaj, 
koji ugriza. Ljubav stvara, a mržnja nazara. To nam potvrđuje iskustvo 
vjekova. Zato Božić, blagdan ljubavi, treba da ima posebno značenje 
za svakoga. 

Svak bi morao pristupiti jaslicama, u kojima leži Ljubav, položena 
u malenom djetetu. I siromah i bogat. I radnik i poslodavac. I otac i 
sin. Posebno vladari i knezovi ovoga svijeta. Stati i slušati. Slušati nauk 
ljubavi. Tu bi našli rješenja svim pitanjima, koja tište obitelj, koja more 
čovječanstvo. Ljubav bi zamijenila mržnju, blagost srdžbu, jauk majki 
zamijenila bi pjesma: »Slava Bogu na visini, a na zemlji mir ljudima 
dobre volje«! 

K jaslicama morali bi pristupiti svi nosioci i naučitelji mržnje, da 
vide što mržnja Herodova učini od djece betlehemske, što mržnja od 
djeteta, koji se zvaše Isus. 

Koji tužan konac Herodov, koje grozno uništenje Jeruzalema, kakav 
li tužni rasap židovskoga naroda! 

Ljubav Isusova je trijumfirala, donijela je svoje plodove. Od te 
ljubavi mi još i danas živimo. I jer je malo te ljubavi, zato tek života¬ 
rimo, glođemo se i ubijamo. 

Prolazeći pokraj jaslica sjetimo se te ljubavi, koja treba da bude 
temelj životu čovjeka. Neka bude temelj odgoja, temelj naše djece i 
mladeži, temelj čitavog našeg narodnog života. Ljubav osvaja. Ljubav 
nam je Krista dala. Ljubavlju i mi ćemo osvojiti i ujediniti sve niti na¬ 
rodnog života. 

Jaslice — križ, simboli ljubavi, doniješe otkupljenje svijetu. Ljubav 
Božja u nama donijet će mir čovječanstvu. 

Božić, blagdan ljubavi, neka donese ljubav našim dušama! 

Dr A. K. 

LJUDIMA DOBRA SRCA 


Vi kojima studen možda ništa ne udi; vi koji s podignutim ovrat¬ 
nikom, umotani u bundu, brzo idete udišući veselo svježi zrak i dobre 
volje dolazite kući, gdje vas čeka nježna supruga, raskriljene ruke vaše 
dječice, poznati namještaj, toplina obiteljskog ognjišta ... pomislite na 
one koji u ovoj ledenoj noći nemaju svoga doma, ne poznaju nježno¬ 
sti... ne grij u se na domaćem ognjištu... Vi koji danas zadovoljno sje¬ 
date za stol pred toplu juhu, vi koji jedete do mile volje i još k tome 
pijete vino, koje vam grije srce i u vašim očima zapaljuje odsjev blago¬ 
stanja i udobnosti... sjetite se onih koji nemaju ni stola, ni vina, ni 
kruha ... koji su gladniji i žedniji od vas ... Vi koji večeras ulazite u 
svoju spavaonicu pa se pred bijelim lakiranim krevetom zadovoljno smi¬ 
ješite i protežete pred širokim krevetom, koji posve obuhvaća vaš umor 
i iz kojeg se vi ujutro dižete ojačani i okrijepljeni za rad ..., sjetite se 
onih koji nemaju ni sobe, ni rublja, ni postelje .. . 

Pariška zalagaonica dobila je nalog da vrati posteljinu, pokrivače i 
perine, predmete što ih je od siromašnih nesretnika dobila u zalog. U 
našem modernom društvu ima, dakle, i takvih siromaha koji su prisi¬ 
ljeni, ako hoće da imaju što jesti, da sebe, svoje bolesnike i svoju malu 
djecu do gola svuku. Perinu djeteta što se istom rodilo roditelji nose u 
zalagaonicu za komad kruha. Tko bi rekao da takva što uopće ima na 
svijetu! 

Da, nažalost.. . Stoga se vi koji plivate u blagostanju sjetite da, 
istina, imate pravo svojoj obitelji osigurati sadašnjost i budućnost, no 
da se vaš posjed nalazi u okviru nekih granica i uvjeta. Bog vas je odre¬ 
dio samo za njegove upravitelje, pa i siromasi pripadaju vašoj obitelji! 
Sjetite se da ćete jedanput o tome novcu polagati točan račun i da ćete 
morati odgovarati za ono što ste mogli učiniti, a misle učinili. Strahovita 
odgovornost! Blago onima koji daju prema svom bogatstvu i tako u oči¬ 
ma najsiromašnijih zapaljuju iskricu veselja. Ali jao onima drugima, 
koji ništa ne znaju o siromasima, koji neće da ih vide! 

Jučer sam prolazio Elizejskim Poljima. Pod ledenim, svjetlucavim 
zvijezdama što su se osule nebom blistala je ulica u tisućama raznoboj¬ 
nih svjetala. Luksuzne trgovine izložile su svoje krasote ... U prekra¬ 
snim automobilima sjedjeli su muževi i žene u dragocjenim krznima, za 
koja se u polarnim krajevima mora stavljati život na kocku. Pročelja 
velikih restorana plivala su u električnom svjetlu i iza visokih stakala 
donosila su se na sto glasovita jela, za koja mora cijela priroda usred 

zime dati sve najbolje što ima. U kolima, u hotelima i restoranima — 
svuda je bilo ugodno toplo. A na ulici, gdje je puhao leden i oštar vjetar, 
gdje je toplomjer pokazivao 14 stupnjeva ispod ništice, ondje sam vidio 
siromaha gdje kleči na smrznutu tlu i badava pruža ravnodušnim pro¬ 
laznicima obje ruke. Ja sam to vidio! Kraj svega toga nekorisnog, kri- 
čavog, nametljivog luksuza, koji je blistao usred oštre zime, ja sam do¬ 
bio utisak bizantinske dekadence. Činilo mi se kao da čujem proroka 
gdje u Ninivi viče: »Ako ne budete činili pokore, svi ćete propasti.« 
Jeste li dobro čuli? Svi ćete propasti. .. 

Ako ste zdravi, promislite na bolesnike koji su pri ovoj studeni bez 
vatre; na bolesnike koji su bez njege, liječnika, ljekarija; na zabrinutog 
oca i majku, koji ne znaju odakle će pribaviti djeci kruha i pitaju se 
što će sutra biti. Ako imate slobodna vremena, iskoristite ga pohađajući 
siromahe u ovoj strašnoj zimi. Otvorite svoj ormar! Ne dajte da vam u 
njemu leži neupotrebljen kaput, koji može spriječiti upalu pluća, ni po¬ 
krivač, koji može ogrijati jednog nesretnika. Nemojte da vam se u orma¬ 
ru upljesnive cipele, koje mogu usrećiti jednog siromaha. Za sve to vi 
ćete jednom morati odgovarati. No ako i sami imate tek ono što je naj¬ 
nužnije, uzmite kakvu malenkost i dajte onima koji nemaju ništa. Dije¬ 
lite svoj kruh, svoj ugljen, svoje vino. I popratite dar prijateljskim po¬ 
gledom, koji će uvećati njegovu vrijednost. Kako god milo gledale vaše 
oči. Božje će vas oči još mnogo milije pogledati. To što činite siromasima 
on će vam zaračunati kao da ste njemu samom učinili. Sjetite se kako je 
on rekao: »Žao mi je naroda ...«, a taj je narod dolje u njegovoj zemlji 
grijalo istočno sunce. Kako bi mu istom bilo žao naroda koji cvokoće 
zubima, kod studeni od —15 stupnjeva? ... 

A mi se kršćani moramo, sada u zimi i uz Božić, na poseban način 
sjetiti one zapovijedi: Ljubite se među sobom! Ljubite Boga u svima 
onima koji trpe ... Pogledajte naokolo i otvorite širom svoje srce! I 
ljubite! . .. 

PIERRE L’ERMITTE 

* * * 

BLAGDAN NEVINIH 


Mnogi ljudi danas božićuju, a Božić nije njihov. Ništa od božičnog 
duha nije ostalo u njima. Ništa ni od prve božične noći, ni od Djeteta, 
koje su naši pređi nekad, tako dirljivo, nazvali svojim malim Bogom, 
svojim dragim Božićem. 

Oni slave Božić, a zapravo ga sramote i skvrne. Božić je njihova 
osuda. Osuda njihova života, osuda njihovih težnji, osuda njihovih djela. 

Što god je Isus napravio, oni čine protivno od toga. On je bio siro¬ 
mašan i tijelom i duhom, a oni su bogati, još bogatiji duhom nego tije¬ 
lom — nikad im nije dosta. Odmah bi pohulili nebeskog Božića da ih 
samo jednu noć polegne u štalu i na slamu onako kako je on drage 
volje legao. Odmah bi zaškrinuli zubima da ostanu i pola onako ubogi 
kako su bili ubogi oni izabrani Isusovi pastirski gosti iz prve božične 
noći. Oni bi jaukali i kleli, a ne bi »slavili Boga«. Njihova bi lica bila 
smrknuta, a oči bi im bile otrovane. Jeli bi sami sebe; ne bi im padalo 


ni na pamet da od svoje siromaštine ponesu priprost darak Djetetu što 
se rodilo. Oni bi pobjegli iz štalice; prezreli bi sirotinjsko novorođenče 
u uboškim pelenama. Prošli bi mimo mlade plebejke majke bez svile na 
tijelu i bez nakita oko vrata; ne bi joj ni pogledali u oči ni u lice — 
najljepšoj i najboljoj među ženama. A bradatog mladog tesara, čestita 
i smirena lica, samo bi apatično i prezirno odmjerili od glave do pete i 
ne bi mu rekli ni: »Mir tebi, sine Jakovljev!« 

Njihove su misli daleko od misli Maloga Božića. I njihovo je srce 
daleko od njegova Srca. On je milosrdan, a oni bešćutni; on je blag, a 
oni surovi; on je velike duše, koju ne može ispuniti ni čitav svijet i koja 
baš zato nije nikad ni prazna ni gladna, a oni malene i pohlepne duše 
koja se ljubomorno trga za svaku šarenu krpu i svaki slatkiš. On voli 
Boga i ljude, a oni ih ne vole; on se moli, a oni ne; on je čist i nevin, a 
oni su puni pohote i neobuzdanih strasti. 

Božić nije njihov; Božić je Božić dobrih i nevinih, blagih i pobož¬ 
nih. 

Zli ljudi neće naći sebi društva među akterima božičnog otajstva. 
U štalici i oko štalice^ nema nasilnika, nema oholica, nema preljubnika, 
nema ljudi, koji obožavaju zlato. Oko štalice se ne čuju ni kletva, ni 
smijeh razuzdanosti i razblude. Sve je oko nje mirno, blago i čisto. Sve 
su to sami Božji ljudi poštenih i nevinih duša. 

Duh nevinosti, miris djevičanstva diše i piri kroz božičnu noć. Duh 
u njoj trijumfira. To je noć djevičanskog poroda. To je slava i veselje 
najčišće obitelji. To su časovi sreće i blaženstva, kad se duše smiješe 
svome Bogu i pozdravljaju ga milo i djetinjski. Kao oca i kao majku. 
Mirno, spokojno, bestrasno. 

Dijete i roditelji predstavljaju nedužnost djevičanstva; pastiri i kra¬ 
hovi predstavljaju blagoslov čistog braka, idealnih obitelji, sretnih i 
čestitih domova, vedrih i svetih ognjišta. 

. Božić je blagdan duša što vjeruju i mole se. On je svetkovina kuća 
koje čuvaju anđeli, gdje se pada na koljena pred Bogom i zahvaljuje na 
otkupljenju. 

Božić je blagdan nevinih, svetkovina čista srca. I tko ga slavi, mora 
najprije očistiti dušu. Mora se najprije vratiti k Bogu. 

Božić i njegova tajna. Ona puno govori srcu koje zna misliti. Ona 
opominje i zove na račun uprljane i oskvrnjene savjesti. Savjesti i otaca, 
i djece. I matera i kćeri! 

X. 

GDJE NEMA BOŽICA? 


Gdje nema Božića? 

Nema ga ondje, gdje nema djece. 

Onoga vedrog, veselog Božića, koji je sav čist, a sav vedar i nasmi¬ 
jan, kao oči dječice, što gledaju svijeće na božičnom drvcu i pažljivo 
slušaju hoće li se odjedanput odnekle oglasiti anđeoska glazba, s kojom 
prolazi Mali Isus kroz kuće gdje ima dobre djece, sav lijep i sjajan, i 
ostavlja im zlatnom uzicom svezane kutije s darovima. 

Onoga Božića gdje sve miriše zelenom šumom, punom smole, poe¬ 
tičnim zimskim noćima u snijegu, dragim očekivanjima, slatkim, njež¬ 
nim pastirskim pričama, veselom pjesmom anđela i poniznom prosto- 
dušnošću i mirom ljudi koji se još nisu počupali za zlato, nego misle 
samo na zvijezde i na anđele, pokrivaju se gunjcima, a spavaju na slami 
i na travi. 

Onoga Božića gdje radost tako cijene i kad je mogu, jedanput u 
godini, da uživaju i sirote, uz malo pšenice u loncu i uz male, žute vošta- 
nice, obavijene trobojnicom. 

Onoga Božića o kojemu je Bog na svijet došao, tiho i nečujno kao 
mjesečina, u liku malog, lijepog Djeteta, okružen Bijelom Djevicom i 
pravednim Mužem dobra srca, i s puno plemenite Božje djece, radosnih 
i blagih pastira, velikih i malih. 

Onoga Božića koji miri dušmane i gdje za nekoliko sati slatka, tiha 
božična zvona zamijene kričave tvorničke sirene i prozaičnu, jednoličnu 
buku tramvaja, stroja, novca i bojnog oružja. 

Onoga Božića gdje i moderni čovjek izađe tren-dva iz ovoga pro¬ 
stoga i zlobnoga palda što nas sve razapinje svojim brigama, mržnjama 
i strastima, pa se opet nađe u majčinu krilu, na neoskrvnjenoj Božjoj 
zemlji, koje se još nije taknuo grijeh, i pred kolijevkom Sina obećanja, 
koji dijeli blagoslov i sreću svakom ljudskom srcu dobre volje. 

Ondje ga nema — toga dragog, žuđenog, svijetlog Božića, te svet¬ 
kovine velikog mira — gdje nema djece. 

Tako je on već čitavim svojim duhom daleko od nas, odraslih parne t- 
njaka, računaša, diplomata i sumnjičavaca, da ga više ne možemo ni 
osjetiti ni proživjeti u toj hladnoj i ledenoj atmosferi, koje je puno naše 
srce. Božić se može osjetiti, u svoj svojoj dubokoj poeziji i u svoj svojoj 
vrhunaravnoj snazi samo u djetetu, koje ga slavi i koje mu se veseli. S 
djece prelazi onda i na nas taj božični duh. Djeca ga prenose na nas. 
Samo su ona vrijedna da budu njegovi posrednici. 

Vjerujete li to? Ako ne vjerujete, otiđite na Božić u samicu kakva 
bonvivanskog neženje ili u gospodsku »obitelj bez djece« pa ćete vidjeti 
kako ondje nema Božića. Onog lijepog Božića, za kojim svi uzdišemo. 
Ondje ili zijevaju i hrču ili piju rakiju, dave se kobasicama, dreče, sva¬ 
đaju se, prave frivolne šale, psuju i zabavljaju se slobodnom ljubavlju. 
Tamo je naš svagdanji moderni život, prazan i bljutav, zgodan samo za 
samoubojstvo. 

Bez djece nema Božića jer je Božić bio dijete i jer je On došao da 
sve ljude učini djecom. Poniznom, Božjom djecom. 

Tko neće da bude dijete i tko neće djece, taj nije njegov. Takav se 
opredijelio za mudrost života, koja nema ništa zajedničko s Malim Bo¬ 
gom mira i ljubavi, s Bijelom Djevicom, s nevinim raspjevanim anđe¬ 
lima, s pravednim Mužem dobra srca i s — djecom i pastirima oko 
jaslica. 

Dr. INS. 


ISUS I DJECA 


Isus — u slici djeteta, a na pro- pruži ruku. Dječak se zaustavi, zagleda 
sjačku obučen — sjedi pokraj puta, is- se u Isusa, pa mu reče: »Ti si gladan, 

pitujući srca ljudska. Dječica idu iz a ni ja nisam sit. Ali je u mene hvala 

škole i prolaze pokraj njega, a on nji- Bogu, nešto hljeba. Podijelimo ga.« Ta¬ 
ma ruke pruža: »Darujte me siroma- da izvuče iz džepa komadić crnog kru¬ 
ha! Udijelite gladnu siromahu!« ha što mu ga je sirota mati dala i 

Prvo ga dijete čuje, maši se za tor- pruži polovicu Isusu veleći: »Uzmi, 

biću pa izvuče komad kukuruznog hlje- brate!« 

ba i reče: »Gle čuda! Gladan sam, a Taj čas preobrazi se Isus, blagoslo- 

zaboravio sam da imam kruha.« I sta- vi dijete i reče: »Sjedi k meni, dijete 

de ga veselo jesti. moje! Jer ne mora biti opak koji ne 

Drugo dijete izvadi iz torbice dobar daje niti mora biti dobar koji daje, ali 

komad bijela hljeba i pruži ga Spasi- onaj koji je i sam gladan pa dijeli 

telju, govoreći: »Uzmi! Ja nisam gla- hljeb svoj s bližnjim svojim, doći će 

dan.« sa mnom u kraljevstvo nebesko .« 

Malo kasnije približi se još jedno 

djetešce Isusu, a Isus i prema njemu FRAN MAŽURAMIC 


14 


209 


DJETEŠCE NAM SE RODILO 


»Djetešce nam se rodilo« — tako svi mi pjevamo u svete božične 
dane. Djetešce je u sredini sve te naše božične radosti, i ljubavi, i spa¬ 
senja. Božje Djetešce. Ali i ljudsko Djetešce; malih, mekih ručica i 
blagih, nevinih očiju. 

Božić je blagdan djeteta; svetkovina djece. Ne samo zbog toga što 
se djeca njemu najviše raduju i najviše uživaju u njegovoj nevinoj i 
toploj poeziji. I zbog toga što je Bog, koji je došao na svijet, bio Dijete. 
Što je Dijete u središtu čitava Božičnog otajstva i sve one »velike ra¬ 
dosti« u dan kad je Bog došao na svijet i donio ljudima mir i spasenje. 

Dijete je bilo Božji Sin. Pravo dijete što se začelo u materinoj utro¬ 
bi. »Koji je začet po Duhu Svetom.« Što se rodilo od majke. »Rođen od 
Marije Djevice.« Što je bilo položeno najprije u siromašku zipku u 
jaslama, a onda u pravu, malu zipku u roditeljskom domu. Što je bilo 
povijeno u pelene, njegovano i prano. Što ga je majka dojila mlijekom iz 
prsiju, ljubila ga u kolijevci, dragala ga i ljubila na svome krilu. Što je 
plakalo i bespomoćno mahalo rukama. Što je jednog dana protepalo i 
progovorilo, propuzalo i prohodalo. Dijete što se igralo i slušalo mamu 
i poočima sv. Josipa. Dijete što je raslo i učilo očinski zanat i lijepe mo¬ 
litve Gospodinove. Dijete što su ga na ulici ljudi ustavljali, vodili ga za 
ruku i milovali po glavi. Pravo dijete, kakvi smo bili svi mi i kakvi će 
biti ljudi, dok bude svijeta i vijeka, pri svom prvom koraku u život. 
Dijete kakvo i danas rađaju naše majke, hrane naši oci, gledaju naše 
ulice, poučavaju i odgajaju naše škole. 

Dijete je bilo Božji Sin. Sigurno u prvom redu zato da nam postane 
sličan u svemu osim u grijehu. I da sve na nama otkupi i posveti. I dje¬ 
tinjstvo. I mladost. I naše roditeljske dužnosti. Ali zar i jedino zato? 
Očito ne! On je tim htio i da djetinjstvo privilegira. Ako se morao ro- 
diti ): da bude potpuno čovjek, nije se morao objaviti svijetu kao dijete. 
Mogao je nastupiti kao zreo muž. A on je ipak baš s djetinjstvom zapo¬ 
čeo i prema vani djelo otkupljenja. Prvi pogled čovječanstva pao je na 
nj kao na dijete. Nad njegovom kolijevkom objavili su anđeli ljudima 
dolazak Boga na svijet. Kao dijete objavio se on prvencima poganskih 
naroda i pustio da se pred njegove noge polože znaci njegova božanstva 
i kraljevstva. Pred Djetetom spustili su knezovi s Istoka na zemlju 
svoje krune. Dijete su ugledale pastirske oči kao Spasitelja, dijete što 
se rodilo na radost svemu svijetu. »I evo, ovo će vam biti znak; naći ćete 
dijete povijeno u pelenice i položeno u jaslice« — to je bilo znamenje 

njegova dolaska. Jaslice s Djetetom bile su simbol pod kojim je Bog 
unišao u svijet. A Mati je stajala uz te jaslice. I sve ono što reprezentira 
dijete i djetinjstvo, materinstvo i porod. 

Dijete je bilo Božji Sin. Bilo je to više od pola svoga vijeka. Pa i 
kad više nije bio dijete, volio je djecu, i njih je proglasio rođenim bašti- 
nicima kraljevstva nebeskog. Djeca su pred njim bila učitelji aposto¬ 
lima. 

Božić je apologija djeteta i djetinjstva. Po Božiću je dijete veliko 
do neba. I ako tko hoće da prezre dijete, prezret će Božično otajstvo i 
misterij jaslica. Da dijete nije veliko, zar bi Utjelovljeni Bog pustio da 
se čovječanstvo najprije pokloni njegovu djetinjstvu; zar bi se u slici 
Djeteta objavio svijetu? Zar bi dao da kroz poteze i crte djetinjstva 
prosine ljepota božanstva i duh Božje istine i pravde što otkupljuje? 

Na Božić je Bog prvi put poručio svijetu: Ja hoću da budete kao 
djeca! Blagi, prostodušni, nesebični, mirotvorni, ponizni, čisti. Na Bo¬ 
žić je On rekao: Djeca su moja, jer su izašla iz moje ruke; jer sam ih ja 
samim njihovim djetinjstvom uputio da budu dobri i da me traže. Lju¬ 
bite ih! U njima je budućnost svijeta i kraljevstva Božjeg. Ona su no¬ 
sioci blagoslova. U njima se ogleda, kroz njih govori duh moga Otkuplje¬ 
nja i Evanđelja. 

Bog je bio dijete; On je bio djetešce, »Božić«, mali Bog. Ta činje¬ 
nica odlučila je zauvijek položajem djeteta u kršćanstvu. Mjesto bes- 
pravnosti, u kojoj ga je držalo poganstvo, pala je djetetu u dio čast 
Božjeg miljenčeta. Od tereta ocu i majci, od nužnog zla postalo je ono 
svetinja, blagoslov, predmet poštivanja, oduševljenja i ljubavi. Pred šta- 
licom upoznalo je kršćanstvo vrijednost duše i nevinosti. 

Otkada se svijet počeo krstom krstiti, otada je i dijete u časti, po- 
štivano i voljeno. Ono je uzrok veselja i predmet čežnje. U njega se 
gleda kao u Božju svetinju, koje nitko ne smije povrijediti, ni zlobom, 
ni sablazni. I dokle svijet bude kršćanski, bit će tako; i mora biti tako. 

Ljubav k djetetu i k djetinjstvu, to je jedan od barometara praktič¬ 
nog kršćanstva. Gdje se opet na dijete gleda kao na teret, gdje je dje¬ 
tinjstvo obespravljeno, tu je kršćanstvo ili umrlo ili je na umoru. Svijet, 
koji ne voli djecu, pao je natrag u poganstvo. Mi ne želimo na Božić 
optuživati. Mi samo kažemo da je nada sve žalosno da je naš moderni 
svijet dao da ga i japanski i indijski pogani preteku u ljubavi k djeci. 

Na dan kad slavimo Božić opet ćemo postati kršćani. I ako ga sla¬ 
vimo u duhu Betlehema i jaslica, slavit ćemo ga i u duhu materinstva, 
obitelji i dječjeg blagoslova. 

»Djetešce nam se rodilo.« Bog je bio dijete — Bog, koji nas je otku¬ 
pio. U njemu i s njim svako je dijete veliko i sveto. Ono je božični dar i 
božična radost. 

Kršćanski roditelji, zagrlite na Božić svoju djecu kao Maloga Isusa! 
Ljubite ih i žrtvujte se za njih! Odgojite ih Bogu i Domovini! Katoličke 
majke, recite s Gospom: »O djetešce moje drago, vesela sam ti. Ti si 
moje milo blago, živjelo mi ti! 

č. C. 

MALI ISUS NA SAONICAMA 


U selu P. dogodio se, baš uoči Božića, ovaj neočekivani događaj, koji 
je uznemirio i uzrujao sva srca i sve duše u selu. 

Župnik je sa svojim dobrim seljacima unio u crkvu božično drvo i 
poda nj stavio naručenu betlehemsku štalicu, a u štalicu na slamicu u 
jaslicama položio krasan kipić Maloga Isusa. Kao živ bio je dragi Mali 
Isus, uvijen u čiste bijele pelenice. Svi, i veliki i mali, radovali su se toj 
betlehemskoj štalici u crkvi i dolazili su da vide Malog Isusa u jasli¬ 
cama na slamici. Osobito mala dječica nisu se mogla dosta nagledati 
Malog Isusa. 

A podveče uoči Božića šta se dogodilo! Najedanput je nestalo iz 
jaslica Malog Isusa. 

Prvi je to opazio sakristan. I on je pretražio i prometnuo svu crkvu. 
Ali nigdje pa nigdje Malog Isusa. Pritom su dolazili sakristanu na pa¬ 
met blažena Djevica Marija i sveti Josip, koji su ono jedanput bili izgu¬ 
bili dvanaestogodišnjeg Isusa pa nisu mirovali dok ga nisu napokon na¬ 
šli u hramu među mudracima. Sakristan je tužan pomišljao i na boli i 
drhtaje srca sv. Josipa, kad nije nigdje nalazio Malog Isusa. 

Napokon je, sav tužan i zamišljen, otišao župniku i javio mu kroz 
suze što se dogodilo. »Nema u jaslicama Malog Isusa!« 

Svi znamo kako brzo proleti važniji glas kroz selo od kojih 500 
duša. Nije prošlo ni četvrt sata i svi su već u selu znali što se dogodilo. 
Iz crkve je ukraden Mali Isus! 

Tko li je, Bože Sveti, počinio to svetogrđe? Nijedan čovjek tuđin 
nije se pojavio toga dana u selu. A može li se i pomisliti da bi tko iz sela 
mogao tako šta učiniti! 

Na selu djeca vole jedan drugoga vozati u malim saonicama, dok 
su otac i mati zabavljeni svojim poslom u kući ili u dvorištu. 

I kako je sad za Božić napadao lijep i dubok snijeg, djeca su se na 
sve strane vozala po seoskim ulicama. Bilo je tako svaki dan, pa to niko¬ 
me nije upadalo u oči. 

Pred župskim stanom stajali su neki seljaci i seljanke i razgovarali 
sa župnikom i sakristanom o ukradenome Malom Isusu. Smišljali su što 
bi se još moglo učiniti da se uđe krađi u trag. 

Kad najedanput u sav glas povika jedna seljanka: »Eno, eno Malog 
Isusa! Ta svakakva djeca ... ti nevaljalci.. .« 

Šta je to opet bilo? 



Prolazilo nekoliko djece, dječaka i djevojčica od kojih 4—5 godina, 
sa svojim malim saonicama. Prolazili su polako i svečano. Dječaci su 
vukli saonice, a djevojčice iza saonica nešto izgovarale, kao da nešto 
mole ili pjevaju. A na saonicama bio je doista Mali Isus. Jedna mu dje¬ 
vojčica stavila svoj jastučić pod glavu, a druga ga pokrila svojim malim 
jorgančićem. 

Seljaci odmah pritrčali djeci da izgrde i izbiju te male obješenjake. 
»Vi derišta ... vi vražići mali... vi obješenjaci!« Ali župnik zaustavi i 
umiri razljućene seljake i seljanke. »Nemojte, ljudi, nemojte, žene! Zar 
nije sam dragi Isus stavio dijete među svoje učenike, pa im ga preporu¬ 
čio za primjer? Za primjer u vjeri, u pouzdanju i poniznosti. Treba da 
se mi stariji ugledamo u živu vjeru te male naše dječice.« 

I župnik naredi, i svi s dječicom krenuše prema crkvi. U sredini su 
saonice s Malim Isusom. Bila je to dosad neviđena procesija. 

Na crkvenim vratima uze župnik iz saonica Malog Isusa i, praćen od 
sviju, ponese ga i pobožno ga položi u jaslice. 

Onda su svi pred Malim Isusom u jaslicama zapjevali milu božičnu 
pjesmicu: 


»Narodi nam se, Kralj Nebeski 
Od Marije čiste Djevice. 

Božiću se stoga veselimo svi, 

I slavimo Boga, koj’ na zemlji bi!« 


IVAN SARIć 



Djetešce, nam. se hocLiHo 

Djetešce nam se rodilo, 

U jasle se položilo. 

Isuse mili, Bože moj, 

Srce Ti dajem, da sam tvoj. 

Sin Boga Oca i Bog sam — 

S neba na zemlju siđe k nam. 

Isuse mili, Bože moj, 

Srce Ti dajem, da sam tvoj. 
čista ga Djeva rodila, 

I svojim ga mlijekom dojila. 

Isuse mili, Bože moj, 

Srce Ti dajem, da sam tvoj. 

Isus mu ime Otac da, 

Da nas otkupi, posla ga. 

BOŽIČNA NARODNA PJESMA 

DRUGOVI MALOGA ISUSA SA SLAMICE 


Božić je dječji. I Mali je Isus dječji. On je i nas starijih. Ali naš je 
više u nazaretskoj tesarskoj radionici, na putu po Galileji, u Jeruza¬ 
lemu i na križu. A dječji je u Betlehemu. Božića nema bez Betlehema. 
U Betlehemu je on pak bio dijete, a ne ni radnik, ni propovjednik, ni 
mučenik. Jedino što je i ovdje i tamo bio Spasitelj. Ali u Betlehemu, 
mali Spasitelj, za koga nitko nije znao, osim šake izabranih; u kome 
nitko nije mogao prepoznati Mesije, jer se bio sakrio pod ponizno 
obličje siromašnog i uplakanog djeteta. 

Božić je dječji. Koliko ima djece na svijetu, toliko ima Mali Isus 
drugova, vršnjaka i prijatelja. Slični su mu po dobi i obličju, po smi¬ 
ješku i po suzama. 

U jednoj stvari obično mu ipak nisu slični. Golema većina djece 
ima svoj dom, kakav-takav. Dijete se rađa i živi u svojoj kući, u tišini i 
miru. A Isus se rodio u tuđini; bio je u Betlehemu beskućnik, mali stra¬ 
nac i sirota; morao je još kao dijete bježati iz svoga zavičaja; bio je 
gonjen; malo da ga nisu kao dijete ubili; proveo je godine svoga prvog 
djetinjstva u stranoj zemlji: kao gost, što živi od tuđe dobrote, a možda 
i od tuđega milosrđa. Netko ga je i u Misiru, njega i njegove roditelje, 
primio prvih dana u svoju kuću; netko im je pomogao: nazaretskom 
bjeguncu tesaru i njegovoj maloj obitelji. Najviše se milosrdnim lju¬ 
dima u novom kraju i sažalio kad su u stranaca vidjeli malo dijete. 

Obično djeca nisu, kao Isus, stranci, bjegunci i prognanici. Ona 
obično s Isusom dijele sreću, bezbrižnost i poeziju djetinjstva. Ona se s 
Isusom igraju i beru cvijeće. Ona su pažena nježnom, pa makar i siro¬ 
tinjskom ljubavlju svojih roditelja. Ona se rađaju i žive u sobi, uz 
ognjište, ondje gdje je zemlja najljepša i najmekša. U kolijevci. Ne dršću 
i ne zebu. Nisu gladna, gola, ni bosa. U svom su. Na svom su. Djeca su 
kuće; nisu nahodi ni posvojčad; nisu stranci ni gosti. 

Djeca su obično drugovi Maloga Isusa u sreći i u nevinu veselju. Ali 
ima ih i koja to nisu. Koja su posve kao on; njegovi mali drugovi na 
slamici, u štalici, u siromaštvu i progonstvu. 

Koliko danas ima djece, pa su se, kao i on, rodila na putu, u tuđem 
kraju, u tuđoj kući! Možda i u baraci, koja nije ništa bolja od Isusove 
podrte štalice. Ni ništa toplija od nje. A još više ima djece koja su se 
rodila u svojoj kući, ali ih je vihor ljudskih strasti, okrutan rat digao iz 
kolijevke i s praga i bacao ih kao pootkidane cvjetne latice kud koje. S 
roditeljima, kao Isusa u Misir, ali i bez roditelja, kao pravu siročad. 

Ima ih, pa i zebu, pa i cvokoću zubima, od golotinje i zime, pa su i 
gladna kruha, pa nemaju mlijeka"'ni kapi; ni iz majčinih grudi, ni iz 
dobre ruke hraniteljice. 

Maloga Isusa grijala je Gospina ljubav. On nije bio ostao bez pe¬ 
lena iako je bio ostao bez kuće i bez stana, kad se caru prohtjelo da 
prebroji milijune svojih podanika i vojnika. Ponijela ih je bila, pelene za 
Isusa, njegova Majčica iz tihog Nazareta. Meke i lijepe; otkane Materi¬ 
nom rukom. Dvaput ih izrekom spominje Evanđelje (Luk. 2, 7 i 12). Ali 
mnogi je mali Isusov drug ostao i bez pelena i bez pokrivala. 

Na milijune ima takvih malih siromašnih Isusa danas širom svijeta. 

Božić je blagdan djece. I božično milosrđe mora biti najprije milo¬ 
srđe prema djeci. Kad oko nas ima malih siromašnih Isusa, njima prvi¬ 
ma treba pomoći. Prije odraslih. U njihovu liku izlazi pred nas Mali 
Isus da od nas isprosi malo malo plemenštine i ljubavi. 

Svuda ih ima, te djece-bjegunaca. Puna ih je zemlja. Budimo im 
dobri o Božiću! Obučimo ih! Stoplimo ih! Nahranimo ih! Razveselimo 
ih! 

Mali je Isus iz betlehemske štalice unišao u njih. To su njegovi dru¬ 
govi sa slamice. 

Oni imaju pravo da od nas zatraže božičnu radost. Krist im ga je 
dao kad se na Božić rodio siromašan i ubog. Kad se rodio daleko od 
svoje očinske kuće. Kad je pobjegao u Misir ispred progoniteljskog mača 
i ljudskih strasti da ondje nađe utočište i milosrđe. 

Krist im ga je dao kad je rekao, sjećajući se prvog svoga Božića: 
»Koji primi jedno takvo dijete u moje ime, mene prima!« 


č. 


OSTANI KOD MENE 

Stani, Mali Isuse, 

kamo ideš sada? 

Bar ostani malo 

Ti pod krovom mojim, 

Umorno si, Dijete... 

Zar ne vidiš krvi 

pod nogama svojim!? 

O, puno Ti, Dijete, 

puno moram reći, 

Tebi reći moram, 

da Te jako volim, 

Pa svrati se malo, 

O, ostani Dijete, 

kad Te tako molim! 

STIPO BARIŠIĆ 





MADONA DELLA SEDIA 

Angelusa prvih satkan dubok trag 
u čistom je oku drage Dobre Majke 
o, svijetli pogled taj kroz polumrak 
od zvijezda ljepši, topliji od bajke. 

Za kojom meka djetinja srca žude, 
Smirenje slavnog umjetničkog kista, 
o, zaklonom nam Tvoj lik uvijek bude, 
kad suza naša u prošnji će da blista . .. 

Sa starog Doma zvuk se božični proli 
u noći. Jer Mir se rodio je danas. 

I svaka boja divnom pobožnošću moli, 
u ime ljudske sreće, 
u ime ljudske boli: 

— O, dobra Majko maloga Djeteta 

Krista, 


ostani vazda uza nas! 

Ostani vazda uza nas! 

K. PETRIĆ 


RAFAEL I DJETEŠCE ISUS 


Rafael (Raffaelo Santi 1483— 
—1520.), najveći slikar i umjet¬ 
nik svih vjekova, načinio je oko 
pedeset Madona, slika Majke Bo¬ 
žje s Božanskim Djetetom. Jedna 
je ljepša od druge. Jedna je dra- 
žesnija i bogatija bojama negoli 
druga. Ali sve zajedno nisu iscr¬ 
pile niti ljepote i čistoće Mado- 
nine, niti ljepote i Božanstva ču¬ 
desnoga Djeteta. Slikanje presve¬ 
te Djevice i Svevišnjega Djeteta 
zapravo je bila glavna zadaća Ra- 
faelova života i djelovanja, kojim 
se on u prekratkom vijeku svoga 
života bavio. Zar je i mogao biti 
uzvišeniji i idealnij i predmet sli¬ 
kanja najumnijega i najvećega 
slikara? 

Oči Rafaelovih Madona sad su 
utonule u stidljivo djevičansko 
držanje, sad se gube u vizijama 
(uznesenim gledanjima) nebe¬ 
skih svjetova. Tako nam one go¬ 
vore o punini blaženstva i nebe¬ 
skih tajni. Cijelo prikazivanje Ma- 
done, kako ga slika Rafael, uzdi¬ 
že nas i očarava. On je slika ili 
kao prečistu Djevicu, ili kao lju- 
bežljivu Majku, ili kao preobra- 
ženu Sveticu. 

Nije teško naslikati Dijete Isu¬ 
sa kao ljudsko dijete. Ali dočarati 
Ga kao božansko dijete zemalj¬ 
skim kistom na propadljivom 
platnu, to je bila i ostaje zadaća 
kojoj je samo Rafael donekle mo¬ 


gao udovoljiti. On nam prikazuje 
Dijete Isusa sad u iskrenoj igri, 
sad kao dijete koje teži za Maj¬ 
kom, sad kao Božjeg Sina, na či¬ 
jem licu lebdi sjaj Božjega veli¬ 
čanstva, iz čijih očiju sjaji nadze¬ 
maljska mudrost i nebeska lju¬ 
bav, na čijim ustima lebdi djeti¬ 
nji osmijeh, ali također i dah sve¬ 
te ozbiljnosti. 

To je Dijete imalo biti ljubimac 
Rafaelov, jer u Njemu stanuje 
najljepša duša u najljepšem tije¬ 
lu. U Njemu se čudesno sjedinilo 
i povezalo božanstvo s čovječan¬ 
stvom. A to bijaše i jest ljubimac 
svih dubokih i ozbiljnih mislilaca 
i duhova. Ono je ljubimac kroz 
stoljeća mnogih i mnogih miliju¬ 
na. Ono treba da bude ljubimcem 
cijeloga svijeta, svih vremena i 
vječnosti. 

Umjetnik Rafael je s tjelesnom 
ljepotom i u tjelesnoj ljepoti na¬ 
slikao i ljepotu duše. Rafaelovo 
dijete Isus nosi uz prirodne ljud¬ 
ske crte također i svrhunaravne 
Božje oznake. Kod njega nije je¬ 
dino ljepota ono što on crta i sli¬ 
ka, nego on u Isusovu licu, koli¬ 
ko god to mogu kist i boje, ozna¬ 
čuje i prikazuje i Božanstvo Isu¬ 
sovo i Njegovo svrhunaravno ve¬ 
ličanstvo. U Božjem Djetetu po¬ 
čiva nedokučiva dubina i nepri¬ 
spodobivo veličanstvo, koje ne bi 
nijedan najduhovitiji umjetnik 

mogao podati i najdublji mislilac 
nikada sasvim dokučiti. 

Kako li su daleko, daleko iza 
Rafaela zaostali i Renan, i 
Strauss, i Frensen, i Rosegger! I 
mnogi drugi pisci, pjesnici i um¬ 
jetnici koji su pokušavali da Dje¬ 
tetu Isusu skinu vijenac Božan¬ 
stva! Kratkovidni ljudi! 

Djetešce Isus ne smiješi se sa¬ 
mo svojoj Majci, nego svima lju¬ 
dima. A kako je hladan svijet to 
ljubazno nasmiješeno nebesko Di¬ 
jete primio i prihvatio? Jedva se 
rodilo, već je imalo svoje ogorče¬ 
ne neprijatelje i zavidnike. Dodu¬ 
še, veliki je slikar božansko Dje¬ 
tešce najradije postavio u rajsku 
okolinu. Položio na cvijeće, među 
drage svete ljude. Okružio ljup¬ 
kim anđelima. A gruba zbilja bi¬ 
la je drukčija: siromašna staja, 
tvrde jaslice, okrutni Herod i ne¬ 
iskreni farizeji! Oko ovoga nebe¬ 
skoga Djeteta obilazili su više 
hladni, neprijatni, nezahvalni i zli 
ljudi negoli duše topla srca, pune 
miline i zahvalnosti. 

Na nekim slikama postavlja 
Rafael pred Isusa na misaoni na¬ 
čin lijepa dječaka Ivana s križem. 
Križ je sa svojom krvavom zbi¬ 
ljom imao već u rajsko djetinje 
vrijeme Isusa Krista, dakle na 
zlatno jutro života postaviti i ba¬ 
citi turobne svoje sjene! 

Fini i tankoćutni biskup Pavao 
Vilim Keppler napisao je u svo¬ 
joj knjizi »Iz umjetnosti i života« 
o Rafaelovoj slici svete Obitelji: 
»Iz malenih ustiju Djeteta izlazi 
električna iskra, koja se provlači 
obličjem i dušama sviju prisut¬ 


nih.« Ona stavlja maloga Ivana u 
čuđenje bez govora, Mariju u raz¬ 
mišljanje, a Elizabetu sili da sa¬ 
opći Josipu čudesnu vijest. 

Od toga čudesnoga Djeteta još 
uvijek izlaze električne iskre i 
struje, koje pokreću svijetom, 
rasvjetljuju i griju čovječanstvo! 
One jedne snažno privlače, a dru¬ 
ge moćno odbijaju, a to su jake 
struje: istine i svjetla strujanja 
milosti. Pjesnik Schiller je jed¬ 
nom napisao: »Kad kraljevi gra¬ 
de, imaju što raditi i kočijaši.« 
Otkako je Krist, božanski Kralj, 
osnovao na zemlji svoju kraljev! 
sku tvrđavu, Crkvu, napisana su 
cijela kola knjiga za i protiv ovo¬ 
ga Boga Kralja. 

Božansko Dijete bacilo je po¬ 
žar na svijet: požar novoga svje¬ 
tovnog nazora, koji je starima ne¬ 
poznat, ali koji je cijelu zemlju 
obasjao novim svijetlom. Sam je 
Krist o sebi rekao da je oganj s 
neba i da neće ništa drugo nego 
da gori i pali. Taj nebeski oganj, 
koji sjaji iz lijepih i velikih očiju 
Mesijinih i iz njegovih ustiju, 
vrca i dalje se širi, po ustima 
Apostola i Crkve, oduševljava 
umjetnike, usrećuje pobožne i po¬ 
diže svece u zanos i vizije. 

I oni će pred božanskim Djete¬ 
tom radosno pjevati: »Slava Bo¬ 
gu na visini, a mir ljudima na ze¬ 
mlji, koji su dobre volje!« (Lk. 
2, 14). To je ipak sve bar donekle 
mogao prikazati zemaljskim ki¬ 
stom i na propadljivu platnu naj¬ 
veći slikar i umjetnik svih vjeko¬ 
va, Rafael Santi. 




VJEKOVNA TAJNA ... 


Jedno je dijete 
nejako, malo, 
od svoga rođenja 
za bijedu znalo. 

Jedno je dijete 
iz samotne spilje 
krenulo putem 
krvave zbilje. 

Ljubav je dijete 
pronijelo svijetom, 
i samo ljubav 
smatralo metom. 

Jedno je dijete 
umjesto bunom 
zavladalo svijetom 
trnovom krunom. 

Silna su carstva 
nestala, došla, 
stoljeća mnoga 
od tada prošla. 

Isto su dijete 
proganjali ljudi, 
isto se dijete 
i sada još kudi. 

Dijete sa slame 
i dalje se smiješi, 
ljubavlju svojom 
još uvijek nas tješi. 

SELMA MILANIĆ 

TATA IDE U BOLNICU 


Bio sam na vjeronauku u osnovnoj školi veoma žalostan. 

Kad smo se na početku vjeronauka pomolili i ja rekao djeci da 
sjednu, mali Anto ostade stojeći da mi ispriča svoje najnovije jade. 
Smiješio se je, kako to on uvijek čini, pa mi nije na kraj pameti bilo da 
će mi pripovijedati tako žalosne stvari. 

— Šta je, Anto? — upitah ga, a on stade pričati: 

— Sad nas je više u kući. 

— Kako to, Anto? Razjasni mi to! 

— Rodila nam se sestrica, protumači mi Anto. Uto je ustao iz klupe 
i njegov manji, ali mnogo življi brat Filip, koji je zajedno s Antom u II. 
razredu, i razjasni mi dalje: 

— Već je dobila i ime. Zove se Mariia. 

Dobro, to sve još nije ništa zla. Anto i Filip dobili su još jednu se¬ 
stricu. Dvije imaju već od prije, pa će ih tako zajedno s roditeljima 
odsele biti sedmero u kući. Bit će u kući više života, a kad mala Marija 
ponaraste, stane govoriti i počne hodati, i više veselja. Anto i Filip, naj¬ 
stariji od sve djece, bit će tada ponosni na svoju sestricu, s njome će se 
igrati, voditi je u crkvu i poučavati je u svemu što oni znadu. 

Zato sam se i ja razveselio, kad su mi Anto i Filip rekli da su do¬ 
bili malu sestricu, i radosnim im glasom rekao: »Hvala dragome Bogu!« 

Ali Anto nije nato sjeo, već mi ie nastavio pripovijedati: 

— Danas tata ide u bolnicu, vratit će se istom za Božić. 

To je ta žalosna stvar. 

Otac im je sluga u jednom noćnom poduzeću, a usto prodaje novine. 
No na oba mjesta zajedno zaradi toliko da je za sedmero čeljadi previše 
za umrijeti, a premalo za živjeti. 

Kod kuće mama leži, a tata će u bolnicu .. . Tko će ih sada uzdrža¬ 
vati? Kad su i dosada zebli u slabom odijelu, kako će im tek sada biti! 
Kad su i dosada bili više gladni negoli siti, zar ih u budućnosti ne čeka 
još više glada i nevolje? I dosad su mogli trošiti samo pola tovara drva 
u dva dana, a hoće li odsada imati i jedan samo tovar za čitav tjedan? 

Samo da ih utješi, reko im je tata da će se o Božiću vratiti. Ali 
jadna djeca morat će bez tate božićevati. I dok je bio zdrav, izgledao je 
kao smrt od bijede i siromaštva ... 

Vidio je Anto da sam se ražalostio pa mi htjede pokazati da ipak 
nije tako strašno kako to ja mislim. Izvadi iz džepa na svom kaputiću 
razne figure napravljene od kartona za božično drvce, pa mi protumači: 

— To mi je napravio jedan đak što stanuje blizu nas, za »kriz- 
baum«. 

Ali da je sudbina Ante i Filipa strašna i žalosna, to sam vidio ne 
samo ja nego i dobra dječica u razredu. 

— Anto i Filipe, vaš kateheta neće vas zaboraviti o Božiću, kazao 

I sam im. 

A onda sam se okrenuo ostaloj djeci, pa im rekoh: 

— Zar nije to žalosno, draga djeco? ... Vi ste mnogo sretniji od 
njih ... A mnogi od vas mogli biste im i pomoći... Zamolite svoje dobre 
roditelje štogod za Antu i za Filipa! 

I doleti mi mala Maja pa mi šapćući reče: 

— Moja mamica već je rekla da će im za Božić sašiti košuljice. 

— Kako je to lijepo! odgovorili joj. A i druga mi djeca obećaše da 
će moliti svoje roditelje štogod za Antu i za Filipa. 



* * * 


I ti, drago dijete, sigurno znaš mnogo siromašne djece, što žive u 
velikoj bijedi. Zamoli svoje roditelje štogod za njih! Bog će ti to na¬ 
graditi. To će ti biti najljepša priprava za Božić. 


KATEHETA 





DJEČAK KOD MALOG BOŽICA 

S daleka sam pošao 
i k Tebi došao, 

Mali Božiću! 

Da vidim Ti jaslice, 
pune oštre slamice, 

Bijedni Božiću! 

Ozeble Ti nožice 
i modre ručice, 

Dragi Božiću! 

Srce mi uzmi Ti, 
puno Tvoje ljubavi, 

Mali Božiću! 

Nek’ ogrije Tebe, 
da tijelo ne zebe, 

Mili Božiću! 

A. GOJŠIĆ 

NAJLJEPŠI SIMBOL BLAGE VIJESTI 


Božično je drvce tako usko skopčano s našim božičnim osjećajima 
da mi blagdan Kristova rođenja jednostavno ne možemo zamisliti bez 
njega. Da nam to drvce donese i što više duhovne koristi, pogledajmo 
koje mu je značenje. 

Božansko Djetešce donijelo je svijetu život i svjetlo. O »Riječi«, 
tj. o Sinu Božjemu, veli sv. Ivan Ev.: »U njoj bijaše život i život bijaše 
svjetlo ljudima« (Iv. 1,4). Isus se rodio da bi uspostavio svrhunaravni 
red, koji je razorio Adamov grijeh. Ta uspostava svrhunaravnog reda 
dolazi u našoj duši do izražaja po posvećujućoj milosti, a ova je prin¬ 
cip svrhunaravnog života u nama. Ljepše slike za milost u naravi nema 
negoli je svjetlo. Po milosti, naime, rasvjetljuju se oči naše duše za 
svrhunaravne istine Božje objave. 

Ima li zgodnijeg i ljepšeg simbola za tu božičnu blagu vijest negoli 
je božično drvce? 

Kad sav život u našoj prirodi zamre, jedino su jela, omorika i bor 
zeleni. Livade i polja ukočeni su od smrzline, sve se bijeli snijegom, a 
jela ne samo da nije uginula, već se čak i pomlađuje. Zimsko je vrijeme 
za nju doba mladosti. Pa makar i bez uresa, samo sa svojim tamnim 
zelenilom, ona stvara izvanredno topao ugođaj u srcima svih, i mlađih 
i starijih. Svakim svojim pogledom šaljemo poljubac svom božičnom 
drvcu. Ipak, potpunu svoju ljepotu dobiva mirisno božično drvce, taj 
simbol života, od sjaja svjećice kad plamsaju. Tada nam pjeva duša, 
usne nam se nesvjesno pomiču, da zapjevamo koju božičnu pjesmu. I 
kad bismo mogli, bez prestanka bismo pjevali. 

U svjetlu ognja javio se Otac nebeski Mojsiju. U obliku gorućih 
jezika javio se i Duh Sveti na prve Duhove. Isus — Sin Božji veli za 
sebe: »Ja sam svjetlo svijeta« (Iv. 8, 12). Pa i Crkva ga zove »svjetlom« 
u oraciji pri Ponoćki: 

»Bože, koji si ovu noć rasvijetlio sjajem pravoga svjetla: učini, 
molimo Te, da, spoznavši tajne ovoga svjetla na zemlji i na nebu, uz- 
mognemo uživati njegove radosti, koji s Tobom živi i kraljuje . ..« (Dr 
Kniewald: »Rimski misal« g. 1930., str. 104.). 

Stoga nas zapaljene svjećice na božičnom drvcu zajedno s nakitom 
sjećaju darova i ljubavi Presvetog Trojstva. One ljubavi, o kojoj veli 
sv. Ivan: »Jer Bog tako ljubi svijet da je predao jedinorođenog Sina 
svoga« (Iv. 3, 16). Sjećaju nas svih onih darova što nam ih je Isus pri¬ 
bavio svojom smrću, a koji se dijele svim ljudima dobre volje. Sjećaju 

nas milosti posvetne i djelatne — darova treće božanske osobe. A sje¬ 
ćaju nas i svih dobara, što ih je kršćanstvo unijelo u ovaj svijet. 

S tim mislima promatrajmo božično drvce. Naš pogled ne smije 
se zaustaviti na zelenoj jeli i na onim stvarima koje na njoj vise. On se 
mora upraviti u neizmjernu daljinu, onamo odakle je došao Spasitelj 
kao život i svjetlo i dar Očev. 

Djeca se vesele Božiću kao nijednom drugom blagdanu. Još davno 
prije Božića — pa i oni koji su tek u I. razredu osnovne škole — znaju 
pitati: »Koliko je još dana do Božića?« Vesele se Božiću i svi oni veliki, 
koji kroz zbilju života ipak sačuvaše srce mladih. Djeca pred Božić sa¬ 
njaju o božičnom drvcu i o božanskom Djetešcu, kako sa zlatnim kri¬ 
lima dolijeće kroz prozore i donosi darove. Zatvorimo i mi oči pa ćemo 
u bezbroj kršćanskih kuća u duhu vidjeti božično drvce, a pod njim 
okupljenu čitavu obitelj. Tu su dječica sretna i presretna i puna osje¬ 
ćaja najtoplije zahvalnosti prema malome Isusu. Roditelji promatraju 
svoju dragu dječicu i duhom se prenose u ona davna vremena, kad još 
bijahu malena i nevina. Mir, veselje, ugodne uspomene: to nam zaoku¬ 
plja dušu, kad se nalazimo uz božično drvce. Neka nas odsele božično 
drvce sjeća velike Božje ljubavi i Spasiteljevih darova, da nam ono što 
je osobita oznaka Božića, bude i razlog pobožnih božičnih misli. 

CAR BOŽIČNOG DRVCETA 


Njemački pjesnik Nikola Lenau, koji je živio od god. 1802. do 1850., 
poznat je svojim melankoličnim pjesmama. Kao malen dječak bio je on 
vrlo pobožan. Majka ga je, živući u Budimpešti, tako odgojila. Kao dje¬ 
čaku najmilija mu je zabava bila načiniti mali oltarić po uzoru onih 
što ih je viđao u crkvi, te bi kod tog oltarića služio »misu«, kako je to 
vidio da rade svećenici u crkvi. Pritom mu je starija sestra »ministri¬ 
rala«. Pa i kao zreo čovjek često je Lenau znao pripovijedati kakvo ga 
je obuzimalo blaženo čuvstvo nakon prve sv. Pričesti. No kasnije je, 
čitajući bezvjerske knjige, izgubio vjeru te je postao panteist, kako se 
to jasno očituje i u njegovim pjesmama. A ipak je jednom opet u duši 
prigrlio vjeru. Tu je promjenu u njegovoj duši izavao čar božičnoga 
drvca. 

Evo, što o tom pripovijeda sam pjesnik. 

»Jahao sam za tihe zimske noći kroz kraj koji je bio pokriven sni¬ 
jegom. Crne vrane, koje su polijetale unaokolo, bile su živa slika i pri¬ 
lika mojih tmurnih misli. Premda je u mojoj nutrini bujao život, osje¬ 
ćao sam u toj zimskoj studeni unaokolo duboku tugu i pustoš. I činilo 
mi se smiješnim da s tom malom iskrom života prkosim mrtvom, lede¬ 
nom moru, koje se oko mene razlijevalo. Ono će i mene progutati. Onako 
zaduben u takve tužne misli, osjećao sam se vrlo osamljenim u cijelom 
svijetu. Popustio sam konju uzde, da ide kuda mu drago. I tako sam 
se i nehotice našao u šumi. Tu odjednom kroz grane visokih jela, po- 
kritih gustim snijegom, sijevne jako svjetlo. Dojahao sam do osamljene 
lugarnice, iz koje se orila pjesma. Zaustavio sam konja, jer sam htio 
vidjeti što je uzrok tome veselju, koje se orilo iz lugarske kućice. Sko¬ 
čio sam s konja, svezao ga za drvo i pošao tiho prema kući. Pristupio 
sam prozoru. Usred sobice stajalo je u sjaju upaljenih svjećica božično 
drvce. Oko njega su djeca s očima punim neizrecive sreće uzimala iz 
ruku roditelja božične darove, koji su prije visjeli na boru. Vidio sam 
kakva je sreća u taj čas ispunjala srca roditelja i djece. Bio sam duboko 
dirnut. Suze su poput bisera visjele na trepavicama mojih očiju . ■ • 
Pošto sam tako duže vrijeme postajao, vratio sam se svome konju i 
pošao dalje. Ali u mojoj nutrini raspoloženje se posve promijenilo. 
Osjećao sam da čovječanstvo treba Posrednika, ako neće da očajava 
i izgine. Božična svečanost u osamljenoj lugarnici vratila mi je svjetlo 
spoznaje. Nisam više osjećao pustoši. Radosno, blaženo raspoloženje 
zalilo je poput vala tople kupelji moju hladnu dušu. Opet postadoh 


kršćanin.« 


Dr JOSIP ANDRIĆ 

Uz božično drvo 



Rumena svjećica božičnog drveta, 

U njezinu sjaju komadić mog svijeta. 

Tu mi uspomene na djetinje dane, 

Otišle su drage u vječite strane. 

Gledam dobrog oca, dijeli rukom lakom 
Božične darove svom djetetu svakom. 

Majka me miluje, blažena i sretna, 

A opet je, vidim, nekud nujna, sjetna. 

Gledam i sestrice, anđelima slične, 

Pred božičnim drvcem stoje nepomične. 

Do neba izdigle božične pjesmice: 

»Porođenje Djetića od Prečiste Djevice«. 

To je mojoj duši komadićak Neba, 

U današnjoj gladi trebam toga hljeba. 

Ivan 

JOZINO DRVCE 


Mali Jozo sin je siromašnog šumara. Oko Božića opazio je da ljudi 
sijeku mnogo više jela nego obično. 

— Zašto sijeku te lijepe jele, dragi oče?, upita mali Jozo. 

— Pomažemo anđelima, odgovori otac, jer dobri ljudi pomažu u 
radu dobrim anđelima. Mi ih siječemo, a anđeli ih ukrašuju i raznose 
dobroj dječici. 

— Hoće li i meni anđeo ukrasiti božično drvce?, pitao je Jozo. 

— Ako budeš dobar, onda, možda jedno malo. 

— Ali hoće li Isusu najljepše drvce ukrasiti?, raspitivao on dalje. 

— O ne, mali Isus je tako dobar da na Božić sve što ima razdijeli, 
a sebi ništa ne ostavlja. 

Iznenadit ću ja Isusa, mislio je mali, ja ću ipak Njemu jedno drvce 
ukrasiti. 

Izabrao je sebi lijepo drvce. Napiše poslije pismo ’i metne na pro¬ 
zor. Kao dječak prvog razreda metnuo je u usta vrh olovke da bi deblje 
pisao i napisao ovo: 

»Dragi božični anđele! Molim te lijepo, nemoj mi ovaj put donijeti 
ukrašeno drvce, nego ukrase metni u kutiju i donesi već na Badnjak 
ujutro i stavi mi ih na prozor! Jako mi je potrebno. Ljubi ti ruku — 
Jozo Purić.« 

I zaista, pisma je na veliku Jozinu radost nestalo, a točno na Bad¬ 
njak ujutro bila je kutija na prozoru, puna lijepih ukrasa i šećera. 

Jozo je klicao od veselja. Zgrabi kutiju pod pazuh i hajd' u šumu. 
Kako je drvo već prije izabrao, odmah ga ukrasi, tako da ništa nije 
ostalo u kutiji. Najzad postavi na vrh malu zlatnu zvjezdicu s pismom: 

»Dragi anđele! Neka ima i mali Isus božično drvce! Ovo se ne smije 
nikom drugom dati nego samo Isusu. Reci da mu ja šaljem jer sam se 
za Nj odrekao svoga! 

Ljubi mu ruku — Jozo Purić.« 

Otrčao je kući sav radostan. Poslije nekog vremena prošao je tuda 
lovac i opazio drvce. Promatrao je začuđeno svjetlucavo i ukrašeno 
drvce. 

Jozo izađe opet poslije podne da vidi da li je anđeo odnio drvce. 
I gle — drvca ondje više nije bilo! 

.— Odnio ga je! Odnio ga je! — skakao je i pljeskao Jozo. Ah, kako 
je dobar! Ove godine imat će i Isus božično drvce! 

Pošao je kući, što je brže mogao, premda je znao da neće više 
ništa dobiti jer je svoje dao Isusu. No kako se iznenadio kad je u sobi 
ugledao sjajno božično drvce s dragocjenim darovima! Isus je nadma¬ 
šio ljubavlju i velikodušnošću maloga Jozu. Ali najveća radost bila je 
u crkvi. Tamo je bilo kod oltara Jozino božično drvce što ga je ukrasio 
i poslao Isusu. 

— Pa zar su ga amo donijeli anđeli?, pitao se mali Jozo. Ah, kako 
su pametni anđeli. Dragi Isus gore na nebu ima mnogo ljepše, ali ovdje 
na zemlji siromah je, ostavljen. Zato su moje drvce anđeli donijeli amo 
u Isusov zemaljski stan. 

Ushićen gledao je drvce. Tek je poslije opazio da je osim njegovih 
ukrasa svjetlucao na njemu još jedan novi ukras, koji on nije metnuo. 

Taj je sigurno donio anđeo. 

To je bilo jedno crveno zlatno srce, u koje je bilo urezano: 

»Jozino srce! ...« 

N. D. 


USPOMENA NA JEDNO DRVCE ... 


— Njihova je majka uvijek nastojala da im Božić bude ugodan! — 
rekla je Mirkova tetka i oprostila se sa svojom susjedom, koja ju je 
jutros zaustavila na ulici. 

Prošao sam mimo tih žena u razgovoru pa sam znao o kome se 
govori. Govorili su o mome prijatelju Mirku, koji je davno umro. Eto, 
to jutro sa svojom blagošću, premda je bio prosinac, odvelo me u dane 
djetinjstva, kad sam zajedno s Mirkom otišao u oveliku šumu da done¬ 
semo borove za naše obitelji. 

Uranili smo i razgovarali o blagdanima, ali su nas zanimale i mnoge 
druge stvari, jer je bio rat, a naši su očevi biti na ratištu. Mirka je za¬ 
nimalo kad će to klanje svršiti. Upotrebljavao je upravo tu riječ, pa 
sam i ja počeo tako govoriti, a majka mi je kazala da to ne govorim 
na ulici. 

Kad smo stigli na rub šume, izvadili smo sjekiricu, posjekli dvije 
jele, uvukli ih u vreće te bez riječi pošli natrag svojim kućama. 

Mirko je pregledao još svoje zamke, da se nije uhvatila neka ptica. 
Sve je pretražio, ali ni pod jednom pločom nije bilo lovine. Tek na rubu 
potoka, gdje su bile dvije zamke, počeo je klicati od radosti, a ja sam 
potrčao k njemu. Bio sam slabiji tijelom, pa sam zaostajao za njim. 
Kad sam stigao, ugledao sam Mirka kako u desnici drži krupnu sjenicu 
i gladi je po perju. Ptica je svojim očicama netremice gledala na nas. 
Njeno tijelo bilo je u naponu, čekala je tren da se oslobodi, da poleti. 

Mirko je nešto nerazgovijetno govorio, a onda je, pružajući pticu 
prema meni, rekao: — »Neću je ubiti! To mi je otac uvijek govorio! 
Danas mnogo mislim na njega!« 

»Tko zna gdje je on? Možda ...« Nije dovršio, pogledao me, pa, 
kao da je tražio da i ja potvrdim njegovu namjeru, da pusti na slobodu 
pticu, zamahnuo je desnicom nekoliko puta. Vidio sam da je ptica ve¬ 
selo odlepršala s njegova dlana i izgubila se u granju tamnih borova. 

Na rastanku smo obećali jedan drugome da ćemo se vidjeti drugog 
dana Božića. Mirko je obećao da će me pohoditi s još nekim drugovima, 
ali ga toga dana nije bilo. Otišao sam k njemu. Kad sam pokucao na 
vrata, dugo mi nitko nije otvorio, a onda se pojavila njegova sestra s 
crnim rupcem oko glave. Sve sam kasnije saznao. Njegova je majka na 
sam Božić primila obavijest da mu je otac još početkom prosinca po¬ 
ginuo ... 

Malo zatim pokazao mi je Mirko neke nove knjige. Kad sam ga 
upitao što je učinio s drvcem, on je ukratko odgovorio: 

— Mislio sam ga spaliti, ali mi je majka predložila da ga darujem 
onoj obitelji u podrumu. To sam i učinio! 

Prošlo je mnogo godina, slavio sam mnogo Božića, a na Mirka sam 
bio i zaboravio. Ipak se u sjećanju javiše neki davni događaji u nekom 
slučajnom trenutku, kao i ovaj put, kad sam čuo dvije žene kako razgo¬ 
varaju o majci pokojnog Mirka. 

Tog sam jutra kupio božično drvce, a moja je duša bila obuzeta 
sjećanjem na tu majku i na pokojnoga prijatelja Mirka. Mislio sam: 
Ipak je to lijep osjećaj za vrijeme Božića. Božić je blagdan obitelji, pa 
i onih koji su pripadali nekada široj obitelji našega prijateljskog 
kruga .. . 




229 


PASTIRSKI DUH 


Naš je Božić pastirska svetkovina. Pastirska je bila prva božična 
noć. Pastiri su joj dali pola njezina čara. Nebeska svjetlost obasjala je 
najprije pastirski pašnjak, pastirske torove, pastirske gunjce, pastirska 
lica. Pastirima je prvima anđeo navijestio blagu vijest o sretnom do¬ 
gađaju iz štalice. Oni su jedini čuli anđeoske melodije i dobili znak po 
kojemu će ga naći: Spasitelja, Krista, Gospodina — Dijete povijeno u 
pelene i položeno u jaslice. 

I nitko nije spremnije i s više vjere pohodio jaslice od njih. I nitko 
nije s više ljubavi pogledao Božje Dijete od njih. I nitko nije poniznije 
kleknuo preda nj i srdačnije mu se poklonio. I nitko nije od njih bio 
darežlijviji prema Malome Mesiji onu noć. 

Njihova je radost bila »velika radost«; mir koji su oni oćutjeli u 
srcu bio je pravi anđeoski mir s neba. 

I svaka je božična noć od tada pastirska noć. Sva je ona puna pje¬ 
sme o pastirima; sva je ožarena poezijom zelenih polja, svilorunih ovaca, 
pastirskih štapova i onih sitnih, dragih darova što ih u naramku nose 
žuljave pastirske ruke. Anđeli, i svjetlo, i božična »Gloria«, i slama s 
poda, i »jaslice«, i Ponoćka, sve to nosi u sebi spomen na pastire i pa¬ 
stirsko nadahnuće. Bez pastira nema Božića. Ni božične poezije, ni bo¬ 
žične simbolike. 

I sam je Mali Božić pastir. Pastir i svojim porijeklom i svojim po¬ 
slanjem. Njegovi betlehemski praoci Jesej i David čuvali su stada po 
istim onim poljima na kojima je zatekla pastire božična noć; Abraha- 
mov narod, iz kojega je On nikao, bio je pastirski narod, a Davidova 
dinastija, od koje je vukao lozu, pastirska dinastija. Prorečen je bio kao 
pastir koji će okupiti raspršene Izraelove ovce; »jedan Pastir«. Kao 
pastir je i došao i predstavio se ljudima: »Ja sam Pastir Dobri«. Kao 
pastira navijestili su ga svijetu i Petar i Pavao. Kao »prvopastira« i kao 
»velikoga pastira ovaca«. Pastirska je vlast što je on izvršuje u Crkvi.i u 
svijetu. 

Božić je pastirska svetkovina, a kršćanstvo je pastirska vjera. I 
duše koje slave Božić moraju, dakle, biti pastirske duše. Ne kneževske, 
ne ratničke, ne advokatske. Sve je to Krist ostavio po strani u božičnoj 
noći, a doveo k sebi pastire da njihovim duhom zadahne i preporodi svi¬ 
jet. Pastirsko polje postalo je prva pozornica božičnog spasenja, a Jeru¬ 
zalem i Rim, August i Herod, forum i vojska, ostali su u sjeni. 

Pastirski duh. Nije ga nimalo teško analizirati. 

Pastirska srca bila su nevina kao u djece. Čista, svježa Božja pri¬ 
roda bila je ambijent u kojemu su oni odrasli i u kojemu su svaki dan 
otkrivali i osluškivali Boga. Bez gospodstva i raskoši, u patrijarhalnosti 
jednostavna i radina života, naučili su oni da čeznu za Bogom i da u 
sebi obuzdaju strasti i nagone. 

Sirote su bili pastiri. Mali ljudi. I kod nas je pastir uvijek siromah; 
i na istoku je on to bio. Kožuh iii biljac, to je njegova odjeća; gunjac mu 
je pravi ležaj; komad kruha, kriška sira i gutljaj mlijeka sva je njegova 
hrana. Pastiri su ljudi bez zahtjeva i bez pretenzija, zadovoljni zdra¬ 
vljem i milošću Božjom, veseli i u sirotinji, vazda sa sviralom u rukama, 
slobodni od zavisti, bezbrižni kao djeca. 

Pastirsko je zvanje miroljubivo zvanje. Pastir nije ratnik; on je mi¬ 
rotvorac; koplje ili puška ne spadaju u pastirske ruke; u njih spada 
štap što ovce čuva i brani. Blizu Isusove štalice nema oružja ni čovjeka 
ili konja u oklopu. 

Pastirski je duh drugarski duh. Duh solidarnosti i demokratižma. 
Pastiri se pomažu i zamjenjuju; dijele jedan s drugim zalogaj kruha; 
drže se skupa, kao što su skupa bdjeli i spavali uz vatru i u prvoj bo¬ 
žičnoj noći. Pastir voli i svoje stado, i Božju prirodu, i svoju ljudsku i 
pastirsku braću. On se ne nadmeće. Zadovoljan je i ponizan i kad je 
zadnji. 

Pastiri su i ljudi od rada. Valja im i rano uraniti i kasno okasniti. 
Valja i poletjeti za stadom. Valja i pokisnuti i ozepsti. Pastir ne može, 
ni da hoće, biti maza i mekušac. U pastira su žuljave ruke i otvrdnula 
lica. 

Pastiri su ljudi koji vjeruju i mole se. Zar bi betlehemski pastiri 
onako vatreno poletjeli u štalicu na vijest o »spasitelju« da njihovo srce 
nije bilo gladno milosti i otkupljenja? I zar bi onako spremno pali na 
koljena pred Djetetom u pelenama da njihova vjera nije bila vrhuna¬ 
ravna i prosvijetljena? Pastiru je polje crkva, koja ga uvijek okružuje; 
on živi od Božjeg blagoslova. 

Pastiri. Oni su životni program svakog pravog betlehemskog po¬ 
klonika. Pastirski duh čistoće, skromnosti, mira, bratstva, dobrote, 
rada, molitve i vjere, to je duh Maloga Božića i Mesije, što nam se 
svima rodio. Duh, eto, koji je živa protivnost oholosti, sebičnosti, pute¬ 
nosti, zemaljštini i mržnji, koje je pun svijet. Svijet od danas, jednako 
kao i svijet iz vremena prvoga Božića. 

»Oj pastiru svih pastira«, Kriste, daj nas zadahni danas, na Tvoj 
i na naš Božić, opet tim dragim i dobrim pastirskim duhom što je tako 
blizu Bogu i spasenju! Istjeraj iz nas oholost zemlje i glad puti da mog- 
nemo veseli i ponizni, onako kao betlehemski pastiri, pasti k Tvojim 
jaslicama i zapjevati radosnu pjesmu Otkupljenja: 

»U jaslice priđe roditi se Bog, 
koji s neba siđe radi puka svog!« 

Dr INS. 

PASTIRI 


Iza životinja eto njihovih čuvara. Pa da im i nije Anđeo navijestio 
veliko Rođenje, sletjeli bi se oni oko staje da vide sina tuđinke. 

Pastiri žive u osami i ne znaju ništa o dalekom svijetu i o njegovim 
užicima, pa ih zato uzbuni svaki najmanji događaj što se dogodi u nji¬ 
hovoj okolici. Bdjeli su oni kraj svoga stada u dugoj zimskoj noći, kadli 
su ugledali svjetlo i čuli riječi. I jedva što otkriše u polutami staje mla¬ 
du i lijepu ženu, koja je šuteći promatrala svog sina, i jedva što vidješe 
dijete, čije su oči tek progledale, pa tu nježnu put i ta usta, koja još 
nisu kušala hrane, srce im zaigra. Porod, rođenje novog čovjeka, duša; 
koja se nastanila u tijelu, da skoro i ona trpi s ostalim dušama, sve je 
to neko bolno otajstvo, što dira pobožni osjećaj običnih ljudi. A za te 
ljude, kojima je nebo govorilo, ovo dijete nije bilo tek obično novoro¬ 
đenče, slično drugima, ne, to je bio onaj koga je njihov narod bolno 
čekao već tisuće godina. 

I pastiri dadoše ono malo što su imali, a malo se pretvara u puno 
kada ga daje ljubav; dadoše bijele pastirske darove: mlijeko, sir, vunu, 
janje. Pa i danas je u našim planinama običaj, kad majka rodi dijete, da 
se oko nje skupe sestre, kćeri, žene susjeda-pastira. I svaka nosi svoj 
dar: koje svježe sneseno jaje, vrč mlakog mlijeka, još nestvrdli sir, pi- 
lešce za juhu bolesnice. Novo je biće stupilo na svijet, novi je plač zapo-; 
čeo, a darovi se daju majci, da je utješe. 

Pastiri su u staro doba bili siromašni i nisu prezirali siromaha. Bili 
su jednostavni kao djeca, pa su zato i promatrali rado djecu. Bili su 
sinovi naroda koji je vodio porijeklo od pastira s Ura i koje je spasio 
pastir iz Madiana. Pa i njihovi prvi kraljevi, Saul i David, bili su pastiri 
stada prije nego što postaše pastiri naroda. 

No pastiri se betlehemski nisu zbog toga oholili. Jedan se siromah 
rodio među njima i oni su ga gledali s ljubavlju, i s ljubavlju su ga 
obasipali svojim darovima. Oni su znali da ovo dijete, rođeno siromašno 
i skromno, u siromašnom i skromnom narodu, ima da bude otkupitelj 
skromnih — ljudi, za koje je Anđeo rekao: MIR NA ZEMLJI. 

Nepoznatog kralja, skitnicu Odiseja, nitko nije tako lijepo primio 
kao eumejski svinjari. I Odisej se vratio kući da se osveti i da ubije 
neprijatelje. Isus se rađa da osudi osvetu i naredi oproštenje. Zato po¬ 
klon betlehemskih pastira predade zaboravi gostoprimstvo itačkog ču¬ 
vara svinja. 

GIOVANNI PAPINI 


O PASTIRI, VJERNI ČUVARI 


O pastiri, vjerni čuvari, 

Sad se prenite! 

Dare kralju sprem’te u počast, 

Na put krenite! 

Uskliknite: 

Aleluja gore do neba; 

Jer poznaje sva priroda 
Boga svojega. 

O čuvari, vjerni ovčari, 

Vi ste blaženi: 

Od svih ljudi najvećma ljubi 
Kralj vas rođeni. 

Malo dijete pohodite 
Vi u Betlehemu, 

Poklonite se svi duboko 
Bogu svojemu! 

O čuvari, vama se mladi 
Kralj svim raduje, 

Šta će Njemu, da tašt i varav 
Svijet Ga poštuje? 

Srca čista On tek ište, 

Puna milosti, 

On u njima stanak traži 
Rad poniznosti. 

Ah, što lijepim danas cvjetkom 
Zemlja rodila, 

Ah, što divnim darom nebesa 
Nam ugodila: 

Djeva ruža, Isus cvjetak, 

Josip ljiljan čist — 

Radujmo se, o pastiri. 

Rodi nam se Krist! 

BOŽIČNA NARODNA PJESMA 

PASTIRI I DJECA 


Betlehemski pastiri postali su u kršćanskoj askezi klasični tipovi, 
primarni predstavnici prave kršćanske kreposti, pravedničkih i svetih 
duša. Uvijek ističu da nije samo slučaj što su baš pastiri bili odlikovani 
prvom čudesnom viješću o Mesijinu porodu u spilji i što su baš oni prvi 
našli put k novorođenom Isusu i poklonili mu se. Sam je Bog tako ude- 
sio stvar; to je bila njegova pozitivna intervencija. Pastirske su duše 
bile najspremnije da dočekaju i prime Krista; pastiri su bili najsavr- 
šenije disponirani za božičnu milost, najbliži Kristovu božičnom duhu. 
Njihova prisutnost uz Isusovu kolijevku imala je da kršćanstvu postane 
životnim programom; stalnom propovijeđu o tome kakva treba da budu 
srca koja hoće da u punini postanu dionicima Kristova spasenja. 

A pastiri su, po općem shvaćanju, velika djeca. Žive s prirodom; 
daleko su od svjetske rafiniranosti, lukavosti i taštine. Njihov skro¬ 
man, jednostavan život ne raspaljuje strasti; ovisnost o Bogu čini ih 
poniznima, religioznima, predanima u Božju volju, vedrima. Za betle¬ 
hemske pastire ta je stvar izvan diskusije. Da nisu bili plemeniti i reli¬ 
giozni, ne bi im anđeo mogao govoriti o Mesiji — djetetu, kao o »veli¬ 
koj radosti«, niti bi oni bili onako hitro potrčali prema Betlehemu i iz 
njega se vratili hvaleći Boga. 

Pastiri, dakle, oko Isusove kolijevke samo su drugo izdanje djece 
koju je Isus nazvao blaženom i postavio za ugled starijima; za ideal 
duše, zrele za kraljevstvo Božje. »Zaista vam kažem, ako se ne povratite 
i ne budete kao djeca, nećete ući u kraljevstvo nebesko. Koji se, dakle, 
ponizi kao ovo dijete, onaj je najveći u kraljevstvu nebeskom« (Mat. 
18,3—4). »Gledajte da ne prezrete jednoga od ovih malih!« (Mat. 18, 
10). »Pustite djecu, neka dolaze k meni, i ne branite joj; jer je takvih 
kraljevstvo Božje. Zaista vam kažem: »Tko ne primi kraljevstva Bož¬ 
jega kao dijete, neće ući u njega« (Mark. 10, 14—15; Mat. 19, 14). »Hva¬ 
lim te, Oče, Gospode neba i zemlje, što si ovo sakrio od mudrih i razum¬ 
nih, a objavio malenima« (Luk. 10, 21; Mat. 11, 25). 

Duh je djetinjstva, pastirski je duh duh kršćanske pravde. Biti 
dijete asketski je ideal kršćanstva. 

Samo što to treba razumjeti. To je preneseni, pjesnički govor; to 
je slika i figura; ne smije se to uzeti doslovce. 

Krist ni kao Učitelj, ni kao Spasitelj, na križu, nije pravio djeti¬ 
njaste figure. On nije bio dijete po svojim manirama. Nije bio naivan. 


Bio je uvijek muževan, ozbiljan, jak. Nikad nije ništa ni rekao ni učinio 
čemu bi se zreli ljudi morali nasmijati. Ako su mu se smijali, onda su 
bili zli. Krist nije bio povodljiv, kao što je dijete povodljivo; nije bio 
rastresen, nije bio nepostojan, nije bio neozbiljan, površan, lakovjeran; 
nije živio po čuvstvu, niti se brinuo za sitnice. Bio je u sebe koncentri¬ 
ran i uvijek okupljen velikim mislima. 

Isto je tako ozbiljna interpretacija što je apostoli daju ideji Kri¬ 
stova i kršćanskog djetinjstva. Nema nijednoga mjesta u apostolskim 
knjigama i listovima za koje bi se moglo reći da iz njega govori naivno 
gledanje na život. Apostoli su uvijek zaokupljeni najkrupnijim vjersko- 
-moralnim problemima. A sv. Pavao okreće se, više puta, jasno i vrlo 
odlučno, protiv svakog djetinjastog postupka u životu svojih kršćana. 
On za kršćanski život kaže da mora biti ozbiljan i muški. »Dok sam bio 
dijete, govorio sam kao dijete, mislio kao dijete, sudio kao dijete; ali 
kad sam postao mužem, odbacio sam ono što je dječje« (1 Kor. 13,11). 
Kršćanin treba da dotjera do pune muževne zrelosti po liku Kristovu, 
»kako ne bismo više bili nepostojana djeca što se vrte sad amo, sad 
tamo, kako ih okreće svaki vjetrić nauke, po zlobi ljudskoj (Ef. 4, 13— 
—14). Neznabošci su u tom smislu nejačad (Gal. 4, 3). Ako kršćanin 
treba da bude dijete, on treba da to bude samo u zloći: malen zlobom 
i grijesima, a velik duhom, pravdom i ljubavlju. Sv. Pavao to izrijekom 
kaže, i to očito aludirajući na Gospodinove riječi o prednosti djetinje 
duše. »Braćo«, veli, »ne budite djeca pameću, nego budite djeca u zloći, 
a po pameti budite savršeni!« (1 Kor. 14, 20). 

Kršćansko djetinjstvo ne znači, dakle, vraćanje na djetinjsku na¬ 
rav u cjelini, sa svim njezinim slabostima; samo se mora razumjeti 
»secundum quid«; obzirom na ono što je u djetetu bolje nego na odra¬ 
slu čovjeku. U onom po čemu je dijete bliže Bogu i bliže idealu pravoga 
čovještva. A i to, dakako, ukoliko se dječja i odrasla doba uzimlju s 
instinktivne strane; ne sa strane odgoja i samoodgoja. 

Nije se teško domisliti u čemu je naravna etička prepotencija dje¬ 
teta nad odraslom osobom. Svi koji su o tom govorili i pisali s kršćan¬ 
ske strane, počev od Svetih Otaca, uvijek su dolazili do istih rezultata 
i do istih konstatacija. 

Sve se to može svesti na tri momenta: 

Dijete je ovisnije o Bogu nego odrastao čovjek — bar po onomu 
što se izvana opaža na životu. Ono se ne može samo ni hraniti ni bra¬ 
niti; odrastao čovjek može. Djeca su upućena u svemu na providnost, 
na brigu, zaštitu i ljubav starijih. 

Dijete stoga ne osjeća nikakve moralne poteškoće da se Bogu preda, 
kao još jednom drugom i višem Ocu. Njemu je lako priznati da živi 
samo od Božje Providnosti i ljubavi, koja je život tako uredila da ni 
ono neće ostati gladno i golo na putu. 

Ono zna da je samo po sebi nemoćno i da sve što ima ima od dru- 
gud. Zato je dijete preodređeno da vjeruje, da se u Boga uzda, da ga se 
boji i da ga sluša. Poniznost i pobožnost dječje su prirodne i staleške 
kreposti. 

Naprotiv, odrastao čovjek, koji u sebi osjeća svoje snage i vidi, u 
rukama plodove svoga rada, lako zaboravi da je sve to, i u njega, samo 
malo indirektnije, Božji dar. On lako izgubi vjeru, a još lakše pouzdanje 
u Providnost. Njemu se, ocu i borcu, nije lako uživjeti u ulogu djeteta 
pred Bogom. On i nesvjesno inklinira k oholosti. Teško mu se moliti, 
teško ispovjediti, teško odati u volju Božju; teško mu je priznati Božji 
i crkveni autoritet. 

A ipak, bez poniznosti nema milosti; a bez milosti nema dobrote 
i pravde. Takvi su zakoni ekonomije spasenja. Jedan je Bog; i on ne 
može uza se priznati drugoga. Oholici on mora biti neprijatelj i sudac. 
To sve teče iz Božjega bića i iz kondicije naše ljudske naravi. 

Biti dijete to znači biti ponizan pred Bogom; biti vjernik; živo se 
pouzdavati u Boga; rado se i iskreno moliti. 

Drugi je moment prirodnosti. Dijete je bliže prirodi, a dalje od 
»civilizacije« i ljudske mudrosti. Ono je čovjek kakav je izašao iz Božje 
ruke, osobito kad je u milosti, a odrastao je čovjek velikim dijelom, 
produkt okolice i ljudskih utjecaja; on je primio školovanje duše i 
»životne nazore« od svijeta. Pa i sam se, vlastitim umovanjem, slobod¬ 
nim opredjeljenjem, može emancipirati od prirodnih shvaćanja i za¬ 
kona. Dijete ne uzima života pesimistički, ono ne može sebi oduzeti 
života; ono nikad ne zdvaja; od prirode je vedro i veselo; nosi u sebi 
duh solidarnosti; ne smatra nikoga unaprijed zlim; nema nemogućih 
ambicija; zadovoljno je ako ima što pojesti i u što se obući; nalazi 
svuda oko sebe tisuću razloga radosti i sreći; iskreno je. 

Kod odrasla čovjeka svega toga mnogoput nema. Ukrala su mu 
to razočaranja života. Svijet je pokvarila ljudska zloća. Ona sili ljude 
da korigiraju lijepa i plemenita prirodna shvaćanja. I vrlo lako prijeđu 
oni u drugi ekstrem, pa postanu sumnjičavi, zlobni, himbeni, sebični, 
slavohlepni, mrzovoljasti, nesretni. Pokvare sebi dušu, a unesreće srce. 

Biti pastir i dijete, to znači biti prirodan, veseo, otvoren, dobar, 
altruističan, s malo zadovoljan. To znači biti kršćanski optimista i uza 
sve križeve vjerovati u viši smisao života. A to Bog od nas hoće. To je 
kršćanski moral. 

Treći je moment etička superiornost djeteta. Ono se u životu još 
nije srelo s materijom u njezinu najsurovijem izdanju, ni s njezinim 
užicima. Još mu ne imponira novac; ne zna za slast moći i vladanja; 
u njemu se još nije probudila živinska pohota tijela. Stoga dijete, dok 
je dijete, nije duhovno i moralno degenerirano. Slobodno je od težih 
napasti. Ne robuje strastima. Nije materijalizirano, ni spremno da sve 
što je u njemu bolje proda za užitak ili novac. Dijete je idealista po 
naravi. Ono je čovjek s velikom dozom prvotne nevinosti iz raja. Dijete 
je moralno nepokvareno. 

A Bog hoće da i mi odrasli budemo takvi. Da se na to vratimo ako 
smo sagriješili. Da čuvamo ljepotu duha unatoč pohoti očiju i tijela. 

Biti pastir i dijete znači plemenito i ćudoredno živjeti: činiti prav¬ 
du; ostati otkupljeni duh-čovjek, a ne biti živina, rob materije. 

U te tri točke — u poniznosti, vjeri i pouzdanju, u veselju i pri¬ 
rodnosti, u plemenitosti i čistoći — asketski je ideal kršćanstva; dub 

je Kristova djetinjstva. Moramo se opet vratiti k Bogu, k prirodi i duši. 
Moramo opet postati kao djeca; ljudi kakve Bog hoće. 

Dijete je u mnogom pogledu više čovjek nego mi odrasli. Zato je 
ono Bogu drago; zato je ono veliko u kršćanstvu. 

Božić je u tom smislu blagdan djetinjstva, ne samo za djecu već 
i za nas odrasle. A pastiri su pred kolijevkom ispit savjesti svima koji 
Boga traže, a izgubili su ga. Posve ili djelomično! 


Dr INS 



OJ PASTIRI ČUDO NOVO 


Oj pastiri, čudo novo, 

Niste nigda vidjeli ovo: 

U jaslicama prostim rodio se Bog, 

Koji s neba siđe radi puka svog. 

Betlem evo nije daleko, 

Znajte da vam istinu rekoh: 

U štalici prostoj leži Djetešce, 

Na slamici oštroj kao janješce. 

Ljubav Božja prevelika 
Primi pravu put čovjeka 
S neba siđe dolje radi grješnika, 

Rodi se u štali radi čovjeka. 

BOŽIČNA NARODNA PJESMA 

OJ PASTIRI ČUJTE NOVI GLAS 


PASTIRSKI DAROVI 




Oj pastiri, čujte novi glas, 

On će jako razveselit vas: 

Čudo se, gle, dogodi, 

Djeva Sina porodi. 

A, a, a, miloga: a, a, a, dragoga 
Djeva čista uboga, rodi Boga živoga. 

Kod Betlehema sve je spavalo, 

Kad se nebo čudno zasjalo. 

Anđel s neba sletio, 

Porod je navijestio. 

E, e, e, djevice; e, e, e, ružice. 

Porod čiste Djevice, 

Sred betlehemske štalice. 

Tu pastiri tiho slušaju, 

Što anđeli slatko pjevaju — 

Kada vide čudesa, gdje se sjahu nebesa. 

I, i, i, hite svi; i, i, i, vidjeti 
Što se sluči Djevici 
U betlehemskoj štalici. 

Ondje Djeva dijete njeguje, 

A Josip ga lijepo miluje — 

Ljube, grle, djetešce 
Krasno kano sunašce. — 

O, o, o, ognjeno; o, o, o, vatreno. — 

Ljube dijete maleno kano janje nevino. 

Kad pastiri tamo dođoše, 

U štalicu odmah padoše. — 

Pred djetetom malenim, 

U, u, u, padaju; u, u, u, pjevaju. 

Duboko se klanjaju darove mu davaju. 

BOŽIČNA NARODNA PJESMA 







Bez njih nema ni Božića ni poezije jaslica. Bez dragih betlehem¬ 
skih pastira, što Malom Isusu nose svoje darove. 

A nisu to bogati kraljevski darovi. Nije to ni damast, ni grimiz za 
kraljevski plašt, ni zlato, ni indijsko drago kamenje, ni skupocjene mi¬ 
rodije s Istoka. 

Pastiri su se poklonili siromašnom malom Mesiji, koji je ležao u 
jaslicama. Njega je trebalo zagrijati kao sirotu, a mladoj njegovoj majci 
i poočimu donijeti krišku sira i bukaru mlijeka, pa malo mlada masla 
i koje janje iz stada, da ne oskudijevaju ovdje daleko od kuće i da nji¬ 
hovo nebesko dijete ne trpi skupa s njima glada i nevolje. 

I tako ih sada vidimo na našim jaslicama kako se približuju Dje¬ 
tešcu i klanjaju mu se. U svojim kožusima, s pastirskim štapom u 
rukama; oni stariji s bijelim, kuštravim bradama. A svi čisti i nevini, 
sjajnih očiju i s licem punim radosti. U košarama pak i u torbama, ili 
pod pazuhom, ili na glavi, svaki nosi svoj dar. Siromašan pastirski dar. 
A gdjekoji ga i pruža prema malom Isusu. Ili baš skida iza vrata janje, 
kojim se bio zametnuo. 

Danas je to za mnogoga od nas samo lijepa božična idila i dijelak 
nježne božične poezije. A za one je pobožnije i prosvjetljenije simbol, 
slika duhovnih darova: ljubavi i odanosti, vjernosti i žrtava, što ih 
kršćansko srce prinosi Bogu Ljubavi, koji nas je otkupio svojim sve¬ 
tim Porodom. 

Ali za Isusa u prvoj božičnoj noći nisu to bili samo simboli. Njemu 
i njegovim roditeljima bio je to kruh i život. Dar, što im ga je poslala 
dobrostiva Providnost Nebeskoga Oca. Pastirskim je mlijekom Gospa 
pitala Isusa, a od pastirskih darova živjela je možda Sveta Obitelj tje¬ 
dne i mjesece. I da njih nije bilo, možda bi betlehemska spilja bila još 
hladnija, a tvrde jaslice bez pastirske slame još tvrđe. 

Isus se rodio kao siromah, pa je, eto, kao siromah i živio. Od prvog 
dana. Kasnije ga je u javnom životu uzdržavala dobrotvornost čestitih 
duša, a sada ga uzdržavaju siromašna zaliha tesareva i sitni pastirski 
darovi. 

Bog se ponizio do čovjeka siromaha i htio je da živi od ljudskog 
milosrđa i ljubavi. To je misterij, to je otajstvo božične ljubavi. I Apo¬ 
stol je kod njega rastao, da nam ga pokaže: »Ta znate« — veli — »mi¬ 
lost Gospodina našega Isusa Krista, kako je radi vas postao siromašan, 

makar da je bio bogat, da vi postanete bogati po njegovu siromaštvu« 
{2 Kor. 8,9). 

Ali prošao je Kristov život na zemlji. Prošlo je i njegovo siroma¬ 
štvo. Sada njemu ne treba ni gostoljublja Lazarevih sestara, ni pijeteta 
Josipa iz Arimateje, ni pastirskih darova u Betlehemu. On sjedi sada 
na prijestolju slave u Očevu krilu. 

A pastirski su darovi ostali samo simbol i uspomena. 

Jesu i nisu. Isusu ih ne treba. Ne treba ih njegovoj božanskoj osobi 
na nebesima. Ali zar ih ne treba i mističnom Isusu, koji je ostao na 
svijetu, živeći među ljudima? Zar među tim ljudima otajstvenog Kri¬ 
stova tijela, zar među tim drugim Isusima, u kojima on živi i s kojima 
se poistovjećuje, nema još i danas puno, puno betlehemske bijede!? 

I zar i ovog Božića, što ga sada slavimo, ne dršću milijuni Isusa, 
velikih, ali i malih, u podrtim kućama i na posteljama, koje nisu puno 
bolje od tvrdih stajskih jasala? I zar nije toliko njih i gladno, i žedno, 
i golo, i boso? 

0 vi današnji betlehemski pastiri, o vi svi, koji hodočastite k betle¬ 
hemskim jaslicama, ne dolazite praznih ruku k malom, dragom Isusu. 

Ponesite i vi i hrane, i drva, i odijela sa sobom, jer On je i go, i gla¬ 
dan, i ozebao! 

Ponesite i nadarite ga — u njegovim siromasima! 

Katolici, sjetite se sirotinje o Božiću! Sjetite se je obilno i vele- 
dušno, blago i radosno kao pastiri betlehemski! Otkinite od svoje siro¬ 
tinje, baš kao i oni! 

Ovog Božića je naš Isus možda bjedniji nego ikada, pa željno pruža 
ruke za pastirskim darovima. 

Onaj Isus koji je rekao: »Odlazite od mene, prokletnici, u oganj 
vječni... Jer ja sam bio gladan, a niste me nahranili...« — »Zaista 
vam kažem: kad niste učinili jednome od ovih najmanjih, ni meni niste 
učinili!« (Mat. 25, 41/sq.). 

I mi danas apeliramo na njih za tisuće gladnih i golih. 

C. 

DJECO, PRED JASLICE! 


Božić je opći blagdan. Blagdan za sve ljude; za sve kršćane. Jed¬ 
nako za stare kao i za mlade. 

Ali božična je svetkovina još na poseban način blagdan djece. Isus, 
čije rođenje na Božić slavimo, došao je na zemlju kao dijete. Kao dijete 
povijeno u pelenice, gledamo ga u jaslama; poslije kao dobra, pobožna 
i vesela dječarca u kući i dvorištu Marije i Josipa u Nazaretu. Zato je, 
eto, Božić još na poseban način blagdan djece. 

Blagdan djece je Božić. Djeca to znadu pa zato tako rado idu pred 
jaslice da ondje pozdrave svoga novorođenoga Božanskog Druga. Osje¬ 
ćaju to i ona posve mala, još slabo poučena naša dječica. I taj osjećaj 
— osjećaj simpatije, ljubavi i prijateljstva — vuče i njih k jaslicama, 
k Malome Isusu. 

Božić je u prvom redu blagdan djece. Zato i ima pred jaslicama 
najviše djece. Osjećaj staleške i dobne solidarnosti vuče ih onamo; još 
više osjećaj ljubavi, ali sigurno i osjećaj zahvalnosti. 

Dijete je bilo bespravno prije Isusova dolaska. Pogani su učili da 
je otac potpun gospodar svoje djece; gospodar nad njihovim životom 
i smrću. On ih je smio i ubiti, samo ako je htio. Nitko ga zato ne bi 
pozvao na odgovornost. 

Isus je to,»pravo« oduzeo ocu. On traži od oca i majke da ljube 
svoju djecu, kao što ih ljubi nebeski Otac. Ni prezirati ih ne smiju, a. 
kamoli ubiti: »Gledajte da ne prezrete nijednoga od ovih malenih! Jer 
vam kažem: Anđeli njihovi na nebesima gledaju uvijek lice Oca mojega, 
koji je na nebesima. Jer je Sin Čovječji došao da spasi što je bilo izgu¬ 
bljeno« (Mat. 18, 10 i 11). Djeca su bila izgubila prava, koja im je bio> 
dao dragi Bog stvarajući svijet i ljude; oteli su ih njima zli ljudi, a 
Isus im ta prava opet vraća. 

Isus vraća ta prava djece i traži od nas starijih, da djecu ljubimo,, 
kao što ih ljubi On — prijatelj malenih. Čitamo u Evanđelju: »Dono¬ 
sili su k njemu (k Isusu) djecu da ih se dotakne. A učenici su odbijali 
ljude. Kad to vidje Isus, rasrdi se i reče im: »Pustite djecu neka dolaze 
k meni i ne branite im jer je za takve kraljevstvo Božje. Zaista, kažem 
vam: Tko ne primi kraljevstva Božjega kao dijete, neće doći u njega. 
Tada ih zagrli, metnu na njih ruke svoje i blagoslovi ih« (Mark. 10, 
13—16). 

Jer vas Isus, draga djeco, voli, zato je i došao na svijet kao dijete.. 
Htio je da tim počasti vas i vašu dob, da vaš stalež posveti. A traži i od 
nas starijih da o vama lijepo mislimo, da vas poštujemo. Čujte što o 
tomu pripovijeda sv. Evanđelje: »U onaj čas pristupiše učenici k Isusu 
i zapitaše: »Tko je doista najveći u kraljevstvu nebeskom?« Tada on 
dozva dijete, postavi ga među njih i reče: »Zaista, kažem vam: Ako se 
ne obratite i ne budete kao djeca, nećete ući u kraljevstvo nebesko. 
Tko se dakle drži malenim kao ovo dijete, taj je najveći u kraljevstvu 
nebeskom. Tko primi takvo dijete u ime moje, taj prima mene. Tl«> 
sablazni jednoga od ovih malenih, koji vjeruju u mene, bolje bi mu bilo 
da mu se o vrat objesi mlinski kamen i da potone u dubinu morsku ...« 
(Mat. 18, 1—6). 

Draga djeco, imate se radi čega veseliti Božiću, imate radi čega do¬ 
laziti na pozdrav i poklon pred jaslice, imate radi čega biti zahvalni 
dragom Isusu! 

I budite mu zahvalni! Među djecu, koju dragi Isus voli i tako uzvi¬ 
šeno o njima govori, ne spadaju zla djeca; djeca koja lažu, kradu, ne 
slušaju starijih, besramno griješe, psuju i kunu; djeca, koja su lijena, 
koja neće da se Bogu mole, koja su izbirljiva u jelu i vrijeđaju druge. 
Takva djeca nisu zahvalna Isusu, takve djece Isus ne voli. 

Svoju zahvalnost Isusu pokažite i na taj način što ćete biti veliki 
molitelji i što ćete rado činiti žrtvice. Ako su djeca nevina, njihove su 
molitve i žrtve draže Bogu od molitava i žrtava starijih. Stoga bi se 
djeca morala više moliti od starijih, morala bi s većom spremnošću i 
veseljem nego dosad činiti žrtvice. 

Isusu i Bi. Djevici Mariji, koja nam je rodila Isusa, činimo posebno 
veselje kad molimo krunicu. U njoj spominjemo otajstva Isusova ro¬ 
đenja, života, muke i smrti i razmišljamo o njima. 

On uzalud poziva ljude na obraćenje i na pokoru. Svijet je još 
uvijek ogrezao u grijesima, još uvijek psuje, ne vjeruje. Ti grijesi naj¬ 
više izazivaju dragoga Boga, najviše škode ljudima, najviše žaloste 
Isusa. 


Recimo stoga Isusu, kad Mu dođemo pred jaslice, da nam je žao 
Njega. I molimo se pred jaslicama za obraćenje grešnika, za obraćenje 
svijeta. Napose za obraćenje svojih grešnih ukućana, grešnika u svom 
mjestu, u našoj domovini, za obraćenje Evrope, ali i čitava svijeta. Isusu 
je žao svih koji trpe: žalosnih, sirotih i siromašnih i svih drugih bijed¬ 
nika. Recimo Isusu da je i nama njih žao. I molimo Isusa neka ih po¬ 
hodi svojom božanskom ljubavlju, svojim mirom, svojim veseljem, svo¬ 
jom utjehom. Neka im olakša križeve, neka im da svoju pomoć. 

I recimo Isusu da nam je žao što smo griješili. Dječji grijesi Isusa 
strašno bole i žaloste baš zato jer dragi Isus djecu toliko voli. Mislimo 
ovdje pred jaslicama da je Isus uvijek rado slušao, da je bio uvijek 
marljiv, da se je uvijek puno molio svome nebeskom Ocu, da iz njegovih 
usta nije nikada proizašla nikakva nevaljala riječ, da Isus nije krao, 
da nije nikakva grijeha učinio, da je svima bio dobar — pa budimo i 
mi takvi! 

Djeco! Idimo rado pred jaslice da se poklonimo Isusu, da Mu iska- 
žemo svoju zahvalnost, da razmišljamo o Isusovoj dobroti i o svojoj 
zloći, pa da se onda popravimo i budemo slični Njemu! 

i ' ć. 


S DJECOM POKRAJ JASLICA 

Gledao sam djecu dragu, 

Što uz jasle tiho mole; 

Tekle su mi suze krupne. 

Ja sam plako od te sreće, 

Što Te, Kriste, djeca vole. 

Pa sam tiho uz kancele stao; 

Uz jaslice klečalo je dijete ... 

Gledao sam usne male, 

Kako smjerno Krista mole 
I pjevaju pjesmice mu svete. 

Ja sam stao, dugo plako - 

Da sam sada dijete tako, 

Što blaženo sad se smije, 

Ja bih bio sretan jako, 

Što te ljubit’, Kriste, smije. 

O, oprosti, Dijete drago, 

Boli su me mnoge snasle 
Oprosti mi, premda velik, 

Ja ću s djecom gledat’ jasle. 

STIPO BARIŠIĆ 

Svjetlo se rodi u tami... 



ČUDO JASLICA 


Tko još danas vjeruje u čudo? Samo djeca; ona, s mekanim ruči¬ 
cama i sa svilenim licem, i ona, s tvrdim dlanovima i usječenim braz¬ 
dama. Vjeruju još samo bezazleni. Vjeruju oni koji su uspjeli steći i 
sačuvati sposobnost uzleta k vrhuncima ljubavi, one dobre kršćanske 
ljubavi, koja umije da se smiješi kroz suzu, dok se srce lomi. Vjeruju 
zaplakani i poniženi, koji ne primiše dar pravde od ljudi, pa podigoše 
ruke putem uzdignutih misli, koji u napornom ljuštenju pravog život¬ 
nog smisla odilaze obogaćeni božanskom utjehom. Vjeruju skromni, 
dok sude o sebi, a širokogrudni kad sude bližnjega. Svi oni vjeruju u 
čudo jaslica, gdje utjelovljeno Božanstvo iskazuje čast siromaštvu, obez¬ 
vrijedivši tako, već s prvim trenutkom svog dolaska na svijet, kraljev¬ 
stvo materije i pokazavši da Spasitelj dolazi u mrak, u tamu, u bijedu. 

Prošli su otad vjekovi; s njima mnogo divnih sunčanih godina; i 
krvavih godina, vrijeme mraka i nečistoće. Danas? Sve je isto. Suština 
se nije promijenila. Prljavost i mrak satanizma zapalili su svijet, mira 
nema, sve je ludo. 

Zato je i čudo jaslica jednako aktualno kao pred vjekove. Rođenje 
Božjega Sina sja ovoga časa kao jedina svjetlost na putu izmorena čo¬ 
vjeka i čovječanstva. Ništa ta svjetlost ne gubi od svoga sjaja što netko 
neće da je vidi. Zvijezde se ne boje — kaže lijepo indijski pjesnik Ta- 
gore — što izgledaju kao krijesnice. Spasiteljstvo Isusovo izvršuje svoju 
božansku misiju svakoga dana i svakoga časa, nosi mir i snagu opleme¬ 
njivanja naše čovječnosti. Snizio se do čovjeka da bi čovjek bio uzvišen, 
jer je Bog ljubav, a čovjek pozvan da Ga slijedi. 

Neka u siromaštvu i u tami naših duša zasja svjetlost jaslica, to 
čudo Gospodinove nježne ljubavi prema nama. 


Svjetlo se rodi u tami i po tami, noću, da jače odskoči i zablista u du¬ 
šama, u malenim kućicama kao i u visokim neboderima. I zablistalo je Božje 
svjetlo punim sjajem i sve ljude dobre volje rasvjetljuje stoljećima, da lakše 
kroče prema cilju koji se zove — Bog. 

O, veliki Bože, maleno, nejako dijete! Došao si samo jedanput u vremenu 
na krilima svemira, kroz jata dalekih zlatnih zvijezda, preko prve, tihe, svete 
čarne, poetske, drage, badnje noći, da nam pokloniš najmiliji i najljepši 
blagdan crkvene godine — Božić. 

Jaslice! Neposredne jaslice nose jednakost. Pred njima svi smo jednaki: 
pastir i kralj, bogataš i prosjak, učenjak i nepismen, mladić i starac. 

Jaslice! Pred njima nestaju: države, veličine, staleži, klase, rase, ugled i 
dob. Tu je prisutna jednostavna jednostavnost i vlada samo Božja, svježa 
boja, koja nikad ne blijedi, već je uvijek ista, kao onog časa kad je ispala 
ispod profinjenog Božjeg kista. 


DETE I MATI PRED JASLICAMA 


»Zakaj, mama, v jaslicama 
Leži Božić Mali? 

Zakaj se na slami rodil 
V siromašnoj štali?« 

»Dragi Bogek trpi vse to 
Za nas grešne ljude. 

Moramo ga radi imat, 

Da mu toplo bude.« 

»Onda mu na oštroj slami 
Nije više zima, 

Jer ga moje malo srce 
Jako rado ima!« 

S. MARINA 

KAKO SU NASTALE BOŽIČNE JASLICE 


Božične jaslice nastale su prije 
šest stotina godina. Sveti Franjo 
Asiški uveo ih je u kršćanski svijet. 
Bilo je to u Grecciju 1223. godine. 
Kako nam pripovijeda sv. Bonaven- 
tura, on je na polju napravio šta- 
licu i u njoj jaslice. I u svetu bo¬ 
žičnu noć pošao bi sv. Franjo sa 
svojom redovničkom braćom k toj 
štalici i tu bi molitvom i pjesmama 
slavio Isusovo porođenje. U ponoći 
služila bi se u štalici prva sveta mi¬ 
sa, a sveti Franjo bi nakon Evan¬ 
đelja održao propovijed u čast Bet¬ 
lehemskog Djeteta. 

Na tu pomisao doveo je sveto¬ 
ga Franju sigurno sveti Evanđelist, 
koji nam kazuje ovo: »I rodi (.Ma¬ 
rija) Sina svojega prvenca, i povi 
ga u pelenice i metnu u jaslice, jer 


im nije bilo mjesta u gostionici« 
(Luk 2,7). 

životinje uz jaslice Maloga Isu¬ 
sa uzete su također iz Svetog Pis¬ 
ma: »Vol poznaje gospodara svoje¬ 
ga i magarac jasle gospodara svo¬ 
jega, a Izrael ne poznaje mene« 
(Izaijal,3). Na drugom mjestu u 
Sv. Pismu stoji: »Među pitomim ži- 
vinama ti si upoznat« (Habakuk 
3, 2). 

Najljepše božične jaslice nalaze 
se u crkvi Maria Maggiore u Rimu. 
Ondje su prave betlehemske jasli¬ 
ce, za koje je vjeruje da je u njima 
bio položen Spasitelj svijeta. I sva¬ 
ke godine budu izložene u toj crkvi 
na Božić te svete jaslice, kojima 
hrli pobožni rimski svijet. 


ŠTALICA PROSTA 


OVE CE NOĆI 
SPASITELJ DOĆI; 

KAO SIROTAN 
IMA ROĐENDAN. 

SNIJEG PADA ... ZEBE. 
SVATKO ZA SEBE 
VATRU PRIPRAVLJA, 
NJEGA ZABORAVLJA. 

ŠTALICA PROSTA 
PRIMIT CE GOSTA, 
DRAGO DJETEŠCE 
U SVOJE JASLICE. 


STJEPAN PERCEVIC 


PRED BOŽIČNIM JASLICAMA 


Tko će shvatiti i iskazati toliku poniznost i ljubav našega dragog 
Božića? 

No Svemogući Bog, Kralj vječnosti, Gospodar svijeta, koji svojom 
božanskom desnicom drži sav taj svemir i kojemu se pokoravaju sva 
Božja stvorenja, kojemu služe svi zborovi anđeoski, taj Veliki Bog neba 
i zemlje, leži, eto, kao malo i nejako dijete pred nama. Leži na slami 
rt jaslicama. Vječna Mudrost i Riječ Božja postala je slabašno dje¬ 
tešce, koje ne može govoriti. 

Znao je Bog što nam najviše treba. Znao je da je ljudska oholost 
prvi i najveći uzrok svakome grijehu na svijetu. A sveta je poniznost 
temelj svakoj kreposti na svijetu. 

Neki pobožan čovjek darovao je sliku Maloga Isusa jednoj mladoj 
gospođi, koja je bila pravo dijete ovoga svijeta i veoma je voljela glazbu. 
Dao joj on tu sliku i zamolio je, neka je stavi na svoj klavir. Gospođa 
;ga poslušala. I njezin pogled, kad bi svirala na klaviru, mnogo puta 
pao je na tu sliku. Jednom je prekinula sviranje, zagledala se u sliku, 
promatrala je dugo i duboko i napokon je sama sebi rekla: »O premilo 
Dijete, što si ti sve učinilo za me! Ti si bilo u najvećem siromaštvu, a 
ja toliko volim lagodan život. Ti si od prvoga časa tražilo križ i žrtvu, 
a ja se toliko strašim križa i žrtve. Ti si za me toliko učinilo i pretrpjelo, 
.a ja za tebe činim i trpim tako malo ili nimalo.« I od tada se ta gospođa 
molila toplije i usrdnije. I napokon se odlučila da ostavi sve za Isusa 
i da mu se sasvim posveti. 

Tako i sveta Crkva svakog Božića stavlja nama, taštim i oholim 
ljudima, siromašno, nemoćno i ponizno Djetešce Isusa da se od njega 
naučimo poniznosti, koja je korijen i temelj svake kreposti i svetosti. 

O, premilo Božansko Djetešce! Ti nam tom svojom šutnjom govoriš 
i propovijedaš tako jasno i glasno. Ti nas učiš velike stvari. 

Velik je primjer dao svome narodu onaj car koji je jednoga dana 
.ostavio svoj Kremlj u Moskvi i svoju carsku palaču u Petrogradu pa 
postao prosti radnik i tako služio svome narodu. Ali, Božiću naš, Sine 
Božji, Kriste Kralju, ti si ostavio svoj Lijepi Raj i sišao si u ovu suznu 
dolinu. Onu svoju božansku ljepotu i uzvišenost, onaj svoj sjajni nebe¬ 
ski prijesto zamijenio si siromašnom betlehemskom štalicom i tom sla¬ 
mom u jaslicama. I tako si nam dao primjer neizmjerne poniznosti i 
ljubavi prema bijednome čovječanstvu. 

»Slava Bogu na visini, i na zemlji mir ljudima dobre volje!« (Luk. 

-2,14). 

IVAN, nadbiskup 




MUDROST IZ ŠTALICE 

Željna svjetla, putokaza, uvijek budna, 

Nadom hraneć svoje skromne krhke moći. 

Lutala je za istinom Miso trudna, 

Kroz šipražje nepoznate mrkle noći. 

Baš kad očaj maglom gustom obzor skrio, 

A Zabluda redom stala luči gasit, 

Događaj se u Betlehemu golem zbio, 

Koji bivstvo od besmisla sad će spasit. 

Sjajna zvijezda Porođenja progna tminu, 

Zgubljen čovjek da bi spozno tko je, što je, 

I pogledom u širinu i visinu, 

Vrednovao djela, htijenja, stope svoje. 

Gle! Na slami složila se Magna carta . 

O ljubavi prema bratu, svakom biću, 

Snižena je cijena tijela, sjaja, zlata, 

Cim Ponoćkom Duh zablista u otkriću. 

Naviješta se premoć žrtve, pomirenja, 

Nad učinkom osvetničke, mrske sile, 

Da zamuknu kužne svađe, rat, trvenja. 

Kad zabruje oproštaja riječi mile. 

Objavljen je mir na zemlji, al za one 
dobre volje, nesebične, srca čista, 

Jer gdje stišću niskih žudnja teške spone, 

Promašen je melem-nauk Boga Krista! 

JURAJ JURJEVIć 


O ISUSE, JA SAM TVOJ! 

U štalici na slamici 
Leži malo Dijete drago. 

Lice mu je ko raj blago, 

Ko nebeska zvijezda sjajno: 

To je Isus, Božić moj, 

O Isuse, ja sam Tvoj! 

Nad štalicom zbor Anđela 
Pjeva rajske pjesme krasne, 

I nebeske zvijezde jasne 
Obasjale Dijete drago: 

Dijete drago Isus moj, 

O Isuse, ja sam Tvoj! 

Pred Isusa svi panimo: 

O Isuse, Tebi hvala! 

Tvoja draga ruka mala 
S neba nam je spas donijela: 
Spasitelju, Bože moj, 

O Isuse, ja sam Tvoj! 

IVAN 


STAJA 


Isus se rodio u staji. 

Staja nije ugodan i vitak trijem, što ga kršćanski slikari podigoše 
Davidovu sinu, stideći se zamazanog i bijednog ležaja, na kom je počivao 
njihov Bog; nisu to ni sadrene jaslice, kakve danas sebi zamišlja po¬ 
božna mašta trgovaca kipovima, jaslice čiste, lijepo uređene, s magar¬ 
cem i volom u pobožnoj ekstazi, dok anđeli razvijaju na krovu svoju 
vrpcu s natpisom, a dvije skupine kleče simetrično: kraljevi s plaštem 
i pastiri s ogrtačem. Jaslice mogu biti sladak san mladih redovnika, ve¬ 
selje svećenika, zabava za djecu, »prorečeno obitavalište« Manzonija, ali 
nisu ona staja, gdje se rodio Isus. 

Staja je stan životinja, tu se zatvaraju životinje koje rade za čo¬ 
vjeka. Stara i siromašna staja Isusove domovine nema ni stupova ni 
glavica; ne poznaje ona udobnosti naših konjušnica; nije to dražesna 
kolibica od slame naših Badnjaka. Ona ima samo četiri zida, pod je za- 
mazan, krov je od greda i crijepa, mračna je; zaudara životinjskim da¬ 
hom; čiste su samo jasle, gdje gospodar stavlja hranu. Pokosila se u 
polju trava, koja je u zoru odisala svježinom, koja se talasala na vjetru, 
koju je sunce grijalo, a kiša kvasila. Travka za travkom, vitka i lijepa, 
padala je pod kosom skupa sa svojim rascvalim cvijećem, bijelim, mo¬ 
drim, žutim i crvenim. Sve je već uvelo, osušilo se, dobilo je blijedu 
boju sijena; i volovi se hrane mrtvim ostacima proljeća. 

I eto trava i cvijeće, osušeno, ali još uvijek puno mirisa, sad su u 
jaslama, da utaže glad nijemih životinja, koje prinose svoje crne, debele 
gubice, i cvjetno polje pretvaraju u tečnu hranu. 

Takva je uistinu staja, u kojoj je Isus došao na svijet. Najprljavije 
mjesto bilo je prvo boravište Bića koje je jedino čisto i koje rodi Žena. 
Sin čovječanski, koga su imale da proždru životinje koje su nosile ljud¬ 
sko ime, imao je za prvu kolijevku jasle, gdje životinje griskaju zubima 
krasno proljetno cvijeće. 

I nije to bilo slučajno: ta zar cijela zemlja nije jedna ogromna staja, 
gdje čovjek čovjeka hoće da proždre i proguta? Zar paklena alkemija 
ne pretvara u prazan dim najčišće, najljepše i najbožanstvenije stvari? 
Hrpa smeća, na koju čovjek poslije legne: to znači, kad ljudi govore 
»uživati život«. 

U takvu svijetu, u prljavoj štali, gdje je nakit uzalud kušao da sa¬ 
krije nečistoću, pojavio se jedne noći Isus, rođen od Djevice, naoružan 
jedino nevinošću. 

GIOVANNI PAPINI 

Gantile da Fabriano: Isusovo rođenja 


VO I MAGARAC 


Prve se pokloniše Isusu životinje, a ne ljudi. Među ljudima On je 
tražio priproste ljude, među priprostima djecu; a još priprostije nego 
djeca jesu životinje. Ponizna i poslušna stvorenja, magarac i vol, već 
su vidjeli kako se pred njima u pobožnosti prostiru mase. Kad Moj sije 
pođe da se razgovara s Bogom i ostavi svjetinu u pustinji, Jahvin narod, 
sveti narod, kojega je Jahve oslobodio od egipatskog ropstva, usprotivi 
se Aronu, kad se opirao da grade zlatno tele. 

Magarac je kod Grka bio posvećen Aresu, Dionisu, Apolonu Hiper- 
boseju. Magarica Baalamova spasi svojim glasom proroka. Oko, per¬ 
zijski kralj, postavi u hramu boga Fta magarca da mu se klanjaju. 

Kad se malo godina prije Isusova rođenja Oktavije htio da ukrca u 
lađu pred bitku kod Akcije, susretne na putu jednog goniča s magare- 
tom. Životinja se zvala Nikon — Pobjednik. I kad imperator izvojšti 
pobjedu, postavi brončanog magarca u hram, koji je trebao da poko¬ 
ljenja sjeća na Oktavija. 

Dosad su i kraljevi i narodi obožavali vola i magarca. No to su bili 
zemaljski kraljevi i narodi, a Isus nije došao da se s njima otimlje za 
ovu vlast. S njime se svršava kult životinje — slabost Aronova, suje- 
vjerje Augustovo. Jeruzalemske će ga životinje ubiti, danas ga betle¬ 
hemske griju svojim dahom. I kad bude Isus o zadnjoj Pashi ulazio u 
grad, jašit će na magaretu, no ovaj se prorok — veći od Baalama, koji 
je došao da spasi cijeli svijet, a ne samo Hebreje, neće vratiti sa svog 
puta zbog neprijateljske vike jeruzalemskih mula. 

GIOVANNI PAPINI 


MOLITVA PRED JASLICAMA 


Uvijek su se, Isuse, oko tebe ljudi najradije kupili kad si ležao u 
jaslicama. Bili su najslobodniji da ti pristupe. Nisu te se bojali, kako 
te se boje kad se pred njima pojaviš na prijestolju svoga veličanstva. 
Iz jaslica ti ne sudiš. Iz njih ti samo spašavaš. Mironosan je i ponizan 
tvoj božični dolazak. 

Nigdje nam nisi bliže, Isuse, nego u jaslicama. Tu si sav naš. Uzeo 
si na sebe čitavu našu bijedu i slabost. Rodio si se, bespomoćan, go i 
malen, kako se i mi ljudi rađamo. Postao si jedan od nas. Sakrio si ne 
samo svoje božanstvo nego i zadnju zraku njegovih odsjeva na svome 
čelu. Rodio si se, kao i mi, da umreš. Nosio si tijelo, koje je trpjelo i ko¬ 
jemu je svaki dan trebalo hrane, vode i odjeće. Bio se Dijete, Božje i 
ljudsko dijete, kao i mi svi. Imao si majku, ime, obličje, jezik, kuću, 
zavičaj i domovinu. Posve si bio naš i ostao si naš. Braća smo ti. Voliš 
nas i razumiješ. 

Malen si bio jer smo i mi svi maleni. Siromašan si bio jer su i ljudi, 
najvećim dijelom, siromasi. Bijedni se i slabi rađaju, poniženi i satr- 
veni umiru. 

Eto, zato ti se danas molimo sa ufanjem. Eto, zato smo pred tvo¬ 
jim jaslicama sigurni da ćeš nas uslišiti. 

Usliši nas! 

Znaš, kako su lijepa bila srca onih pravednika koji su te okruži¬ 
vali dok si ležao, prve božične noći, u jaslicama; kako su bile pune 
svjetla i topline duše betlehemskih pastira, majke Marije i Josipa. Znaš 
kako ti je slatko bilo među njima; kako su te utješile i zgrijale svojom 
dobrotom i ljubavlju. Zaboravio si i na studen i na poniženje kad si ih 
gledao u oči i čitao im u srcima. 

Daj, Isuse, i nama tako lijepo srce, tako dobru dušu! Učini nas pra¬ 
vednima i svetima! Odmah će nam biti lakše i u ovoj našoj crnoj ne¬ 
volji; i na ovoj našoj tvrdoj zemlji. Bit ćemo odmah siti i sretni jer će 
nas tvoja milost napuniti; jer će nas tvoja ljubav utješiti i razblažiti. 
Prijeći će i na nas čudno, mistično blaženstvo što je sjalo iz očiju svima 
pohodnicima tvojih jaslica, u onu veliku i prvu božičnu noć. 

Znaš, kako je tiho i mirno bilo uz tvoje jaslice, kad si ti u njima 
ležao. Daleko je iza tebe ostajala buka Cezarovih i Herodovih straža po 
kruništima i prsobranima betlehemskog grada. Nije se u tvojoj štalici 
čula svađa svjetine što se otimala za stanove i divlje mrmljala protiv 
tirana, koji su je digli s ognjišta. Ti si šutio. Na prstima su ti, kao kad 





se ide u crkvu, pristupali pastiri da te pogledaju i da ti se poklone. 
Šaptali su ti pozdrave, blago i pobožno. Kao koraci sjene bili su laki 
koraci i kretnje tvoje majke kad te je dvorila i dojila. U svečanom muku 
uživao je Pravednik u tvome Dolasku i u svojoj sreći. Samo su mu se 
usnice tiho micale, a oči blaženo sjale. Polje je oko tebe spavalo i sa¬ 
njalo. Zvijezde su te s neba pozdravljale radosnim, ali bezglasnim i 
nijemim treperenjem. Oko tebe bila je šutnja i mir. A kad su je anđeli 
prekinuli, prekinuli su je samo zato da nam kažu kako ste svi bili sretni 
u svom božičnom miru i da taj mir dalje ponesu po zemlji svojom pje¬ 
smom i svojim božičnim naviještanjem. Zemlja se one noći smirila ko 
uspavano dijete. A uspavao si je ti svojim božanskim milovanjem. Kroz 
dodir tvojih ruku unišao je u ljude i u svijet Mir, veliki Mir. 

Daj, Isuse, dotakni se svojom mironosnom rukom i naših duša pa 
ih učini smirenima, mironosnima i mirotvornima! Pomiluj zemlju da 
se stiša! Pogledaj ljude u oči da im od tvoga pogleda, puna ljubavi, po- 
ispada iz ruku ubojito oružje, a srce im se napuni pravdom i bratstvom. 
Da se što prije opet pred tobom zagrle i izmire. Unesi nam u srca mir! 
Pošalji i svijetu, što prije, glasnika i Anđela Mira! Dosta je bilo krvi 
i mržnje. 

Znaš kako je tebi bilo slatko milosrđe što je okruživalo tvoje ja¬ 
slice. Znaš kako su tebe i tvoje mile obradovale ruke što su ti donijele 
darove i utažile tvoju bijedu. Srce ti je zakliktalo zahvalnošću prema 
Ocu; ti si u onim grudama sira i u onim kolačima od suhoga grožđa pre¬ 
poznao njegovu božansku Ljubav i dobrotu. 

Daj, Isuse, pošalji i danas duh božanske dobrote među nas! Tako 
nam je potreban. Da tolikim uplakanim, da tolikim gladnima i žedni¬ 
ma, da tolikim golima i bosima, da tolikima koji već hoće da očajavaju 
i zdvoje pružimo bratsku ruku pomoćnicu. Da ih utješimo. Da ih raz¬ 
veselimo. Da ih sjetimo tebe i tvoga, uvijek siromašnoga, a uvijek sret¬ 
noga, Božića. Vječnog Božića! 

Učini nam srca milosrdnima! Budi svijetu milostiv i poštedi nas! 
Skrati dane naše nevolje! 



GLAS IZ ŠTALICE 


Vjekovi su već, mnogi vjekovi, razmatrali pred štalicom. Milijuni 
su dosad čitali ono lijepo i nježno evanđeosko pripovijedanje o pastir¬ 
skom pohodu k štalici. Bezbroj se već pobožnih duša s pastirima poklo¬ 
nio Malom Isusu u jaslicama. 

Svakog Božića i mi se nađemo pred štalicom. Uvijek gledamo onaj 
isti jednostavni, a opet tako božanstveno uzvišeno lijep prizor. Svakog 
Božića prođu ispred nas anđeli i pastiri, štalica i jasle, Isus, Marija i 
Josip. 

A ipak nam nikad nije dosadno pred štalicom. Uvijek nam ona ima 
toliko toga da pokaže i rekne. Uvijek nam je slatko i lijepo pri srcu dok 
gledamo Božju svjetlost, dok slušamo nebeske pjesme, dok se nadviru- 
jemo nad Dijete što je povijeno u pelenice i položeno u jaslice. I svaki 
put od svega srca udarimo i mi s pastirima u slavu i hvalu Božju. 

Oh, kako se pred štalicom lijepo razmatra! Kako se pred njom žarko 
ljubi! Kako je pred njom srce sretno i duša utješna! 

Svaka je tu riječ ljepota, sreća, mir, utjeha, nada, ljubav, nadah¬ 
nuće. 

To se ne može iskazati. To se mora samo, uvijek iznova, ponavljati 
i osjećati. 

»I gle, anđeo Gospodnji stade kraj njih, i svjetlost Božja obasja ih.« 

Glas je to s neba, ta božična poruka. Svjetlost je to božanska, što 
pred štalicom obasja dušu. Nije to više zemlja; to je nebo. Iz toga pro¬ 
govara Bog, pod tim se kriju sjajni darovi otkupljenja i milosti. To je 
novi dan, koji je svanuo čovječanstvu i koji sviće svakoj otkupljenoj i 
vjernoj duši pred štalicom! 

»I reče im anđeo: Ne bojte se! Jer gle, javljam vam veliku radost 
koja će biti svemu narodu!« Radost je dah što diše oko štalice i što prši 
nad jaslicama. Velika radost. Najveća radost. Najveća i najopćenitija. 
Radost svega svijeta. Veselje, od kojega nije nitko izuzet. Ni prosjak u 
dronjcima; ni siroče na kućnom pragu; ni beskućnik i najamnik. Čista, 
blaga, nježna radost djece, koja se ne boje i ne straše. Nevino kliktanje 
duša, kojima je naviješteno, obećano, doneseno spasenje. 

»Jer vam se danas rodi Spasitelj, koji je Krist Gospod, u gradu 
Davidovu.« Došao je, eto, Obećani. Kralj i Pomazanik, izdanak Davidov, 
nosilac svih darova i svih blagodati, za kojima su uzdisali vjekovi. Go¬ 
spod, Emanuel, veliki »Bog s nama«, sišao je na zemlju. Rodio se. Danas 
se rodio. 

I eto vam znaka: »Naći ćete dijete povito, gdje leži u jaslicama.« 
Dobar i blag, u liku nježnog djeteta, pojavio se božanski Emanuel. To 
je njegov znak. Djetinji znak ljubavi, poniznosti i siromaštva. »Dijete 
nam se rodilo; sin nam je dan!« Ljepše i slađe nije mogao doći. Postao 
je malen i siromašan kao i mi. Uzeo je 11a sebe ljudsko tijelo i sve ljud¬ 
ske slabosti osim grijeha. »Postao je siromašan, iako je bio bogat, da se 
mi njegovim siromaštvom obogatimo«! 

»I ujedanput nađe se s anđelom mnoštvo vojske nebeske, hvaleći 
Boga i govoreći: Slava Bogu na visini, i na zemlji mir ljudima dobre 
volje!« Pun je Božić slave Božje i ljudskog mira. Puna su i naša srca 
zahvalnosti. Pred štalicom ujedinjuje se kliktanje ljudskih srdaca s ne¬ 
beskom pjesmom anđeoskih četa. Božić je sav zahvalna himna Bogu 
što je poslao svoga sina u svijet. Da zemlji donese mir. Da ljudima, 
svima koji su dobre volje, daruje spasenje. Slava i mir, to je vječni 
moto nad štalicom i nad jaslicama. 

»I kad anđeli otiđoše od njih na nebo, pastiri govorahu jedan dru¬ 
gome: Hajdemo do Betlehema da vidimo to što se dogodilo, što nam je 
kazao Gospod.« Pred štalicom Gospod govori ljudskim dušama. Zove ih 
u Betlehem. Pokazuje im svoga Sina i njegovu poniznost, dobrotu i lju¬ 
bav. Božić nije samo veselje; to nije samo pjevanje s anđelima; to je 
vjera; to je trčanje k Bogu, put spasenja. 

»I dođoše brzo, i nađoše Mariju i Josipa i dijete gdje leži u jaslama. 
A kad vidješe, nađoše da je istina što im je kazano za to dijete.« Nema 
Božića bez tih svetih figura. Bez Gospe i bez sv. Josipa što kleče, dive 
se i mole. S njima valja naći Božje Dijete i pokloniti mu se. S njima 
valja podijeliti s Isusom tvrdu štalicu i oštru slamicu. Siromaštvo šta- 
lice i studen zimske noći. S njima valja biti blag, čist, ustrpljiv i pobo¬ 
žan. Tek onda se pravo i u punini razumije božično otajstvo Djeteta 
što leži u jaslama. Onda se tek Krist uistinu rađa i za nas i u nama. 
Onda on postaje i nama Spasitelj; Krist Gospod. 

»A Marija čuvaše sve riječi ove slažući ih u srcu svojem. I vratiše se 
pastiri slaveći i hvaleći Boga za sve, što čuše i vidješe.« Božić nije samo 
jedan dan u godini. Božić je čitav kršćanski život. Veliku istinu o Bogu 
koji je došao na svijet valja uvijek nositi u srcu. Od božićne vjere i 
milosti valja živjeti. Ispred štalice, od Betlehema, valja se vratiti s ra¬ 
došću u srcu i s hvalom Božjom na ustima. S dušom dobrom i nevinom, 
kakva je bila u prvih, pastirskih pohodnika betlehemske štalice u bo- 
žićno jutro. 

Mali Isuse, i mi ćemo te tako pohoditi ovoga Božića. Razmatrajući 
otajstvo Božje. Radosno trčeći za tvojom milom, božanskom ljubavlju. 

Daj nam da te nađemo s Marijom i s Josipom! Učini da se od tvoje 
štalice vratimo kao pastiri »slaveći i hvaleći Boga«; s dušom punom 
radosti i milosti! 

I. 

BOŽIČNE ČARI NA SELU 


Uvijek kad sam se za božićne blagdane vozio u svoje rodno selo 
bile su pune željeznice i autobusi. Veseli žagor širio se kroz kupeje, pa 
i pjesma je pratila naš put. Neko posebno raspoloženje obuhvaća dušu 
— ta primiče se najljepši dan u godini, koji nas sjeća najvećeg doga¬ 
đaja u povijesti čovječanstva i koji nas istodobno veže sa stotinama 
milih uspomena. 

Osvrćem se oko sebe i promatram ljude. Nije teško pogoditi koje¬ 
mu staležu pripadaju. Po razgovoru, odijelu, kretnjama, načinu saobra¬ 
ćaja — lako je razlučiti jedne od drugih... Neki se vraćaju iz grada, 
noseći svojim kućama darove i razne potrepštine. No znatan dio put¬ 
nika pripada građanskom staležu! I svi ti građani, đaci, činovnici, rad¬ 
nici itd. ostavljaju široke i asfaltirane gradske ulice i polaze da na selu 
proslave božićne blagdane. Da, grad je,previše suhoparan za čuvstva 
koja se bude u čovjeku uz božično slavlje. Manjka mu ona intimnost 
uskih i krivudastih seoskih putova i seoskih koliba s primitivnim osvjet¬ 
ljenjem, ali s velikim bogatstvom duševnog doživljavanja. Grad, pa 
bio on i sav katolički (što je kod nas rijetkost!), ne može da poprimi 
onako zanimljiv i raznolik izgled u Badnjoj noći kao naše selo. Na selu 
smo svi bliži jedan drugome, jer znamo da nas veže jedna misao, jedna 
vjera, jedan blagdan i jedni običaji. U gradu, naprotiv, i o najvećem 
blagdanu ostaju ljudi jedan drugome tuđi, obitelji i kuće jedna od 
druge izolirane — ne čine jedinstvenu cjelinu nastupanja i shvaćanja 
i ne mogu da pruže istinsko raspoloženje u svoj snazi, kakvu seoski 
kolektiv — iako brojčano manji — znade da pruži. 

Po našim se gradovima sve to više gube oni divni božični običaji, 
koji narod kroz duge vjekove čuva u svojoj sredini. Te običaje čuva 
naše selo — i treba da ih čuva, jer je ono i danas najjača narodna jez¬ 
gra i nosilac narodnih odlika i narodne snage. Zato je neoprostiva za¬ 
bluda gradova i gradskih ljudi kad se i u tome odalečuju od glavne 
narodne jezgre i narodnog shvaćanja — od zdravog našeg sela.. . 

No ipak znatan dio naših građana seoskog je podrijetla i njegove 
veze sa selom još su uvijek žive. A ako ga nikad selo ne privuče k sebi, 
privući će ga bar za Božić puninom svog života, divnim svojim običa¬ 
jima i brojnim uspomenama iz djetinjstva, provedena na selu. I uvijek 
se u te dane rado otresemo gradskih ulica i svega onoga ozbiljnog i kru¬ 
tog što nam grad daje pa u prepunim vagonima hrlimo preobraženog 


255 




i nasmijanog lica u mila narodna sela, da u krugu iskrenih i bliskih 
ljudi i stvari proslavimo dan s najčišćim i najbogatijim uspomenama. 

Pa i oni koji su rođeni i odgojeni u gradu rado polaze za Božić na 
selo jer i njih privlači čarobna slika bogatih božičnih običaja koji se 
održavaju tradicionalnim načinom, punim majestoznosti, pobožne pro- 
ćućenosti i spontane radosti. Već same priprave za Božić pune su čara 
i miline, a Badnja večer, sa svojom živahnošću i simboličnim kućnim 
i seos kim obredima, ponoćkom i običajima, neizbrisiva je slika i do¬ 
življaj. 

Selo moje milo, uživaj u veseloj Badnjoj noći, veseli se Božanskom 
Djetešcu, rođenu na slamici. I neka i tebi i svima našim selima s njime 
dođe mir, ljubav i spas. 

IVO JASINJANIN 


ZRAKE DJETINJSKE SREĆE 

Svake godine kad dođu božične noći 
i kad u duše silaze zrake djetinjske sreće, 
ja u snu viđam jedno seljačko dijete 
kako vrlo rano iz Hramine u crkvu kreće.. 

Obulo je opanke nove »pod opute bile«, 
kupili su mu i crvenu kapu novu, 
zaogrnut je malim, dražesnim kabanom, 
sve je to spremljeno za noć hladnu ovu. 

Korača dječak, dok bura mu obraze liže, 
i u crkvu stiže, do oltara Gospina staje, 
tu su jaslice male: Isus će u njih leći, 
magarčić i volić grijat će ga usred staje. 

Zazvoniše božićna zvona, pjevač na koru poje: 
»Priveliku radost, braćo, navišćujem vama.« 
Krist se je rodio, eto, u našem selu — 
nestaje grijeha, zala, iščezava tama. 

A dječak mali pred jaslama kleči, 
u Djetića gleda, molitvice reda: 
moli za mamicu, tatu, sestrice, braću, 
za bakicu dobru i pokojnog djeda. 

Svake godine tako: kad dođu božićne noći, 

U moju dušu silaze zrake djetinjske sreće: 
snivam, kako pred jaslama na Gospinu oltaru 
koljena mala u molitvi kleče ... 

JERKO SKRACIĆ 


BOŽIČNI OBIČAJI U BAČKOJ 


Kao što svuda, tako je i kod Bačvana Božić najmilija svetkovina — 
i djeci, i odraslim. Ali mislim da će se teško naći zemlja u kojoj bi se s 
tolikim veseljem očekivao Božić kao što je to kod Bačvana. Već cijelo 
adventsko vrijeme idu »betlemaši«, tj. djeca ili odrasliji mladići, po 
ulicama te nose sa sobom lijepe jaslice, a uz to pjevaju razne pobožne, 
pa i šaljive božićne pjsme. Ako ih pozovu tom prigodom u kuću, znaju 
prirediti čitavu predstavu, pa odigravaju pobožne i šaljive komade o 
Isusovu porođenju. 

Prije Božića svaki će domaćin pozvati po jednoga gosta, tzv. »po¬ 
ložaja«, koji će ga zamijeniti u svim poslovima za vrijeme božićnih 
praznika. Taj je »položaj« potpuni gospodar u kući. 

Za svaku veću svetkovinu narod se unaprijed sprema da što sjaj¬ 
nije i dostojnije proslavi praznik. Tako to biva i za Božić. Već ranim 
jutrom uoči Božića, na Badnjak, peku se kolači, tzv. božićnjak, i ostali 
slatkiši te se nakite raznim prigodnim, od tijesta napravljenim stvarima, 
kao što su: pastiri, ptice, klasje, mjesec, sunce pa razne domaće živo¬ 
tinje. Ipak je najčešći ures tih božićnih kolača Isus, uvijen u svilu ili u 
platno i položen u jaslice. Taj se kolač na Badnje veče stavlja na stol 
i ondje ostaje svima na ogled do Nove godine, a onda svi dobiju od 
njega, pa čak i sve domaće životinje, da se tako lakše mogu očuvati od 
svake bolesti. Domaćice cio dan zgotavljaju razna jela za večeru, na 
kojoj valja da bude tjestenine s makom ili sa sirom, meda, jabuka, ora¬ 
ha, suhih šljiva i bijela luka. 

Za djecu je najveće božično veselje kad se u sutonu unese u sobu 
slama, koja onda ostaje sve do Nove godine. Nitko ne nosi slamu u 
sobu s tolikim veseljem kao djeca, koja kliču i skaču od radosti. Za to 
vrijeme domaćica priprema stol za Božić. Najprije stavlja dvije slamke 
u obliku križa na stol na ono mjesto gdje će stajati božićnjak, te ga 
pokriva bijelim stolnjakom. Iza toga unosi domaćica lijepo i bogato oki¬ 
ćeno božično drvo, koje stavlja na pročelje stola. Potom ulazi u sobu 
najmlađi član obitelji, noseći u ruci pšenicom napunjenu oveću čašu, 
u kojoj su posađene tri zapaljene svijeće, te pozdravlja domaćina rije¬ 
čima: »Hvaljen Isus, čestitam vam porođenje Isusovo!« Na to onda pri¬ 
sutni obično odgovaraju: »Ti živ i zdrav bio!« 

Sada svi sjednu za stol. 

Nakon toga donosi »položaj« do pola izgorjelu batinu, tzv. »bađ- 
njaču«, te udari njome o vrata, izgovarajući riječi: »Koliko varnica, to¬ 
liko prasica!« 

Tada slijedi večera. 

Ponajprije »položaj« uzme bijelog luka, koji umoči u med i jede, 
tobože da bi otjerao zle duhove od kuće domaćina. Kada je ovaj uzeo 
bijelog luka s medom, uzimaju i ostali. Iza prvoga jela uzme domaćin 
čašu vina te polije goruće svijeće vinom, dok se ne ugase. Pri gašenju 
božičnih svijeća svi gledaju na koga će dim ići, pa na koga pođe, drže 
da će naskoro umrijeti. Potom onda svi piju po starini. 

Nakon večere mladi se raziđu čestitati Božić, ponajprije rođacima 
i prijateljima, gdje se onda zabavljaju i pjevaju božične pjesme do 11 
sati. Tada svi zajedno idu na ponoćku. 

Poslije podne na prvi dan Božića poznanici, rođaci i susjedi šalju 
drugima po »položaju« bukuru punu vina. »Položaj« onda nazdravlja 
svim prisutnima, pa oni u božičnom veselju iskape doneseno vino. Na to 
onda domaćin napunja bukaru svojim vinom te položaj ode dalje da 
s drugima »pije u zdravlje«. 

Tri dana ne smije izaći »položaj«, iz kuće bez posebnog dopuštenja 
domaćina, nego za cijelo vrijeme mora zabavljati ukućane i goste. Nitko 
sretniji od gazde, koji se namjerio na dobroga »položaja«; on će se i 
poslije više nedjelja hvaliti njim. Zato čim ovom prođe položajni rok, 
domaćica ga daruje kolačem, a domaćin mu ovija dugačku kobasicu 
oko vrata pa se tako oproste. 


* 

Kao svuda, tako i u Bačkoj božični praznici pružaju mnogo prilike 
za praznovjerje. Na primjer, djevojke na Badnje veče stave po jednu 
mrvicu od svakog jela pod jastuk, da unaprijed saznaju u snu tko će 
im biti muž. — Domaćin u ponoći napoji svoje konje i u vodu stavi 
lijepu jabuku da mu konji budu lijepi. — Snaša u ponoći proviri kroz 
prozor svekrve, želeći znati hoće li joj svekrva ili svekar umrijeti u no¬ 
voj godini. Ako će, naime, već slijedeće godin umrijeti, onda ih ugleda 
gdje leže na odru. — Na Badnje veče jedu se i orasi, pa se prema tome 
da li je prvi orah zdrav ili nije određuje hoće li dotični biti zdrav u 
slijedećoj godini ili neće. 

Eto, dakle, nešto od bezbrojnih i prelijepih božičnih običaja u Bač¬ 
koj. Ali, kao što se mnogi lijepi naši običaji gube pod utjecajem duha 
modernog vremena, te se izobliče, tako iz bačvanskih božičnih običaja 
nestaje pomalo onih elemenata što podsjećaju na vjersku prošlost na¬ 
ših pređa. 

ŠJOR ANTO 


BOŽIČNI BLAGDANI U IMOTSKOJ I VRGORSKOJ KRAJINI 


Pomozi, Bože! Evo nam osvanu i željeno očekivani Badnji dan; dan, 
koji je za sve katolike, pa i za nas, koji živimo na selu, pravi blagdan! 

U imotskoj i vrgorskoj krajini običaj je, da se cijeli dan posti, da 
se pokorno dočeka slavno porođenje Isusovo, te se i u najsiromašnijoj 
kući za večeru pripravlja glasoviti »bakalar«. 

Istina je da težak, koji sav dan radi, ne može biti bez okrepe, pa se 
štogod i založi. — Narod se taj dan moli Bogu da bude dostojan doče¬ 
kati rođenje Kralja Slave. — Nema ništa ljepše nego na Badnji dan 
stati pa gledati kako se narod miče: jedni idu ovamo, a drugi onamo, 
u varoš i iz varoša, a to sve da potrebne stvari pribave za svece, da ih 
uzmognu što bolje proslaviti. 

Djevojka radi o ruhu kojim će se božičnih svetaca nakititi; momak 
slaze kitice bršljana kojim će okititi vrata i prozore da svoju kuću od 
čari i vještica očuva; stopanjica (domaćica) peče kolače kojima će djecu 
darivati, pa i kruhove, na koje meće osobite znakove, npr. križ; pritisne 
ih kakvom okruglom čašom na pet mjesta u spodobi križa itd., da se 
zna da su za te dane određeni. Napokon, ni čovjek ne stoji zaludu, nego 
svjetla svoju pušku, kojom će Božić još bolje proslaviti. 

U tom se počne već i suton hvatati pa dođe vrijeme i od večere. 
Dok ona bude gotova, starješina s ukućanima govori rozarje. Kad svrši 
molitvu, večeraju. Poslije večere zahvale opet Bogu na daru. 

Kad prođu dva-tri sata noći, starješina počne, uz pozdrav anđeoski, 
nositi badnjake. Kad stupi na prag, reče: »Faljen Isus!« — Kućani odgo¬ 
vore: »Vazda Isus i Marija!« On nastavi: »Dobro vam došao Badnji dan 
i porođenje Isusovo!« Domaći mu svi odvrate: »I s tobom zajedno.« 

Tako slijedi do tri puta. Prvi i najveći badnjak položi se na desnu, 
a ona druga dva po redu. (Računa se da tri badnjaka znamenuju Pre¬ 
sveto Trojstvo.) Pošto se nalože badnjaci, običaj je isprazniti po neko¬ 
liko pušaka. Jedan susjed dozivlje drugoga i kaže mu (na primjer: »To¬ 
ma (Andrija itd.), na dobro ti došla Badnja večer!«, te ispali po jedan 
hitac. Nu taj običaj pucanja počeo se gubiti. 

Tad se nastavi još koja molitva za mrtve. Po dovršenoj molitvi dje¬ 
ca uzmu vreću slame pa pospu po kući. Slama znamenuje da je Isus 
bio u jaslama. Ona ostaje u kući do Mladenaca (28. XII), kad se kuća 
izmete. Poslije toga starješina »navisi« ručak za sutra. Dok se to vari, 
kućani pjevaju i vesele se, pa i susjedi dođu te im čine društvo. (Jedan 




badnjak ostave za zadnji dan godine, te ga uvečer lože, uz molitve kao 
i na Badnji dan, samo što starješina tada govori: »Na dobro vam došlo 
Mlado ljeto i nova godina!«) 

Oko ponoći idu na Misu. Svatko nosi po jednu užeženu zublju i 
pred crkvom meću ih svi zajedno. Dobro na ovo paze, te tko ne metne 
tu, smatra se vješcem (ili vješticom). No to je gotovo iščeznulo. 

Narod kaže da je Božić dan komu se veseli i ptica u gori, i riba u 
vodi; dakle, ukratko: svaki živi stvor. Taj dan prestaju sve mržnje: 
protivnik grli protivnika. 

Po selima taj dan narod ustaje nešto poslije ponoći. Kad ustanu, 
pozdrave Gospu i izmole još koju molitvu. Tada se grle i tri puta u lice 
poljube, govoreći jedno (čeljade): »Na dobro ti došao Božić i poro- 
đenje Božje!«, a drugo odgovarajući: »I s tobom (Bog dao) zajedno!« 
To čine svi susjedi i svi seljani. To čine i ženskice. Taj dan nema nikakve 
zamjerke da se i s muškićima ljube, samo nadodaju: »(Da si) pošten!«, 
da se zna da nije kojom rđavom namjerom učinjeno. Tako čine sva če¬ 
tiri prva božična dana i na Novu godinu, izmjenjujući, naravno, dotični 
dan, na primjer »(Na) dobro ti došao sv. Stjepan« (sv. Ivan! itd.). 

Misa počinje oko 4 sata ujutro, a druga slijedi odmah za njom. 
Tko se nije vidio kod kuće ili u putu, nastavi kod crkve čestitanje i 
ljubljenje. Ako li koji susjed nije ni tu svog susjeda vidio, ide mu u 
kuću, kad se s Mise vrati. Na Misu pak ide svatko tko može, a Mise 
svršavaju obično oko 6 sati ujutro. 

Kada se vrate s Mise i kad se svi skupe, onda svi ukućani zajedno 
ručaju. Za ručkom treba da u svakoga gori trostruka voštana svijeća. 
Prije ručka moli starješina za »blagoslov Božji« i za »duše naših umr¬ 
lih«. Voštana se svijeća drži nasred stola u bukari (drvenoj mjeri od 
21) ili poluoki (jedna 1) u ječimu (ječmu). Trostruka svijeća zname- 
njuje Presveto Trojstvo. Ječam smatraju znakom rodnosti, dakle: že¬ 
ljom da rode polja. Tijekom ručka starješina uzme bukaru te nazdravi 
svojim ukućanima ukratko: »U dobar čas i u ime Isusovoj Bože blago¬ 
slovi naša polja, vrtle, vinograde, marvu i sve leteće, a nami daj da se 
dugo i dugo sastajali u bratskom miru i u ljubavi! Neka nas požive 
Bog u dugu vijeku u malu grijehu!« Drugi odgovore: »Bog te čuo!«, te 
onda piju redom. 

Kad svrši ručak, zahvale Bogu, pa starješina uzme zalogaj kruha i 
gasi svijeće govoreći: »U ime Oca«, te ugasi prvu, »i Sina«, pa drugu, 
»i Duha svetoga, Amen«, te ugasi treću. Taj zalogaj pojede ili drugom 
dade jer da je to »zdravo«. Tad idu kuda tko hoće. 

IVAN UJEVIđ 


SVEĆENIČKI BOŽIĆ U DALMATINSKIM BRDINAMA 


Najteži i najdraži Božiću u moje 33 godine života! 

Božiću u najsiromašnijoj seoskoj crkvici, prepunoj priprosta na¬ 
roda, željnog i žednog Boga; naroda, koji prvi put u svojoj sredini vidi 
svećenika nakon dugih devet godina! 

Božiću neizrecive ljubavi prema Bogu i prema njegovu svećeniku! 

Božiću velikog siromaštva, velike iskrenosti i velike topline! Bo¬ 
žiću prebogati nebeskim darovima! 

Božiću svetih Misa, svetih Pričesti, blagoslova, odrješenja u ne¬ 
pristupačnim, brdima — nakon devet godina! 

Božiću skromne proslave prve svete Pričesti mladića i djevojaka 
od 15—20—23 godine! 

Božiću neopisivog veselja staraca, koji su se, po svjedočanstvu sta¬ 
roga Laže, ponovno rodili kad su u svom selu vidjeli svećenika! Božiću 
neizrecive radosti i iznenađenja malene i velike djece od 5—15 godina, 
koja su prvi put u životu vidjela čovjeka, neobično odjevena, o kojem 
su im majke pričale da on ima vlast od Boga svako jutro dozvati na 
oltar malenoga Isusa! 

Božiću gromkog seoskog pjevanja, od kojega su odlijegala kršna 
brda, maleni doci i poplavljeno polje, pjevanja tako jednostavna, a tako 
topla i iskrena. 

Božiću duboke tuge i vrelih suza, što su se stapale s melodijom 
odrješenja u potresnu bolnu pjesmu blagoj uspomeni svih poginulih u 
ratu i svih umrlih iz ovoga popaljenog sela kroz tužnih devet godina 
bez Mise, bez sakramenata, bez svećenika! 

Božiću sveopćeg plača u crkvici sv. Jurja za nezaboravnim starim 
župnikom fra Antom, koji je čitav svoj život žrtvovao za ovaj svoj za¬ 
bitni gorski zavičaj i svoje siromašne mještane, među kojima ipak nije 
imao sreću ostaviti svoje staračke umorne kosti, nego daleko od dalma¬ 
tinskih kršnih brda i svoga rodnoga sela, daleko na zagrebačkom Mi- 
rogoju (1942. g.). Božiću iskrenoga plača za onim, koji, presušivši polje, 
i danas mrtav hrani svoje selo, kako reče bistri mještanin Mijo ... 

Božiću provedeni ili kod oltara svetaca-vitezova ili kod ognjišta 
čestitoga domaćina, dugogodišnjeg crkovinara Ante i uz njegovu čednu 
siniju, na kojoj nije ponestalo dara siromašnog puka za okrepu po¬ 
sleniku Gospodnjemu ... 

Božiću provedeni uz toplinu Badnjaka, uz melankoličnu pjesmu 
narodnog guslara i dragi razgovor sa starcima! 

,.. Božiću u oživjeloj pustoši, u propjevalom kamenu, u kršnim 
dalmatinskim brdima — nikada te zaboraviti neću! 

Neću zaboraviti Tebe, Božiću svete jubilarne godine, koji si bio 
osobito svet za ovo maleno zabitno selo, jer si mu donio najsvetiju 
žrtvu i s njome Euharistijskoga Isusa, prvi put nakon devet godina; 
jer si mu donio pomirenje s Bogom i s toliko očekivan i m svetim Sa¬ 
kramentima! ... 

Neću nikada zaboraviti Tebe, Božiću 1950. godine, ni one crkvice, 
s koje su me zvona na dolasku tako toplo pozdravila... ni onoga sela 
u kojem su me svi seljani veselo dočekali pred crkvicom na hladnoj 
zimskoj kiši. I dok sam svakome od njih dao ruku na pozdrav, svaki je 
od njih, i mlađi i stariji, s pobožnim poštovanjem poljubio posvećenu 
ruku Božjeg svećenika. 

... I neće mi nikad biti žao što sam pet debelih sati po kiši i sni¬ 
jegu sa štapom u ruci i s torbom na leđima u pratnji dvojice vjernih 
drugova po visokim brdima stupao — dok sam stigao do cilja! 

I nikad mi neće biti žao što sam se desetak puta po vlažnom 
kamenu okliznuo i pao, jer sam na rastanku poslije tjedan dana misio¬ 
narskog života u ovome dragome selu, od priprostih brdskih kršćana, 
koji su tada bili tako žalosni kao što su bili u početku veseli, čuo ove 
riječi: »Oče, mi vas nikada ne bismo od nas pustili. I naša je želja da 
nam opet uskoro dođete. A ako vi ne budete mogli dolaziti k nama, mi 
ćemo onda k vama, kao janje za materom, u samostan!« ... 


BOŽIĆ NA SELU DALMATINSKOG OTOČJA 


Sveta je noć. Ponoć ... 

Sjaj betlehemske zvijezde dopire i do našeg otoka. S crkvice na¬ 
šega sela zvoni zvono. Zvuk mu se razliježe širom brda i dolina i dopire 
u svaku kuću. 

Ukućani čestitaju jedan drugome: »Na dobro ti porođenje Gospo¬ 
dinovo.« Dječica u krevetu zadovoljno razgovaraju o darovima koje će 
im majka sutra darovati i u snu, snivajući o zlatnim ptičicama, mede¬ 
nim kolačima i lijepim igračkama. 

Sva je priroda vrlo živa. Sve se veseli svetoj noći. Zvijezde na ne¬ 
beskom svodu čarobnije titraju no drugih noći. Čuje se lavež pasa, ali 
ne laju možda na mjesec, koji se za gorom krade, već se i oni raduju 
tajanstvenoj noći. Izdaleka dopiru neskladne simfonije žaba kreketača, 
koje su izašle iz bara i osvijetljene srebrnom mjesečinom zadovoljno 
krekeću. 

Tu i tamo iz pojedine seoske kuće čuješ, kako pjevaju: »U se vrime 
godišća«, a onamo: »Veseli se, Majko Božja, puna milosti«. Sve se to 
skupa tako lijepo miješa s anđeoskim glasovima, koji dopiru daleko 
iz Betlehema, pjevajući: 

Slava Bogu na visini, 

A mir Ijud’ma na nizini... 

Ponoć je nestala. Zvijezde malo-pomalo trnu, a na obronku poviše 
našega sela javlja se zora. Divna je božićna zora! Istok se rumeni poput 
crvene plahte označujući sjajan grimizni plašt novorođenoga Kralja; 
more je vrlo mirno i domalo eto prve zrake jutarnjeg sunca kao žezlo 
Novorođenoga. 

Milopojke su sinoć spavale, a jutros evo ih prvih: bude se i zano¬ 
sno pjevaju da odliježe selom. 

Ganutljiv je prizor kad starica čestita starici Božić: govoreći: »Hva¬ 
la Bogu, da smo dočekali!« — Na licima staraca odsijeva neka svježina. 
Vedro im je čelo, iako navorano; bistar pogled, pun vjere i zahvalnosti. 
Djeca su vesela kao nikad inače. Vrlo važno pokazuju različite darove 
koje im je darovala majčica, hvale se sa svojim »betlehemima« što su 
ih podigla ispod zelenog borića. Zelenilom i zimskim ružama kite svoje 
»betleheme«, a mali im Isus na to odvraća svojim milim, božanskim 
pogledom. 

Zora se tek izgubila za brdom i sunce se pojavilo, a s crkvice za¬ 
zvoni zvono, pozivajući seljake k svetoj Misi zornici. Oni se skupljaju 
i kao u velikoj povorci idu u svoju seosku crkvicu. Tamo se klanjaju 
Novorođenomu i zanosno Mu pjevaju: 

Spavaj, spavaj ditiću, 

I nebeski kraljiću ... 

Zatim se vraćaju svojim kućama, a blagoslov malenoga Isusa lebdi 
nad njima. 

I. LEANDRIć 

»Ne bojte se jer vam, evo, donosim radosnu vijest o velikom veselju za sav narod: 
danas vam se rodio Spasitelj, Krist Gospodin « (Lk 2, 10 — 11) 

Autogram Sv. Oca Pape Pavla VI. uz Božić 1974. 

BOŽIĆ U DALMATINSKOJ ZAGORI 


Božičnog veselja ne osjeća nitko kao naši pastiri u planini, jer je 
naša Dalmatinska Zagora slična Judeji, kamenitoj pokrajini, majci Bet¬ 
lehema, u kojoj su pojate boravišta ljudi i životinja. Naš veliki praznik 
Kristova rođenja svečani je god pastira, čobana, planinara i Zagoraca. 
Zato će na Božić odjeknuti kubure Svilajom i Mosećom, a na Mideno- 
-planini i Ljubeću ljubit će se plamenovi mladenačkog ognja i radosti. 
Kubure će odjekivati, a srce će kucati; planine će govoriti, a kamenje 
oživjeti da oglasi današnju svečanost radosti. S badnjaka će sjati iskre, 
da rasvijetle zagorsku noć. Sve će štale i pojate biti svu noć otvorene 
da prime dolaznike i prolaznike, koji noćas dođu u Zagoru. Pastiri će 
ostati uz svoje blago dok ne čuju glasove s visina. A kad se oglase po¬ 
noćna zvona s glavica, hurnaca i hridina, poći će s grančicom bora 
seoskoj crkvi, da čuju povijest Božjeg rođenja. 

Ljudi se vesele u svojim domovima, a s tamnog neba silazi jedna 
zvijezda na studenu zemlju da sve ogrije toplinom ljubavi koja se noćas 
rodila. Raspojasala se radost na nebu i na zemlji, zvona zvone, diple 
sviraju, pjesme odjekuju, ojkanje se razliježe, čuju se ovce, pastiri i se¬ 
ljaci. Planine su oživjele, sve se rukuje, pozdravlja se, cjeliva se i 
miluje. Nalijeva se rakija i jedu se uštipci, mladež pjeva, djevojke se 
hvataju u kolo, a mladići skaču, grle se i cjelivaju. 

Kuća je puna svakog Božjeg blaga, a na siniji je prostrt med, sim¬ 
bol slatkosti. Božić je djetinji radosnik, on ih je darovao svim daro¬ 
vima veselja i slatkosti. I prosjaci, ubogari i sirotinja primaju darove. 
Sve se podobrilo, jer je uboga Zagora danas puna Božjeg duha. Svagdje 
je život težak, a u kamenitom kraju najteži, no Božje rođenje čuda 
pravi i, eto, danas uljepšava život crnom uboštvu i pustoj neimaštini. 

Svi su jednostavni ljudi slični djeci, pa su takvi i naši Zagorci i 
čobani, njihov je Božić blagdan srca, prava umjetnost i poezija. Zato 
su i narodni običaji kod njih tako bogati i lijepo uveličavaju radost 
božičnih dana. 

Darovi su izljevi srca, stoga se tog dana darivaju svi potrebni. Čak 
i bunar prima u Zagori dara, pa kad se u zdenac baca jabuka, starje¬ 
šina kliče: »Hladna vodo, ja ti dajem dara, a ti meni srećicu i zdravlja.« 

Osim jabuka bacaju se u studenac i srebrni novci. Pa i božična se 
svijeća nosi onamo gdje se grabi voda za umivanje, da cijelu godinu 
budu bijeli i rumeni, veseli i zdravi. Badnjaci se polijevaju vinom i 
obasiplju jelom. 

U kućama sve gori i plamti, svijeće i ognjišta, da se tamo svrati 
Djeva Bogorodica, ako sa svojim čedom onuda prođe. Pjevaju se pjesme 
od kolede, pjesme klanjalice, pjesme pretkućnice. »Pjesme poju i veselje 
grade.« A kad zapjevaju pjesmu vinu, uzmu pijevce i purane, pa ih poje 
rakijom, da budu odvažni, kad ih budu klali za božićnu žrtvu. Kad stupe 
k stolu, najprije uzmu vina i meda, kao simbol današnje radosti i slasti. 
Na to starci kazuju mlađima kako se danas na zemlju, uzoranu brigama, 
spustilo carstvo Božjeg mira. Laž je ukroćena istinom, mržnja je pro¬ 
tjerana ljubavlju. Tko zdvaja, danas će se utješiti; tko tuguje, danas će 
se uzradovati, jer je Djetić, vladar svijeta, donio pun naramak dobrog 
srca ljudima dobre volje. Eno na sredini kuće zelenog bora, kako raste 
i zlatnim plodom plodi: jabukom od bisera, kruškom od briljanta, ora¬ 
sima od suhog zlata, višnjama od smaragda i maslinom od topaza. 

Eno otac užiže svijeću kućnog mira, a djeca se raduju blagdanu 
nad blagdanima. Majka pripravlja uz ognjište Božji kruh, pa će današ¬ 
nje blagovanje biti pravo radovanje. Zagorci će danas govoriti istinu, 
oprostit će neprijatelju i pružiti darak ubogom da ugode Onomu koji se 
noćas rodio na slami uboštva u Betlehemu. 

Novorođeni Djetić sazidao je najljepši dvorac na svijetu: ljudsko 
srce. On ulazi onamo ako mu vrata otvorimo. Zato su zagorske pojate 
svu noć otvorene da u njih uđe dijete čobanske kolibe, pa da vidi kako 
se njegovo zrno kukuruza toplinom badnjaka rascvjeta u bijeli karanfil, 
a kamoli neće srce sirotinjsko kad vidi da se danas uboštvu klanjaju 
imućnici i gavani. Danas je siromaštvo časnije nego ikada jer se bogate 
odaje rese pastirima, ovcama, štalama i blagom, koje je prvo ugledalo 
dolazak velikog imućnika. 

Čudan je i misteriozan taj dan u komu glavnu riječ ima domače 
ognjište i toplo majčino krilo. 

Božić je historijski dan svih kuća i plemena, jer se svi razgovori što 
se vode u očevim dvorima smještaju u duboku unutrašnjost kao neiz¬ 
brisive uspomene. Zato je kult Božića kult tradicije, slava religije dje¬ 
dova i pradjedova. 

Svečano se slavi Božić na našem kamenu, u visinama Dinare i Svi- 
laje, na toj hrptenjači Dalmacije. S tih visina gleda i vidi naš Zagorac 
svoje sinje more, besmrtno polje gusara i Uskoka, a pored mora vidi 
visine Petrovca, Bribira, Utješinovića dvore, Ključ i kulu od uzdaha. 
Toga dana oživljuje prošlost, pa mlađi slušaju od starijih povijest roda 
svoga. Slavna, junačka i časna je ta povijest našeg čova, koji sada nosi 
suva drva na pazar i brazde briga na čelu, pa mu ne zamjerite ako vam 
reče da je njegov seljački Božić poetičniji od gospodskoga jer je to 
svetkovina studenoga kamena i toploga srca. 

JOSIP NOVAK 


BOŽIĆ U HERCEGOVAČKOM SELU 


Nemamo velika imetka. Ni srebra ni zlata. Ni vila, a niti udobnih 
stanova. Bez svile smo, bez sagova i čilima. Samo neka je u suhu! Da 
ne bi kiša propadala. A ne tražimo ni perina niti dobrih pokrivača. Još 
manje raskošna namještaja. Sve naše odaje jednostavnost. Ne razba¬ 
cujemo se obiljem dobara. 

Tako ni na Božić nema u našim domovima luksuza, niti bogatunskih 
obilnih stolova. Ali ipak nam ništa ne manjka. Za nas je raskoš kad 
imamo u dovoljnoj mjeri onoga što nam je potrebno. 

Ograničena su naša materijalna dobra, ali je neograničeno naše 
božično veselje. Koliko god smo siromašni zemaljskim dobrima, toliko 
se radujemo u svojoj nutrini. 

Božić je dan veselja, dan radosti i vesele pjesme. Hercegovačko 
selo na dan Božića ima svoje posebno obilježje i zanosno raspoloženje. 

* 

Ranom zorom u kući sve oživi. Na ognjištu plamsaju badnjaci. 
Sve je na nogama. Kućni se domaćin krsti i svi zajednički mole Boga, 
pošto je svima, sav razdragan, čestitao sveto porođenje riječima: »Na 
dobro vam došao Božić i sveto porođenje Isusovo!«, a oni odgovaraju: 
»I s tobom Bog dao zajedno!« Svojom molitvom zahvale dragom Bogu 
na svim dobrima, zasebno za sv. Porođenje i Otkupljenje. 

Nakon molitve spontano se i upadno osjete razdraganost i živost 
uz veselo kliktanje djece. Svojom nevinošću i veseljem ispunjaju kuću 
posebnim raspoloženjem. Ta to je njihova svetkovina. Sretna je majka 
koja gleda svoju nevinu dječicu oko sebe. Pomiluje sad ovo, sad ono. 
Srce joj se napunja nebeskom radošću. Dariva ih suhim voćem. Ona se 
vješaju oko nje. Naše hercegovačke kuće ne vesele se toliko pečenom 
odojčetu i puranu na božičnom stolu. Njihovo rano i prvo božično ve¬ 
selje jesu žive slike Božje, a nipošto pečeno meso. Gdje nema dječice, 
mi Hercegovci mislimo da ne može biti pravoga i istinskoga božičnog 
veselja. Bez života nema ni veselja. Pitaju ih pa koje se zna prekrižiti i 
bolje moliti, ono dobiva koju smokvu više. 

* 

Dok je još debeo mrak, idu oni ili dolazi k njima najbliža rodbina 
jedne ili više kuća da zajednički zapale božičnu svijeću. Prije svega 
domaćica pristavlja na ognjištu kraj badnjaka džezvu za kavu. Kad 
ispiju crnu i stariji zapale cigare, onda se nude rakija i voće. Ovo obično 
dijeli momak ili mlađi čovjek. Pošto je sve to svršeno, domaćin kuće 
naređuje da se nasred kuće postavi sinija, da ručaju. Po našem običaju 
sinija je obilna i krcata jelom. Za piće treba da kola bukara naokolo. 
Slijeva nadesno neprestano ona šeta. Ima vinotoča, čija je zadaća da 
je odmah napuni čim se isprazni. Glavni ukras sinije je čanjak ili zdje¬ 
la, puna žita. U nj su postavljene tri svijeće — oznaka duboke vjere u 
Presveto Trojstvo. Prije nego se išta počne jesti, domaćin se prekriži i 
moli molitvu prije jela. Zatim je njegova prva i bitna zadaća da zapali 
svijeće. Tako se otvara ručak. Sinija bez svijeća ne bi se kod nas uopće 
nikako dala zamisliti na taj sveti dan. To bi bila neobična sramota. 
Pravo rečeno: to bi, jednostavno bilo, nemoguće. Zato se i kaže »sjesti 
za božičnu svijeću«. Želja je svih ukućana da budu što brojniji gosti 
kod svijeće. Kad je ručak već gotov, domaćin odreže komad kore od 
kruha, izmoli molitvu zahvalnicu, umoči taj komad kore u vino, i njome 
gasi svijeće po redu, izgovarajući riječi: »U ime Oca i Sina i Duha Sve¬ 
toga. Amen.« Tim je ručak završen. Domaćica uz pomoć ženskog osoblja 
posprema sve. 

Naravno, sve je ovo popraćeno pjevanjem. Najobičnije pjevanje 
jest »putnički«. Tako naš narod veli. To pjeva samo jedan s različitim 
tekstom, zazivajući imena Isusa i Marije i izražavajući najljepše i naj¬ 
bolje želje za dobro i sreću svih. 

Nakon toga spremaju se ukućani k sv. Misi. Mladež s pjevanjem sa 
svih strana ide k crkvi ili, gdje nema crkve, ka groblju, gdje će se služiti 
sv - Misa. Prije je bio običaj da se išlo k crkvi na konjima. Naravno, ni 
puškaranje ne izostaje. 

Nakon sv. Mise o podne dolazi objed. Zajednički je objed u onoga 
u kojega jutros nije bio ručak. Za jela je isti običaj kao i ujutro. To je 
sačuvano i na večeri. 

* 

Taj cijeli dan je dan veselja i osobitog raspoloženja i pjevanja. I 
najveći siromah sretan je kad mu se dođe u goste. 

Neka dragi Spasitelj blagoslovi naše siromašne domove obiljem 
svojega blagoslova, napretka, milosti i svete radosti! Nije ni štalica 
bila teška i neugodna, pa neka Mu i naše siromašne kuće budu ugodan 
stan! Neka on bude uvijek s nama! 

Dr fra ML. BARBARIĆ 


BOŽIČNI OBIČAJI U DUBRAVAMA (HERCEGOVINA) 


Nećemo govoriti o čitavoj Hercegovini, jer ta naša kršna zemlja 
nije homogena u svim narodnim običajima. Ograničit ćemo se samo na 
kraj zvani Dubrave, između Stoca i Čapljine. 

Kako slave Božić Dubravci, ne bih pravo ni znao da se nisam 
svratio u jednu uglednu seosku zadrugu. Upravo su listali duhan brojni 
članovi dobre kršćanske obitelji. Slagali su list po list te otrovne biljke, 
kojom milijuni podražuju živce i utažuju strast. A pri poslu ih obuzela 
neka sumornost i, rekao bih, teška briga: Bože, hoće li nam svu muku 
i trud platiti... Tko još danas ne zna da Hercegovac od ovog artikla 
podmiruje svoje navažnije potrebe! I stoga nije čudo da ih mori briga 
i da sa zebnjom čekaju »vagu«, kada će Državni monopol otkupiti du¬ 
han. Moj ih je dolazak izveo iz tog raspoloženja, pa su postali vedriji. 
Dali mi stolicu i ubrzo iznijeli čašu pitkoga dubrovačkog vina, kojem 
je ove godine, nažalost, bila slaba prodaja. Tako su se i tim značajnim 
proizvodom vrlo malo okoristili. 

Razgovor sam namjerice skrenuo na Božić. Kad su opazili da me 
zanimaju njihovi božični običaji, počeli su mi pričati, popunjujući je¬ 
dan drugog. Evo da kažem što sam od njih čuo. 

Na Badnji dan usijeku tri »badnjaka«, kao što se običava i po 
drugim mjestima Bosne i Hercegovine te ih ostave pred kućom. Uberu 
bršljana. Njime okite kuće i zgrade. Zasade po koju grančicu na posi¬ 
jane njive i u vinograde. Odnesu tog zelenila i na grobove svojih nepre¬ 
žaljenih, koji počivaju u Gospodinu. 

Kad su večerali, počinje obred s badnjacima. Najstariji iza doma¬ 
ćina iziđe pred vrata, uzme jedan badnjak i stane zvati: »O, domaćine!« 
Ovaj se odazove: »Oj!« Zatim unosi prvi badnjak, nazivajući svima 
»Hvaljen Isus! Čestitam vam Badnju večer!« Odgovara domaćin s osta¬ 
lima: »I s tobom zajedno!« Tada se vrati isti po drugi badnjak, ope¬ 
tujući one riječi što ih je izgovorio i prvi put. Odgovara mu se istim ri¬ 
ječima. Kad je unio dva badnjaka, otiđe po treći, zovući na isti način 
domaćina, koji mu se odaziva. Stupi u kuću, ali sada s drukčijim poz¬ 
dravom: »Hvaljen Isus! Čestito vam porođenje Isusovo!« Svi mu od¬ 
vrate: »I s tobom zajedno!« A domaćin ga u taj čas zaspe svakovrsnim 
žitom. Badnjake metnu na vatru, da pregore. Tri glavnje ostave za 
Novu godinu ili, kako se pučki kaže, za Mali Božić, da onda izgore. Te 
večeri pospu kuću i slamom, koja ostaje na podu prva dva dana božične 
svetkovine. 





Na Božić ujutro ustaju veoma rano. Postave sofru. Metnu jelo. 
Upale tri svijeće, što stoje u posudi sa žitom, pa se počnu zajednički 
moliti, preporučujući Očenaše za svoje potrebe na čast Spasitelju, koji 
se rodio. Molitva traje prilično dugo. Kad su gotovi s njome, ustaje 
domaćin te se, kako ovdje vele, »mirboži« s najstarijim članom obitelji 
iza sebe, a zatim s ostalima. Govori jedan: »Mir Božji, Isus se rodio!« 
Drugi: »I nas pohodio!« Kod tih se riječi poljube. Značajno je da se 
jedino ne mirboži muž sa ženom, dok svi ostali jedan drugome čestitaju 
ovako ljubeći se. Nakon izvršenog čestitanja sjedaju za sofru i jedu 
što je »Bog dao i godina donijela«. Pri jelu redaju se nazdravice s bu- 
karom vina. Kad je bukara triput obišla sofru, uzme domaćin komadić 
kruha, zamoči ga u vino i njime trne božičnu svijeću trojku. Taj kruh 
kasnije dadu ovci. Poslije svega toga ide se u komšiluk na čestitanje i 
»mirboženje«. 

U ovoj župi Prenj—Dubrave, gdje se nalazim, nema iz opravdanih 
razloga ponoćke. Stoga, kad dođe vrijeme da se ide na pučku Misu, idu 
u velikom broju. Iskupi se mnoštvo svijeta iz susjednih župa. Poslije sv. 
Mise zareda pred crkvom mirboženje među znancima i rodbinom. Kad 
mlađarija svrši s kolanjem, igrom i pjesmom, formiraju se razne sku¬ 
pine u blizini crkve i župskog stana. Tu zasjednu. Stari izvade iz bisaga 
i torba užine, pa prijatelji i rođaci u zajednici blaguju. 

A. ROMIć 

NAKON DVADESETPET GODINA 


Nakraj sela, poviše staroga puta, nalazi se mala potleušica kume 
Mare. Naokolo nje ima nekoliko maslinovih stabala, koje su jedino 
blago-kume Mare. Bila je udovica pokojnoga loze Sorića, pa su je zvali 
kuma Mare Sorićeva. Bijaše na glasu sa svoje čestitosti i radinosti još 
iz mladih dana, ali na nju navališe mnoge nesreće. 

Bilo je vedro i blagoslovljeno Badnje veće. Mjesec je spleo oko 
kolibe ogromnu mrežu od sjene maslinovih grana i kroz velike puko¬ 
tine na prozoru prodirao u trošnu kućicu. Starica se nalazila uz »ko¬ 
min« i pržila kukuruz. Nije imala sredstava da pravi »pršurate«, kako 
je to običaj u svim primorskim kućama. Svako zrno kukuruzovo što 
bi puklo u vatri činilo joj se je kao da puče puška, a da joj tane ide 
kroz srce. Tada bi duboko uzdahnula... Došlo je Badnje veče, a ona 
ni ulja nema. Mora da svojim starim i nevaljanim zubima grize tvrdi 
kukuruz. Ili tako ili se ukočiti. A nije joj to prvi put. Ovo je dvadeset 
i peti put. 

Noć je pjevala u svojem krasu divne preludije za porođenje Gospo¬ 
dinovo, po okolnim kućama su se pjevale božićne pjesme, kad netko 
pokuca na trošna drvena vrata staričine potleušice. 

— Tko je?, upita starica. 

— Ja, tvoja susjeda Perka. 

Drvena vrata grubo škrinuše i uđe kuma Perka. Bila je obučena 
u staru odjeću, glavu je zamotala u istrošenu vunenu »sinilju « (veo oko 
vrata) jer je vanka bilo dosta hladno. 

— Hvala Bogu, da smo dočekale!, počne susjeda. 

— Hvala mu i slava!, reče kuma Mare, zapretavši »popećkom « 
vatru. 

— Sta ćemo, sestro, ja znam da nam nije baš sretan Božić, ali kad 
bismo uvijek mislile na nevolju, kud bismo! 

— Ja ću neprestano zahvaljivati Bogu što sam ovako nesretna jer 
je mnogo više za me trpio moj Spasitelj. Imala sam jedinca sina, hra¬ 
nila sam ga i pazila kao oči u glavi! Kad je odrastao i kad su moje sile 
smalaksale, umre mi muž, a on odluči da pođe u široki svijet. Pošao je 
i odonda od njega ni traga ni glasa. Ipak moja je patnja radosna. Ja se 
svake godine veselim s Djetešcem Isusom i sretna sam što mogu da 
trpim. — Ovako je zanosno govorila dobra starica kuma Mare. Satovi 
su se gubili i približavala se ponoć... 

Vatra je plamsala, kukuruz pucketao, a vani je mačka riduša mija- 
ukala uz »lastovicu« kolibe. Začu se žamor pa hod, a onda kucanje na 
vratima. Prije nego što je starica odgovorila, uniđe u kolibu čovjek i 
reče: — Hvaljen Isus! 

Starice su se prenerazile i jedva odgovoriše: — Na vi jeke! 

Došljak je bio stasit čovjek od kojih četrdeset godina, punih ob¬ 
raza, kratkih i gustih brkova i crnih očiju. Bio je fino obučen, a u ruci 
je nosio velik omot. 

Starica Mare promatrala je toga stranca s nekim začuđenjem. Či¬ 
nilo joj se je da pozna to lice. Sve ga je promatrala i zaključivala, ali 
.se nije usudila izdati svoje mišljenje. 

To je bio njezin sin. Bio je zalutao u tuđi svijet i mnogo godina 
nije bio slobodan, a kasnije postane svoj gospodar i stekne mnogo no¬ 
vaca. Bio je uvjeren da mu je majka umrla i premda nije više imao 
nikoga od svojih, odluči da za Božić pohodi svoje rodno selo i onu 
kolibu u kojoj se rodio te da se pomoli na grobu svojih roditelja. Sve 
je promatrao s nekom privlačijivošću: neokrečene zidove, trošne grede, 
starinsku svijeću uljanicu i »komin«, a majke nije prepoznao. Nakon 
.dulje stanke upita: 

— Poznajete li vi pokojnu Maru Sorićevu? Ona je bila moja majka. 
Umrla je sigurno u bijedi i nevolji pa sam došao da joj položim vije¬ 
nac na grob. 

— Sinko, ja sam tvoja majka, živa sam!. .. krikne starica i zagrli 
svog jedinca. Zar se više ne sjećaš mojih očiju, koje su te tako brižno 
pazile, zar se ne sjećaš kako smo se ono za Badnjih večeri skupno gri¬ 
jali oko ovoga »komina« i kad sam te vodila u crkvu da se pomoliš 
novorođenom Spasitelju? 

Sin je ljubio majci staro navorano lice i ispucane žuljave ruke i 
zaklinjao je da mu oprosti što joj je bio toliko nezahvalan. 

— Opraštam li sve! Ti si luč mojih očiju, ti ćeš mi biti utjeha pod 
stare dane. A onaj vijenac što si ga bio naumio položiti na moj grob 
sutra ćemo ga položiti na grob tvog oca. Sada se dignimo i požurimo 
do naše crkvice da zahvalimo Spasitelju! 

Svi se digoše, prekrstiše i izađoše. Susjeda pođe kući i javi svojim 
ukućanima veselu vijest, a starica sa svojim sinom pođe na ponoćku, 
prvi put nakon dvadeset i pet godina. 

I. LEANDRIć 

KRUŠCIC MOJE MAME 


Naš stari stric Marko često pripovijeda o Badnjacima u svome djetinj¬ 
stvu, kad se postilo od jutra do mraka, kad se u usta nije stavljalo ništa 
drugo nego voda. Bilo se uobičajilo da toga dana poste i djeca. 

Ako ste u »Glasu koncila« čitali vrlo bolne ispovijesti onih duša u rub¬ 
rici »Braća naša zaboravljena«, možda ste se koji put osjetili ponukanima 
da zahvalite Bogu što se niste našli u nekoj od onih nezavidnih situacija 
koje, za sebe, prečesto ukazuju na rasap prirodne ljudske zajednice, obitelji. 

Onaj vam je svijet daleko, zar ne? 

Evo ovdje zapisa prema pričanju strica Marka, o jednom njegovu Bad¬ 
njaku. Ako vam i ovo bude daleko, jako daleko, kao i ono iz »Braće naše 
zaboravljene« — samo u protivnom smislu, ako vam se u prvi čas i ovo pri¬ 
čini dosadnim, ne zamjerite — zbog Božića. Taj dan nam još uvijek budi 
uspomene na prošlost... prošlost hrvatskih Božića, na često neveselu, ali 
zato ne manje ogrijanu srdačnošću, kucajem srca, srca svojih, koja grija 
i u teškoj studeni. 

»Toga Badnjaka« — priča stric Marko — »čim se prosinačlco sunce 
(obično su stari Badnjaci bili studeni, ali sunčani) podiglo iza. crkve na Gla¬ 
vici sv. Mihovila, rano smo, svaki s jednom, dvije do tri ovce i s kozom otišli 
na pašu u Planikovac na cijeli dan. Škole nije bilo, pa smo mogli igrati »na 
balun« bezbrižno, a ne kao drugi dan, kad bismo išli na pašu samo između 
dvije škole, pa smo strepili od zvuka zvona, koje nas je i popodne opet zvalo 
u školu. U igri bismo lakše otjerali misao na glad. Siti nismo ni mogli biti 
od nekoliko smokava što smo ih toga dana pojeli umjesto kave, kuhane od 
žira od česmine, crne kave, jer zimi koza nije bila mliječna. 

I otac je kod kuće. On je već nabavio badnjak, okraći trupac od česmine 
ili kojega drugog tvrdog drveta. Toga dana neće raditi najteže poslove, već 
će »paćugat« — sređivat će i pripremati za velike božične dane do Vodokršća. 

Ako ode na visoko brdo, Mirinovo, popušit će koju »pipu« (lulu) manje 
i o podne neće sjesti u »repor« (zaklonište) pod kitu (česminu) da pojede 
svoj uobičajeni kruh s ljutikom (vrst luka), umočenom u sol, okrenut licem 
prema Hektorovićevu morskom putu. Danas se više razmišlja... Ča smo na 
ovon svitu? 

Neće danas s Kačićem zapjevati »Veseli se, Bosno, zemljo ravna ...« Pri¬ 
premajući se za veliki dan, treba učiniti štogod da bude za pokoru. Ima i on 
za što. Ne za neko zlo, jer kome bi zlo moglo načiniti srce koje je sretno 
samo kad može s drugim štogod podijeliti, pa i sitnu radost? Ali na pamet 
mu dolazi mladost, balun. A on, kad bi se pružila prigoda da su ga drugovi 

igrači zatrebati za koji odlučan susret, priskočio bi im u pomoć još i kađ 
je bio već oženjen čovjek, s dvoje-troje djece. I danas, kad ta mala kožnata 
lopta, kostrijeti ispunjena, proleti mimo njega, dođe mu — kao i ono šjor 
Bepu Peguli u »Maloj Floramy« — da potrči, udari je svojom tvrdom žulja¬ 
vom rukom... pa neka jednom ti mladići vide kako je balun tukao nekoć 
prvi »zogadur« (igrač) na otoku. E, da ga nije sram! Ali za tu pokoru, za 
dobro djece ... 

Toga dana mogle su barba Vicka, tako se moj otac zvao, saletjeti mi¬ 
sli ... — Kud će jadan s toliko kćeri? šest! Barem da su mu još dva-tri sina! 
— znalo mu je doprijeti do ušiju što žene govore. 

— Eto, da svaka od vas uzmete po jedan kamen svome ocu, sve biste 
mu rasule ... — rekla im je, smjerajući na njihovo siromaštvo, jedna od 
ženskica koje sit se, neke su bile i jedinice, hvalisale što će koja od njih 
ponijeti u »dotu« (miraz). 

Istina, u jedne prave »šjore Paškve« bila »četiri Evanđelista«. Ali koji 
bi se od njih bio usudio da sam bira, bez majke? Njihov je otac jednom 
oprezno pokušao da sinovima otvori put, pa će pred ženom, kao razmi¬ 
šljajući: 

»Eto, ako će za koju od barba Vickovih kćeri, uvik, slobodno im je ako 
će i sutra!« 

To je značilo mnogo, bila je propusnica za ženidbu i predznak da tim 
budućim nevjestama neće činiti » mužoduro « (mrko lice) kad mu one ujutro 
buclu rekle »dobro jutro«. 

, t. Bilo je godine sedamnaeste, četvrte godine prvoga svjetskoga rata, 
one, kada nakon strašne suše nije bilo ni divljega zelja. Jedino su masline 
bile urodile pa su se žene radovale što su potamnjele željezne viljuške i žljce 
od ulja opet zasjajile. 

Razboljevši se u ratu, naš otac vratio se i oslabljen nastavio je da kosti 
svoje opet »nuitikom« nateže na svojoj krševitoj zemlji. Trebalo je nekako 
odjenuti svoje, trebalo je obuti 22 noge i svakoga dana trebalo je stvorili 
neštp za jedanaest zdravih usta, kad se uveče nađu zajedno za stolom., 

»Stvarala« je majka. I večeras, na Badnje veće, kada svi po sjedaj u oko 
četvorinastog komina, gdje je zajednička zdjela stajala na široj porubnoj 
plohi, treba da se osjeti da to nije gladna ratna godina, nego Badnje veće — 
časovi obilja i svetog raspoloženja, gdje će ta hitra, nevelika, krhka, ali žilava 
žerip, s naglašenim tračkom blage brižljive vedrine na nepunu licu zasjali 
kao vladarica skromne sreće, kraljica u trudu i brizi ■ ■ ■ Dok drugi budu 
molili klečeći oko komina na kojem je već badnjak, ona će i tada još nešto 
pripremati te onda stati da dijeli, poslužuje i raspoređuje kako je to već ona 
magla i znala. 

Mi-tada još nismo u tome ništa posebno opažali. Ali vidjeli su to dtpigi, 
kod kojih nije bilo tako. Neki ozbiljniji momak za nju je rekao: 

— Državu je ona kadra voditi. 

— Što državu, dvije države :.. — nadodao je drugi. 

Bit će da je u tome i bilo štogod. I zbilja, poslije će nam se nekako brzo 
početi prorjeđivati kuća: tri sestre jednog ljeta, dvije od njih istog daha. 
pođoše za svojom novom srećom. Mi preostali mogli smo se slobodnije pru¬ 
žiti i okrenuti u krevetu. - 


Bivalo nas je i na Badnjak sve manje: samo po dvoje uz oca nosili smo 
badnjak. Na dvorištu bismo nas troje dvaput stali pozdravivši one u kuhinji: 
»Hvaljen Isus«! — a onda treći put, na vratima kuhinje, nakon tog pozdrava 
nazvali bismo: 

— Na dobro vam došlo sveto Porođenje! 

— I vama, Bože! na spasenje, odgovorili bi iz kuhinje. 

1 sve bi se uvijek ponavljalo kao i od pamtivijeka. Nakon duge, duge 
molitve gdje je svatko trebao biti spomenut, osobito odsutni, slijedila bi 
večera. I ništa više. 

Te večeri bi mamina kudjelja visjela na zidu. Tako ja nisam mogao gle¬ 
dati kako mamini prsti spretno zavrte vreteno dok bi joj oči padale od 
umora. Kad bi jači udarac bure zaigrao otvorenim poklopcem na » gustirni« 
(zdencu), mama bi se trgla da zažali: 

— Bože dragi, kako će večeras djeca onih... u gradu, bez špice drva 
u kući ? 

Ta uvijek živa iskra suosjećanja sa svakim tko trpi, mogla je majku uči¬ 
niti još življom, hrabrijom i čini mi se da bi ta, inače obzirna i razborita, 
nepismena žena imala smionosti da i pred licem prisvitlog cesara Franje 
iznese ako bi kome što nužno trebalo. 

Te večeri leglo bi se ranije da malo iza ponoći možemo u crkvu na 
»štenja« (čitanja) i Misu. Kad bi u ponoć zaslavila zvona, natjecali smo se 
koji će se od nas prvi probuditi i svima nazvati: 

— Na dobro vam došlo sveto Porođenje ... 

Uspomena na Badnje večeri naše majke nije izblijedjela. Tih večeri mo¬ 
gli smo zaboraviti na one druge, oskudne večeri, koje su joj prethodile. Tjed¬ 
nima i tjednima, svaku večer sjedeći na trupcu povišenom, s našim nogama 
nad ognjištem, dobili bismo mi, moje mlađe sestre i ja, na tanjuru divlje 
zelje s rijetko pomiješanim grahom, jedva išta začinjeno. Zrna graha, kao 
poslasticu, probrali bismo iz zelja, podijelili i svatko bi svojih 6 — 7 zrna 
stavio na hrpicu. S »fetom« (tanji komad) kruha — naša majka se unijela 
pobrinuti da nam se nađe i onda kad ga je znalo nestati i kod imućnijih, 
i kod onih samo s jednim djetetom — jeli bismo zrno po zrno. I zato su nam 
i skromne Badnje večere mogle izgledati kao gozbe. U ono doba bile su to 
jedine večeri kad smo sami uzimali slobodno i bez straha, ali uvijek obzirno 
pogledajući hoće li onom drugom biti dosta. Znali smo se odreći svoga i 
drugom reći: 

— Na, uzmi ti, to je tvoje! 

Na Božić se našao i po komadić mesa. Malo. Ali mnogo je to bilo s 
našom ljubavi jednog prema drugome. Roditelji su bili sretni što nam se 
i tih ratnih večeri nije iz očiju iskrila glad... 

Možda ju je majka i toga Badnjaka, četvrte godine rata, vidjela u mojim 
očima kad me potakla da prekršim naš post. 

Ja sam se s paše vratio nešto ranije, možda i prije 4 sata. Dodijala nama 
dječacima i igra. Antun, najživahniji među nama, stao bi bacati kamenje 
pred najdalju kozu, tobože da je vrati, a zapravo da bi je otjerao prema 
kući. Ostale životinje pošle bi za njom. A onda i mi... sretni što su »po¬ 
bjeglo«. 

i Kad smo došli kući na dvorište, mirisao je crni kruh iz peći. Kruh pečen 
za večeras, kakav su jednoć pekle otočanske žene, od kojega si samog mogao 
živjeti — da ga je bilo dosta! Kad me majka ugledala, odmah mi pruži malu 
bublicu (veća zemička), kakve je ona, uz ostale okrugle hljebove, pravila 
nama djeci. 

Miris je dražio, smeđa hrskava kora upravo je izazivala zube... 

U čudu sam gledao majku... danas... na Badnjak? A još nije veče. 
Ona mi je očima govorila da jedem. Njena dobra ljubav htjela je ohrabriti 
moju neodlučnost... moju bojazan da ne prekršim post. 

I, meni osmogodišnjaku, nije bilo lako poslušati i »prekršiti« taj bad¬ 
nji post. 


Naš stric Marko još je dodao: 

— Možda bi bilo loše da svojoj djeci zaželim onakve Badnjake i Božiće 

— jer bili su u oskudici i strahu, čula se gdjegod daleka tutnjava topova. 
Ali zaželjet ću im da ga dočekaju u ljubavi onih večeri kad smo moje mlađe 
sestre i ja dijelili zrno po zrno graha, kao poslasticu uz nezačinjeno divlje 
zelje i onaj komadić mesa koji se na Božić pojavio, a mi ga vraćali jedno 
drugome. »Na, uzmi ti!« 

I danas mislim da nam je ta ljubav bila dar Djetešca Malog, koje je 
došlo među nas da svjetlom obasja i najzasjenjeniji kutić, Malog Djetešca 

— Božića. 

Neka i vama bude sretan njegov dolazak uz starinsku našu, sedam sto¬ 
ljeća staru: 

U sej vrime godišća... 

Mir se svitu navišća, 

Porođenje Ditića 
Od Divice Marije ... 

TIL 

OLUJA U BOŽIČNOJ NOĆI 


Približavao se Božić 19 . .. Te godine je zima bila strašna, a ja 
nisam imao potrebne odjeće ni obuće. Imao sam stare iskrpane hlače 
i neku veliku očevu košulju, koja je na više mjesta bila rasparana. 
Obuće uopće nisam imao. Išao sam bos. Zato su mi noge kroz cijelu 
zimu bile modre. Kad bih došao kući, pošao bih do komina i ogrijao 
ih, a majka bi mi svojim rukama ogrijala lice. U kući nije bilo ništa 
hrane, a nije bilo dovoljno ni kruha, već samo nešto pšenice i raži. U 
kutu je stajao stari žrvanj pokojne babe — to je bio jedini miraz moje 
majke -— i na njemu bi majka do kasno u noć mljela pšenicu i raž, gdje¬ 
god pri svjetlu srebrne mjesečine, a gdjegod pri svjetlu ognja na ko¬ 
minu. Došla je i blagoslovljena Badnja noć, a u kući nema ništa, već 
samo jedna mala pečena pogača od raži i pšenice koja nije bila dobro 
samljevena jer su kameni žrvnja bili stari i izglodani. 

Majko, gladan sam! — rekoh. A ona me sažalno pogleda sa su¬ 
zom u oku, poljubi me i dade mi pogaču što ju je imala. Onda se digne, 
reče mi da ide nabrati zelja i otiđe. Ja sam se grijao na kominu i igrao 
se vrteći glavnju (komad drveta užaren na jednome kraju). Međutim, 
dogodilo se nešto neobično. Počelo je silno puhati ispod »nevere«, kako 
to kažu ribari, zatim počne sijevati i grmjeti, a onda udari velika kiša. 
Ja sam se počeo strašiti i svaki put kada bi zagrmjelo uzdahnuo bih 
»Jezus i Marija«, kako me je majka naučila. Osjećao sam veliku du¬ 
ševnu bol, ne zato što sam bio sam u kući, već zato što sam bio zabri- 
nut radi svoje majke i pitao se: što je sada od nje i kamo se sakrila po 
toj kiši? A svemu sam tome kriv ja jer je ona zbog mene pošla u polje 
da nabere zelja. Kiša je trajala gotovo jedan sat, a onda prestala, i tada 
se vrati moja majka. Bila je sva u jednoj vodi. U mokroj pregači, koju 
je stiskala drhtavim rukama, bilo je nešto »kostriča« i »žutinice« (polj¬ 
sko zelje), toliko da bi se moglo jedanput iskuhati za jednu osobu. 
Majka, nije imala druge haljine da se presvuče, već je naložila veliku 
vatru i sjela kraj komina da se suši, a onda je »navisila« zelje, koje se 
za malo vremena skuhalo. Zatim smo večerali. Majka je vrlo malo jela. 
Bila je^ to tužna večera. Ona je bila tužna i sažalijevala me, a i ja sam 
bio tužan kad sam vidio kako je majka mokra i kako se trese. Bilo joj 
je zlo, ali ona se svladavala. Sutra, na Božić, morala je u krevet. Jedan 
siromašan čovjek posudi joj 30 dinara. Preboljela je i za malo vremena 
bila je zdrava. 

Kad sam toga Božića pošao u crkvu, molio sam se za moju dobru 
i požrtvovnu majku i za onog siromašnog čovjeka koji nam je od svo- 

jega malo pomogao u nevolji. Danas taj dobri čovjek više nije živ, umro 
je pred malo vremena. 

Od tada se svaki put kad dođe Božić sjetim oluje u onoj božičnoj 
noći pa se pomolim za zdravlje moje majke i za dušu onog dobrog i 
siromašnog čovjeka. 


I. LEANDRIC 


Božić u umjetnosti: Lj. Seitz — Poklon kraljeva (Đakovo, katedrala) 


USPOMENE ZAGREBAČKOG NADBISKUPA 
MSGRA FRANJE KUHARICA NA BOŽICE DJETINJSTVA 


Mogu reći da kao nadbiskup svetkujem Božić kao što sam ga svet¬ 
kovao i kao župnik, a to znači da kroz službu Božju u zajednici Božjega 
naroda doživljavam radost i toplinu božičnog blagdana. 

Sigurno Božić ostaje kao nešto najsvjetlije u mom djetinjstvu. 
Tome je pridonijela cijela atmosfera u našoj obitelji. Obitelj je bila 
duboko vjerna i u njoj smo živjeli liturgijsku godinu kroz nedjelje i 
blagdane, tako da je svaki blagdan unosio neko posebno raspoloženje 
■u nas već kao posve malu djecu. Toj atmosferi pridonosilo je zajedni¬ 
štvo u obitelji, koja je bila brojna i koja je zaista bila topla. 

Sjećam se da smo s nekim strahopočitanjem doživljavali božičnu 
noć. Za sam Božić već nas je pripremio advent, a osobito zornice. Sva¬ 
kidašnja zornica, pa one adventske pjesme, sve je to stvaralo raspolo¬ 
ženje pripreme i cijela je zajednica očekivala Božji dolazak. Na nas 
djecu snažno je djelovala i neposredna priprema u obitelji, koja je bila 
navještaj veselja. 

Sjećam se kako smo navečer u kutu okitili bor s posebnom štali- 
com, u kojoj su bili likovi bi. Djevice, sv. Josipa, djeteta Isusa i pastira. 
Kako je sve to za nas djecu bilo čarobno! Jaslice su obično pravila sta¬ 
rija braća i sestre. 

Ja sam bio najmlađi. I kad bi se okitio bor, onda bi slijedila bad¬ 
nja večera, koja je započinjala unošenjem otave, ne slame, nego otave, 
što bi je posipali po stolu i pod stolom. To bi činio tata, unoseći zapa¬ 
ljenu svijeću i navješćujući zapravo tajnu božičnog blagdana. Toga se 
sjećam. Cijelu noć gorjela je svijeća na stolu. Isto tako obično je bila 
zapaljena uljanica pred jaslicama, tako da je to stvaralo atmosferu 
svečanosti. A onda, jasno, ukućanin koji god je mogao išao je na pol- 
noćku. I tako bi se spuštale s onih naših pribićkih brežuljaka, sa svih 
strana obitelji vjernika osvijetljene velikim bakljama. Ako je pak bilo 
.snijega, onda je on još više pridonosio radosnom i izuzetnom raspo¬ 
loženju. 

Sjećam se kako sam kao nešto veći dječak nastojao da od svoje 
ušteđevine nabavim kuglice za bor. Toga dana sam ja aktivno počeo 
sudjelovati u tom pripremanju svečanosti i bora. Bilo je izuzetno veselo 
i veliko za mene što sam ja mogao pridonijeti da taj bor postane malo 
.ljepši. 

Pjevali smo one obične pjesme koje su i svi drugi pjevali. No ipak 
se sjećam da je mama znala pjevati jednu staru, prastaru božičnu pje¬ 
smu. Ta se pjesma inače nigdje nije pjevala. Bila je nekako posebna 
i sjećam se da je bila malo tugaljiva melodija. 

Za Božić obično nisam pisao svojima. Odlazio sam kući, a iz bogo¬ 
slovije, kad se nije išlo kući, pisao sam obično samo kratke čestitke. 
Ovdje na bogosloviji nastojali smo Božiće provesti isto nekako u zajed¬ 
ništvu. Sjećam se tih Božića, provedenih u široj zajednici. O oni su bili 
prožeti onom radošću koju smo donijeli svaki iz svoje obitelji. To se 
slilo sve opet u zajedničku radost. Bijahu to za mene svijetli događaji. 
Poslije kao župnik, osamnaest godina, slavio sam Božić na poseban 
način u širini župske obitelji i tu sam bio dionik one radosti koja se uvi¬ 
jek doživljavala u te dane u crkvi. Župa je nekako oživljavala, a Božić 
je privukao i one ljude koji nisu uvijek dolazili u crkvu. Na Božić su 
sudjelovali svi i pjevali svi, cijelom župom prostrujalo bi nešto toplo. 

Sjećam se, kod kuće sam bio, da je advent bio vrlo važan za što 
dublje doživljavanje Božića. Ljudi su jednostavno osjećali potrebu da 
na taj blagdan budu čiste duše. Ispovjedaonice su uvijek u adventsko 
vrijeme bile pune. Zato je župnik, a to sam i sam činio, prije zornice 
sjeo u ispovjedaonicu, poslije zornice ostajao u ispovjedaonici. Velik 
se dio župe za Božić ispovijedao. Tek očišćena savjest može, naime, 
pravo doživjeti tu božičnu poruku. 

Mama je bila kod kuće 

Ima li u Božiću, kako ga doživljavaju djeca, neka nova dimenzija 
koje više nema kad čovjek odraste? Da li se djeca znaju više radovati 
negoli stariji? 

— Sigurno je da djeca po svojoj dječjoj psihologiji, iz svoje dječje 
nevinosti, doživljavaju neke stvari u drukčijim bojama nego što ih do¬ 
življavaju odrasli. Ali kako će dijete doživjeti jedan događaj, kako će 
doživjeti blagdan, osobito kad se radi o vjerskom blagdanu, vrlo je 
važno kako obitelj sama kao zajednica doživljava taj blagdan. Dijete 
je otvoreno da to primi i sad je vrlo važno što će mu biti dano. Ako je 
obitelj duboka u vjeri, kako se ja sjećam svoje obitelji, koja je u nama 
djeci razvijala taj osjećaj za Boga, za sveto, onda je i dijete više otvo¬ 
reno da te sadržaje primi jer ih, jednostavno, prima u obitelji. 

Sjećam se, na primjer, da sam uvijek znao biti više uz mamu. Bio 
sam najmlađi, mama je bila kod kuće i uvijek mi je govorila, pripo¬ 
vijedala. Najviše sam zapamtio od nje da mi je otkrivala Isusa, da mi 
je otkrivala njegov život i njegova djela i da sam ja to vrlo rado slu¬ 
šao. Tako su kroz tu vjeru i kroz molitvu u obitelji u nama te Božje 
realnosti bile prisutne. Dakako da smo mi na svoj dječji način to do¬ 
življavali, ali smo doživljavali kao da je to nešto veliko, sveto i drago , 
jer je ta klima bila u obiteljima. I mislim da je za tu fundamentalnu 
predispoziciju čovjeka, da on bude otvoren prema tome, silno važno 
baš rano djetinjstvo. Kod nas je bilo divno i to što nas je bilo puno, 
i budući da su nam starija braća odlazila u školu ili u namještanje, 
obično su se svi sabirali i to je za nas opet bio jedan dolazak, sabiranje. 

Nismo poklanjali toliko važnosti vanjskom materijalnom dariva¬ 
nju prigodom Božića. Primali smo skromne darove, ali to su za nas 
bila bogatstva. Isticala se duhovna stvarnost, tako da smo mi bili rado¬ 
sni i jednostavno znali da se nešto veliko dogodilo i da na Božić sla¬ 
vimo zaista velik događaj, a to je Božji dolazak. 

— Ima li sada Božić u odnosu prema onome kad ste bili dijete još 
jednu novu dimenziju? 

— Sigurno je: kad čovjek raste, pogotovo mi koji prolazimo kroz 
studij teologije, koji konačno odlazimo u to duhovno zvanje, koji mo¬ 
ramo ljudima neprestano, slaveći s njima blagdane, otkrivati sadržaje 
radi kojih se radujemo i što slavimo, sigurno da se produbljuju spo¬ 
znaje, ali mislim da ono fundamentalno, toplo i jednostavno ostaje. Ta 
naša, rekao bih, intelektualna spoznaja misterija Božića i to približa¬ 
vanje Boga čovjeku koji nam dolazi kao dijete rođeno od Djevice, si¬ 
gurno je da mi to sada mnogo dublje nastojimo razumjeti i shvatiti, 
premda je nedokučivo, ali doživljavamo opet onim osjećajem radosti 
i jednostavnosti. Zato moramo uvijek imati u stanovitom smislu dječju 
dušu da bismo s radošću doživljavali takve blagdane. 

GLAS KONCILA, BOŽIĆ 1973. 

PUT DO BETLEHEMA 


Božić! Jedna riječ i jedna idila! Neusporediva, neponovljiva! Ča¬ 
robna kao bajka. I živa kao život. 

Božić moj. Božić naš. Božić u starom domu. U njedrima golog ka¬ 
mena. Virovi uspomena ... 

Početak života vezan je uz Božić. I prvi susret s crkvom zbio se 
na Božić. I prva sjećanja, i prve radosti. Sve je to procvalo u ozračju 
Božića. Bilo je davno. U osvit bezbrižnog djetinjstva. Neizbrisiva slika. 
Nanizali smo se kao vijenac oko buktećeg ognja. Dijete do djeteta. I 
odrasli također. Svi u blagdanskom zanosu. U svečanu raspoloženju. 
Tajanstveni mir posvuda. Čudesne izmjene u samo jednom danu. Kao 
da smo se uspeli na nebeska obzorja. I čeljad, i kuća, i dvorište. I naša 
trošna »slamarica« bila je tada u oku djeteta ravna kraljevskom dvoru. 

Došao je i najsvečaniji trenutak predblagdanske večeri. Djed se 
..pojavio na pragu s debelim hrastovim badnjakom. Njegove pozdravne 
riječi zvučale su kao poruka s neba: »Hvaljen Isus! Na dobro vam do¬ 
šao Božić i sveto Porođenje Isusovo!« A sva je čeljad skladno odzdra¬ 
vljala: »I s tobom Bog da' zajedno!« I tako tri puta, uz tri golema bad¬ 
njaka. A potom odmah duga molitva na koljenima, u koju je sav svi¬ 
jet bio uključen. Zajednička večera nakon svega sličila je viteškoj gozbi, 
iako je bila i skromna i posna. A onda pjesma. Starinska romantična 
božična popijevka »U se vrime godišta«. Majka započinje, a svi prihva¬ 
ćaju. Čak i otac, koji ni u jednoj drugoj prigodi nije običavao pjevati! 

Na počinak se ipak otišlo ranije nego obično, jer božičnu zoru 
treba dočekati na koljenima. 

Svi smo, kako mi se činilo, brzo i tvrdo usnuli. I snovi su te noći 
bili ovijeni blaženstvom Božića. Odsanjao sam tada čitavu malu epi¬ 
zodu. I to zorno, kao u živoj stvarnosti. Dobro se sjećam: iz dalekih 
snježnih planina Božić dolazi na bijelcu konju. Sav je okićen zeleni¬ 
lom i ukrašen biserima. Golema prostranstva osvaja silnom brzinom 
i za tren oka evo ga u mojem selu, podno gorovita brežuljka. Spušta 
se najprije u ubogu potleušicu, gdje živi siromašna udovica s brojnom 
djecom, te svu čeljad dariva raskošnim božičnim darovima. A onda 
ide redom od kuće do kuće. Nezbrinutima dijeli darove, a ostale po¬ 
zdravlja. Još samo malo pa će stići i k našoj kući, koja je posve osa¬ 
mljena u dolini podno sela. 

Uzbuđenje raste snagom gorskog brzaca. Božić na bijelcu blista 
se kao grimiz. I sve oko sebe presvlači u bjelinu. Čitav je krajolik u 

hijelu ruhu. Tik-tak! — blago je zakucao Božić na naša vrata. A ja sam 
se u istom trenutku snažno trznuo i izvukao se ispod toplog vunenoe 
gunja posve budan. Tiho sam se odšuljao k vratima i radoznalo ih oci 
skrinuo. Pred vratima nije bilo nikoga, ali je moj ushit bio ravan ne- 
tom minulom romantičnom snu. Debeo snježni pokrivač sterao se pred 
mojim očima unedogled. Kao da je majčica zemlja te noći obukla ha¬ 
ljinu najčistije zavjetovane djevice. I doline i brežuljci, i rijetka stabla 
i gusto grmlje, sve je snivalo u bjelini svete božične noći. 

v , ^ i J e to , bUo Priviđenje. Velike bijele pahuljice još uvijek su lepr¬ 
šale kroz tihu studen i lijepile se na moj ispruženi dlan. Shvatio sam 
ovo kao dar što ga je Božić donio meni i ostaloj djeci diljem sela, pa 
sam se, sav razdragan, iznova zavukao pod svoj topao gunj. Probudio 
me glas pijetla i romon žarke molitve. Svi su ukućani klečali uz raz¬ 
buktale badnjake, a molitva se zajedno s plamenom dizala u visine 
Ustali smo potom i mi djeca i uklopili se u jutarnji božični »obred«! 
koji je, kao i Badnja večer, dočaravao jedinstven ugođaj. Od molitve 
do »meze« s rakijom. I dalje sve do odlaska na svečanu božičnu zor- 
mcu kroz duboki vlažni snijeg. 

I božični ručak bio je poseban doživljaj. Nasred »sinije« gorjela 
je trostruka svijeća u žitu, a naokolo čeljad u krugu. Ni meso se toga 
dana nije »dijelilo«, već je svatko mogao uzimati do mile volje! A ve¬ 
lika drvena bukara kružila je od ruke do ruke uz obvezatnu vedru na- 
zdiavicu. Točno na polovici prekinut je ručak, a onda molitva »na 
poštenje pet rana Isusovih« uz obredno gašenje svijeća. Stari pobožni 
običaj kao da je želio upozoriti: doći će kraj i božičnim radostima. 
Treba već sada misliti i na Veliki petak! I doista, drugi dio ručka kao 
da je stvarno bio prožet životnom zbiljom koja dolazi. Činilo mi se 
da se oči svih nas^ polako ispunjaju nekom tajnovitom sjetom. Nu raz¬ 
igrana pjesma za hip je raspršila turobne primisli i sve se opet zabli- 
stalo u božičnoj vedrini... 

Idući Božić već nije bio tako romantičan. Najprije je izostao sni¬ 
jeg, taj vječni izvor dječjih radosti. Dobro se sjećam s koliko sam čež¬ 
nje motrio tada sivo natmureno nebo i stidljivo molio za bijele pahu¬ 
ljice, za bijeli Božić! U djetinjskoj bezazlenosti vidio sam kako se i 
nebo »muči«, kako se oblaci nadimlju, ali uzalud. Snijega nije bilo. Ni 
jedne jedine pahuljice! Božić je stigao bez bijelog ruha. Nije čak ni u 
snu dojahao na svom gizdavom bijelcu! Za glavnim objedom tada se 
već i meso »dijelilo«. I kruh je bio posve crn. Oskudica je sve jače pri- 
tiskala i našu kuću, i selo, i okolicu. Blagdan se, doduše, zanosno sla¬ 
vio, ali se na licima ćutjela ozbiljnost. Više je bilo pobožnih razgovora, 
nego pobožne pjesme. Tada mi se prvi put usjekla u pamćenje spo¬ 
znaja da je Isus siromašno dijete, rođeno u štalici! I da su mu jaslice 
bile prva i jedina kolijevka. To je ulijevalo mir i u moj prvi siromašni 
Božić. 

Blagdansko popodne proteklo je u tihom spokojstvu. Nizale su 
se dražesne sličice iz Isusova djetinjstva. Majka je pripovijedala o po¬ 
klonu siromašnih pastira. I o njihovoj radosti uz siromašno Djetešce 
pored jaslica. Djed se prisjećao pokolja nevine djece, koju Crkva časti 

kao mučenike. A strina je pripomenula kako je u času Isusova rođenja 
nebesko svjetlo obasjalo Zemlju. I kako je to svjetlo bilo znak da je 
Isus Sin Božji i da će biti Spasitelj svega svijeta. 

Slušao sam te tople riječi s posebnom pozornošću. I pred mojim 
očima pomalo je blijedjela nekadanja božična idila, a sve to jasnije 
ukazivala se stvarnost Božića i Betlehema. Te večeri nisam sa sjetom 
ispraćao svršetak velikog blagdana, već mi je misao otplovila među 
siromašnu djecu diljem naših sela. Sve do najsiromašnijeg od njih — 
božanskog Djetešca Isusa ... 

Život je protekao dalje. Ususret novom Božiću i s novim nadama. 
Ali nade su se brzo gasile. Oskudica je bivala sve veća, a izlaz se nije 
mogao ni naslućivati. Zakrvavile su i prve teške rane na srcima, jer je 
smrt u kratkom razdoblju pozobala dva strica i moju najmlađu sestru. 
Nikad neću zaboraviti sumornu listopadsku večer, kad je ta mala pat¬ 
nica preminula na rukama moje rasplakane majke. Ali suze nisu mogle 
izmijeniti tijek zbivanja ni planove nedokučive Providnosti. Novi Božić 
dočekan je u crnom ruhu, bez korice kruha. Nu teško je bilo pomiriti 
se s tom činjenicom. Zato su u dječjoj mašti neprestano klijale vedre 
slutnje: možda će kruh ipak odnekud doći. Rodbina je u Slavoniji. Oni 
imaju dosta kruha. Zašto se ne bi moglo dogoditi da po nekom slučaj¬ 
nom namjerniku pošalju i nama!? To nije nemoguće! Samo da se još 
i obistini! 

Međutim, stigao je i Badnji dan, a od pustih snova ostala je samo 
čežnja za kruhom. I gorka spoznaja da ga neće biti. 

Mrak se već počeo polako spuštati na zemlju, kad opazismo da iz 
sela dolazi poznata djevojčica s torbom o ramenu. Ustreptah od rado¬ 
sti, pomislih da nam djevojčica odnekud donosi kruh. Jer bilo je vid¬ 
ljivo da je torba puna. Nisam izustio ni jedne riječi, već gotovo nagon¬ 
ski počeh u mislima moliti: »Kruh naš svagdanji daj nam, Isuse, da¬ 
nas, a mi ćemo ga čuvati za Tvoj sutrašnji Rođendan!« Djevojčica stid¬ 
ljivo pozdravi ukućane, i odmah pozva moju majku nasamo. Naperih 
uši, ali brzo klonuh ojađen. 

Mala je isprekidanim glasom govorila kako ju je njezina mati po¬ 
slala s »pletenkom« vina, a zauzvrat traži malo kruha, jer oni za Božić 
nemaju ni mrvice! Moja je majka samo tužno slegla ramenima i sažalno 
pogledala djevojčicu. Potom se malo pribrala i kazala joj neka mami 
vrati vino, neka je lijepo pozdravi, jer kruha, nažalost, ni ona nema! 
Obadvije su se još jednom nijemo zagledale. Kao dva osuđenika koji 
žele jedan drugoga izbaviti, ali je to nemoguće. Na njihovim ispaćenim 
licima zacaklile su se dvije suze, jedna nasuprot drugoj. A u tim su¬ 
zama kao da se zrcalilo uboštvo betlehemske štalice i blaženi spokoj 
što lebdi nad tim uboštvom! 

Ne znam koliko je to potrajalo. Ali znam da je tog časa u meni 
kao nikad proključala ljubav i sućut prema ubogima. I da je bila jača 
od moje čežnje za kruhom! Tada sam prvi put spoznao da siromaštvo 
ne rađa samo bijedu, već i bogatstvo evanđeoskog čovjekoljublja. 

Takvim osjećajima bio je prožet i sutrašnji blagdan Božića. Išli 
smo na svečanu Misu. A meni se činilo da idemo ravno u Betlehem. 

I crkva mi je tog jutra posve sličila Betlehemu. A njena ogoljela po- 
nutrica podsjećala me na jaslice. U svakom ispijenom starcu vidio sam 
tada sv. Josipa. U licima izgladnjelih žena obličje majke Marije. A u 
prozebloj djeci —■ božansko Djetešce iz Betlehema. 

I na povratku kući navirali su isti osjećaji. Kao da s pastirima 
putujemo na poklon Malom Isusu. I kao da neprestano slušamo anđeo¬ 
sku pjesmu o Božjoj slavi i o miru među ljudima dobre volje. 

I naš ručak od crne kaše protekao je u tom betlehemskom blago- 
glasju. Bez uzdaha i klonulosti. S očitim pouzdanjem u Onoga koji kri¬ 
jepi »umorne i opterećene« ... 

To je bila i najdublja uspomena na moje djetinjske Božiće. I zad¬ 
nji Božić u očinskom domu. Možda je takav oproštaj s najljepšim 
blagdanom i najbolji. Jer tako mi se za vazda urezala u dušu svijest 
da Božić nije samo idila, već i životna zbilja. Da naš put ne svršava u 
Betlehemu, nego se nastavlja na Golgotu. I od Golgote naprijed. Do 
slave Uskrsnuća! 

JAKOV BUBALO 

BOŽIĆ U TUĐINI 


»Raskrižje bez putokaza — svjetla bez sjaja ...« — reći će vam kad 
ih upitate: »Kakav vam je Božić u tuđini?« Razdvojeni putovi — snije¬ 
gom zametene staze — izgubljeni trag... Ovdje, u hladnoći tuđeg pod¬ 
neblja, nema ni štalice za tuđinca, onog Krista što nije tražio raskoš, 
našeg Krista, bez pravoga doma ove tajnovite noći dolaska . .. Nema ni 
ustajalog sijena prokislog na kišama i na vjetrovima ... Nema mjesta na 
tolikom prostoru da se duh snizi na trenutak, da otpočinu umorne kosti, 
da se zagrije duša na ognju plamteće ljubavi... Nema ovdje srca za 
namjernike, nema toplog pogleda za neznance ... Nema svjetla iza za¬ 
tvorenih vrata ... Krist naše sudbe nema ovdje konačište . . . Nema, ljudi 
moji, radosti, da uvuče u poneku čežnju tračak nade . . . 

Okupit ćemo se, znam, te svete noći izgnanstva... te svete obitelj¬ 
ske noći — jer blagdan Rođenja nije samo jeka vječnosti, već i obnavlja¬ 
nje svetog veza zajedništva, pa ma gdje bili.. . Znam, znam i ne znam 
— prolaznici ove tajnovite noći svratit će u krilo osvijetljene crkve, ne 
bi li pretočili dio tog treperenja u veselju očekivanja u srce promrzlo 
od čežnje ... A oči, ona dva izraza samotnjačlce tuge, oči zamagljene su¬ 
zom nemoćnicom — neće htjeti reći svoje zatomljene želje . . . Ali, ovo 
je noć u kojoj čežnje naviru, u kojoj ne možemo dušu sputati da ne 
progovori... Ovo je noć u kojoj smo najsličniji Kristu djetetu, patniku, 
siromahu, beskućniku... Ovo je noć u kojoj tišina viče glasnije od je¬ 
ke ... Ovo je noć u kojoj nema za nas zvijezde repatice . .. 

O, svi pusti domovi ostavljene Domaje; o, štale, dvorišta... o, 
osamljena božična drvca osušena uzdasima, natopljena suzama, pod ko¬ 
jima ponegdje samo majka i dijete, ponegdje, djed i unuče — čekaju 
»Gloria« miru, radosti, dolasku ... Gdje je mir, gdje su dolasci, povrat¬ 
nici, gdje su sjene radosti?! Sve se izgubilo u nitima daljina, u onoj 
kobnoj razdvojenosti, u onoj osamljenoj samoći... 

O, taj mir, taj izgubljeni mir! Skupljat ćemo ovdje krhotine, sa¬ 
stavljati uzdisaje onim davnim Božićima, toplim Božićima djetinjstva 
uz ognjište drage Domaje — na šaci domaće zemlje, na rodnoj grudi 
voljenog zavičaja. O, naši Božići što dolaze ... kako tužni moraju otpje¬ 
vati svoj dio »slave«, svoj dio »mira«, svoju molitvu nebesima! O, Bo¬ 
žići daleko od onog mora, od onog raspjevanog neba! O, Badnjaci, da¬ 
leko od onih rasvijetljenih domovinskih staza, koliko ćete suza proliti 
u iščekivanju dolaska Svete noći neodsanjanih povrataka . .. Koliko uz¬ 
daha ćete prinijeti na oltar neba, sazdanog od vapaja da se završi ovo 

lutanje?! Koliko nijemih molbi da se putovi okrenu onamo, onamo gdje 
će ova Sveta^ noć, okrunjena spoznajom da radost nije potpuna kad je 
stado razbježano, da radost nije potpuna kad u praznim pogledima ne¬ 
ma plama nade; kad će ova Sveta noć biti okrunjena spoznajom da naš 
Krist nema ognjišta, da u promrzloj štalici nema malo slame, da tuđe 
nebo ne rosi mir neznancima što izgubljeni u širinama ne mogu naći 
prostora za radost svoje blažene noći prizivanog dolaska... !? 

O, naši Božići u tuđini! . . . 


HRVOSLAVA (Ulm, Božić 1973.) 



Gherarđo delle Notti: Sveta Obitelj 

Božić na Baltiki 


Veli se, sivi vapor, do vrha jarbola mokar, 
po silnih valih, kot črna gora visokih, simo pa tamo klati. 
Ziblje se za prevrnut. Da znate, mila mat, kako se 
samo vozi- 

Otac to jur dobro znaju! 

Vali nas sasin pokrit užaju, 

plače železo. Kolunba strašljivo škriplje. 

Guste oblaki sniga noć po brodi prosiplje. 

Baltik nas, silno more, već sedam danih mlati. 

Prova se dunboko topi pak, mora i pine puna 
visoko va škuro nebo, med lude oblaki skoči. 

Val se za. valon priko broda proliva. 

Spod vrat od kamarina potok se mora toči 
i za čas leden biva. 

Već sedam dan. Osma se noć broji. 

Uragan. Zima. Snig. 

Sad va dunboki ponor 
pak na visoki brig. 

Mraz po plećih pasiva, studene srhi kroji. 

Sav brod pokriva led. 

Sam san va kamarini. 

Počinut bin moral. O polnoći na meni j’red. 

Polnoća. Božična polnoća. 

Mat! Ženo moja daleka! Ćaće bolesni moj! 

Kroz uragan ko da j’čut drag, vikoviti poj: 

»U se vrime godišta... « 

Dokli se val priko bande na ledenu kuvertu ruši 
misal išće mesto uz vas, poli ognjišća, 
badnji se oganj puši 
a suza spomen navišća. 

Ako j’kadi potriba Božića, mira i vere 
to ga j’potriba silna va oki od nevere. 


Zažmal san, dragi. Oči peku. 

Božići teku, 

teku kot zrna krunice 

va trudnih rukah mile matere moje. 

Božići leta broje, 

Božići vedre, Božići škure, 

Božići mira, Božići bure, 
teku, teku, 

malu dičicu va kuću daruju, 
pa mir zovu, blagoslov prose 
i starih malo pomalo z kuće odnose. 

Pak, kako Ti užaš reć, dobra mi, stara maje: 
»po dani j'delat! Noć za misal ostaje!« 

Teku, teku, protiču, 

ki projdu glatko, ki se spotiču, 

puno njih ča odnese. Retki ostave dar. 

Ja, dragi daleki moji, 

van je prag čuvat na ognjišći žar 

a nan je Baltik tuć. I uragan. I led. 

O polnoći na meni j’red. 

Niman van već ča drugo nit pisat nit reć. 
Malo ću provat leć i oči odmorit. 

O polnoći san ja od straže! 

Meni se j’z timunom borit! 

Bože, daj srićan Božić i meni i van. 

Voli vas i na vas vavik misli 
vaš sin i muž — Ivan. 


»BAKARSKA ZVONA« br. 1/1974. 

BOŽIĆ MAJKE MARIJE 


Hladna je zimska noć. Oštar vjetar snažno puše i cvili ispred pro¬ 
zora stare majke Marije. U osamljenoj sobici trepere božične svijeće, 
stavljene u zelenu pšenicu, a kraj njih uza sto sjedi starica sijedih vlasi 
i navorana čela. Niz staračko lice klize joj krupne suze, koje odaju nešto 
duboko, roditeljsko, materinje. 

Plače majka Marija. Plače. Njezin život bio je posuda boli. Nikad 
nije imala radosti, a ovaj Božić? Ah, on joj je donio toliku žalost, bolno 
sjećanje. — Sjetila se nekadašnje mladosti, ali i to je bila bolna slika. 

Ali sada — sad se Marija sjetila svoje drage djece. Imala ih je dosta. 
Podnijela je trud i muku oko njihova odgoja i, eto, sad je sama, osta¬ 
vljena. Nema nijednog da je utješi na taj blagdan sreće i utjehe. Daleko 
su njezina djeca. Otišla su za srećom, za kruhom, a ona je ostala sama, 
misleći na njih i nadajući im se. 

Cesto je izlazila i gledala snježne puteljke ne bi li opazila bar jedno 
svoje dijete gdje ide majci u pohode, da je utješi u noći Kristova rođe¬ 
nja. Svaki se put vratila žalosnija jer nijedno nije došlo. Opet bi sjela 
kraj svoga kreveta i tiho uzdisala. Njezino materinje srce izgaralo je od 
ljubavi za svoju djecu. 

Dizala je svoje staračko srce prema malom Djetetu i vruće molila 
— »da dođu moja djeca«. 

I opet su suze klizile niz staračko lice, a hladni je vjetar cvilio uz 
prozor majke Marije. 

Drhtale su staračke usne: »Nema ih — nema«. 

Njih nije bilo, ali je i ona primila obilnu utjehu Isusova božičnog 

mira .. . ,_ T . 

STIPO BARIŠIć 

»U POLNOCI SE BOG RODI« 


Kako bin danas ja rado šla 
Sa starun nonun na mašu, 

I kako rado zakantala 
Božičnu pismu po našu ... 

Polnoć je. S tornja čuje se zvon 
I kroz noć glas mu zvoni 
Ni to on naš — din-don 
Drugačije ov zvoni... 

Na crekvi našoj zvonil je zvon 
Ko da se smeh je prosul, 

Još danas čujem ta zlatni »don«, 

Ki mi se j'duše kosnul. 

Ja ne znan koliko pasat će let 
Prvo neg vidim svoj prag 
Ale ta bršjan i ta zvon lovranski 
Bit će mi vavek pul srca — drag. 

Danas je Badnjak i u Lovranu. Sutra je Božić. Slušam skladne zvukove 
velikog zvona mjesne crkve sv. Jurja. Gledam uske ulice i smirenu pučinu 
mora. Slušam noćnu pjesmu crkvenog zvona u svetoj noći, kako poziva Božji 
narod u Kristov hram, gdje će se pjevati pjesma Kristovu rođenju. 

Odjekuje molitva i pobožna draga popijevka, koja bodri i uzdiže, hrabri 
i nosi do nebesa. Ja slušani i samo slušam ... 

Daleko sam od domaje i našeg plavog mora, krša i Učke. Zvjezdane pri¬ 
morske noći se roje... U svijetu sam, nad mojom glavom je drukčije nebo, 
ispod nogu drukčije tlo. život me nosi po nepoznatim, dalekim putovima, ali 
misao zri je da se opet vratim tebi, domajo mila, tebi žale bijeli, tebi more 
plavo, tebi turne dragi, Lovrane rođeni. 

Daleko sam, već pola vijeka. Iako si udaljena rodna grudo, mi smo opet 
izu, mislima i osjećajima. Do mene dopiru zvuci iz rodnog kraja u ovoj 
svetoj badnjoj noći. Da, zvuci su to domaje!!! Ja ih dobro čujem, jer su iz 
naše crkve i oni me pozdravljaju. O, kako je ugodno slušati ove pozdrave 
mora radovati se ma i samo časak roniti uspomenama i nadati se opet 
povratku u tvoje krilo, lijepa domajo. Istro opjevana naša! 

Ponoć je. Sveta badnja noć, prvi trenuci najljepšeg blagdana — Božića. 
Zvona veselije zvone, toplija je molitva, skladnija je pjesma. S oltara ori se 
svećenikov glas i riječi poslanice i evanđelja slažu se u srce i dušu. U Božjem 
hramu sve plamsa i slavi rođenje Kristovo. Srca su puna vjere i mole... 
S kora glasovi pjevača (i ja s njima) uz pratnju orgulja navješćuju »Kirie 
eleison«. Božična pjesma odjekuje u svetištu i poziva zalutale... Pjevamo: 

U polnoć se Bog rodil 
nebo i zemlju prosvetlil. 

Ti zvuci daljinom dopiru do mene. To je glas našeg istarskog, lovran¬ 
skog Božića i prenosi me u doba snova, djetinjstva nježnog, vesele mladosti. 
Redaju se prizori davnih dragih noći, da ukrase božični dan. 

Sretan ti Božić, domovino, hrvatska, istarska dušo, draga obalo, za mene 
prva na svijetu. Sretan ti Božić, moj Lovrane ljubljeni! 

Slava Bogu na visini, 
svima mir na nizini! 


MARY CURAC, rođ. VIDOŠIĆ 
Weehawken, N. J. 



OČEVO PISMO 


Kad večeras, dragi, zabrujaju zvona, 

Kroz sutone sive noseć’ radost svijetu, 

Vi ćete se tada skupiti kod stola, 

A majka će pjesmu zapjevati svetu, 

Iskidanu oštrim trzajima bola. 

Redom ćete sjesti svi na svoja mjesta, 

Mjesto mene sliku stavit će kraj stola, 

A onda će bijele upaliti svijeće - 

Sve će drhtat’ tiho, veselo i sjajno, 

Tek će moja, dragi, drhtati od bola, 

Jer vam otac opet kući doći neće. 

O nemojte, dragi, klonuti od tuge, 

Što vam oca nema ove svete noći, 

Ja ću biti s vama i onoga časa, 

Postavit ću drvce, uspomenu dragu, 

I čekati ponoć, kad će Isus doći, 

Govorit ću s vama kroz zvukove zlatne, 

Kada s crkve vaše zvono zatalasa. 

I kad sjednem za stol u osami pustoj, 

Sličice ću vaše ostaviti kraj stola... 

Vaša draga lica poljubit ću redom, 

A ako me duša zazebe od bola, 

Ja ću mislit' tada da sam tijelom uz vas, 

Da vas gledam sretne i ljubim vas redom, 

Da slušamo zvona iz našega dola, 

I zajednički s vama osjetit ću čas, 

A suza će zasjat’ na licu mi blijedom. 

O, nemojte, dragi, klonuti od tuge, 

Ne plačite za mnom, što me s vama nema, 

Neka pjesmu svetu zapjeva vam mati, 

Zvona zlatna kad vas pozovu u noći, 

I kada se dolom na ponoćku sprema, 

Sjetite se, dragi, onog časa svetog, 

Da će Isus mali mjesto mene doći. 

STIPE BARIŠIĆ 

POVRATAK 


Umro? Ne. Nestao? Da ... dosad. Možda zatvoren, možda u bolnici, 
ali umro nije. 

Vratit će se jednog ili drugog dana. 

I u toj stvarnosti bila se umirila ne samo s nadom nego i sa sigur¬ 
nom vjerom. 

Šesnaest je godina prošlo a da siromašnoj starici nisu promijenile 
dušu. 

Živjela je kukavno, radeći za druge, ne na mahove, ne za ljubav, 
nego iz navike. 

Vjenčanja, krštenja prošla su mimo njezina života kao događaji 
malene vrijednosti. 

Mislila je također o svakidašnjim stvarima, ali uvijek bijaše u nje¬ 
zinoj misli jedna nedostiživa točka. Ona je branila njezinu sigurnost, 
odstupajući ispred strašne mogućnosti. 

Ne! — odgovaraše, odbacujući svaku riječ utjehe. — Vi ne znate da 
je živ, da će se vratiti..., ali ja znam. 

I tom se zgodom približavala njegovoj uspomeni: za koji se čas 
oživljavala za njega u prošlosti i mislila je da govori s njim. 

Ah, eto te napokon! Uvijek sam držala da ćeš se vratiti. Nikad nisam 
vjerovala njihovim riječima. Dragi! Kazat ćeš mi sve ... ne sada: šuti! 
otpočini! Umoran si sada, strašno si umoran! ... Mnogo si hodao, znam. 

Mnogo puta sam u noći slijedila u mojem snu ili u osamljenom 
bdjenju tvoj hod preko tolikih tuđih krajeva ... koliko li si vidio novog 
svijeta! 

Njezine su osobe u obitelji, upitane, odgovarale: 

— Ah, majka uvijek ista. Što se zdravlja tiče ne bi stajala slabo, 
ali onu upornu misao tko će joj iščupati iz glave? Da živi stotinu godina, 
toliko bi ga godina čekala uvijek s istom nadom. Ali sada ne treba više 
misliti. Siromašni Ivan! 

Stariji se sin bio oženio. Sad je bio u kući jedan mali Ivan, uspo¬ 
mena na nestaloga. 

Starica ga milovaše, ali ono ime nije nikad izlazilo iz njezinih ustiju. 
Na upite svojih odgovarala je samo kojom kretnjom uskraćivanja: »Ne, 
ne, nije Ivan« — i tako su morali odustati od svake upornosti. 


Badnjak god. 1930. 

Mali je već ustao, pošto su bile užgane svjećice na skromnom bo¬ 
žičnom drvcu, pa je tako i on imao dio svog veselja. 

Zadnje se svjećice polagano gase; cvijeće pada bez lišća. Veliki stoje 
ondje u tami, sjećajući se s veseljem velike sreće netom zaspalog čeda. 

Starica zaboravljena u nekoj pjesmi nastavljaše u jadikovanju. 

Nenadano pusti u krilo noćnu košulju, koju je držala u ruci. 

— Božić, dakle, danas? 

— Da, majko! 

— Dobro. Doći će danas. Pripravite sve! 

— Je li na njegovoj postelji uvijek onaj bijeli pokrivač što sam ga 
učinila za njega? Danas dolazi. 

Pogledi pomilovanja kreću se prema njoj, ali ona nastavlja: — Si¬ 
romašna moja krvi, koliko li sam Božića morala proći tuđim svijetom. 
Ali sada se vraća. Imat ćemo ga za Ponoćnicu. 

Nikad nije govorila tako dugo; mislili su da bulazni. — Mali Ivane 
moj, sjećaš li se božičnih Misa prvih tvojih godina, kad si se oslanjao 
o suknju da pođeš sa mnom u crkvu? 

Nenadano neki povučeni, teški korak približuje se k vratima. Svi 
napnu uši... Kuca. 

— On! — kaže čudnovata starica, pokazujući prstom drugima da 
otvore vrata. 

Jedna crna slika ulazi. 

— Što hoćete? Tko ste? Ma kako da se zovete, budite dobrodošli 
u našu kuću ove Gospodnje noći. 

Starica je uznemirena: 

— Ivane! — bulazni. 

— Ali ne, majko, to je neki prosjak, starac . .. 

— Ne, ne — ona se usprotivi — to je on! — Tako dugo sam ga 
čekala! I ja se ne varam. Kako da ga ne poznate? Govori, govori, Ivane! 

Ali prikaza nema glasa. Pala je ničice prekoračivši prag, uzdrmana 
nekim drhtanjem, a ganuće joj ne da niti riječi niti pogleda. 

— On je! — ponovi starica nenadano obasjana i diže se. 

Diže se i pođe prema starcu. 

Ali na dodir te suknje, koja ga dotiče, čovjek izgubljen, skitalica, 
grabi tu suknju, ljubi je i jedan mu krik izlazi iz ukočenog grla: 

— Majko! Božić! Napokon s vama! 

RITA FAMBR1 

BOŽIĆ 


Koliko puta ti se za me rodio, 

O malo d'jete Isuse! 

... Al zv’jezda k tebi mene nije vodila. 
I ja sam tebe tražio 
Po vrtovima, štono sam ih sadio 
Uz svoje r’jeke proljetne, 

U zlatnom dvoru, štono sam ga gradio 
Na vrhu gore jesenje. 

A kada vidjeh da se rađaš samo 
Sred tamne mrzle ponoći 
U spiljama i stajama, 

I ja sam za te takav konak spremio 
Na mome polju zimskome. 

Al u noć onu najdužu 
Po mojoj stazi šetali su vihori. 

Po mojoj njivi valjali se smetovi. 

I vukovi su sjedili 
Na pragu moje pećine. 

Koliko puta ti se za me rodio, 

O malo d'jete Isuse! 

...Al nisam znao, da, sin sunčev, silaziš 
U tamnu jezgru zemljinu 
Da u njoj rasteš, da je griješ, oživiš, 
Dok jednog dana iz svih pora njezinih 
Ne izbiješ u liku prvih pupaka 
Na lozi, prvih listića 
Na smokvi, prvih mirisa 
Nad svježom vođom proljetnom, 

I prvih slatkih kucaja 
Mog srca, i svih nemira. 

Sto nosim ih u žilama 
U rosne dane aprilske. 

... Ja nisam dosad znao 
Da Isus, malo d’jete, 

Sveđ rađao se i sveđ će se rađati 
Sred moje noći najduže 
U t’jesnoj crnoj izbici, 


Što na dnu duše nosim je i zatvaram 
Pred mjesečevim tracima, 

Pred žamorima Ijudskijem, 

Pa stoji, tiha, šutljiva, 

U biću mom najtajnijem. 

Al noćas, ja te osjećam u seb.i, 

O malo d’jete Isuse! 

... Na dvoru noć je najcrnja. 

I smetovi se valjaju 
Po mojoj stazi. Vihori 
Po mojoj njivi šetaju se. Vuci 
Pred mojim pragom sjedaju. 

... Al na dnu moje duše 
U onoj tihoj izbici, 

Što zatvorena stoji 
Pred mjesečevim tracima, 

Pred žamorima Ijudskijem, 

Maleno svjetlo sja; 

I ulaze tri sjene, 

Tri stara gorda putnika, 

Što čitav sv’jet su obašla: 

Car mojih sanja proljetnih, 

Kralj mojih ljetnih zanosa, 

Knez tuga mojih jesenjih: 

I prostr’jevši na tlo 
Najljepše svoje darove, 

Na koljena se spuštaju, 

I ko tri gipka jablana 

Pred onim sitnim što se netom rodilo, 

Do zemlje se prigibaju. 

I prvi put se sva nutrina sja 
Mog krutog bića zimskoga. 

O iskro Sunca Vječnoga, 

O malo dijete Isuse! 

VLADIMIR NAZOR 


GOSPODINE, OSTANI MEĐU NAMA, 
TREBAMO TE! 

IVANOVE DUŠE 


Bog nas je spasio i pozvao pozivom svetim, ne 
po našim djelima, nego po svojem naumu i mi¬ 
losti koja nam je dana u Kristu Isusu prije vre¬ 
mena vjekovječnih, a očitovana je sada pojav- 
kom Spasitelja našega Krista Isusa, koji obes- 
krijepi smrt i učini da zasja život i neraspa- 
dljivost — po Evanđelju. 

ČASOSLOV, BOGO.TAVLJENJE 


Poslijebožićni svetac, sv. Ivan Apostol i Evanđelista posebna je po¬ 
java u zboru Isusovih apostola. Figura za sebe. Značajan i izrazit tip. 

U prvoj, apostolskoj Crkvi, zauzima on osobito mjesto. Petar je jaka, 
ponizna vjera, Pavao glasnik milosti, borac i organizator, muž energije 
i aktivnosti, Jakov pokornik, pobožnjak i asketa, a Ivan je čovjek srca, 
predstavnik topline i ljubavi, pjesnik kršćanstva. 

Apostolska služba prisilila je i njega da zagrmi protiv krivovjeraca 
i da u svom Evanđelju ustane na obranu Kristova božanstva te da o 
njemu progovori duboko i ozbiljno. Pod stare dane on je sav u borbi 
protiv ebionita i gnostika, prvih kršćanskih hereza. 

Ali elemenat Ivanove duše nije borba; njezin je elemenat ljubav. 
On je obožavatelj Božanske Ljubavi, poklonik Srca Isusova, mistički 
prijatelj Euharistije, propovjednik bratstva i milosrđa. Apokaliptički je 
tješitelj mlade Crkve u njezinu prvom mučeništvu i borbi. Trubadur 
Božje Svjetlosti i Istine. 

Iz njegovih usta protekla je divna himna Božjoj Rječi na početku 
njegova Evanđelja, himna svjetlu i životu, milosti i istini, što je izašla 
iz Boga i objavila se svijetu u Utjelovljenom Božjem Sinu. Njegova nam 
je pamet zapamtila i njegovo pero zabilježilo toplu euharistijsku pro¬ 
povijed Isusovu u kafarnaumskoj sinagogi o slatkom jedinstvu života 
i ljubavi između Isusa i ljudskih duša po blagovanju njegova božanskog 
Tijela. On je svu napamet naučio i duboko u svoje srce upisao zadnju 
Isusovu besjedu na vazmenoj večeri, taj Gospodinov uzvišeni i nježni 
testamenat, u koji je Isus ulio sve svoje srce. Svojom veličajnom vizijom 
u Apokalipsi o borbi i pobjedi Kraljevstva Božjeg do konca vjekova utje¬ 
šio je on i napunio sviješću pobjede i snagom ustrajnosti sve kršćanske 
naraštaje. U svojim pak intimnim, toplim poslanicama pohranio je blago 
nikad neiscrpljenog mira i kršćanske nade i radosti za sva ljudska srca, 
ispaćena nevoljom i žedna ljubavi. Svagdje, svagdje govori on ljudima o 
Božjoj ljubavi, o Isusovu otkupljenju, o svetom bratstvu što veže sve 
Božje sinove. Svaka mu je druga riječ ljubav. I najdraži mu je nagovor: 
»Dječice« i »Predragi«. 

Najljepše što su apostoli napisali o Božjoj i kršćanskoj ljubavi od 
njegove je ruke. 

»Bog je ljubav, i tko u ljubavi ostaje, u Bogu ostaje i Bog u njemu« 
(L, Iv. 4, 16). »Gledajte, kakvu nam je ljubav iskazao Otac, da se sino¬ 
vima Božjim zovemo i budemo« (1. Iv. 3, 1). »Jer ovo je poruka, koju 
ste čuli od početka, da jedan drugoga morate ljubiti« (1. Iv. 3, 11). »Dje- 

čiče moja, nemojmo ljubiti riječima i jezikom, već djelom i istinom!« 
(1. Iv. 3, 18). »U tomu je ljubav, ne kao da smo mi Boga ljubili, nego kao 
da je on nas prvi ljubio i svoga Sina dao kao zadovoljštinu za grijehe 
naše. Predragi, ako je, dakle, Bog nas ljubio, i mi moramo ljubiti jedan 
drugoga« (1.Iv. 4, 10 i 11). 

A ta duboka ljubav prema Bogu i prema ljudima ispunila je onda 
Ivanovo srce vedrinom i svjetlošću, pouzdanjem i nadom, svježinom i 
optimizmom. On je sav sretan u svome Bogu. I svojim kršćanima on 
uvijek propovijeda tu sreću. »Straha nema u ljubavi« (1. Iv. 4, 18). I 
stoga im piše »da se raduju i da radost njihova bude potpuna« (I. Iv. 
1, 4). »Jer Bog je svjetlo i u njemu nema nikakve tmine« (I. Iv. 1, 5). 
On ih moli »dječicu svoju«, »da ne griješe. Ali i ako tko sagriješi, mi 
imamo odvjetnika kod Oca, Isusa Krista Pravednoga« (1. Iv. 2, 1). I nje¬ 
gova je najveća želja da Božji sinovi imaju »milost, i milosrđe, i mir ... 
u istini i u ljubavi« (2. Iv. 3). 

I umro je, kako pripovijeda stara predaja, propovijedajući uvijek: 
»Sinci, ljubite se!« 

Ivan ipak nije bio mekušac i plašljivac. I nije bio slabić. Kada treba, 
on zna vatreno ustati na neprijatelje istine. Oštrim riječima umije za¬ 
grmjeti protiv zlobnika i zavoditelja. Prijeti im vječnom propašću, naziva 
ih antikristima. Ozbiljno kori neke nemarne maloazijske biskupe. U Ri¬ 
mu ga bacaju u vrelo ulje zbog svjedočanstva imenu Kristovu. U dubo¬ 
koj starosti trpi još za vjeru progonstvo na samotnom Patmosu. 

On je sav apostol. Sav žar i revnost. Djelo. Idealizam njegove duše 
ne umanjuje njegove aktivnosti i energije, nego je još uvećava. 

Samo je kod Ivana sve to tako divno proniknulo duhom ljubavi i 
topline, vedrine i optimizma, dahom nježnosti i miline, radosti i mira, 
da nas odmah dira u srce, začarava, osvaja. Kršćanstvo je u njegovim 
ustima slatko, lako, sunčano, lijepo. On zna u njemu istaknuti i naglasiti 
ono što čovjeka oduševi i zgrije, napuni srećom i nadom. 

Ivan je to naučio na Isusovu Srcu. Nježan i nevin, on je najpotpunije 
prihvatio duh Isusove ljubavi i blagosti i najdublje se zagledao u svu 
divnu ljepotu božanske Isusove duše. Na njezinu dnu ugledao je Boga 
— veliku, vječnu Ljubav. 

Zato ga je Isus i volio mimo sve druge apostole. I on se sam po¬ 
nosno naziva: »učenik koga je Isus ljubio«. 

Kršćanski Ivani, Ivanove duše, to je, što nam danas treba. Svijet 
je tako nesretan — moramo ga zagrliti svom Isusovom ljubavlju, ako 
hoćemo da ga predobijemo za Boga. Ljudi su i u svojim grijesima tako 
žedni sreće; moramo im je u svoj njezinoj ljepoti pokazati u Božjem 
krilu. Zemlja je puna pesimizma, zdvojnosti i mraka; moramo je oku¬ 
pati svjetlošću s neba i zlatnim zrakama kršćanske nade. Čovječanstvo 
se boji Isusa; moramo mu ga pokazati kao ljubitelja duša, kao praštanje 
i dobrotu. Svijet je sav u mržnji, moramo u nj ubaciti toplo sjeme 
ljubavi. 

Kršćanske vedrine nam treba. Svijetle, radosne vjere. Velike, blage 
ljubavi. 

Treba nam Ivanovih duša. 

č. ć. 




BOŽIČNA ZVIJEZDA 

Divna zvijezda » nebeske visine 
Zasja u noć, u tavne visine. 

Divna Zvijezda, od svih najsjajnija, 
U ponoći kao sunce šija. 

Divna zvijezda, puna čudnog plama 
Sva planula u tavnim dušama. 

Divna zvijezda ko da ima krila, 

Pa je tiho sve boli pokrila. 

Divna Zvijezdo, čežnjo miliona 
Tebe ljube ljudska srca bona! 

IVAN 

EPIFAMIJA — BOGOJAVLJENJE 


U vrijeme Kristova rođenja nazivao se Epifamijom — Bogojavlje- 
njem dolazak vladara, imperatora u posjet narodu jedne od dalekih 
pokrajina prostrane zemlje nad kojom je bio apsolutni gospodar. 
Taj posjet shvaćao je dotični narod kao dolazak božanstva, kao objavu 
božanstva u osobi cara, kralja, vladara. 

Doček je bio svečan: izvodile bi se predstave, priređivale raskošne 
gozbe, dijelile amnestije. Na račun cara mogao se sav narod badava go- 
stiti. Tako se njegov dolazak dugo pamtio, jer je za svakog manje-više 
značio neku blagodat. 

Božji dolazak, Božji posjet svijetu po Kristovu rođenju nije uopće 
bio nalik takvim carskim vladarskim posjetima. Kristov dolazak bio je 
tih i gotovo nečujan. Rađa se u mrkloj tišini noći, dok sve tvrdo spava. 
Nitko od ljudi gotovo i ne zna za njegov posjet, dolazak. 

Njegov doček je bijedan i siromašan: štala i oštra slama. Ne okru¬ 
žuju ga nikakvi dostojanstvenici, obučeni u svečane haljine, ne sviraju 
zvučne fanfare, ne čuju se poklici naroda. Svega toga nema. Samo su 
dvije priproste osobe tu — Marija i Josip. Oni se jedini brinu i znaju 
za njegov dolazak. 

Ali ta nečujnost i nezapaženost traje samo zamalo. Bog se pobrinuo 
da ovaj dolazak ne ostane samo tajno blago svete betlehemske noći, da¬ 
leko i skriveno od ljudi zbog kojih je i došao. Evo, već dolaze veliki, bo¬ 
gati i uvaženi ljudi moćnici — tri kralja, tri mudraca s Istoka! Sv. Pre¬ 
daja kaže da su bili različite boje: crne, bijele i žute. Tako bi oni imali 
ulogu predstavnika rasa na zemlji. Time se želi naglasiti temeljna istina 
Kristova rođenja, Kristova posjeta svijetu: da je došao za sve ljude n>a 
zemlji. 

Ti mudri kraljevi bijahu znanstvenici, astrolozi (zvjezdoznanci). 
Promatrali su nebo, to more bezbrojnih nebeskih tijela, i po zvijezdama 
tumačili buduće događaje. U usmenoj i pismenoj predaji gotovo svih 
naroda postojala je nada da će se pojaviti znak na nebu, čudnovata zvi¬ 
jezda, koja će navijestiti dolazak, rođenje božanstva — Boga na zemlji, 
koji će okupiti i spasiti ljude, koji će svojim posjetom preobraziti svijet. 
Poznata je bila dobro ta sveta predaja naroda ovim Mudracima s Istoka. 
I kad su u vrijeme Kristova rođenja opazili na nebu posebnu, prije ne¬ 
viđenu čudnovatu zvijezdu, odmah su znali da je to onaj čeznutljivi, 
dugo iščekivani znak neba. Bez krzmanja pošli su na put, svaki sa svoje 
strane, da traže novorođenče čiji znak su vidjeli na nebu. Njihovo izne¬ 


nađenje i veselje bilo je još veće kad su opazili da ta čudna zvijezda pu¬ 
tuje pred njima. Nikakvoj sumnji više nije bilo mjesta. Nitko i ništa 
nije ih moglo odvratiti od započetog puta: ni nepoznate zemlje ni kra¬ 
jevi, ni nepoznate vlasti ni običaji, ni teškoće i opasnosti kojima su bili 
izloženi na svom putu. Samo su jedno željeli: vidjeti novorođenče i po¬ 
kloniti mu se! Tako dolaze i u Jeruzalem. Idu pred kraljevske dvore, jer 
su mislili da će tu naći novorođenog kralja, jer se i priliči da se kra¬ 
ljevsko dijete rodi u kraljevskim dvorima. No, prevarili su se: nitko u 
dvoru ne zna ništa o tome: ni kralj, ni kraljica, ni dvorani. Na dvoru 
nastaje prava senzacija: oni dolaze iz daljine, znaju da se rodio kralj u 
Izraelu, a oni, koji bi o tome morali prvi znati — kralj i dvor, — ne 
znaju ništa. Čudno to bijaše svima, kraljevskom dvoru, jednako kao i 
mudracima s Istoka. Tu zbunjenost i veliku napetost spašavaju učeni ra¬ 
bini s proročanstvom proroka Miheje: »A ti, Betleheme Efrato, najmanji 
među kneževstvima Judinim, iz tebe će mi izaći onaj koji će vladati 
Izraelom; njegov je iskon od davnine, od vječnih vremena.« 

Ta nova vijest brzo se širi gradom. Kristov skromni i nečujni do¬ 
lazak poprima šire razmjere, prodire do ušiju svih slojeva naroda. Tako 
Bog preko sv. Tri kralja s Istoka objavljuje dvoru, Izraelu i svijetu da 
je k njima osobno došao u liku čovjeka, malog djeteta iz Betlehema. 
Stoga se i blagdan sv. Tri kralja zove Bogojavljenje. 

Vijest Bogojavljenja po Kristovu rođenju potresla je ne samo He- 
roda i izraelski narod, nego je ona potresla i sve narode, čitav svijet — 
vidljivi i nevidljivi. U Kristovu rođenju spoznali su (ili još uvijek spo¬ 
znaju) svi narodi, prije ili poslije, da je ono ispunjenje velike čežnje i 
nade čovječanstva od postanka: da sam Bog dođe među njih, da se obja¬ 
vi i predstavi. 

Bog u čovječjem liku malog djeteta iz Betlehema je ona zvijezda što 
sinu u noći ljudskoga roda, zvijezda koja nikad ne zalazi, zvijezda koju 
su vidjeli sveti Kraljevi. O njemu pjeva prorok Izaija: »Ustani, Jeruza- 
leme (tj. svijete), jer dođe svjetlost tvoja i slava Gospodnja sviće nad 
tobom... (...) K tvojoj svjetlosti koračaju narodi i kraljevi k sjaju 
zore tvoje.« 

Objava Kristova dolaska na svijet utjerala je Herodu strah u kosti, 
uzbunila Jeruzalem, zavila u crno Betlehem, izazvala rimske careve da 
joj se opru ognjem i mačem. Ali uzalud se bio digao Herod, uzalud rim¬ 
ski carevi, uzalud su se dizali svi ostali Herodi kroz povijest kršćanstva, 
Nikad neće ugasiti Krista, Zvijezdu betlehemske noći. Tek kad se ispune 
proročanske riječi: »K tvojoj svijetlosti doći će svi narodi i kraljevi lc 
sjaju zore tvoje«, zasjat će Krist, betlehemska Zvijezda puninom svoga 
sjaja. To će tek biti dostojan doček velikog posjeta pravog Gospodara i 
Kralja, koji se nikad ne zaboravlja. 

Don JOZO BELJAN 

NA SVETA TRI KRALJA 

Nebo, daj oku zvijezdu visoku, vidjeti. 

Jer triju Kralja, stazicu valja, slijediti. 

Svijetla nebesa čine čudesa Rođenom: 

Anđeli svoju, pjesmicu poju Malenom. 

Kraljima zvijezda u Betlehem kaže stazicu; 

Po njoj su tako, spoznali lako, štalicu. 

Tamjan i zlato, mast dragu na to, uzeše; 

Slijedeći svjetlost, od Boga milost, pođoše. 

Došav u Betlehem, pred Kralja mladog, padoše; 

Darove svoje, Isusu, kralju, dadoše. 

Kralju Kraljeva, nek slavu pjeva svaki nas — 

Daj, svijete cijeli, ti se veseli, ovaj čas! 

BOŽIČNA NARODNA PJESMA 


304 


DAJ DA DOLAZE I NAŠI SINOVI, UNUCI I PRAUNUCI...! 


Već tisuću puta — i više — slavimo mi, Isuse, Tvoj božični porod. 

Još pred više od tisuću godina zaljubili su se naši pređi u Tebe, li¬ 
jepo Božje Dijete, i u Tvoju božičnu ljubav i poniznost. Prepoznali su u 
Tebi Boga, koji ih je otkupio i koji je, siromašan, došao k njima, siro¬ 
masima, da ih utješi i da posveti njihove uboge kolibe i njihovu drobnu 
djecu. Prepoznali su Te po blagosti Tvojih očiju i po sjaju mira što oba¬ 
sjava Tvoju kolijevku. Shvatili su kamo ih želiš povesti — u sunčane 
krajeve vječnoga mira. Razumjeli su Tvoj i svoj — mali put. Oni su to, 
oni sami, ti siromašni, a nevini pastiri, o kojima su im, onako lijepo, 
govorili crni monasi na Primorju, u kneževskim Trpimirovim i Zvoni¬ 
mirovim bazilikama, i bradati glagoljaši ovdje u crkvicama od brvana 
usred gustih bosanskih i slavonskih lugova, punih bijelih stada i ubogih 
pastira u kožusima i biljcima. 

Našli su te u Tvojoj božičnoj dobroti i ljubavi, Veliko Dijete i Oca 
siromaha. Ali i Ti si našao njih; nove betlehemske pastire, nevine, ma¬ 
lene, spremne da Ti vjeruju i da se u Tebe pouzdaju. 

1 odonda su ti hrvatski muževi i žene ostali vazda s Tobom. Oni, i 
njihova djeca i unuci, i unuci njihovih unuka, sve do nas najmlađih. 
Nijednog Božića nije bilo a da Hrvatska zemlja nije pristupila k Tvojim 
jaslicama, da Te pomiluje i da se pred Tobom još jednom napije duha 
Tvoje ljubavi i Tvoga svetog i sretnog mira. 

I kad nam je bilo najcrnije, mi smo dolazili k Tebi kroz Badnju noć 
s lučicama svjetla i nade u rukama. I kad smo umirali po razbojištima, 
za Tebe i za ovu svoju djedovsku grudu, mi smo opet na Božić zapjevali 
pjesmu Tvoga božičnoga mira i uprli svoje ispaćene oči u nebesko svje¬ 
tlo nad Betlehemom i u anđela što je naviještao slavu i mir. 

Ni onda kad smo ostali bez crkve i bez betlehemskih jaslica mi ni¬ 
smo zaboravili Tvoga Božića. U kućama, nad zipkama djece, što su spa¬ 
vala kao i Ti, prve božićne noći, mi smo žegli badnjake i pri voštanicama, 
uz ognjište, pripovijedali o Tvome blagom porodu i o pastirima, koje si 
obradovao i utješio. R.ađao si se, mistično, među nama, po našim selima, 
kad su te misnici dozivali s neba na oltare a mi, sve što je živo, dolazili 
kroz snijeg i mećavu, izdaleka, samo da Te vidimo; da Ti se poklonimo, 
da Te uzmemo u naručje, da nas blagosloviš. 

Prošlo je tisuću takvih Božića i nikad još Hrvati nisu zaboravili da Ti 
dođu u poklone. U seljačkim i pastirskim gunjcima, ali bijelih rubina i 
očišćenih duša. Onako kako se jedino smije doći po Tvoj božićni mirovni 
poljubac. 

Svakoga Božića dolazimo k Tebi, zaljubljeni u Tebe, Božje Dijete, i 
u Tvoju dobrotu i ljubav. Čitav narod Tvojih starih poklonika i prija¬ 
telja. Svi mi, koji Te još i danas od dragosti i ljubavi nazivamo svojim 
malim Božićem, baš kao što su Te zvali i naši oci pred tisuću dugih 

godina. , . ,. 

Više od tisućljeća traje naše savezništvo. Tisuću je godina stara naša 

ljubav prema Tebi, Bože i Otkupitelju svih naroda. 

I još je uvijek ona mlada, kao u one davne dane kad smo Te istom 
našli, kad je božićni Anđeo prvi put doveo naše oce k Tvojim jaslicama. 

Ti se nisi promijenio. Tisućljeća su samo dani u Tvojoj vječnoj 
mladosti. A u nama se izmijenilo pedeset generacija; umirali smo i ra¬ 
đali se; ali hrvatska je duša ostala Tvoja. Sve su se te generacije pojile 
mudrošću i snagom Tvoga Betlehema. Sve su one disale dahom Tvojih 
jaslica. Sve su se one zadahnjivale duhom Marije, Josipa i pastira oko 
Tvoje kolijevke. 

Dolazile su k Tebi ne po zlato — Ti ga nikad nijesi imao. U stajici 
gdje si se Ti rodio bilo je samo siromaštva, slame i studeni — već zato 
da im srca oslobodiš i podigneš. Da ih naučiš prezirati zemlju što se 
raspada, a čeznuti za istinom i pravdom što nikad ne umiru. Da im duše 
učiniš plemenitima i istjeraš iz njih sebičnost, mržnju i zloću, a napuniš 
ih praštanjem, mironoštvom i ljubavlju. Da im sačuvaš vedrinu unutra¬ 
šnje mladosti i daruješ nedužnost i sreću što je imaju samo djeca 
Božja djeca. Da u Tebi, i usred patnja i razočaranja, nađu mir, koji im 
svijet ne može dati, a kojega je pun Tvoj Betlehem. Mir i sreću Boga s 
nama i u nama. Jaki mir i vječnu sreću. Da u Tebi budu veliki i radosni. 

Takvi smo, Isuse, i mi danas! I takvi hoćemo^ da ostanemo. Mi smo 
i danas malen, ponizan narod seljaka i radnika, žuljavih ruku, ali čiste 
duše i plemenita srca. U našim rukama nema tamjana ni zlata. Darovi 
što Ti ih nosimo skromni su pastirski darovi. Ako čega u nas ima, ima 
samo čežnje za Tobom i za dolaskom istine i pravde na svijet. Ona nas 
privlači iz Tvojih očiju. Nju mi u Tebi nalazimo. Ti nam je nosiš. Pune 
su je Tvoje ruke. Mi joj se veselimo kao djeca. A samo je djeci u punini 
namijenjen blagoslov Tvoga Božića. 

Tisuću godina pio je naš narod na Tvojim božičnim izvorima du¬ 
ševnu veličinu i idealizam. Tisuću godina odlazio je on veći i sretniji od 
Tvojih jaslica. U Tvom božičnom otajstvu nalazio je on najpumji smisao 
svome životu. Da od Boga blagoslovljen Bogu služi. Da bude glasnik 
Tvoga duha i branič Tvoje pravde. Da bude, kao i Ti, i usred Siromaštva 
bogat, slobodan i ponosan. Da na njegovu čelu vazda blista zig otkuplje¬ 
nja i mira što si ga Ti donio na svijet. 

Betlehemski Božiću, više od tisuću godina dolazili su Hrvati k Tvo¬ 
jim jaslicama. Dolazili su naši oci, djedovi i pradjedovi. Daj da dolaze i 
naši sinovi, unuci i praunuci! 

Dokle budemo božićevali, dotle ćemo i živjeti. Neka to bude do 
konca! Neka nam uvijek bude »čestit Božić« i »čestita duša«! 

Blagoslovi nam obitelji, djecu i domovinu! Daruj nam mir! Čuvaj 
nam domovinu! Dr INS 

